
Cuvânt înainte 


Cartea aceasta este concepută ca un instrument de aducere 
la lumina cunoștinței credincioşilor a unui mănunchi de 
adevăruri ale lui Dumnezeu, îngropate sub lespezi grele de 
învățături întru totul străine de izvoarele dreptei credinţe 
creștine. Cunoaşterea în viața de credință este vitală, lucru 
reliefat şi în următoarele citate: 

„Cine ar putea mărturisi adevărul fără să-l cunoască sau 
fără să-l creadă? Necunoaşterea şi improvizaţia (...) provoacă 
grave confuzii în înţelegerea şi trăirea Adevărului eliberator. 
Necunoaşterea precisă a scopului vieţii omului pe pământ şi 
perspectiva ei eshatologică (...), necunoaşterea multor alte 
învățături esenţiale ale credinței noastre, generează în mintea 
unor oameni o imagine falsă a unui Dumnezeu imaginar, 
antropomorf, tolerant până la nedreptate, cu slăbiciuni care-L 
fac mai ,înţelegător” cu patimile noastre căci, şi El a fost 
om.” 

„Câtă vreme nevoinţa noastră nu dobândeşte un rezultat, 
noi ne nevoim eretic... Noi ortodocşii astăzi trăim eretic, la 
nivel faptic. De cele mai multe ori trăim eretic fiindcă şi 
înțelegem eretic. Cuvintele sunt corecte, formulele sunt corecte, 
dar înțelegerea e pe total aiurea. ? 

Tot părintele Noica vorbeşte şi despre „„moartea necu- 
noașterii de Dumnezeu. "3 

lată cea mai acută necesitate a omului - cunoaşterea, cu atât 
mai impunătoare în cazul omului credincios, în timpul vieţii 
sale efemere! Însăşi viaţa veşnică este o cunoaştere, cunoaşterea 
lui Dumnezeu şi a lui lisus Hristos trimis de El (loan 17:3). 
Reputatul teolog Dumitru Stăniloae a descris corect necesitatea 


1 Episcop Teodosie Snagoveanul, Prefaţă, la Îndrumătorul Bunului Creştin, pp. 1 şi IL, Editura 
IHTIS, 1977. 

2 Părintele Noica, Despre pocăință şi nevoinţa greşită, 
http:/Axww.youtube.com/watch?v=7FX1 TQ9rsyU, accesat în martie 2014. 

3 Ibidem, https://www.youtube.com/watch?v=vWrLRBL7H8s, accesat în decembrie 2014. 

cunoaşterii, făcându-ne cunoscut că „de interesul pentru 
Dumnezeu depinde viața noastră, numai acesta poate da un 
sens vieţii noastre. Existenţa nu se poate reduce la starea 
pământească.”+ Şi, ca să nu ne avântăm în tot felul de căutări şi 
cunoaşteri rătăcitoare, tot acest incomparabil exeget al tradiţiei 
ortodoxe” ne vorbeşte mai departe şi despre natura cunoștinței 
cu care trebuie să ne îndeletnicim: „de cunoaştere duhov- 
nicească avem nevoie astăzi”. 

Dar necunoaşterea, unde poate sfârşi? Necunoaşterea, mai 
bine spus, refuzul de a cunoaşte, duce la o viaţă plină de 
zbucium şi nesiguranță pe Pământ şi după aceea spre 
inevitabilul şi cel mai înfiorător sfârşit al vieţii efemere: trăirea 
pentru veşnicie în iad, împreună cu Satan. Mântuitorul plânge 
Ierusalimul nu că n-ar fi putut, ci pentru că n-a voit să cunoască 
ziua cercetării Lui (Luca 13:34). Aceasta este ceea ce L-a silit 
pe Dumnezeu să-i îndepărteze, aşa cum citim în Osea 4:6: 
„Pentru că tu ai trecut cu vederea cunoaşterea Domnului, Eu te 
voi da la o parte din preoția Mea. Şi fiindcă tu ai uitat de legea 
Domnului, şi Eu voi uita pe fiii tăi”. Ceea ce au făcut rău este că 
au trecut cu vederea cunoaşterea (Domnului). 

Lucrarea de față va fi de folos, aşadar, tuturor acelora 
dintre noi care dorim sincer şi cu toată inima să cunoaştem 
adevărul cu privire la dreapta credinţă. Să avem grijă însă că 
aici nu este vorba despre orice fel de cunoştinţă ci, aşa cum 
spunea Dumitru Stăniloae mai sus, despre o cunoștință 
duhovnicească pe care o căpătăm numai prin Duhul Cel Sfânt al 
lui Dumnezeu. Fiind, deci, vorba despre Dumnezeul-Om lisus 
Hristos, nu putem cunoaşte nimic legat de EI în afară de ceea ce 
Duhul Sfânt al lui Dumnezeu vrea să ne descopere cu privire la 
EI (loan 16:14-15), în cuvântul Său scris. Numai această cunoaş- 


+ Părintele prof. acad. Dumitru Stăniloae, Mica dogmatică vorbită, Editura Deisis, Sibiu, 2000, 
p. 25. 


5 loan I Ică jr., Canonul Ortodoxiei, Cuvânt înainte, p. | 1, paragraful 2, 2007. 
* Părintele prof. acad. Dumitru Stăniloae, Mica dogmatică vorbită, Editura Deisis, Sibiu, 2000, 


p. 34. 


tere duhovnicească ne poate feri de erezia amintită mai sus de 
părintele Noica. Numai această cunoaştere ne poate aduce un folos 
nevoinţei noastre şi ne poate face să nu mai trăim eretic, la nivel 
practic. 


Aceasta este cea de a doua ediţie, revăzută şi adăugită, a cărții 
Izvoarele uitate ale Dreptei Credinţe.” Cititorii primei ediţii sunt 
deja familiarizați atât cu privire la fondul cărții, cât şi la formatul 
el. Ediţia prezentă rămâne fidelă scopului pe care l-a urmărit cea 
precedentă, acela de a evidenția, pe cât se poate de temeinic, 
esenţa dreptei credinţe, la origine. Vom căuta ca printr-o serie de 
alte scrieri ale Părinților Bisericii şi ale unor scriitori bisericeşti, 
nemenţionate în ediția precedentă, dar şi printr-o serie de 
argumente noi, să evidențiem bazele solide ale dreptei credinţe, 
aşa cum au fost aşezate de către „pionierii” ei, Sfinţii Părinţi ai 
Bisericii; iar acestea vor fi prezentate nu numai aşa cum au fost ele 
rânduite la origine, ci şi felul cum sunt primite, recunoscute şi 
validate (chiar dacă, numai în scris) de luminaţii teologi ai 
vremurilor în care trăim. 

Mesajul acestei cărți este adresat către toți creştinii care se 
înscriu în categoria oamenilor prezentaţi de Sfânta Scriptură prin 
cuvintele „fericiți cei curați cu inima, că aceia vor vedea pe 
Dumnezeu ” (Matei 5:8). Cine sunt cei curaţi cu inima? Una din 
variantele traducerii acestui cuvânt este inimă deschisă, fără 
gânduri ascunse. Prin urmare, Sfânta Scriptură ne învaţă că un om 
cu inima curată care are făgăduinţa că-L va vedea pe Dumnezeu, 
este omul care primeşte cuvântul scris al lui Dumnezeu fără 
gânduri ascunse, aşa cum ni L-a trimis Dumnezeu „prin 
descoperirea lui Hristos, pe care au vestit-o dumnezeieştii şi sfinţii 
Săi Apostoli”5. Un astfel de om nu va accepta nici o interpretare 


7 Publicată în primăvara anului 2012. 

3 Canoanele Bisericii Ortodoxe, Note şi Comentarii, arhidiacon prof. univ. dr. loan N. Floca, 
tipărită cu binecuvântarea Î.P.S. Antonie, Mitropolitul Ardealului, Crişanei şi Maramureşului, 
Sibiu, 2005. Cartea aceasta cuprinde, printre altele, repertoriul canonic pe teme anexat la 
Colecţia oficială de canoane a Bisericii Ortodoxe, sau Nomocanonul în paisprezece titluri, 
alcătuit la anul 883 şi aprobat de Sinodul desfăşurat la Constantinopol în anul 920. Mai conţine 

care nu este fundamentată pe cuvîntul scris al lui Dumnezeu 
deoarece, aşa cum citim la 2 Petru 1:20-21, „nici o proorocie a 
Scripturii nu se tâlcuieşte după socotința fiecăruia; pentru că 
niciodată proorocia nu s-a făcut din voia omului, ci oamenii cei 
sfinți ai lui Dumnezeu au grăit, purtaţi fiind de Duhul Sfânt”. A fi 
cu inima curată înseamnă, aşadar, a rămâne la o singură 
interpretare, aceea dată de Duhul Sfânt, care a călăuzit pe oamenii 
sfinţi ai lui Dumnezeu, cei ce au aşternut-o în scris. Asta înseamnă 
inimă deschisă, fără gânduri ascunse. lar pentru aceia care doresc 
să ştie că Sfânta Tradiţie ortodoxă crede acelaşi lucru cu privire la 
Sfânta Scriptură, amintim aici numai două mărturii: 

„Deci să nu îndrăznim deloc a spune sau a concepe ceva 
despre Dumnezeirea cea mai presus de fiinţă şi tainică, în afară 
de cele ce ni s-au arătat nouă în chip divin prin Sfintele 
Scripturi." 

Şi a doua: „Nici chiar pe mine, care-ţi vorbesc acestea, să nu 
mă crezi dacă nu vei primi din Dumnezeieştile Scripturi dovada 
celor ce-ţi vorbesc. Mântmirea noastră constă în dovezile 
Dumnezeieştilor Scripturi. "10 

Orice om, creştin sau necreștin, care se abate de la Sfânta 
Scriptură nu-L va vedea pe Dumnezeu decât în poziţia de 
condamnat pe veci de la Faţa Lui. Ne bucurăm astfel să venim în 
ajutorul tuturor acelora care doresc să rămână fideli învățăturii 
Sfintei Scripturi şi, în acelaşi timp, învăţăturii Sfinților Părinţi. Sau 
care, ca şi Sf. Chiril al Ierusalimului, nu se abat din limitele Sfintei 
Scripturi nici chiar dacă sunt nevoiţi să-şi renege convingeri de-ale 
lor de-o viaţă întreagă şi anumite interpretări ale adevărului care 
nu sunt conforme cu textul sacru. 


Autorul 


şi enciclica Patriarhilor ortodocşi de la 1848. Citatul menţionat în titlu este parte din paragraful 
20 de la pagina 598, sub titlul Enciclica Patriarhilor Ortodocşi de la 1848, Epistola enciclică a 
Bisericii Una, Sfinte şi Apostolice, adresată Ortodocşilor de pretutindeni. 

” Dionisie Pseudo-Areopagitul, Despre numele divine 1.1, în Despre numele divine. Teologia mistică, 
Editura Institutul European, laşi, 1993, trad. Cicerone Iordăchescu şi Theofil Simensky, p. 45. 

10 Sf. Chiril al Ierusalimului, Cateheza a IV-a, 17, vol. 1,p. 118. 

Introducere 


Motto: „Trebuie ca propovăduirea evanghelică sfântă şi 
Dumnezeiască a răscumpărării noastre să fie vestită de 
către toți aşa neschimbată şi să fie crezută în veci aşa de 
curată, cum a descoperit-o dumnezeieştilor şi sfinţilor 
Săi Ucenici, Mântuitorul nostru. "1 


Noutăţi în ediţia prezentă 


Încurajez pe toţi cititorii ediţiei precedente să se 
îndeletnicească neapărat şi cu citirea acesteia. Prima ediţie a 
fost scrisă mai mult ca un răspuns ad-hoc la provocările unui 
grup de creştini interesaţi în materie de ortodoxie. Ediţia de faţă 
aduce un supliment considerabil de adăugiri şi explicații mai 
elaborate ale subiectului, printr-un mănunchi de informaţii care 
nu se află în ediția precedentă. Anii 2013 şi 2014 ne-au oferit 
mai multe materiale doctrinare printr-o explozie de cărţi apărute 
în librăriile ortodoxe ale ţării, mai ales în mitropolia Iaşilor. 
Astfel că, deşi ediția de faţă prezintă aceleaşi subiecte generale 
ca cea precedentă, le dezvoltă mult mai documentat şi mai 
elaborat, cu destule adăugiri. 

Apoi mai sunt şi alte noutăţi. Spre exemplu, partea 
introductivă a acestei ediții conţine o listă care prezintă 
definirea unor termeni folosiţi frecvent în lucrare, cu acelaşi 
titlu. Este vorba despre ce trebuie înţeles prin termenii de 
creştin, ortodox şi ortodoxie, preot etc. — explicaţii care 
limpezesc cu atât mai bine înţelegerea conţinutului cărții. 

Ediţia aceasta mai conţine, de asemenea, explicaţii 
suplimentare în materie de tradiţie şi Sfânta Tradiţie, cât şi un 
comentariu elaborat pe marginea textului de la 2 Tesaloniceni 
2:15. Sunt sigur că nimeni n-ar vrea să treacă cu vederea aceste 
explicaţii. 


1! Canoanele Bisericii Ortodoxe, Note şi Comentarii, arhdiac. prof. univ. dr. loan N. Floca, p. 595. 


7 


Ca şi ediţia precedentă, cartea aceasta conţine o multitudine 
de date, prea concentrate pentru a putea fi parcursă ca un roman 
obişnuit. Dar am o veste foarte fericită pentru toți cititorii care, 
speriați de mărimea cărții, se simt descurajaţi în a o citi. Cartea 
este structurată pe capitole şi subcapitole care tratează subiecte 
distincte, astfel încât cititorul să-și poată alege cu ușurință o 
anumită tematică dorită a cărei înțelegere, în general, nu este 
strict condiţionată de restul cărţii. În felul acesta este scutit de 
oboseala citirii informațiilor care nu-l interesază, neapărat. 

Soluţia care o propun este efectuarea unei citiri selective şi 
cu încetinitorul, cum se zice. Desigur, se poate începe direct și 
cu citirea unui capitol anume care te interesează și să rămâi la 
aceasta. Dar eu recomand cu căldură începerea citirii cu 
parcurgerea materialului introductiv care va uşura mult înţele- 
gerea cărții fie ca întreg fie pe subiecte. 

Ceea ce urmează să citiţi pe paginile acestei cărţi este un 
îndemn de a ne întoarce la bazele dreptei credinţe. Vom face 
cunoştinţă pe parcursul acestei cărți cu ceea ce este dreapta 
credinţă, aşa cum a fost ea primită prin descoperirea lui Hristos, 
vestită de dumnezeieştii şi sfinții Săi Apostoli. Pe lângă 
dovezile luate din Sfânta Scriptură, au fost adunate în această 
lucrare mărturii ale celor mai competente foruri ortodoxe şi ale 
celor mai respectaţi teologi ai ortodoxiei din mai toate 
vremurile, începând cu vremea Bisericii primare. Prin urmare, 
nu va fi vorba aici de opinii arbitrare ci, folosind citatele 
Scripturii, ale Sfinţilor Părinţi, ale diverşilor scriitori bisericeşti 
şi teologi ortodocşi, vom căuta să conturăm bazele dreptei 
credinţe aşa cum au fost ele puse de înaintaşii noştri. 

Porunca Sfintei Scripturi sună categoric: „Să nu muţi 
hotarul... pe care l-au aşezat strămoşii moşiei tale...” Aşadar, 
trebuie să rămânem neabătuţi în hotarele credinţei pe care ne-a 
hărăzit-o Domnul Dumnezeul nostru prin moşii şi strămoşii 
noştri (Deuteronomul 19:14). Tocmai acesta este gândul 
călăuzitor în alcătuirea acestei cărți. Citându-l pe preotul 
profesor lon Buga, ne străduim să reconsiderăm originile, să 


înțelegem sensul originar al existenței, cu deosebire cel 
religios!?. Şi renumitul teolog loannis Romanides ne îndeamnă la 
revenirea la Tradiţia Patristică prin următorul citat: „Dacă cineva 
îi citeşte atent pe Părinţii, observă că există o oarecare 
diferenţiere între învăţătura Părinților despre Tainele Bisericii şi 
învățătura cuprinsă în manualele moderne despre Tainele 
Bisericii. Acesta este motivul pentru care Ortodoxia zilelelor 
noastre se află la un oarecare grad de îndepărtare faţă de 
Tradiția Patristică şi de Ortodoxie. Aceasta înseamnă că este 
necesară revenirea la aceasta "15 Sau cum spune tot el în aceeaşi 
carte: „Cât despre cel care este cu adevărat teolog, dacă cineva 
foloseşte criteriile Sfântului Apostol Pavel ca şi pe cele ale 
Părinților Bisericii, d. ex., ale Sfântului Simeon Noul Teolog, va 
vedea că teologia modernă de azi, care este influenţată de 
teologia rusă, nu este teologie patristică, ci o deformare a 
Teologiei patristice, pentru că a fost scrisă de către oameni care 
nu îndeplineau condiţiile duhovniceşti de mai sus. "14 


Ceea ce este scris pe paginile acestei cărți se adresează 
creştinilor care cred în Dumnezeul Cel Viu, în Dumnezeul 
Scripturilor şi în Mântuitorul viu, care a trăit pe Pământ, ne-a 
răscumpărat din păcat şi pierzare, ne-a lăsat cuvântul Său viu, 
prin dumnezeieştii şi sfinții Săi Apostoli, S-a răstignit pentru 
noi, a murit şi a înviat şi, după ce S-a înălţat la cer, ne-a dat pe 
Duhul Său Cel Sfânt. Vor avea câştig din citirea acestei cărți 
toţi aceia care, urmând preceptul Sf. Vasile cel Mare, ora er 


12 Preotul Alexander Schmemann, Din apă şi din duh, tradusă în limba română de preot profesor 
Ion Buga, Bucureşti, Symbol, 1992. În Prologul traducătorului, lon Buga îl prezintă pe autorul 
cărții, Alexander Schmemann, prin aceste cuvinte: „Având o mare putere de sinteză istorico- 
patristică şi preocupat de liturgică în mod fundamental, el reuşeşte să consemneze în domeniul 
liturgicii, aşa cum a reuşit Lossky în cel dogmatic, duhul cel mai autentic, mai pur şi mai viu al 
Ortodoxiei... Soluţia ortodoxă atât de minunat conturată de Schmemann în cele două lucrări de 
teologie liturgică, Din apă şi din duh, iar cealaltă Euharistia, va rămâne un fericit reper în 
drumul de azi şi de mâine al mărturisirii ortodoxe...” 

'5 protopresbiter prof. univ. dr. Ioannis Romanides, Zeologia Patristică, Editura Metafraze, 
Bucureşti 2011, p. 184. 

14 Ibidem, p. 110. 


labora („roagă-te şi munceşte”)!5, vor citi atenţi cartea, se vor 
ruga lui Dumnezeu pentru lumina Lui cerească şi apoi vor 
munci, adică se vor strădui să împlinească tot ce este conform 
Sfintei Scripturi pe paginile ei. 

Autorul acestei cărți este un slujitor drept credincios al lui 
Hristos, care dă slavă lui Dumnezeu după învăţătura Sfintei 
Scripturi şi a sfinţilor Părinţi ai Bisericii!€, un apărător al dreptei 
credințe, al acelei credințe „dată sfinților, odată pentru 
totdeauna ” (luda 1:3) şi pe care o moştenim de la înaintaşii 
noştri, pionierii credinţei, Sfinţii Părinți ai Bisericii. Voi fi 
foarte recunoscător fiecărui cititor al acestei cărți care va sesiza 
cea mai mică abatere de la învăţătura originară a credinţei 
ortodoxe, aşa cum a fost ea primită prin descoperirea lui Hristos 
şi încredințată dumnezeieştilor şi sfinților Săi Apostoli. De 
asemenea, dacă cineva semnalează orice fel de distonanţă între 
ceea ce este credinţa ortodoxă la origine şi felul cum este 
prezentată pe paginile acestei cărți şi nu-mi face cunoscută 
abaterea, cu scopul de a mă îndrepta, va face aceasta pe 
cheltuiala sa înaintea lui Dumnezeu. Şi iarăşi, dacă cineva îmi 
aduce argumente prin care-mi demonstrează că m-aş fi abătut 
de la dreapta credinţă, primită prin descoperirea lui Hristos, 
vestită de dumnezeieştii şi sfinţii Lui Apostoli, iar eu nu iau 
aminte şi nu mă pocăiesc de abaterea mea, vinovat să fiu atunci 
eu înaintea lui Dumnezeu, pentru păcatul neascultării de 
descoperirea Fiului Său - temelia scumpă a credinţei noastre! 

Ediţia precedentă a acestei cărți cuprinde o serie de alte 
materiale în sectorul introductiv care-şi au utilitatea şi valoarea 
lor, dar care am socotit că nu este benefic să fie repetate şi în 


15 Irineu Duvlea, episcop vicar al episcopiei ortodoxe române din America, Cuvânt de suflet, pp. 
5,6. 

16 A se acorda toată atenţia ordinei în care am notat cele două autorităţi cărora le sunt supus: 
Sfânta Scriptură şi Părinţii. Am stabilit această ordine după exemplul şi porunca Sfinţilor şi 
Dumnezeieştilor Apostoli ai Mântuitorului, arătată în cartea Fapte 4:19 şi Fapte 5:29; de 
asemenea, după porunca celui mai mare om din economia Bisericii, marele apostol trimis la 
neamuri (Galateni 2:8) de a nu primi o altă Evanghelie dacă ar veni chiar şi de la el 
(Galateni 1:8-9). 

cartea de față. Însă oricine doreşte să le cunoască îşi poate 
procura ediţia I şi le poate parcurge. 

Această ediţie prezintă o îmbunătățire care se referă la 
notele de subsol. Din anumite motive de ordin tehnic (este 
vorba despre un anumit grad de incompatibilitate a programelor 
computerizate americane cu cele europene) în prima ediţie a 
apărut o neconcordanţă între numerele de ordine şi sursa 
citatului. Desigur, s-a corectat şi aceasta printr-o erată ulterioară 
pe care, aceia care nu o au dar o doresc, o pot procura 
făcându-mi cunoscută adresa la care să fie trimisă, fie în format 
electronic, fie în scris. De data aceasta, citarea notelor s-a făcut 
cu mare grijă, la subsolul paginii, astfel încât inconvenienţa 
aceasta să fie înlăturată, pe cât posibil. 

Încheiem această scurtă introducere printr-un citat cules din 
Noul Testament ortodox, ediţia 1857, citat care se potriveşte cu 
starea de suflet în care s-a scris şi cartea pe care o ţineţi în mână: 
„Toată această osteneală s-au făcut prin mila lui Dumnezeu, cu 
dorinţa de adevăr, nu de osândire a mai marilor şi a fraților lor 
ce din neştiinţă greşesc, pentru că nu a noastră este judecata, ci 
a Domnului. Nici părând a fii mai presus de cineva căci tuturor 
s-a poruncit: „Cui i se pare că stă, să ia aminte să nu cadă. Ci 
nădăjduim, din râvnă curată pentru păzirea dreptei credinţe spre 
mântuirea tuturor. Cerem şi cuvenita iertare pentru cele ce din 
neştiință ca nişte oameni am greşit. 

Știm sigur şi cunoaştem că tot cel iubitor de adevăr va 
primi certitudinea dreptei credinţe, după cuvântul lui Dumnezeu 
ce zice: „De va voi cineva să facă voia Lui, va cunoaşte pentru 
învățătura aceasta, oare de la Dumnezeu este, sau eu de la mine 
grăiesc... ' (loan 7:17-18). 

Bunul Dumnezeu cel în Treime închinat şi Slăvit să 
dăruiască tuturor mila sa, prin lisus Hristos Domnul şi 


Mântuitorul nostru, Lui fie cinstea, puterea şi slava în veci, 
Amin. ” [sic]!” 


17 Noul Testament al Domnului şi Mântuitorului nostru lisus Hristos, 1857, tipărit cu voia şi 
blagoslovenia prea sfinților episcopi ai principatului României, după cel mai ales model dat de 


IN! 


Metoda folosită în selectarea citatelor 


Anumite informaţii conţinute în acest subcapitol le veţi mai 
întâlni pe întreg parcursul citirii cărții. Aici însă vor fi 
prezentate pe larg, în vederea limpezirii eventualelor nedumeriri 
ridicate de stilul în care au fost selectate şi menţionate 
mărturiile şi punctele de vedere ale tuturor autorilor citați. Este 
deosebit de important să fie cât mai bine înţelese principiile 
care stau la baza selecției şi prezentării citatelor pe întreg 
parcursul cărții. 

De la un capăt şi până la celălalt al cărții nu s-a urmărit 
nimic altceva decât prezentarea cât mai fidelă a temeliei de 
nezdruncinat a ortodoxiei, aşa cum a fost ea enunțată, la origine 
— care este Sfânta Scriptură. Şi pentru că acest fundament este 
aşezat de către Părinţii Bisericii, vrem să aducem acum numai 
trei dovezi în sprijinul acesteia, urmând ca o mulţime de alte 
dovezi să fie prezentate la capitolul Biblia şi Tradiţia. 

Dionisie pseudo-Areopagitul ne porunceşte: „Deci să nu 
îndrăznim deloc a spune sau a concepe ceva despre 
Dumnezeirea cea mai presus de fiinţă şi tainică, în afară de cele 
ce ni s-au arătat nouă în chip divin prin Sfintele Scripturi. "18 
Constatăm cât de categoric ni se poruncește să nu îndrăznim 
deloc a ieşi din „teritoriul” Sfintelor Scripturi! 

Sf. Chiril al Ierusalimului (supranumit „doctor al Bisericii”, 
313—386)19, a mers atât de departe cu apărarea textului sacru al 
Sfintelor Scripturi, încât a dat următoarea direcţie tuturor 
cititorilor cărților sale: „Nici chiar pe mine, care-ţi vorbesc 
acestea, să nu mă crezi dacă nu vei primi din Dumnezeieştile 
Scripturi dovada celor ce-ţi vorbesc. Mântuirea noastră constă 


prea sfinţia lor, a cincea ediţie, Bucureşti. Această reeditare apare cu binecuvântarea Prea 
Sfinţitului Galaction, Episcop de Alexandria, Alexandria, p. 575. 

18 Dionisie pseudo-Areopagitul, Despre numele divine 1.1, in „Despre numele divine. Teologia 
mistica”, Editura Institutul European, lași, 1993, trad. Cicerone Iordăchescu și Theofil 
Simensky, p. 45. 

 http:/Avww.newadvent.org/cathen/04595b.htm, accesat în august 2013. 

în dovezile Dumnezeieştilor Scripturi. "2 Remarcăm aici grija 
deosebită pe care o manifestă acest Părinte al Bisericii faţă de 
cuvântul seris al lui Dumnezeu, care a ajuns la noi, oamenii, 
„prin descoperirea lui EHristos, pe care au vestit-o dumnezeieştii 
Apostoli”?! Ceea ce face Sf. Chiril al Ierusalimului prin 
atenţionarea aceasta este să ne autorizeze ca, de fiecare dată 
când semnalăm o nepotrivire între orice scriere omenească şi 
Sfânta Scriptură, să ne conformăm adevărului Sfintei Scripturi. 

Sf. Athanasie al Alexandriei, cu prilejul primei canonizări a 
cărților Noului Testament, din anul 367, ne face cunoscut că 
„acestea sunt izvoarele mântuirii, pentru ca cei însetaţi să 
poată fi săturaţi cu cuvintele vieţii pe care le conţin. Numai în 
acestea este proclamată doctrina credinţei. Nimeni să nu 
adauge nimic la ele, nimeni să nu scadă nimic din ele. Căci 
tocmai în legătură cu aceasta a mustrat Domnul pe Saduchei cu 
cuvintele: „Vă rătăciţi neştiind Scripturile”. Apoi i-a mustrat pe 
Evrei spunându-le: ,Cercetaţi Scripturile, că socotiți că în ele 
aveţi viaţă veşnică. Și acelea sunt care mărturisesc despre 
Mine. "2? Folosind adverbul „numai”, Sf. Athanasie situează în 
afara Sfintelor Scripturi orice altă autoritate omenească sau 
îngerească în materie de mântuire. 

Prin urmare, cititorii care vor întâlni în cartea aceasta idei 
noi faţă de cele cu care erau obişnuiţi, sunt invitaţi să le filtreze 
prin prisma învățăturilor Sfintei Scripturi, deoarece noi am ţinut 
cu toată tăria a nu trece peste descoperirea lui Hristos vestită de 
dumnezeieştii şi sfinţii Lui Apostoli, aşa după cum, de altfel, 
ne-au poruncit Părinţii Bisericii. În acelaşi timp, dacă întâlneşte 
cineva o nepotrivire între gândurile exprimate pe paginile cărții 
şi învăţătura Sfintelor Scripturi, acel cineva are datoria sfântă 


% Sf. Chiril al Ierusalimului, Cateheza a IV-a, 17, vol. L, p. 118. 

2 Canoanele Bisericii Ortodoxe, Note şi Comentarii, arhidiacon prof. univ. dr. loan N. Floca, p. 
598. 

* Sf. Athanasie, Cea de a treizeci şi noua Epistolă Pascală a lui Athanasie, 
http://Avww.academia.edu/1853545/ 

A_New _ Fragment of Athanasiuss_39th Festal Letter Heresy_Apocrypha_and_ the Canon, 
accesat în luna august, 2013. 

din partea lui Dumnezeu să tragă un semnal de alarmă. Chiar 
dacă aşa ceva s-a strecurat din neatenţie, dreapta credinţă nu are 
voie să sufere cu nimic. Apoi, desigur, tot ceea ce găsim în 
concordanță deplină cu învăţăturile Sfintei Scripturi, singura 
care conţine izvoarele mântuirii, trebuie să luăm şi să împlinim! 
Căci, altfel, ce temei ar mai avea numele nobil de creştin 
ortodox pe care-l purtăm?! 

Urmează acum să facem cunoscut că, în afară de Omul 
Iisus Hristos, Dumnezeu din Dumnezeu adevărat şi om din om 
adevărat - dar fără păcat, TOȚI oamenii, inclusiv Apostolii şi 
Părinţii, sunt în pericolul de a spune lucruri şi de la ei, nu numai 
de la Dumnezeu. Afirmația aceasta cutezătoare (o vom mai 
întâlni şi cu alt prilej) privindu-i pe Apostoli are la bază textul 
de la Galateni 1:8-9: „Dar chiar dacă noi înşine sau un înger 
din cer ar veni să vă propovăduiască o Evanghelie deosebită de 
aceea pe care v-am propovăduit-o noi, să fie anatema!” 

Cât despre acelaşi pericol de a spune ceva de la ei înşişi 
care-i paşte şi pe Sfinţii Părinţi ai Bisericii, am vorbit deja mai 
sus, amintind porunca Sfântului Chiril al Ierusalimului de a nu-i 
da nici lui ascultare dacă spusele sale nu sunt în concordanță 
deplină cu cele ale Sfintei Scripturi. 

Dacă, deci, nici din partea marelui Apostol Pavel nu trebuie 
să primim nimic străin de Evanghelia descoperită lui de către 
Hristos, dacă nici din partea Părinților Bisericii nu trebuie să 
primim nimic care nu este în desăvârşit acord cu Sfânta 
Scriptură şi nici din partea vreunui înger din cer, atunci, cum 
am putea primi învățături orale contrare Evangheliei sau pe care 
nu le regăsim în Evanghelie, din partea oricăror alți oameni de 
pe Pământ sau îngeri din cer?! 

Urmând astfel indicaţiile Cuvântului lui Dumnezeu din 
Epistola către Galateni 1:8-9 ne-am pus foarte serios în gardă 
ori de câte ori am adus un citat, căutând să-i probăm 
veridicitatea, aşezându-l alături cu descoperirea lui Hristos 
aşternută în scris pe paginile Scripturii de către sfinți şi 
dumnezeieştii Lui Apostoli. În felul acesta, ori de câte ori am 

găsit gânduri controversate ale unui autor, chiar în interiorul 
aceluiaşi pasaj, rămânând fideli declaraţiei făcute în Enciclica 
adresată Ortodocşilor de pretutindeni, citată mai sus, am lăsat 
autorului ideile care veneau de la el şi am trecut în cartea de faţă 
numai pe acelea care sunt conforme cu dreapta credinţă. 
Procedând în felul acesta ne-am conformat, în acelaşi timp, şi 
indicaţiilor Sf. Chiril al Ierusalimului, amintit mai sus, trecând 
peste orice este străin de Evanghelie, nu numai din lucrările lui, 
dar şi din ale altora. Iar cei care ar dori să afle cât de dreaptă 
este atitudinea aceasta a Sf. Chiril al Ierusalimului să ia aminte 
la apărarea Sf. Ap. Petru în faţa Sinedriului: „Judecați voi 
singuri dacă este drept înaintea lui Dumnezeu să ascultăm mai 
mult de voi decât de Dumnezeu” (Fapte 4:19). 


Definirea unor termeni folosiţi frecvent 
în lucrare 


e Creştin 


Citim la cartea Fapte 11:26 că în Antiohia, „întâia oară, 
ucenicii s-au numit creştini. ” Sensul cuvântului creştin redat de 
Sfânta Scriptură este, prin urmare, ucenic al Domnului lisus şi 
al Apostolilor. Cine nu-şi aliniază trăirea după învăţătura 
Mântuitorului şi a Apostolilor nu este creştin, chiar dacă-i place 
să se socotească în numărul lor. Sfânta Tradiţie are aceeaşi 
părere: „Creştinismul este învăţătura [dogma] Mântuitorului 
nostru lisus Hristos care constă dintr-o parte practică, fizică 
[naturală] şi teologică." Sau cum spune loan Carpathiul: 
„Creştinismul e învăţătura Mântuitorului nostru Hristos alcă- 
tuită din porunci îndumnezeitoare, care îl fac pe cel care le 
realizează după chipul şi asemănarea lui Dumnezeu. ” 24 


% Cf. Evagrie, Praktikos |, apud loan I. Ică jr., Despre Lumina taborică, Scrieri filocalice 
uitate, Editura Deisis, Sibiu 2013, p. 46. 

24 Fericitul loan Carpathiul, Despre Lumina taborică, rugăciunea lui lisus şi curăţia minții, 
Editura Deisis, Sibiu, 2013, p. 46. 

Încă o observaţie. La început nu erau creştini ortodocşi şi 
alţii ci, simplu, creştini care au ascultat vestirea Apostolilor şi 
s-au supus învăţăturii lor. Primilor creştini din Antiohia nu li s-a 
dat numele de ortodocşi, catolici sau protestanți ci, simplu, 
creştini. Biblia ortodoxă nu recunoaşte împărțirile cultice, nici 
măcar cultul ortodox — sintagma creştin ortodox nu se află 
nicăieri pe paginile Scripturii ortodoxe. Cei care au ascultat 
cuvântarea Apostolului Petru au fost adăugaţi la numărul 
ucenicilor, nu la biserica ortodoxă — căci nu exista şi nici nu se 
pomenea așa ceva. 


e Ortodox, ortodoxie 


Semnificaţia calificativului de creştin ortodox, aşa cum este 
percepută în zilele noastre, este total deviată de la adevărata ei 
origine. Nimeni nu s-a gândit niciodată în vremurile apuse la 
folosirea acestui termen ca definire a unui cult creştin. Ortodoxia 
nu este o marcă înregistrată. Cultele creştine, inclusiv cel ortodox, 
sunt toate invenția oamenilor. Nu se găseşte nicăieri pe tot 
parcursul Scripturii denumirea vreunui cult religios, nici atât de 
biserica ortodoxă sau cultul ortodox. Rugăciunea domnească a 
Mântuitorului, din loan 17, este ca toţi credincioşii să fie una, nu 
două sau mai multe culte. Nici Părinţii nu s-au referit niciodată la 
Biserica Domnului identificând-o ca pe Biserica ortodoxă. Nu 
există biserică ortodoxă, catolică, protestantă etc. deoarece Hristos 
n-a zidit Biserica Ortodoxă, ci Biserica Lui (Matei 16:18). Pe 
vremea aceea nu exista cultul ortodox şi alte culte, ci existau 
creştini, eretici şi păgâni. 

Cum a pătruns termenul ortodox în cultura creştină? După 
plecarea Apostolilor la cele veşnice s-a împlinit proorocia lui 
Pavel (Fapte 20:29-30), prin care îi înştiințează pe creştini că 
„după plecarea mea vor intra, între voi, lupi îngrozitori, care nu 
vor cruța turma. Şi dintre voi înşivă se vor ridica bărbaţi, grăind 
învățături răstălmăcite, ca să tragă pe ucenici după ei”. 

ŞI chiar aşa s-au petrecut lucrurile! S-au ridicat bărbaţi care au 
strecurat în Biserica Domnului tot felul de învățături răstălmăcite, 
ca să tragă pe ucenici după ei. Fiind confruntaţi cu acest val de 
erezii care bântuiau puternic Biserica Domnului, Părinţii au luat 
măsurile cuvenite prin raportarea tuturor acestor erezii la Sfintele 
Scripturi (nu la vreo tradiţie orală, nici atât de la păgâni). Ei, deci, 
combăteau toate ereziile care bântuiau putemic Biserica acelor 
vremuri, raportându-se la adevărul Scripturii serise prin folosirea 
cuvântului ortodox. Acesta este un cuvânt compus din două 
rădăcini din limba greacă, orthos şi doxa. Orthos se traduce prin 
drept; direct; cum trebuie; în ordine; drept; dreptate; complet; 
perfect, iar doxa prin adevărat, credincios, credință, încredere, a 
gândi. 

Aşadar, ori de câte ori doi sau mai mulţi Părinţi comentau o 
erezie oarecare foloseau frecvent termenul ortodox, cu intenţia de 
a afla ce spune Sfânta Scriptură serisă (nu tradiția orală). Ei 
foloseau cuvântul ortodox exact aşa cum noi obişnuim să spunem 
azi, hai să vedem ce spune textul sacru al Sfintei Scripturi. Deci nu 
era nici pe departe vreun gând de a se separa de alţi creştini căci, în 
vremurile acelea, nu erau decât cei care urmau învăţăturile 
Apostolilor potrivit dreptarului credinţei — Sfânta Scriptură. Sf. 
loan Gură de Aur, ca şi patriarhul B.O.R. de azi ne învaţă cu toată 
tăria să rămânem strict la Scriptură, căci aici este adevărata 
bogăţie?S. 

Aşadar, prin cuvântul ortodox Părinţii defineau atitudinea 
creştinilor faţă de Scriptură — nici vorbă nu era despre o anumită 
denominaţiune creştină. Orice creştin al acelor vremuri care 
respecta cu cea mai mare stricteţe dreptarul adevăratei credinţe a 
Apostolilor profesa, în înţelesul acesta, credința cea adevărată care, 
în limba greacă se traduce prin ortodox. A spune credința după 
dreptar sau credința după Evanghelie în româneşte are exact 
acelaşi înţeles pe care, în greacă, îl spui printr-un singur cuvânt - 
ortodox. 


* Sfântul loan Gură de Aur, Tâlcuiri la Epistola a doua către Corinteni. Omilia XIII, apud 
Biblia, 2008, subcoperta din faţă. 

În felul acesta, cu timpul s-a ajuns ca aceia care rămâneau 
strict la textul sacru să se numească ortodocşi, adică drept slăvitori 
al lui Dumnezeu sau „creştini după dreptar”. Cu vremea, Biserica, 
de fapt singura biserică existentă la vremea aceea, şi-a adoptat 
numele de Biserica ortodoxă şi catolică (deci, atenţie, nu numai 
ortodoxă, ci şi catolică!), adică dreaptă închinătoare şi universală. 
Dar, să reținem, aici nu era vorba despre nuanţă confesională, ci 
despre credinţa cea dreaptă în dreptarul lui Dumnezeu — cuvântul 
Lui cel scris. Adoptând acest nume, nu voiau altceva decât să se 
separe de toţi aceia care căutau să altereze adevărul cel drept al lui 
Dumnezeu, Sfânta Scriptură. Cei care erau creştini erau TOŢI 
ortodocşi, dar nu în sensul confesional al cuvântului, ci erau 
ortodocşi prin faptul că practicau dreapta credință a Scripturii. 
Ceilalţi erau socotiți ca eretici pentru că nu împărtăşeau punctul de 
vedere al Sfintei Scripturi. 

Trebuie să se înţeleagă bine aspectul acesta deoarece, pentru 
ortodoxia de azi, erezia constă în abaterea de la tradiția orală, 
populară, moştenită de la păgâni, indiferent de ce spune Scriptura 
ortodoxă. Ori de câte ori aduci un punct de vedere al Scripturii 
neconform cu tradiția orală, populară eşti categorisit ca eretic. 
Încercaţi să menţionaţi punctul de vedere al Sfintei Scripturi 
ortodoxe cu privire la moaşte, pomeni, cele 27 de vămi, lumânări, 
botezul copiilor mici, închinarea la icoane etc. şi veţi fi consideraţi, 
din start, eretici. lar aceasta, în ciuda faptului că toate aceste 
practici şi ritualuri numite ortodoxe nu numai că nu sunt în 
Scriptura ortodoxă, ci ele sunt şi condamnate şi anatemizate de 
către Scriptura ortodoxă, deopotrivă ca şi de Sfânta Tradiţie şi 
Părinți. 

Iată opinia părintelui Rafail Noica, cu privire la înţelegerea a 
ceea ce este ortodoxia: „,...am văzut-o tot pe pielea mea că nu 
numai că ceea ce numim noi ortodoxie, şi vă spun că ar trebui să 
nici nu aibă nume în istorie, nici măcar biserică... Singură 
ortodoxia drept înţeleasă şi o înţelegere nu raţională, nu analitică, 
nu ştiinţifică observând ce este, istoric ortodoxia... Noi suntem 
ortodocşi! Vai de ortodoxia noastră! Părintele Sofronie spunea: 

„Un ortodox a fost în istorie, dar şi pe Acela L-au răstignit! -... 
Ortodoxia, întru-un cuvânt, este răspunsul lui Dumnezeu prin 
întrupare şi prin jertfă dumnezeiască, răspunsul tuturor căutărilor 
Omului... A fi ortodox înseamnă... a avea încredere în 
Dumnezeu. "26 

Cu acestea fiind spuse, înțelegând deci că ortodox în limba 
greacă nu este nimic altceva decât a spune „drept-credincios” în 
româneşte (după greaca bizantină, „drept-slăvitor”), facem 
cunoscut că ori de câte ori folosim cuvântul ortodox pe paginile 
acestei cărţi ne referim la dreapta credință a înaintaşilor noştri - 
Părinții Bisericii, care era desăvârşit alimată cu credinţa 
Apostolilor, adică Sfânta Scriptură, cuvântul scris al lui 
Dumnezeu. Dacă am ales totuşi să vorbim despre „ortodox” şi nu 
„drept-credincios” avem în vedere că oamenii pe acesta îl cunosc. 


e Sfânta Tradiţie şi tradiţia 


Tradiţia nu este un monopol al cuiva — nici măcar al 
cultului ortodox. Tradiţia ortodoxă, în concepția actuală, este 
acceptată cu de la sine putere ca tradiţie instituționalizată a 
ortodoxiei. Detaliul acesta trebuie avut în vedere când ne 
raportăm la tradiție (vezi Capitolul 1 al cărţii). 

Tot la fel stau lucrurile şi cu privire la termenul de ortodox. 
Aşa cum tocmai am arătat mai sus, cuvântul acesta a existat, de 
fapt, înainte de apariţia cultului ortodox. La început, adevăratul 
ortodox nu era nicidecum un membru al unei biserici 
instituţionalizate, unul care ţinea anumite ritualuri sau o 
anumită tradiţie orală de la oameni. Creştin ortodox era unul 
care credea în Dumnezeu după cea mai strictă învăţătură a 
cuvântului seris al lui Dumnezeu, Sfânta Scriptură; iar eretic 
era cel care se abătea de la Sfânta Scriptură. 


2 Părintele Noica, „Ortodoxia este răspunsul lui Dumnezeu”, 
https://www.youtube.com/watch?v=_YXg-HisZ7E, accesat în aprilie 2014. 

Aşa a fost la început. Azi însă lucrurile au „evoluat”. 
Numele de ortodox şi respectiv Biserica ortodoxă sunt atribuite 
în exclusivitate acelora care respectă o tradiţie orală omenească, 
moştenită de la păgâni (vom atesta originea păgână cu 
documente istorice). Astfel, se cere a se vorbi despre două 
genuri de tradiţii: tradiția orală sau populară, de factură 
omenească, moştenită de la păgâni; şi Sfânta Tradiţie, aliniată 
desăvârşit cu Scriptura, pe care am să le deosebesc în parcursul 
lucrării scriindu-le ca „tradiția orală, populară” şi „Sfânta 
Tradiţie”. Şi pentru că deosebirea între acestea două constă în 
felul cum se raportează fiecare la textul Sfintei Scripturi vom 
stabili, mai întâi, autoritatea supremă a Sfintei Scripturi, în 
funcţie de care vom clasifica şi cei doi termeni referitori la 
tradiţie. 

Referindu-ne acum, aşadar, la autoritatea supremă a Sfintei 
Scripturi (despre care am mai vorbit de altfel deja mai sus şi 
vom vorbi pe larg în primul capitol) alegem, spre exemplu, pe 
părintele Efrem Athonitul, care ne face cunoscut că „fără 
învăţăturile Evangheliei nu avem călăuză, nu avem busolă, nu 
avem nimic, nu ne putem mântui. "2 Este drept ca sfântul acesta 
să declare Evanghelia ca pe busola care ne arată drumul spre 
cer, deoarece Evanghelia a venit din cer. După cum busola de 
pe Pământ ne arată Polul Nord al Pământului, pentru că este 
alcătuită din elemente luate din pământ, în acelaşi fel „, busola” 
din cer (adică Evanghelia) ne arată direcţia cerului, deoarece 
vine din cer. 

Sf. Vasile cel Mare se pronunţă foarte hotărât împotriva a 
tot ce nu este din Scriptură: „Ceea ce-i străin de Scriptură se 
înlătură."28 Şi nici Clement Alexandrinul nu este mai puţin 
categoric, făcându-ne cunoscut că noi, credincioşii, „folosim 
Scriptura ca o normă de descoperire a lucrurilor.” lar 


2 Părintele Efrem Athonitul,  http://www.cartiortodoxe.com/carte/278/despre-credinta-si- 
mantuire, accesat în martie 2013. 

2 Sf. Vasile Cel Mare, Migne, Patrologia Greacă 31, col. 845. 

2 Clement Alexandrinul, Stromata, 7, 16. 

Vicenţiu de Lerin ne porunceşte „să nu ascultăm pe nimeni 
care introduce învățături noi, oricât de însemnați ar fi.”3% 
Înţelegem noi ce vrea să spună prin oricât de însemnați ar fi? 
Aceasta nu mai lasă loc la nimic străin de conţinutul Sfintei 
Scripturi. 

Încă o mărturie pe care o aducem ca dovadă asupra locului 
pe care-l ocupă cu adevărat Sfânta Scriptură în ortodoxia 
adevărată, aceea de la origine, o găsim in scrierile contem- 
porane: „Duhul Sfânt nu mai adaugă nimic la conţinutul divin 
al Evangheliei. O tradiţie care este contrară Sfintelor Scripturi 
nu este o tradiție ortodoxă. Tradiţia recunoaşte că Scriptura 
este forma definitivă, conţinutul infailibil al revelaţiei.”5! 
Definitiv, potrivit DEX-ului, înseamnă: „care nu mai e supus 
modificărilor, stabilit pentru totdeauna; irevocabil, absolut, 
categoric; care exclude posibilitatea de a fi revăzut, fără 
posibilitatea de revenire. ” 

Ortodoxia, din fericire, în cazul acesta, chiar şi cea 
contemporană, are un merit deosebit prin aceea că nu 
recunoaşte infailibilitatea niciunei ființe umane, în afară de a 
Dumnezeului-Om, lisus Hristos. lar după Dumnezeul-Om, 
ortodoxia recunoaşte că Sfânta Scriptură este conținutul 
infailibil al revelaţiei, însă nu spune nicăieri acelaşi lucru şi 
despre tradiția populară. Se vorbeşte foarte mult despre 
revelaţia care conţine tradiţia, dar nicăieri ca bucurându-se de 
infailibilitate. Caracterul de infailibiltate nu este niciodată 
atribuit tradiţiei orale, populare şi nici oricărei alte tradiţii, ci 
doar Sfintei Scripturi — în ciuda faptului că, practic, tradiţia 
populară ocupă locul cel mai de seamă în ortodoxia zilelor 
noastre. 

Aşadar, având în vedere că o tradiţie care este contrară 
Sfintelor Scripturi nu este o tradiţie ortodoxă şi, mai ales, că 
tradiția recunoaşte că Scriptura este forma definitivă, 
conținutul infailibil al revelaţiei, pe parcursul cărţii, prin 


3% Vicenţiu de Lerin (învăţător creştin din sec. 5), Comonitoriu, cap. X. 
3! preot prof. dr. Ion Bria, Studii teologice, nr. 5-6/1970, pp. 398-400. 

termenul tradiția orală, populară înţelegem: obiceiuri, tradiţii 
omeneşti, ritualuri bisericeşti, sărbători creştine din calendarul 
ortodox şi orice alt gen de învățături din cadrul bisericilor 
ortodoxe contemporane care NU sunt conforme cu Scriptura. 

În cadrul Sfintei Tradiţii ortodoxe, din moment ce o tradiţie 
care este contrară Sfintelor Scripturi nu este o tradiţie 
ortodoxă, nu ne vom referi niciodată la niciun fel de informaţii 
neîntemeiate pe Sfintele Scripturi ca fiind Sfânta Tradiţie. 
Sfânta Tradiţie la care ne vom referi pe paginile acestei cărți va 
fi aceea care este în desăvârşit acord cu învățăturile Sfintei 
Scripturi şi care ne prezintă conținutul infailibil al revelaţiei. 
Tot ceea ce nu este conţinut în Scriptură, ceea ce este contrar 
Scripturii în întregime sau fie şi numai parțial, se înlătură — aşa 
cum ne-a poruncit slăvitul ierarh Vasile Cel Mare. 

Definiţia noastră a Sfintei Tradiţii ortodoxe este identică cu 
aceea exprimată de Iustin Popovici: 

„Sfânta Tradiţie este Evanghelia Domnului Hristos şi 
Domnul Hristos Însuşi, pe Care Duhul Sfânt Îl face să ia chip în 
fiecare suflet credincios, ca şi în întreaga Biserică. "3? 


e Părinţii Bisericii 


Pentru o înţelegere mai clară a poziţiei ortodoxiei 
originare cu privire la ceea ce se cere a se înţelege prin 
Părinţii Bisericii în cartea aceasta vom prezenta opinia dreptei 
credințe ortodoxe la origine cu privire la infailibilitate, 
arătând mai întâi că nici măcar în infailibiltatea sfântului 
Apostol Pavel, ca om, nu putem să credem. 

Marele Apostol Pavel, cel ales de Dumnezeu să i se des- 
copere taina ţinută ascunsă de veacuri a Bisericii (Efeseni 3:3 şi 


Textul original al lui Iustin Popovici sună astfel: “The holy Tradition is the Gospel of the 
Lord Christ, and the Lord Christ Himself, Whom the Holy Spirit instills in each and every 
believing soul, in the entire Church”. 
http://full-of-grace-and-truth.blogspot.com/2010/04/quotes-from-st-justin-popovich-on.html, 
accesat în octombrie 2013. 

Coloseni 1:25-26) ne porunceşte ca nici chiar din partea lui să 
nu acceptăm vreo învăţătură care nu este întemeiată pe 
Evanghelia propovăduită de el (Galateni 1:8-9). 

Dacă, deci, nu putem crede nici în infailibilitatea dumne- 
zeieştilor şi sfinţilor Apostoli ai Mântuitorului, vorbind ca 
oameni, ci numai în cuvântul seris prin ei, ca urmare a 
descoperirii nemijlocite a Duhului Sfânt, cine ar putea avea 
îndrăzneala să se încreadă în infailibilitatea chiar şi a celui mai 
sfânt şi strălucit Părinte al Bisericii? 

Dacă acordăm totuşi statutul de Părinţi pionerilor Bisericii 
lui Hristos, este cu totul de la sine înţeles că vom asculta pe 
Părinţii Bisericii în limitele următoarelor două considerente: 

1. Toate învăţăturile pe care ni le dau, aşezămintele pe 
care le stabilesc şi îndrumările prin care ne călăuzesc Părinţii 
Bisericii în cele sfinte trebuie să se alinieze desăvârşit cu 
învăţăturile, aşezămintele şi îndrumările Sfântului Apostol 
Pavel, acela care i-a născut şi pe ei, pe Părinţii Bisericii, ca şi 
pe noi, prin Evanghelie (1 Corinteni 4:15). 

2. Cât priveşte orice învăţătură, aşezământ sau îndrumare 
care nu sunt conforme desăvârşit cu Evanghelia, le vom trata 
aşa cum Părintele nostru Pavel ne-a poruncit lor şi nouă să le 
tratăm chiar şi pe ale lui: să fie înlăturate, cum, de altfel, 
porunceşte şi Sf. Vasile Cel Mare. 

În ceea ce priveşte atitudinea Sfinţilor Părinţi faţă de 
Sfânta Scriptură, ca dovadă a respectului lor suprem, aducem 
mărturia lui C. Voicu: 

„Sfinţii Părinţi, propovăduitori şi conducători ai Bisericii, 
nu au trădat, falsificat sau înlăturat Sfânta Scriptură, ca să 
impună Bisericii „preceptele lor omeneşti.”33 

Serghei Bulgakov ne spune: „Părinţii Bisericii gândeau 
prin Biblie şi trăiau din ea.”54 

Preotul profesor Coman ne face cunoscut următoarele: 
„Cuvântul scris în Biblie, care ţinea locul cuvântului viu al 


% arhimandrit prof. dr. C. Voicu, Mitropolia Ardealului, nr. 7-8, 1985, p. 414. 
34 Serghei Bulgakov, Ortodoxia, Sibiu, 1933, p. 28. 

Mântuitorului, se bucura, deci, cum era firesc, de un prestigiu 
şi o autoritate excepțională.""55 

Aşadar, ori de câte ori ne referim la Părinți vom face 
aceasta numai în contextul învăţăturii Sfintei Scripturi şi a 
Sfintei Tradiţii ortodoxe. 


e Preot 


Deoarece înţelegerea pe care o avem despre chemarea de 
preot este aliniată cu aceea a dreptei credinţe ortodoxe la 
origine, îi vom cita pe Sf. Grigorie de Nyssa şi pe Sf. Macarie 
cel Mare. Dacă vom face afirmaţia că perspectiva noastră 
privind chemarea de preot este conformă şi cu aceea a 
ortodoxiei contemporane (deşi ortodoxia contemporană o 
recunoaşte numai teroretic, în scris), avem în vedere următorul 
aspect: autorii citatelor prezentate mai Jos (dintre care unii au 
trăit în jurul secolului IV) sunt amintiţi în cărți tipărite cu 
binecuvântarea P.F. Părinte Daniel, după cum urmează: 

a) Sf. Grigorie de Nyssa face o distincţie cât se poate de 
clară între preoţia Vechiului şi aceea a Noului Testament, 
distincție care descalifică desăvârşit transferarea rânduielilor 
preoţiei Vechiului Testament în vremea Noului Testament. Căci 
preoția Vechiului Testament se moştenea prin naşterea din Levi. 
lar despre preoţia Noului Testament ni se face cunoscută 
următoarea rânduială: 

„Harul preoţiei lui Hristos se oferă tututor celor ce voiesc 
să-L primească, cerându-li-se să împlinească nişte condiții mo- 
rale. 36 

b) Sf. Macarie cel Mare: 

„...unşi fiind cei duhovniceşti cu ungere cerească, ei devin 
hristoşi după har, împărați şi preoți ai tainelor cereşti. Ei devin fii, 


3% pr. prof. L. G. Coman, Patrologie, vol. 1, 65-69, Bucureşti, 1984. 

3% Sf. Grigorie al Nyssei, Despre Rugăciunea Domnească, Editura IBMBOR, Bucureşti, 2009, 
trad. pr. prof. Dumitru Stăniloae, tipărită cu binecuvântarea Preafericitului Părinte Daniel, 
Patriarhul Bisericii Ortodoxe Române, p. 45. 

domni şi dumnezei, legaţi, captivi, afundaţi, răstigniţi şi afierosiţi 
(Domnului). 37 

€) Ion Bria; 

„Fiecare creştin are o demnitate preoțească şi are acces 
direct la obiectul preoției...*58 

d) Dumitru Stăniloae ne face cunoscut că „7oți cei ce se 
jertfesc sau se dăruiesc Persoanei supreme sunt preoţi şi se 
sfinţesc prin oferirea lor lui Dumnezeu. "59 

Aşadar, după cum ne arată Sfânta Scriptură, cât şi Sfânta 
Tradiţie, în economia Noului Testament preoția nu este o clasă 
separată de creştini, nici atât ca fiind investită cu anumite 
slujiri deosebite, ci toți credincioşii care sunt cu adevărat 
credincioşi, sunt şi preoţi. Aceasta este preoția recunoscută şi 
de noi. Vom vorbi mult mai pe larg despre subiectul acesta în 
capitolul 6. 


e Dreapta credinţă 


Vorbind chiar dintr-o perspectivă a logicii omeneşti, nu se 
poate vorbi despre nicio credință în Dumnezeu ca fiind cea 
dreaptă, afară de aceea care vine direct de la Dumnezeu, este 
darul lui Dumnezeu (Efeseni 2:8) şi de care luăm cunoştinţă 
prin auzirea cuvântului lui Dumnezeu (Romani 10:17). Oricine 
ar avea ceva de spus referitor la credinţa în Dumnezeu afară de 
ceea ce ne este adus de cuvântul scris al lui Dumnezeu, nu 
poate fi luat în consideraţie — este fals, mincinos, rătăcitor şi 
conduce spre iad. Care făptură de pe Pământul acesta păcătos şi 
blestemat, aflat sub stăpânirea lui Satan (loan 14:30), te-ar 
putea învăţa credinţa în Dumnezeul Cel sfânt din cer şi te-ar 
putea conduce până la EI? 


37 Sf. Macarie cel Mare, Omilii duhovniceşti, Editura IBMBOR, Bucureşti, 2010, carte tipărită 
cu binecuvântarea preafericitului Părinte Daniel, Patriarhul Bisericii Ortodoxe Române, Omilia 
a XVII-a, l,p. 141. 

% pr. prof. dr. Ion Bria, Dicţionar de teologie ortodoxă, Bucureşti, 1994, p. 313. 

% pr. prof. Dumitru Stăniloae, Teologia Dogmatică Ortodoxă, vol. |, Bucureşti 2003, p. 278, 
citat din Schmemann, For the Life of The World, New York, 1963, p. 69. 

Cităm acum din Cartea de învăţătură creştină ortodoxă, 
unde găsim următoarea definiţie a dreptei credinţe: „...Sfânta 
Biserică, prin sinoadele ecumenice, la care au luat parte toți 
episcopii săi, a statornicit şi formulat pe baza Sfintei Scripturi 
şi a Sfintei Tradiţii, dreapta credinţă ortodoxă... sub asistenţa 
Duhului Sfânt. "4 

Trebuie remarcat că documentul de căpetenie pentru 
definirea dreptei credinţe pus cap de listă în citatul de mai sus 
este Sfânta Scriptură, cuvântul seris al lui Dumnezeu. Acesta 
este baza, temelia, fundamentul de la care s-a plecat, pe care s- 
au construit şi în virtutea căruia s-au formulat principiile 
adevăratei credinţe ortodoxe şi, desăvârşit de important, cu 
asistența Duhului Sfânt. 

Concludem, astfel, că dreapta credință ortodoxă este 
învățătura întemeiată pe cuvântul cel scris al lui Dumnezeu 
insuflat de Duhul Sfânt şi, de asemenea, pe învăţătura Sfintei 
Tradiţii, care este aliniată desăvârşit Sfintei Scripturi. Aceasta 
este ceea ce Sf. Scriptură declară la Iuda 1:3 ca fiind „credința 
dată sfinţilor, odată pentru totdeauna”, aceasta este ceea ce 
Cartea de învăţătură creştină ortodoxă defineşte, împreună cu 
noi, ca fiind dreapta credinţă ortodoxă. 


Capitolul 1 
Biblia şi tradiția 


Motto: „Sf. Vasile cel Mare afirmă ca pe un principiu 
imuabil faptul că: „orice cuvânt sau orice acţiune trebuie 
să fie garantate de mărturia Scripturii '; aici şi-a căutat el 
logion-ul [oracolul] şi politeia [vieţuirea] sa spre a-şi 
mântui sufletul. "4! 


40 Carte de învăţătură creştină ortodoxă, alcătuită cu încredințarea Sfântului Sinod de către P. 
S. Vasile, Episcopul Oradiei, pr. prof. Dumitru Călugăr, pr. prof. P. Deheleanu şi pr. prof. 
Dumitru Radu, cu binecuvântarea Î.P.S. Iustinian, Editura IBMBOR, Bucureşti, 1978, p.10. 

+1 T. Spidlik, La sophiologie de S. Basile, p. 167 sq, apud P. Tomas Spidlik S.J, Spiritualitatea 

În cadrul acestui capitol, vom vorbi despre descoperirea 
lui Hristos, Sfânta Scriptură, în paralel cu Sfânta Tradiţie 
ortodoxă; după aceea, separat şi despre tradiția orală, populară. 
Cu privire la Biblie, vom căuta să ne întărim credinţa în ea ca 
fiind ceea ce este: experatio (Osomvevorog în greacă) lui 
Dumnezeu“, cuvântul lui Dumnezeu scris, atotsuficient în 
vederea mântuirii noastre (loan 20:31, 2 Timotei 3:16). Şi, 
referindu-ne la Sfânta Tradiţie, pentru că opiniile Părinților 
Bisericii, cât şi ale multor altor scriitori bisericeşti, se vor 
dovedi a fi desăvârşit aliniate cu Sfânta Scriptură, nu vom 
putea decât să recunoaştem adevărul exprimat de către Sf. 
Irineu: „Nici o tradiţie nu poate fi recunoscută ca Apostolică 
dacă nu este întemeiată pe Sfânta Scriptură şi potrivită cu 
ea. "4% Socotim astfel că un capitol separat cu privire la poziţia 
tradiției orale (populare) faţă de Scriptură ar fi de prisos. Dar, 
având în vedere că suntem asaltaţi de o seamă de partizani ai 
credinţei care ridică tradiția orală (populară) la acelaşi nivel cu 
Scriptura (alţii chiar mai sus decât Scriptura!), vom vorbi şi 
despre această tradiție omenească în lumina opiniei Părinților 
Bisericii. 


Răsăritului creştin, ediţia a II-a, trad. loan L. Ică jr., Editura Deisis, Sibiu, 2005, p. 33. 
* inspiraţie divină (latină). 
4 Sfântul Irineu, Contra ereziilor, 3, 2. 

Biblia 


A) Mărturia Scripturii lui Dumnezeu 
despre ea însăşi 


Adevărata credinţă în Dumnezeu vine de la Dumnezeu şi 
„prin cuvântul lui Dumnezeu ” (Romani 10:17, Noul Testament 
ortodox, 1857). Credinţa în Dumnezeul sfânt din cer nu poate 
veni de la oamenii păcătoşi de jos, de pe pământ. lar EI a ales să 
ne-o trimită prin cuvântul Lui cel scris, insuflat de El 
(2 Timotei 3:16), trimis din cer prin Fiul Său şi propovăduit pe 
Pământ de către Apostolii Săi. 

a) Începem cu următoarea mărturie a Scripturii, care 
demonstrează cât de mult ţine Dumnezeu la cuvântul Său scris. 
Sintagma „scris este” se află menţionată în Scriptură de 106 
ori, după cum urmează: de 27 de ori în Vechiul Testament iar 
de 79 de ori în Noul Testament. Din aceste 79 de ori, sintagma 
„scris este” se află pronunţată în mod expres de către Domnul 
lisus Hristos Însuşi pe paginile Noului Testament de 29 de ori, 
după cum urmează: de 6 ori cu prilejul ispitirii Satanei în pustie 
(Matei 4 şi Luca 4) şi de 23 de ori cu alte prilejuri. După aceea, 
întâlnim sintagma „scris este” menţionată de 50 de ori pe tot 
întinsul Noului Testament, amintită întotdeauna ca temelie 
dumnezeiască a oricărei învățături. 

b) Întorcându-ne la Vechiul Testament, în cartea Ieşirea, 
capitolul 40, citim despre ridicarea cortului adunării care 
culminează cu coborârea lui Dumnezeu în mijlocul poporului 
Său. Începând cu versetul 16 (cap. 40) până la versetul 33 găsim 
scris de opt ori că Moise a făcut toate „cum poruncise lui Moise 
Domnul”. Versetul 34 începe cu adverbul „atunci ” (atunci un 
nor a acoperit cortul adunării...). Întrebare: când a coborât 
Dumnezeu în cortul adunării, în mijlocul poporului Său? 
Răspuns: Dumnezeu a coborât în cortul adunării atunci când 

toate au fost făcute „cum poruncise lui Moise Domnul "+4, adică, 
după cum „este scris”. 

Dumnezeu, deci, n-a avut nevoie de înţelepciunea şi suges- 
tiile omului la construirea unui locaş făcut din materiale 
pământeşti. Să aibă El oare nevoie de înţelepciunea şi sugestiile 
omului când e vorba despre Biserica duhovnicească, trupul Lui 
mistic pe Pământ (Matei 16:18)? 

c) Sfânta Scriptură este Codul Penal după care vom fi 
judecaţi de Dumnezeu, nu tradiţia: 

„Cine Mă nesocoteşte pe Mine şi nu primeşte cuvintele 
Mele are judecător ca să-l judece: cuvântul pe care l-am spus, 
acela îl va judeca în ziua de apoi. Pentru că Eu n-am vorbit de 
la Mine, ci Tatăl care M-a trimis, Acesta Mi-a dat poruncă ce 
să spun şi ce să vorbesc” (loan 12:48-49). 

d) În întâmpinarea argumentului ortodoxiei contempo- 
rane, care-şi revendică tradiţia orală pe textul de la Ioan 20:30, 
cităm versetul imediat următor (31). Acesta lămureşte că, în ce 
priveşte cele spuse de Iisus şi aşternute în scris, „acestea s-au 
scris, ca să credeţi că lisus este Hristosul, Fiul lui Dumnezeu, 
şi, crezând, să aveţi viață în numele Lui”. Textul citat 
dovedeşte aceea că, deşi lisus a spus multe alte cuvinte şi a 
făcut şi neînchipuit de multe alte minuni, când vine vorba 
despre cele trebuitoare nouă spre mântuire, rămân numai 
acestea care s-au scris. Dar chiar dacă şi învăţăturile orale ale 
lui lisus care nu sunt consemnate în scris ne-ar fi necesare, 
întrebăm: ar putea oare Iisus să Se contrazică singur dându-ne 
o serie de învățături sfinte în scris pe paginile Sfintei Scripturi, 
pe care apoi să Şi le contrazică singur prin celelalte pe care le- 
ar fi spus, dar nu ni le-a lăsat în scris? Când EI ne porunceşte 
prin pana Apostolului Pavel să nu trecem peste ce este scris 
(| Corinteni 4:6), ar putea să vină tot El acum şi să ne 
poruncească să punem alături de cele scrise, cuvinte zburate 


+1 Numărul 8 în Scriptură reprezintă numărul noului, al învierii. Mântuitorul a înviat în ziua a 8- 
a a săptămânii. Faptul că Dumnezeu a coborât în cort după ce şi ca urmare a faptului că Moise a 
făcut totul aşa cum îi poruncise Domnul, arată înspre Mântuitorul în care Dumnezeu a binevoit. 

din gură-n gură, din generaţie în generaţie, mai ales obiceiuri 
păgâneşti? 

e) Moartea şi Învierea Domnului au avut loc după 
Scripturi: „„...Hristos a murit pentru păcatele noastre după 
Scripturi; Şi a fost îngropat şi a înviat a treia zi, după 
Scripturi” (| Corinteni 15:3-4, sublinierile îmi aparțin). 

f) Cât de copleşitoare este mărturia Scripturii cu privire la 
dumnezeirea ei prin cuvintele: „Toată Scriptura este însuflată 
de Dumnezeu şi de folos...” 2 Timotei 3:16). Se poate spune 
acelaşi lucru oare şi despre tradiția orală (populară) a 
oamenilor? 

g) O altă mărturie o găsim în cuvintele „...cuvântul 
Domnului rămâne în veac. Și acesta este cuvântul, care vi s-a 
binevestit” (| Petru 1:25). 

h) Tot la Petru citim că „„...niciodată proorocia nu s-a 
făcut din voia omului, ci oamenii cei sfinţi ai lui Dumnezeu au 
grăit, purtaţi fiind de Duhul Sfânt” Q Petru 1:20-21). 

i) În Noul Testament ortodox găsim următoarele 
însemnări: 

„lar cum că Sfânta Scriptură este de la Dumnezeu 
însuflată din multe locuri ale Sfintei Scripturi să adeverează, 
ci pentru scurtarea vremii noi aici numai trei vom aduce. 

1) În Evanghelia Sfântului Luca cap. 1 stih 70, să citeşte: 
“Precum au grăit Dumnezeu prin gura sfinţilor celor din veac 
Proroci ai lui. 

2) Sf. Petru în cartea 2, cap. 1, stih 21 aşa scrie: 'că nu 
prin voia oamenilor s-au făcut cândva prorocie, ci fiind 
luminaţi de Duhul Sfânt au grăit oamenii cei sfinţi ai lui 
Dumnezeu . ”[sic]*5 

|) Încheiem lista cu următoarele trei mărturii ale Sfântului 
Ioan evanghelistul, culese de la loan 14:26 şi 1 loan 2:20 şi 27: 

„Duhul Sfânt... vă va învăţa toate”. 

„Iar voi, ungere aveţi de la Cel-Sfânt şi pe toate le ştiţi. ” 


+5 Noul Testament ortodox, 1857, pp. 543-544. 

„Cât despre voi, ungerea pe care-aţi primit-o de la El 
rămâne'ntru voi şi n'aveţi nevoie să vă înveţe cineva...” 
(reliefarea citatelor îmi aparţine, n.a.). 

Ceea ce vor să ne comunice aceste versete este că un 
creştin care are ungerea de la Cel Sfânt — adică pe Duhul Sfânt 
(Efeseni 1:13) pentru că a crezut în jertfa sfântă - este învăţat de 
Duhul în toate, le ştie pe foare, şi nu mai are nevoie să-l înveţe 
cineva — nici atât prin zvonuri circulând din gură-n gură. 

Astfel dar, fiindcă „cel ce zice că rămâne întru El, dator 
este ca şi el să umble aşa cum Acela a umblat” (1 loan 2:6), nu 
se poate numi creştin, nici atât ortodox, acela care nu umblă în 
viaţă pe temeiul Scripturii, ca şi lisus, rămânând la ce este scris. 


B) Mărturia Dumnezeului-Om, lisus Hristos 


Urmează acum să luăm cunoştinţă de atitudinea Domnului 
şi Mântuitorului nostru lisus Hristos, a Aceluia care este nu 
numai Dumnezeu din Dumnezeu adevărat, ci şi om din om 
adevărat (dar fără păcat), față de Sfânta Scriptură. El ne 
vorbeşte ca Dumnezeu şi ca om în acelaşi timp, în aceeaşi 
măsură şi cu aceeaşi autoritate — divină şi umană. Am luat 
aminte deja mai sus că EI l-a biruit pe Satana în pustie NUMAI 
prin Scriptură, răspunzându-i de trei ori „scris este”. ÎL vom 
urmări acum mai departe într-un episod care este consemnat în 
Luca 24. 

Mântuitorul înviat Se arată aici celor doi ucenici care 
mergeau trişti către Emaus. Îi întreabă mai întâi asupra 
lucrurilor pe care le discutau pe drum, apoi, de la versetul 27 
înainte „începând de la Moise şi de la toţi proorocii, le-a tâlcuit 
din toate Scripturile cele despre El”. După aceea, la versetul 32 
îi găsim pe ucenici care, după ce Domnul S-a făcut nevăzut în 
timp ce frângea pâinea „au zis unul către altul: Oare nu ne 
ardea în noi inima noastră când ne vorbea pe cale şi ne 
deschidea Scripturile?” La versetul 44, Mântuitorul Se arată 
celor unsprezece şi le face cunoscut că „trebuia să se împli- 

nească toate cele scrise despre Mine în Legea lui Moise, în 
prooroci şi în psalmi”. La versetul 45 citim că după aceea EI 
„le-a deschis mintea ca să priceapă Scripturile”. lar la versetul 
46, Mântuitorul le-a spus că „aşa este scris şi aşa trebuie să 
pătimească Hristos şi să învieze din morți a treia zi”. 

Ceea ce trebuie neapărat remarcat asupra modului în care 
Mântuitorul Se adresează aici ucenicilor, este că El li Se 
descoperea în Legea lui Moise, prooroci şi Scripturi — deci în 
proorociile aşternute în seris ale Duhului Sfânt, despre EI. 

Întrebăm acum: dacă, după opinia susținătorilor tradiţiei 
populare, revelația orală (adică spusele lui Iisus neconsemnate 
în Scriptură) ar conţine cuvântul lui Dumnezeu de care să 
avem nevoie în vederea mântuirii, de ce nu-L întâlnim aici pe 
lisus Însuşi făcând apel la ea? Dacă revelaţia orală ar fi porunca 
Tatălui Său, de ce Fiul nu vorbeşte absolut nimic despre acest 
gen de revelaţie orală? Nu este El Acela care ne face cunoscut 
că „Tatăl care M-a trimis, Acesta Mi-a dat poruncă ce să spun 
şi ce să vorbesc ” (loan 12:49)? Se poate crede că Tatăl să-l fi 
poruncit Fiului să aducă probe celor doi ucenici şi din revelația 
orală, dar Fiul să Se fi împotrivit să o amintească (să ne ierte 
Dumnezeu că îndrăznim să vorbim astfel, chiar şi numai pentru 
a scoate în evidenţă înţelesul prin contrast)? Cei doi ucenici 
cărora li Se adresa acum petrecuseră împreună cu El trei ani şi 
ceva, fuseseră martorii oculari ale celor mai multe minuni 
săvârşite de Iisus în prezenţa lor. Ucenicii aceştia auziseră cu 
urechile toate cuvintele lui lisus spuse de gura Lui de-a lungul 
celor trei ani şi jumătate petrecuţi împreună. lată însă că 
Mântuitorul, în loc să încerce să le cucerească încrederea, să le 
atingă coarda sensibilă a inimii, aducându-le aminte de cutare 
minune, cutare predică, cutare şi cutare întâmplare la care ei 
înşişi fuseseră martori oculari, dimpotrivă, El nu vorbeşte 
nimic, absolut nimic despre cele petrecute fizic, împreună, sub 
ochii lor şi auzite cu urechile lor, ci numai despre Scripturile 
scrise. Nu ni se pare mult prea grăitor şi semnificativ acest 
aspect? 

C) Mărturia Părinților Bisericii privitor la autoritatea 
absolută a Sfintei Scripturi 


Atât de mult este citată Sfânta Scriptură în scrierile 
Părinților Bisericii încât, presupunând că s-ar pierde Biblia, am 
putea-o reface aproape în întregime din scrierile lor. Urmărind 
îndeaproape scrierile acestora nu poţi să nu remarci cât de 
frecvent se raportează ei la cuvântul scris al lui Dumnezeu. 
Vom aduce în rândurile care urmează un mănunchi bogat de 
citate ale Părinților Bisericii, din care putem să înţelegem opinia 
lor cu privire la autoritatea absolută a Sfintei Scripturi. Dar 
vrem să începem cu un buchet mic de mărturii contemporane 
ale patriarhului B.O.R. 

După ce pe prima pagină a acestei Sfinte Scripturi ni se 
face cunoscut că este „TIPĂRITĂ CU BINECUVÂNTAREA 
PREAFERICITULUI PĂRINTE DANIEL PATRIARHUL 
BISERICII ORTODOXE ROMÂNE, CU APROBAREA 
SFÂNTULUI SINOD, BUCUREŞTI — 2008”, primele cuvinte 
către care P.F. Părinte Daniel îndreaptă atenţia credincioşilor săi 
sunt preluate de la Sf. loan Gură de Aur: 

„Lăsând la o parte ce gândeşte cutare sau cutare, toate să 
le cercetaţi şi să le căutaţi în Sfintele Scripturi, şi, găsind acolo 
adevărata bogăţie, pe aceasta să o vânăm, ca astfel să ne 
bucurăm şi de veşnicele bunătăţi. "4 

Apoi, la pagina 3, sub titlul Cuvânt înainte, referindu-se la 
aniversarea a 500 de ani de la apariţia primului Liturghier 
tipărit pe teritoriul României şi primul din lumea ortodoxă, 
Liturghierul lui Macarie, Patriarhul României vorbeşte despre 
Sf. Scriptură cu aceste cuvinte: „În acest moment aniversar şi 
omagial preţuim mai mult Sfânta Scriptură ca fiind Cuvântul lui 
Dumnezeu, descoperit omului... ” 

Mai departe, la pagina 8, Patriarhul B.O.R. ne face 


» 


cunoscut că „...baza cultului ortodox este Sfânta Scriptură... ”. 


4 Sfântul loan Gură de Aur, Tâlcuiri la Epistola a doua către Corinteni. Omilia XIII. 


33 


Şi tot pe aceeaşi pagină, ne aminteşte că „toată Scriptura este 
insuflată de Dumnezeu şi de folos spre învăţătură, spre 
mustrare, spre îndreptare, spre înţelepţirea cea întru dreptate, 
astfel ca omul lui Dumnezeu să fie desăvârşit, bine pregătit 
pentru orice lucru bun ” 2 Timotei 3:16). 

Atragem aici întreaga luare aminte asupra faptului că nu 
avem voie să trecem cu vederea porunca celei mai înalte 
autorităţi a B.O.R., pe care ne-o transmite folosind îndemnul 
unuia dintre cei mai de seamă Părinţi ai Bisericii, ierarhul 
loan Gură de Aur. Aceasta priveşte faptul că Adevărata 
bogăţie, singura care ne ajută să ne bucurăm de veşnicele 
bunătăţi se află aici, în Sfintele Scripturi, de aceea, TOATE 
să le cercetăm şi să le căutăm în Sfintele Scripturi. 
Pronumele nehotărât oare exclude orice alte surse străine de 
Sfânta Scriptură, care ne-ar putea face să ne bucurăm de 
veşnicele bunătăţi, inclusiv, şi mai ales, o tradiţie moştenită 
de la păgâni. 

Atragem luare aminte şi asupra locului pe care-l acordă 
Sfintei Scripturi cea mai înaltă autoritate a B.O.R., făcându- 
ne cunoscut că „baza cultului ortodox este Sfânta Scriptură ”. 

Şi în al treilea rând atragem, de asemenea, mare luare 
aminte asupra citării textului de la 2 Timotei 3:16, prin care 
Patriarhul Daniel ne îndreaptă toată luarea aminte asupra 
Sfintei Scripturi, în care se găseşte tot ceea ce trebuie omului 
lui Dumnezeu pentru a ajunge desăvârşit şi bine pregătit 
pentru orice lucru bun. 

Se naşte, astfel, întrebarea retorică: dacă Sfânta Scriptură 
a lui Dumnezeu face desăvârşit pe om înaintea lui 
Dumnezeu, ce folos ar mai avea pentru credincioşii ajunşi 
desăvârşiţi prin cuvântul lui Dumnezeu orice alte surse de 
informaţii din întreaga creaţie a lui Dumnezeu? 

După ce am acordat locul cuvenit Patriarhului B.O.R., 
urmează să luăm cunoştinţă de un document istoric foarte 
important care ne prezintă opinia Părinților Bisericii din 
biserica primară, cu privire la Sfânta Scriptură. Cu acest 

prilej facem cunoștință și cu începuturile Sfintei Tradiţii 
ortodoxe, cât şi cum este definită de „pionierii” ei. Cine este 
cinstit cu sine însuşi, cine este un adevărat ortodox şi cine 
cinsteşte cu adevărat pe Sfinţii Părinţi ai Bisericii, după 
parcurgerea acestui document nu va mai avea nevoie de nici 
o altă dovadă care să-i întărească încredințarea că singura 
sursă demnă de încredere cu privire la mântuire este Sfânta 
Scriptură. 

„Scrierile Noului Testament: Sfintele Evanghelii, 
Faptele Apostolilor, Scrierile Apostolice şi Apocalipsa au 
contribuit nu numai Să înființeze, ci şi să conducă, să 
controleze şi să menţină comunitățile apostolice. Ele sunt 
făclii puternice pe drumul noilor convertiți şi serioase 
instrumente misionare. Până la un timp, ele exprimă viaţa 
cea nouă a fiilor Bisericii. Epistolele pauline şi cele 
soborniceşti sunt, în cea mai mare parte, îndreptare de viaţă 
creştină dar şi expresie directă sau indirectă a acestei vieţi. 
Pe măsură ce Apostolii adorm în Domnul, scrierile lor 
capătă o autoritate excepțională, pentru că ele înlocuiesc şi 
reprezintă cuvântul lor viu şi pentru că sunt cărţi inspirate. 
Autoritatea lor dumnezeiască le dă o putere deosebită şi le 
impune fără rezervă în orice mediu creştin... Toate aceste 
scrieri revelate şi, prin realizarea recomandărilor făcute în 
ele, duc la desăvârşirea cea recomandată de Însuşi 
Mântuitorul. 

Magna Charta comunităţilor creştine era Sfânta 
Scriptură... ea fiind nucleul şi izvorul permanent al vieții 
spirituale creştine. Ea era instrumentul principal de 
convertire printre iudei şi mai ales printre păgâni, lectura ei 
determinând transformări şi adeziuni sufleteşti. 

Cuvântul scris în Biblie, care ţinea locul cuvântului viu 
al Mântuitorului, se bucura, deci, cum era firesc, de un 
prestigiu şi o autoritate excepțională. "+ lar Fericitul Ieronim 


+! Pr. prof. L. G. Coman, Patrologie, vol. 1, 65-69, Bucureşti, 1984. 

declară: „Un singur lucru există: Biblia! "48 


Iată acum alte mărturii cu privire la autoritatea absolută a 
Sfintei Scripturi: 

I) „Există o strictă legătură între cuvântul lui Dumnezeu şi 
viața credinciosului. Cuvântul care este revelarea slavei lui 
Dumnezeu, este în acelaşi timp şi în mod indisolubil şi 
revelarea poruncilor lui Dumnezeu, de aceea credinciosul 
trebuie să-şi armonizeze întreaga sa existenţă cu el (Cf. Herma, 
Păstorul, Vedenia LI, 3, 3-4 şi passim [PSBI, 1979, p. 229 sq]) 
[...]. Dar mai cu seamă Sf. Vasile cel Mare afirmă ca pe un 
principiu imuabil faptul că: orice cuvânt sau orice acţiune 
trebuie să fie garantate de mărturia Scripturii; aici şi-a căutat 
el logion-ul [oracolul] şi politeia [vieţuirea] sa spre a-şi mântui 
sufletul. "* 

II) Este demn de toată luarea aminte şi comentariul câtorva 
Părinţi şi învăţători ai Bisericii: 

„Sfinții Părinţi, şi învățătorii Bisericii toţi cu un cuget, şi 
cu 0 gură mărturisesc că Sfânta Scriptură este cuvântul lui 
Dumnezeu, şi de Dumnezeu însuflată, dintre carii aici numai 
trei îi vom numi: 

1) Sf. Teofil Episcopul Antiohiei cartea 2 către Avtaik aşa 
scrie: „Oamenii lui Dumnezeu plini de Duhul Sfânt, şi de la 
Dumnezeu însuflaţi... au fost organele lui Dumnezeu, de la care 
luând înţelepciunea, au prorocit de zidirea lumii, şi de celelalte 
toate. 

2) Sf. Atanasie în cuvântul de întruparea Cuvântului scrie: 
„Cărţile cele de Dumnezeu însuflate scrise în multe locuri 
învaţă acestea” şi în cartea către Marcelin, cap. 2. zice: „Toată 
Scriptura noastră, o fiule! Şi cea vechei şi cea noă de la 
Dumnezeu este însuflată . 

3) Sf. Grigorie Nisis cuv. 6 împotriva lui Evnomie scrie: 
„Toate ori câte le grăeşte Sfânta Scriptură, sunt cuvintele 


“% Fericitul Ieronim, în Nicolae Iorga, Cărţi reprezentative, p. 65. 
* T. Spidlik, La sophiologie de S. Basile, p. 167 sq, apud P. Tomas Spidlik S.J, Spiritualitatea 
Răsăritului creştin, ediţia a II-a, trad. loan L. Ică jr, Editura Deisis, Sibiu, 2005, p. 33. 

Sfântului Duh. Drept aceia de la Dumnezeu fiind însuflaţi 
Prorocii, cu puterea Duhului Sfânt să insuflă, pentru aceea 
toată Scriptura de la Dumnezeu însuflată se zice. ” [sic]50 

III) Lumina Evangheliei lui Hristos dă omului acces la 
cunoaşterea dragostei lui Dumnezeu: 

„Nici să gândească, nici să-şi închipuie n-a putut nimeni 
dintre cei neluminaţi cu lumina Evangheliei lui Hristos (nu a 
tradiției populare, n.a.) că Dumnezeu aşa a iubit neamul 
omenesc cel căzut, încât pe Fiul Său Cel Unul-Născut L-a dat 
nouă pentru a noastră mântuire... "5! 

IV) Cartea de învăţătură creştină ortodoxă ne învaţă 
dreapta credinţă ortodoxă. Din cartea aceasta învăţăm locul pe 
care-l ocupa Scriptura în credinţa ortodoxă originară: 

„Sfânta Scriptură cuprinde, deci, învăţăturile necesare 
mântuirii noastre, privind pe om în totalitatea fiinţei sale, suflet 
şi trup... Prin Sfânta Evanghelie şi prin întreaga Sfântă 
Scriptură ne vorbeşte în Biserică şi este prezent Însuşi Domnul 
nostru Iisus Hristos..."52 

V) Cărţile apocrife au fost introduse în Sfânta Scriptură 
ortodoxă a zilelor noastre în rând cu cele canonice fără nici o 
deosebire. Dar canonul Sfinţilor Părinţi interzicea şi citirea lor: 

„Sfinții Apostoli şi Sfinţii Părinţi au respins orice fel de 
rescriere a Cărţilor Vechiului Testament (luminaţi fiind ei de 
Sf. Duh Dumnezeu). Toţi Sfinţii Părinţi au hotărât ca scrierile 
Apocrife să nu fie citite de creştin.55 

VI) Dimitrios G. Tsamis ne spune că până şi faptele trebuie 
să fie întemeiate pe mărturia Sfintei Scripturi (nu pe tradiţia 
populară): „Poziţia Părinților pustiei față de studiul Sfintei 
Scripturi poate fi rezumată în următoarele scurte observaţii: 


* Noul Testament, 1857, p. 544. 

5! Sfântul loan de Kronstadt, Spicul Viu, Gânduri despre calea mântuitoare, colecţia Părinţi 
Ruşi, Editura Sophia, Bucureşti, 2009 p. 65. 

2 Cartea de Învăţătură Creştină Ortodoxă, tipărită cu binecuvântarea P.F. Părinte Iustin, 
Patriarhul B.O.R., Bucureşti, 1978, alcătuită din încredințarea Sfântului Sinod, de către P.S. 
Vasile, episcop de Oradea, pr. prof. Dumitru Călugăr, pr. prof. P. Deheleanu şi pr. prof. 
Dumitru Radu, p. 36. 

53 Noul Testament ortodox, 1857, p. 563. 

a) Necunoaşterea Sf. Scripturi conduce la păcat şi la 
pierderea mântuirii (Apophthegmata, Epifanie, 9-11, P.G. 65, 
1653). Faptele creştinului trebuie să se bazeze pe Sf. Scriptură 
(nu pe tradiţie, n.a.) şi de aceea este neapărată studierea ei 
(Apophthegmata, Antonie, 3, col. 76B); 

b) Când Părinţii îndemnau să facă ceva care să contribuie 
la desăvârşirea duhovnicească a credincioşilor, recomandau 
studiul Sf. Scripturi sau răspundeau explicând locuri din Noul 
Testament (Apophthegmata, Antonie 18, col. 8LA, şi Sisoe 35, 
col. 404B etc.) [...]. 5% 

VII) Preot prof. dr. loan Bria confirmă autoritatea supremă 
a Scripturii asupra tradiţiei: 

„Duhul Sfânt nu mai adaugă nimic la conţinutul divin al 
Evangheliei. O tradiţie care este contrară Sfintelor Scripturi nu 
este o tradiţie ortodoxă. Tradiţia recunoaşte că Scriptura este 
forma definitivă, conţinutul infăilibil al revelaţiei. "55 

VIII) Antonie, Mitropolitul Ardealului: 

„Iot ce ne-au lăsat ei (Apostolii şi Evangheliştii — n.a.) este 
„Descoperire”, revelație. Ei au scris sub inspirație divină. 
Scrierile lor au fost canonizate de Biserică. Nimeni, după ei, nu 
mai poate face ceea ce au făcut ei. Ei au descoperit de altfel 
totul. Tot ce era necesar pentru mântuire. De aceea nici a-şi 
aroga cineva numele lor, calitatea lor, nu poate fi altceva decât o 
încercare vinovată de a continua în istorie ceea ce nu se mai 
poate continua. Noi cei de după epoca apostolică nu mai 
continuăm Revelația; noi o propovăduim... Facem cunoscută 
Evanghelia care ne-a fost dată de Mântuitorul şi de Evanghelişti, 
ucenicii Săi.5€ 

TX) Cităm din Noul Testament ortodox, editat la 1857: 

„lată că spune explicit:,Nimeni, nici om, nici Înger, nici 
noi”, zice Sf. Ap. Pavel (Galateni 1:8-9). Adică dupre acea 


“4 Dimitrios G. Tsamis, Patericul Sinaitic, trad. pr. prof. dr. loan Ică, Editura Deisis, Sibiu, 
1995, subsolul p. 35. 

* pr. prof. dr. Ion Bria, în Studii Teologice, nr. 5-6/1970, pp. 398-400. 

* Antonie, Mitropolitul Ardealului, în Telegraful Român, nr. 25-28/1991, Sfinţii noştri 
Evanghelişti şi evangheliştii micilor ecrane şi ai stadioanelor. 

singură şi unică propoveduire, nimeni repetăm, nici ei nu mai 
puteau schimba ceva, şi nici Înger, nici Patriarh, nici Mitropolit 
sau Episcop, preot sau călugăr, mirean, nimeni. Sfinţii Părinţi 
asemenea au prorocit: „Că iată, îţi zic ţie fiule, că vor veni zile 
când creştinii vor strica cărţile Sfintelor Evanghelii şi ale 
Sfinţilor Apostoli şi ale dumnezeieştilor Proroci ştergând Sfintele 
Scripturi... ş.c” (vezi Proloage, Ava Pamvo vol. I). lar Sf. Apostol 
Petru în epistolia a II a, cap. 2, 1-3 zice: “(..) şi între voi vor fi 
învățători mincinoşi, care vor băga eresuri de perzare... ş.c” 
[sic].5 

X) În dreptul următorului citat, care aparţine lui Dionisie 
pseudo-Areopagitul, mă grăbesc să atrag luarea aminte asupra 
adverbului deloc (să nu îndrăznim deloc). Termenul grecesc 
katholos în care a fost redat de către autor are sensul de „în 
întregime, totalmente, în chip general, fără excepție, nicidecum ”, 
după cum îl întâlnim şi în Fapte 4:18, tradus prin „nicidecum ”. 
Iată ce ne porunceşte autorul citat: „Deci să nu îndrăznim deloc a 
spune sau a concepe ceva despre Dumnezeirea cea mai presus 
de fiinţă şi tainică, în afară de cele ce ni s-au arătat nouă în chip 
divin prin Sfintele Scripturi. "58 

XI) P. Tomas Spidlik, atribuie toate relele din lume 
neprimirii Scripturilor dumnezeieşti: 

„Inspirată de Dumnezeu, Scriptura conţine destule logia 
(cuvinte) pentru toţi. Ea este leacul aflat la îndemâna tuturor, 
din care fiecare va scoate leacul potrivit răului său [...]. 
Dimpotrivă, tot ce e lipsit de rânduială şi rău în lume ...vine din 
aceea că nu sunt primite după cum S-ar cuveni Scripturile 
dumnezeieşti. "59 

XII) Preotul Radu Botiş este de părere că: 

„Cine vrea cu adevărat să intre în rândurile creştinilor, 


57 Noul Testament, 1857, p. 565. 

s Dionisie pseudo-Areopagitul, Despre numele divine, 1.1, în Despre numele divine. Teologia 
mistica, Editura Institutul European, laşi, 1993, trad. Cicerone Iordăchescu și Theofil Simensky, 
p. 45. 

” pP. Tomas Spidlik S.J, Spiritualitatea Răsăritului creştin, ediţia a Il-a, trad. loan I. Ică jr, 
Editura Deisis, Sibiu, 2005, p. 334. 

acela trebuie să-şi îmbrace sufletul, adică să-şi pătrundă inima 
de toată învăţătura Evangheliei. "50 

XIII) Noul Testament ortodox, editat la 1857, întăreşte 
anatema de la Galateni 1:8-9, aceasta putând să vină, spune 
acest autor, până şi peste un Patriarh: 

„Orice schimbare a Cuvântului Sfintelor Scripturi, cât şi a 
hotărârilor luate de Sfinţi privitoare la dogma şi înţelesul 
arătat de Scripturi, fie numai şi întru puţin, aduce după sine 
căderea din har, cădere la care pot fi supuşi toţi, de la Patriarh 
la simplu creştin, nefiind altceva decât o hulă împotriva 
Sfântului Duh, pentru că Sfântul Duh este Duhul Adevărului, şi 
prin Duhul s-au dat Sfintele Scripturi. "SI 

XIV) În Sfânta Evanghelie auzi cuvintele lui lisus Hristos, 
ne spune Constantin Galeriu: 

„Cuvintele lui lisus Hristos din Sfânta Evanghelie sunt 
revelaţie şi apel. În Sfânta Evanghelie (nu în tradiţie, n.a.) auzi 
vocea Celui ce Se revelează: Eu sunt calea, adevărul şi 
viaţa... 62 

XV) Scurt şi cuprinzător ne comunică Ioannis Romanides: 

„Părinţii atunci când vorbesc despre Dumnezeu încep de 
la Sfânta Scriptură. "65 

XVI) Amestecul poruncilor apostolilor cu gânduri 
omeneşti duce la otravă: 

„Că ereticii, pentru a părea vrednici de crezare, amestecă 
pe lisus Hristos cu propriile lor gânduri, întocmai ca cei ce dau 
băuturi otrăvitoare amestecate cu miere şi vin; cel care nu ştie 
ia cu plăcere băutura otrăvitoare şi moare din pricina acelei 
rele dulceţi. Feriţi-vă de unii ca aceştia! Şi veți reuşi, dacă nu 


“% pr. Radu Botiş, Aspecte pedagogice şi catehetice în lucrarea de mântuire a Domnului lisus 
Hristos, p. 112. 

*1 Noul Testament, 1857, p. 567. 

* Constantin Galeriu, Mântuitorul nostru lisus Hristos - învățătorul nostru suprem, în 
Ortodoxia, nr. 1, 1983, p. 34, apud pr. Radu Botiş, Aspecte pedagogice şi catehetice în lucrarea 
de mântuire a Domnului lisus Hristos, p. 56. 

% protopresbyter prof. univ. dr. loannis Romanides, 7eologia Patristică, Editura Metafraze, 
Bucureşti, 2011, p. 197. 

vă mândriţi şi nu vă despărțiți de lisus Hristos Dumnezeu şi de 
poruncile Apostolilor, ş.c. "64 

XVII) Înfierea, căpătarea puterii de a fi născut din 
Dumnezeu (loan 1:13), se dobândeşte prin pocăință şi credinţă 
în Evanghelie, nu prin tradiţie, citim în pasajul următor: 

„Trăită de cei ce au crezut Cuvântului, apoi ca urmare a 
credinţei lor drepte întru ea şi a darului Dumnezeu şi a vieţii 
lor curate (dobândită doar prin pocăință), prin Evanghelia 
Domnului nostru lisus Hristos au primit înfierea. Căci credinţa 
dreaptă stă şi este susţinută ea însăşi pe adevăratul text al 
Sfintelor Scripturi. „De i se pare cuiva că este proroc sau 
duhovnicesc, înţeleagă cele ce scriu vouă, că ale Domnului 
porunci sunt” (1 Corinteni 14:37). "65 

XVIII) lustin Popovici vorbeşte foarte convingător despre 
atotsuficienţa Scripturii: 

„Sfintele Scripturi ale Noului Testament sunt o biografie a 
Dumnezeului Celui întrupat în această lume. Într-ânsele se 
istoriseşte... totul despre ceea ce este Dumnezeu, tot ceea ce 
Dumnezeu voieşte de la lumea aceasta şi de la oamenii dintr- 
ânsa... Tot ceea ce este de trebuință pentru această lume şi 
pentru oamenii dintr-ânsa — Domnul le-a arătat în Biblie... În 
Biblie Dumnezeu a spus absolut tot ceea ce era necesar de spus 
oamenilor. 6 

Mi se pare cât se poate de logic să întreb: dacă Dumnezeu a 
spus în Biblie ABSOLUT tot ceea ce era necesar de spus 
oamenilor, care este rostul aflării altor lucruri din tradiția 
populară? Să dețină oare oamenii ceva cunoştinţe pe care 
Dumnezeu să aibă nevoie să le afle de la ei?! 

XIX) Sfânta Scriptură este cuvântul lui Dumnezeu, ne 
spune şi Mitropolitul Antim: 


* Scrierile Părinților Apostolici, Editura L.B.M.B.O.R., Bucureşti, 1995, apud Noul Testament 
ortodox, 1857, pp. 568-569. 

* Noul Testament ortodox, 1857, p. 571. 

% Nicolae Velimirovici şi Justin Popovici, Lupta pentru credință, Editura Rotonda, Piteşti, 
2009, pp. 55-56. 

„Pentru Sf. Mitropolit Antim, Sfânta Scriptură este 
Cuvântul lui Dumnezeu şi reprezintă izvorul nesecat al vieții şi 
al înțelepciunii duhovniceşti care duce la mântuire. Faptul că 
foloseşte foarte des mărturii atât din Vechiul Testament, cât şi 
din Noul Testament, dovedeşte că Sf. Antim era un bun 
cunoscător al Sfintei Scripturi: „Dară ce mai cerc eu din 
istoriile Scripturii şi din pildele ei să învăţ în ce chip să fugim 
din întâmplările şi nevoile ce ne vin? Însuşi Dumnezeu ne 
învaţă, prin rostul lui David, la Psalm 49 (zicând): „Şi Mă 
chiamă pre Mine în zioa necazului tău şi te voiu scoate şi Mă 
vei proslăvi '... Şi Domnul nostru lisus Hristos aceasta ne învaţă 
în Sfânta Evanghelie: “Cereţi (zice) şi să vă da voao. ” [sic]”? 

XX) Acelaşi autor ne face cunoscut că cele ce avem de la 
Sfinții Părinţi sunt rezultatul faptului că ei au cernut cu ciurul 
chibzuelii toată Sfânta Scriptură (nu tradiţia populară): 

„Sfinții Părinţi ai noştri au pus multă nevoință de au 
cernut cu ciurul chibzuelii toată Sfânta Scriptură şi au ales ca 
nişte grâu curat din toate bunătăţile câte ar putea fi aceste trei 
bunătăţi mari: credinţa, nădejdia [sic] şi dragostea şi le-au 
sămânat |sic] în holda sfintei biserici, adecă [sic] în adunarea 
şi în inima celor credincioşi. "68 

XXI) Sf. Vasile cel Mare alege cuvintele Domnului nostru 
Iisus Hristos drept călăuză: 

„Însă [...] nu trebuie să păstrăm tăcerea, ci să folosim 
drept călăuză cuvintele Domnului nostru lisus Hristos. "5 

XXII) Părintele Efrem Athonitul afirmă cu tărie că: 

„Fără învăţăturile Evangheliei nu avem călăuză, nu avem 
busolă, nu avem nimic, nu ne putem mântui. "10 


$ Cuvânt de învăţătură la octomvrie 26, în zioa Sfântului şi marelui Mucenici Dimitrie 
Izvorâtoriului de mir asupra cutremurului, apud Sf. Antim Ivireanul, Didahii, Editura Basilica, 
Bucureşti, 2010, p. 12. 

% Cuvântul de învăţătură la Dumineca Vameşului, apud Sf. Antim Ivireanul, Didahii, Editura 
Basilica, Bucureşti, 2010, pp. 20-21. 

% Sf. Vasile cel Mare, Despre Botez, colecţia Credinţa Ortodoxă, Editura IBMBOR, Bucureşti, 
2010, carte tipărită cu binecuvântarea Preafericitului Daniel, Patriarhul Bisericii Ortodoxe 
Române, p. 5l. 

7 Părintele Efrem Athonitul,  http://www.cartiortodoxe.com/carte/278/despre-credinta-si- 

XXIII) Sergiu Bulgakov ne face cunoscut că: 

„Părinţii Bisericii gândeau prin Biblie şi trăiau din ea.” 

XXIV) Sf. Simeon Noul Teolog afirmă că Scriptura este 
Lumina lumii: 

„Această comoară care se ascunde în dumnezeieştile 
Scripturi... Veniţi şi înţelegeţi că această comoară ...este 
Lumina lumii. "2 

XXV) Sf. Nicolae Velimirovici spune lămurit că doar 
acolo, adică în Evanghelie, este descoperit scopul vieţii: 

„Mă întrebaţi despre scopul vieții, dar acesta a fost 
descoperit în Evanghelie, doar acolo. De aceea, doar creştinii 
pot cunoaşte adevăratul scop al vieţii. Musulmanii îl cunosc 
doar în măsura în care Coranul se bazează pe descoperirea 
Evangheliei. Popoarele necreştine, necunoscând descoperirea 
Evangheliei, nu ştiu scopul vieţii omeneşti pe pământ. Acest 
scop este Împărăţia Cerurilor. 

Primele cuvinte ale lui Hristos au descoperit acest scop: 
“Pocăiţi-vă că s-a apropiat Împărăţia cerurilor” (Marcu 1:15)... 
Evanghelia este cartea despre scopul vieţii şi despre calea către 
acest scop "5 

XXXVI) Sf. Vasile Cel Mare ne spune categoric că: 

„Ceea ce-i străin de Scriptură se înlătură.”"4 

XXVII) Clement Alexandrinul îl completează, afirmând că: 

„Noi folosim Scriptura ca o normă de descoperire a 
lucrurilor.”"5 

XXVIII) Vicenţiu de Lerin ne atrage atenţia: 

„Să nu ascultăm pe nimeni care introduce învățături noi, 
oricât de însemnați ar fi.”6 


>Tl 


mantuire, accesat în martie, 2013. 

7! Sergiu Bulgakov, Ortodoxia, Sibiu, 1933, p. 28. 

? Sf. Simeon Noul Teolog, Cat. 34, 281-304, apud arhiepiscop Vasili Krivoşein, În lumina lui 
Hristos, Bucureşti, 2005. 

% Sf. Nicolae Velimirovici, Prima Lege a lui Dumnezeu, Editura Cartea Ortodoxă, 2011, p. 132. 
74 Sf. Vasile Cel Mare, Migne, Patrologia Greacă 31, col. 845. 

75 Clement Alexandrinul, Stromata 7, 16. 

7€ Vicenţiu de Lerin (învăţător creştin din sec. 5), Comonitoriu, cap. X. 

XXIX) Sf. loan Gură de Aur, marele Ierarh al Bisericii, ne 
face cunoscut că: 

„Dumnezeiasca Scriptură n-are nevoie de înţelepciunea 
omenească pentru înțelegerea celor scrise în ea, ci de 
descoperirea Duhului.” 

XXX) Renumitul teolog George Florovski ne îndeamnă să 
reînvățăm graiul Bibliei: 

„În procesul continuei reinterpretări, suntem în pericol de 
a pierde unicitatea Cuvântului lui Dumnezeu. Cum însă putem 
tâlcui o poveste dacă am uitat limbajul originar? N-ar fi oare 
mai Sigur să ne plecăm cugetul nostru spre particularităţile 
mentale ale limbajului biblic şi să reînvățăm graiul Bibliei? "8 

XXXI) Anatemă împotriva oricui se atinge de textul sacru 
al Sfintelor Scripturi: 

„...Să vă fie vouă deci şi tuturor anatema pentru că au 
falsificat cuvântul Adevărului (2 Corn. 2:17), căci porunca 
apostolică este: dacă cineva vă va învăţa altceva în afară de 
cele ce ați primit, să fie anatema (Galateni 1:8).”” 

XXXII) Trebuie să-i urmăm pe Apostoli, dacă vrem să 
rămânem zidiți pe temelia Apostolilor: 

„Noi, dacă vrem să fim zidiţi pe temelia Domnului şi a 
Apostolilor, datori suntem să-i urmăm pe ei. Pentru că zice 
Apostolul (Pavel) în Duhul Sfânt: „Fiţi următori mie, precum şi 
eu sunt al lui Hristos” — 1 Corinteni 4:16. 8 

XXXIII) Întemeietorii şi învățătorii noştri sunt Apostolii 
Domnului şi orice abatere de la Evanghelie pune sub blestem pe 
făptuitor: 

„Nouă însă nu ne e îngăduit să introducem nimic după 
bunul plac, dar nici să alegem ceea ce ar introduce cineva după 


77 Sf. loan Gură de Aur, Omilii la Facere, trad. pr. Dumitru Fecioru, în colecţia PSB 21, Editura 
IBMBOR, Bucureşti, 1987, p. 244. 

7% George Florovski, Biserica, Scriptura, Tradiţia, p. 39. 

? Fericitul Teodoret, Episcopul Cirului, Istoria bisericească, cartea a II-a, 8, 34-36, în col. PSB, 
vol 44, pp. 90-91, apud O exegeză a Crezului ortodox, Florilegiu patristic, Editura Basilica, 
Bucureşti, 2010, pp. 289-290. 

3% Sf. Macarie cel Mare, Omilii duhovniceşti. Omilia a XII-a, 5, Editura IBMBOR, Bucureşti, 
2010, p. 92. 

bunul lui plac. Noi avem întemeietori/învăţători (autores) pe 
Apostolii Domnului, care n-au ales ei înşişi după bunul lor plac 
un lucru pe care să-l introducă, ci au însemnat cu credinţă 
neamurilor învățătura  (disciplinam) primită de la IHristos. 
Astfel, chiar dacă un înger din cer ne-ar vesti o altă evanghelie, 
i se va spune de către noi: anatema!” (Galateni 1:8).81 

XXXIV) La început, Biserica verifica puritatea tradiției 
prin referirea continuă la Sfânta Scriptură, nu invers — aşa cum 
se procedează în zilele noastre: 

„Duhul vieţii Mântuitorului şi al Sfinţilor Apostoli era 
cultivat cu sfinţenie de Biserică. Sfânta Scriptură cuprindea 
fidel şi pe larg acest duh, iar de aici el trecuse în viaţa noilor 
convertiți, care-l frământau în toate sensurile spre a şi-l 
însuşi... Părinţii Apostolici ţin cu străşnicie la puritatea duhului 
hristic şi apostolic al vieţii creştine. S-ar putea spune că 
majoritatea operelor Părinților Apostolici, sau o largă parte 
din cuprinsul fiecăreia din aceste opere, tratează această 
problemă sau dă alarma în această direcţie... Puritatea duhului 
hristic şi apostolic al Tradiţiei e tratată prin referirea continuă 
la faptele din Sfânta Scriptură (deci Tradiţia trebuia să se 
verifice prin Scriptură, nu invers, n.a.), prin citarea copioasă de 
texte biblice (nu pe spusele tradiţiei populare, n.a.) şi prin 
sublinierea importanței deosebite a anumitor cuvinte ori 
formule ale Domnului, ale Apostolilor sau ale altor personaje 
de nivel. E cazul cu opera lui Papias Explicarea cuvintelor 
Domnului...”82 

XXXV) În Sfânta Scriptură a zilelor noastre, cărţile 
apocrife sunt tipărite la un loc cu cele canonice, fără nici o notă 
de diferenţiere, încălcând hotărârile Consiliului de la Laodicea 
din 364: 

„Nu se pot citi în biserică psalmi compuşi de persoane 
particulare şi nici din cărțile necanonice, ci numai Cărţile 


31 diac. prof. dr. loan I Ică jr., Canonul Apostolic al primelor secole, spre sfârşitul celui de al 
doilea paragraf, p. 516, în cadrul capitolului Tertulian din Cartagina, 2000. 
* pr. prof. L. G. Coman, Patrologie, vol. 1, pp. 65-69, Bucureşti, 1984. 

Canonice ale Vechiului şi Noului Testament. "85 


XXXVI) Pledoarie pentru unicitatea, suficiența în materie 
de mântuire şi autoritatea supremă a Sfintei Scripturi: 

„Nevoiţi-vă împreună într-un suflet, pentru credinţa 
Evangheliei (Filipeni 1:27)... Tot ceea ce este de trebuinţă 
pentru această lume şi pentru oamenii dintr-insa — Domnul le-a 
arătat în Biblie (nu în tradiţie, n.a.). Într-însa EI a dat răspuns 
la toate întrebările. Nu există vreo întrebare care să tulbure 
sufletul omenesc şi să nu-şi afle răspunsul, fie direct, fie 
indirect în Biblie. Oamenii nu pot imagina mai multe întrebări 
decât răspunsurile care se află în Biblie. Dacă se întâmplă ca 
să nu afli cumva răspunsul la vreuna dintre întrebările tale în 
Biblie, înseamnă că fie ai pus o întrebare fără sens, sau nu ai 
ştiut cum să citeşti Biblia şi nu ai terminat de citit răspunsul din 
ea [...]. În Biblie Dumnezeu a spus absolut tot ceea ce era 
necesar de spus oamenilor. Biografia fiecărui om — a tuturor 
fără excepţie — se află în Biblie [...]. Vei afla căile pe care 
propriul tău suflet şi al oricărui alt om călătoreşte de la păcat 
la nepăcătuire, precum şi întreaga cale de la om la Dumnezeu 
şi de la om la satana. Vei afla mijloacele de a scăpa de sub 
povara păcatului. "84 

XXXVII) Scriptura este autoritatea absolută — vai de acela 
care ar îndrăzni să primească învățături străine de ea: 

„Sfânta Scriptură are o autoritate absolută; tot ce ne 
învață ea este un necesar adevărat, şi vai de acela care 
primeşte învățături pe care nu le-am găsit în ea."55 

XXXVIII) Marcu Eugenicul face următoarea declarație cu 
privire la Sf. Scriptură: 

„Fiindcă toate câte le-a dat sfinţilor Apostoli să le zică sau 
să le scrie Hristos, Cel ce a grăit în ei, credem că sunt oracole 
[chresmous] dumnezeieşti şi glăsuiri ale lui Dumnezeu. "5 


3% The Council of Laodicea in Phrygia Pacatiana. Canon LX, (364 A.D.), accesat în august, 
2013, http://reluctant-messenger.com/council-of-laodicea.htm. 

% Nicolae Velimirovici şi Justin Popovici, Lupta pentru credință, Editura Rotonda, Piteşti 2009, 
p. 15. 

%5 Tertulian, citat cules din Mitropolia Ardealului, nr. 7-8, 1985, p. 411. 

Cine ar mai putea invoca Sfânta Tradiţie ortodoxă ca 
învățând lucruri diferite de Scriptură sau care nu sunt în 
Scriptură? Tradiţia orală (populară) a inventat o sumedenie de 
ritualuri, reguli, învățături omeneşti şi obiceiuri împrumutate de 
la păgâni şi continuă să o facă. Dar aceasta este tradiţia 
populară. 


Tradiţia orală (populară) 


Ortodoxia contemporană ridică tradiția populară la rang 
egal cu Scriptura, uneori chiar şi mai mare. Ea socoteşte că 
nesfârşitele vorbe orale ale unei mari mulțimi de păcătoşi din 
istoria lumii păcătoase de mai jos de Soare pot fi puse alături cu 
scrierile Sfintei Scripturi insuflate de Dumnezeu sau, cum susţin 
cei mai mulți, chiar cu şi mai multă autoritate decât Scriptura. 

Dacă, prin urmare, la un moment dat, într-o privinţă 
oarecare, ne învoim să apelăm la tradiția orală sau la ceea ce 
este bine văzut de mulţime, cine va putea să arate hotarele unde 
trebuie să ne oprim? Dacă ne este îngăduit ca într-o privinţă 
oarecare să ne depărtăm de Scriptură, până unde putem să 
mergem în această direcţie? Dacă în vreo privință admitem 
autoritatea tradiţiei, cine trebuie să-i hotărască întinderea? Dacă 
părăsim calea îngustă a descoperirii dumnezeieşti şi intrăm în 
câmpul întins şi încurcat al tradiției omeneşti, atunci n-are 
dreptul fiecare să aleagă ce vrea? 


e Scriptura, tradiţia iudaică şi tradiția ortodoxă 


Vom începe prin a aminti că poporul evreu are tradiţia lui, 
după cum creştinii au şi ei, din nefericire, tradiţiile lor. În ceea 
ce priveşte diferențierea amintim o deosebire extraordinară 


3% Marcu Eugenicul, arhiepiscopul Efesului, apud loan I. Ică jr., Lumina taborică, Scrieri 
filocalice uitate, p. 239. O primă variantă a traducerii a fost publicată în Mitropolia Ardealului, 
XXXII, 1987, nr. 5, pp. 35-39. 

între tradiţiile iudaică şi ortodoxă, privite din perspectiva 
sursei şi autorităţii fiecăreia. 

1. Vorbind întâi despre evrei amintim că tradiţia lor, 
Legea, vine direct de la Dumnezeu, scrisă cu degetul lui 
Dumnezeu pe două table de piatră (Ieşirea 31:18). Aceasta este 
tradiţia iudaică după ale cărei principii au trăit ei (mai bine zis, 
au încercat să trăiască) până la venirea lui Mesia Cel aşteptat 
(Luca 16:16). 

Luăm seama acum la felul în care marele Apostol al 
neamurilor, Sf. Pavel, se raportează la tradiția aceasta iudaică 
în vremea noastră prezentă, astăzi când „Dumnezeu... ne-a 
grăit nouă prin Fiul” (Evrei 1:1-2). Cele ce are el de spus 
despre valoarea tradiţiei sale iudaice vechi, în vremea de azi a 
harului, sunt cuvinte atât de tari încât trebuie să le prezint aşa 
cum sunt spuse de el şi scrise pe paginile Sf. Scripturi la 
Filipeni 3:5-10: 

„La opt zile, am fost tăiat împrejur; sunt din neamul lui 
Israel, din seminţia lui Veniamin, evreu din evrei, după lege 
fariseu; În ce priveşte râvna, prigonitor al Bisericii; în ce 
priveşte dreptatea cea din Lege, fără de prihană. Dar cele ce 
îmi erau mie câştig, acestea le-am socotit pentru Hristos 
pagubă. Ba mai mult: eu pe toate le socotesc că sunt pagubă, 
faţă de înălțimea cunoaşterii lui Hristos lisus, Domnul meu, 
pentru Care m-am lipsit de toate şi le privesc drept gunoaie, 
ca pe Hristos să dobândesc, Şi să mă aflu întru EL, nu având 
dreptatea mea cea din Lege, ci pe aceea care este prin 
credinţa în EHristos, dreptatea cea de la Dumnezeu, pe temeiul 
credinţei, Ca să-L cunosc pe EI şi puterea învierii Lui şi să fiu 
primit părtaş la patimile Lui, făcându-mă asemenea cu El în 
moartea Lui”. 

Pavel merge acum chiar mai departe, afirmând că cei care 
se mai ţin de tradiţia iudaică, adică de Lege, în vremea aceasta a 
harului, „s-au îndepărtat de Hristos, au căzut din har” 
(Galateni 5:4). Asta înseamnă că acela care vrea să ţină tradiţia 
iudaică, Legea, s-a depărtat de Hristos şi, desigur, nu va avea 

parte cu Hristos. Tocmai lucrul acesta l-a făcut pe Pavel să 
socotească lucrurile Legii ca pe un gunoi şi pagubă. În vremea 
aceasta în care trăim noi, Hristos porunceşte pocăinţa şi credinţa 
în Evanghelie (Marcu 1:15), urmată de botez (Marcu 16:16). 
Oricine primeşte pe Hristos are din partea lui Dumnezeu 
puterea de a deveni fiu (fiică) al lui Dumnezeu (loan 1:11-13, 
Galateni 3:26). lar după pocăință, credinţă în Evanghelie şi 
botezul după pocăință, toți creştinii, deopotrivă evrei şi neevrei, 
au de ţinut următoarele lucruri poruncite de Apostoli la cartea 
Fapte 15:28-29: „Pentru că, părutu-s-a Duhului Sfânt şi nouă, 
să nu vi se pună nici o greutate în plus în afară de cele ce sunt 
necesare: Să vă feriţi de cele jertfite idolilor şi de sânge şi de 
(animale) sugrumate şi de desfrâu, de care păzindu-vă, bine 
veţi face. Fiţi sănătoşi! ”. lar de-acum încolo, credinţa se 
primeşte prin Evanghelia adusă de Hristos. 

2. Vorbind acum despre tradiția populară ortodoxă, ar fi 
suficient doar să amintim că aceasta este de la oameni, ba încă, 
vai!, în cea mai mare parte, direct de la păgâni. În cazul acesta, 
dacă până şi tradiția iudaică dată de Dumnezeu trebuie socotită 
pagubă de oricine vrea să aibă parte cu Hristos, atunci ce s-ar 
putea spune despre cum ar trebui socotită tradiţia orală ortodoxă 
care vine de la păgâni? 


Cum a luat naştere tradiţia orală (populară), 
pe nedrept numită tradiția ortodoxă 


Socotim de folos să amintim că dobândirea condiţiei de 
sfinți, fără de prihană şi nevinovaţi (Coloseni 1:22) este 
garantată numai acelora care rămân întemeiaţi în credinţă, 
întăriţi şi neclintiți de la nădejdea Evangheliei... al cărei 
slujitor m-am făcut eu, Pavel (Coloseni 1:23) — nu pe poveştile 
născocite de oameni, mai ales de obiceiurile păgânilor. Tocmai 
poveştile acestea păgâne au stricat lumea, aşa cum citim o 
cugetare a cărții indicate mai jos: „De aceea nu merge bine 

lumea aceasta, că noi vrem să facem o altă lege, nu legea 
Evangheliei. 8 

Să urmărim cu atenţie acum felul în care prin tradiția orală 
(populară) au pătruns în ortodoxie tot felul de obiceiuri şi 
practici; iar acestea nu numai că provin de la oameni, dar cele 
mai multe sunt pur păgâneşti — bogăţia de documente istorice 
prezentate în această carte o confirmă din plin. 

În lucrarea menţionată la subsolul paginii, ni se vorbeşte 
despre „procesul de păgânizare a creştinismului primitiv "88. 
Sărbătorile, tainele, cultul sfinţilor şi cultul morţilor au intrat în 
creştinism de la păgâni şi de la eretici. În sec. IV a avut loc o 
elenizare a cultului creştin8, dată la care au intrat în creştinism 
unele sărbători. Acestea au fost aşezate peste sărbătorile 
păgâne, care se ţineau cam la aceeaşi dată, dându-le o înfăţişare 
creştină. 

Am fost noi atenţi la citire? Sărbătorile creştine au fost 
aşezate peste sărbătorile păgâne dându-le o înfăţişare 
creştină. Apoi, cu trecerea timpului, s-au adăugat noi sărbători 
Şi noi ceremonii, ajungând la ceea ce se vede astăzi în cultele 
mari din creştinism. 

lată cum îşi justifică Biserica ortodoxă introducerea 
sărbătorilor păgâne în creştinism: 

„A fost o măsură pedagogică de spiritualizare a 
sărbătorilor păgâne, spre a nu se leza sentimentele păgânilor şi 
prozeliților care îmbrăţişau creştinismul... Astfel că aceştia au 
găsit şi aici „Rusaliile” lor, dar într-un duh cu totul nou... În 
Biserica noastră, Sâmbăta moşilor, adică ziua de pomenire a 
moşilor şi strămoşilor noştri... Se aduc atunci la biserică şi se 
împart la morminte mâncăruri, fructe, haine şi vase, oale şi 
străchini... sub influenţa sărbătorii Rosalia de la romani, când 
se vizitau şi se încoronau mormintele cu flori. "9% 


37 Pocăinţa sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, p. 95. 

% Mircea Eliade, De la Zalmoxis la Gengis Han, Bucureşti, 1980, în prefața autorului. 

% P. Vintilescu, Cultul şi ereziile, pp. 90-91. 

% pr. Nicolae Petrescu, Explicarea Apostolelor Duminicale, pp. 69-70. 

Bine a spus Tertulian: „Tot ce s-a spus împotriva adevă- 
rului, a fost scos din însuşi adevărul, contribuind la această 
dușmănie nişte spirite supuse rătăcirii.'”! Şi St. loan Gură de 
Aur subliniază aceasta: „Apostolii au fost tip adevărat, căci ei 
ne-au păstrat intactă icoana de la început, creştinismul în toată 
puritatea lui... 92 


e Un scurt istoric al Sfintei Tradiţii 


Iată un alt document, din care învăţăm că, în timp ce astăzi 
unii au ajuns să cinstească o tradiţie populară alcătuită din 
obiceiuri păgâne, spoite cu înfățişări creştine, există şi Sfânta 
Tradiţie ortodoxă, despre care arătăm aici cum a început ea şi ce 
conţine: 

„La sfârşitul epocii apostolice şi imediat după aceea, în 
care prețuirea Sfintei Scripturi era aşa de ridicată, nu se crease 
încă un mediu intelectual, care să simtă şi nevoia de opere 
scrise, altele decât Biblia. Creştinii sunt încă oameni simpli şi nu 
simt nevoia stringentă de a crea opere literare profane. 
Literatura creştină imediat postnou-testamentară  (...) este 
oarecum element de legătură între scrierile Noului Testament şi 
acela al apologeților care încep să teologhisească mai 
consistent. 

Operele Părinților Apostolici (scriitori creştini de după 
Apostoli) sunt prima expresie scrisă a Sfintei Tradiţii. Duhul 
vieţii Mântuitorului şi al Sfinţilor Apostoli era cultivat cu 
sfințenie de Biserică. Sfânta Scriptură cuprindea fidel şi pe larg 
acest duh, iar de aici el trecuse în viaţa noilor convertiți, care-l 
frământau în toate sensurile spre a şi-l însuşi. Părinţii Apostolici 
țin cu străşnicie la puritatea duhului hristic şi apostolic al vieţii 
creştine. S-ar putea spune că majoritatea operelor Părinților 
Apostolici sau o largă parte din cuprinsul fiecăreia din aceste 


%! Tertulian, Apologeticum, cap. 47. 
” Sf. loan Gură de Aur, Omilia 13 la Filipeni. 

opere, tratează această problemă sau dă alarma în această 
direcție. Puritatea duhului hristic şi apostolic al Tradiţiei e 
tratată prin referirea continuă la faptele din Sfânta Scriptură, 
prin citarea copioasă de texte biblice şi prin sublinierea 
importanței deosebite a anumitor cuvinte ori formule ale 
Domnului, ale Apostolilor sau ale altor personaje de nivel. E 
cazul cu opera lui Papias Explicarea cuvintelor Domnului. "95 

Să-l ascultăm acum pe sfântul Irineu vorbind despre care 
este adevărata sursă a Sfintei Tradiţii ortodoxe, ce conţine şi ce 
relaţie are ea cu Sfânta Scriptură şi cu Apostolii: 

„Izvorul şi norma de credinţă sunt redate de Predania 
învăţăturii continuă în Biserici venind de la sfinţii Apostoli... 
Biserica a primit predica  (propovăduirea) şi credinţa 
Apostolilor, pe care le păzeşte cu grijă (sau, zicem noi în 
contextul ortodoxiei contemporane, ar trebui să le păzească cu 
grijă - n.a.). Ea se întinde în toată lumea în care sălăşluieşte ca 
într-o singură casă. Ea se încrede în Apostoli, predică, învaţă şi 
transmite credinţa în deplin acord, ca şi cum ar avea un singur 
suflet, aceeaşi inimă şi o singură gură... 

Fiind una şi aceeaşi credinţă, nici cel ce va putea spune 
mult despre ea n-o va mări, nici cel ce va vorbi puţin, n-o va 
micşora. "4 


e Înapoi la tradiţia orală (populară) 


În timp ce Sfânta Tradiţie ortodoxă este strict întemeiată pe 
Sfintele Scripturi, sursele tradiției populare sunt literalmente 
grefate peste obiceiuri şi rituri de-a dreptul păgâneşti: 

„Începând din sec. al 7-lea, sub influența culturii şi 
civilizației bizantine, exercitate constant, se cristalizează 
paralel cu structura religiei creştine şi o mitologie creştină, 
care reduplică mitologia daco-romană pe plan popular.” 


% pr. prof. L. G. Coman, Patrologie, vol. 1, 65-69, Bucureşti, 1984. 
%4 Sf. Irineu, Contra ereziilor (Adversus haereses), |, 10,2. 

„Creştinismul primitiv (pe teritoriul României de azi) s-a 
grefat peste credințe şi tradiții mistice dace şi daco-romane, 
care nu contraveneau în esenţa şi forma lor rituală doctrinei 
creştine... În sec. al 2-lea e.n., în mai toate provinciile romane 
(dintre care unele inaccesibile pentru romani ca Galia, 
Britania) şi cele ale sarmaților, dacilor, sciţilor, germanilor, 
stăpâneşte numele lui „Christos a venit.” 

În Istoria României începuturile creştinismului primitiv 
sunt consemnate în Dacia Pontică la începutul secolului al 
4-lea, la daco-romani era de factură populară, propagat nu de 
misionari oficiali, ci din om în om, prin contact direct cu 
populația creştină din imperiu. Nu aveau o organizație 
eclesiastică superioară. Se reducea la însuşirea elementelor de 
bază ale noii credinţe şi la practica simplă a cultului... 

În Dacia, ca peste tot, creştinismul s-a altoit la daco- 
romani pe credințe mai vechi, păstrate mai departe... 

În această situație s-au menținut în Dacia, din recuzita 
vechii mitologii a daco-romanilor, credinţe, datini şi tradiţii: 
bradul funerar, stâlpii sacri, riturile de înmormântare, pomenile, 
sărbătorile romanizate ca Rosaliile, Floraliile, etc. "95 

Vom vorbi în continuare despre felul în care susținătorii 
tradiţiei orale (populare) au interpretat greşit un text biblic pe 
care şi-au clădit bazele tradiţiei lor populare şi pe care-l vom 
analiza împreună. Vom continua apoi cu opiniile Părinților 
Bisericii. 

Fundamentul aşa-zis „scriptura! ” al tradiţiei orale 

„Aceasta ştiind mai dinainte că 
nici o proorocie a Scripturii nu se 


tâlcuieşte după socotința 
fiecăruia” (2 Petru 1:20) 


%5 Romulus Vulcănescu, Mitologia română, Bucureşti, 1985, pp. 134 şi 136. 

În legătură cu locul pe care l-a acordat ortodoxia contem- 
porană tradiţiei populare, Dumnezeu ar putea repeta mustrarea 
adresată poporului Israel în Ieremia 19:5 prin cuvintele: „ceea 
ce nici prin minte nu Mi-a trecut”. În discuţiile pe care le 
întreţin cu creştini, preoți sau teologi ortodocşi, fie prin viu grai, 
fie pe calea internetului, trebuie să depun eforturi susținute să- 
mi aduc interlocutorul la textul Sfintei Scripturi. În cele mai 
multe cazuri, chiar dacă nu întotdeauna mi se spune literalmente 
că tradiţia orală deţine supremaţia în cadrul credinţei ortodoxe, 
tonul discuţiei acesta este. Aceeaşi situație domină deopotrivă şi 
în rândul ortodoxiei americane. În cazul când am reuşit să 
dovedesc interlocutorului că tradiția populară nu se potriveşte 
cu vederea Sfintei Scripturi, tot ce am obţinut a fost citarea 
textului de la 2 Tesaloniceni 2:15, ca şi când Sfânta Scriptură 
nu ar conţine decât acest singur verset. lar dacă am cutezat să 
pun numai o singură întrebare cu referire la celelalte 31.239 de 
versete (după unele calcule Scriptura ar conţine un total de 
31.240 de versete), răspunsul a fost acesta: tu nu gândeşti ca 
Biserica ortodoxă. Deci reţineţi, nu-i interesa ce spune 
Scriptura ortodoxă şi că, de fapt, eu gândeam ca Scriptura 
ortodoxă, ci problema era că nu gândesc ca Biserica ortodoxă — 
prin Biserica ortodoxă înțelegând însă, bineînţeles, tradiția 
omenească moştenită de la păgâni, cinstită de ortodoxia 
contemporană. Căci dacă gândirea Bisericii pretins ortodoxă ar 
fi aliniată cu Scriptura, ce temei ar mai fi avut învinuirea mea 
de a nu gândi ca Biserica ortodoxă? 

În contextul celor de mai sus, socotim foarte folositoare o 
analiză amănunţită a acestui verset biblic pe care, cu voia şi 
ajutorul lui Dumnezeu, o vom face, împreună, mai Jos. Şi 
pentru că ortodoxia contemporană a ales un text biblic ca punct 
de sprijin pentru susţinerea tradiției orale, ne obligă din start să 
înţelegem că Sfânta Scriptură este socotită autoritatea supremă, 
suficient de puternică încât să constituie temelia în alegerea 
unui punct de vedere doctrinal - în cazul de faţă, întemeierea 

tradiției orale. Dacă, deci, socotim Scriptura ca pe cea mai 
înaltă autoritate în temeiul căreia să putem stabili o doctrină, 
trebuie să ţinem cont de ceea ce ne comunică aceeaşi Scriptură 
şi cu privire la atotsuficienţa ei în întregime - căci Scriptura nu 
înseamnă numai 2 Tesaloniceni 2:15, ci „Toată Scriptura este 
insuflată de Dumnezeu...” Q Timotei 3:16). 

Amintind din nou 2 Timotei 3:16, citim că acest Cuvânt 
scris al lui Dumnezeu îl poate aduce pe om la desăvârşirea 
cerută de EI, făcându-l nu numai pregătit, ci bine pregătit; şi nu 
numai pentru anumite lucruri, ci pentru orice lucru bun. Punem 
astfel întrebarea: poate oare lipsi ceva desăvârşirii omului 
lucrate de cuvântul scris al lui Dumnezeu şi pe care ar trebui 
să-l căutăm în tradiția orală de natură omenească, mai ales a 
păgânilor? 

Iată ce spune acest verset de la 2 Tesaloniceni 2:15: „Deci, 
dar, fraților, staţi neclintiți şi ţineţi predaniile pe care le-aţi 
învăţat, fie prin cuvânt, fie prin epistola noastră”. 

Pentru că este vorba despre predanie vrem, pentru început, 
să dovedim printr-un document semnat de Sf. Irineu ce 
înţelegea adevărata Biserică ortodoxă prin cuvântul predanie şi 
în care predanie crede adevărata Biserică ortodoxă. 

„Izvorul şi norma de credinţă sunt redate de Predania 
învăţăturii continuă în Biserici venind de la sfinţii Apostoli... "% 

Conformându-ne şi noi acestui punct de vedere, potrivit 
căruia Predania vine de la sfinții Apostoli, vom analiza 
2 Tesaloniceni 2:15 în lumina învăţăturii sfinţilor Apostoli din 
Sfânta Scriptură. 


( Si Pi 
** Scurt cadru istoric 


Apostolul Pavel a scris Epistola către Galateni, în jurul 
anilor 48 sau 49 d.H. şi după aceea epistolele 1 şi 2 
Tesaloniceni, în jurul anului 51 d.H. Prin urmare, înainte de a 


% Sf. Irineu, Contra ereziilor (Adversus haereses), |, 10, 2. 

scrie epistolele către Tesaloniceni, Pavel, adică Duhul Sfânt 
prin Pavel, enunţase deja porunca de la Galateni 1:8-9, care 
sună astfel: „Dar chiar dacă noi sau un înger din cer v-ar vesti 
altă Evanghelie decât aceea pe care v-am vestit-o - să fie 
anatema! Precum v-am spus mai înainte, şi acum vă spun 
iarăşi: Dacă vă propovăduieşte cineva altceva decât aţi primit - 
să fie anatema!” 

Luăm seama că în textul acesta Pavel porunceşte 
galatenilor să nu accepte nimic decât cele ce au primit. Apoi le 
face cunoscut că dacă s-ar întâmpla vreodată să vină chiar el 
însuşi cu o altă evanghelie în afară de aceea vestită deja de el, 
să fie anatema. lar în versetul 9, Duhul Sfânt al lui Dumnezeu 
anatemizează prin pana lui Pavel chiar şi un înger din cer care 
ar îndrăzni să spună ceva diferit de ceea ce propovăduise el 
deja. Şi, repet, Duhul Sfânt, prin Pavel, a stabilit această regulă 
dumnezeiască cu cel puţin doi ani înainte de a scrie textul de la 
2 Tesaloniceni 2:15. 

Ar fi putut Pavel să înveţe pe creştini să nu accepte nimic 
altceva decât aţi primit sub cuvânt de anatemă ca, apoi, după doi 
ani, să-i trimită el însuşi la învățături orale, populare, multe din 
ele anonime, împrumutate de la păgâni, din surse de prin toată 
lumea şi de pe la tot felul de oameni? Sau, după ce le porunceşte 
să nu asculte nici de el dacă ar aduce vreodată vreo învăţătură 
deosebită de Evanghelie, ar putea el acum să-i trimită la 
învățături care, chiar ale lui fiind, să nu fie scrise în Evanghelie?! 


** Analizarea textului în lumina învățăturii Apostolilor 


Este imperativ ca ori de câte ori ne întemeiem o învățătură 
pe un text din Scriptură să ţinem cont de context, altfel 
transformăm textul în pretext. Căci, aşa cum citim la 2 Timotei 
3:16, „toată Scriptura este insuflată de Dumnezeu ” - nu numai 
un anumit text care, luat izolat, ar favoriza învăţătura unei 
denominaţiuni religioase. De altfel, însăşi Scriptura ne face 
cunoscut la 2 Petru 1:20 că „nici o proorocie a Scripturii nu se 

tâlcuieşte după socotinţa fiecăruia”. Apoi citim mai departe la 
versetul 21 că „niciodată proorocia nu s-a făcut din voia 
omului, ci oamenii cei sfinţi ai lui Dumnezeu (cei peste 40 de 
oameni sfinţi, folosiţi de Dumnezeu în scrierea Scripturii) au 
grăit, purtaţi fiind de Duhul Sfânt”. 

Astfel, vom purcede la analiza textului de la 2 Tesaloniceni 
2:15, făcând apel şi la alte adevăruri ale Duhului Sfânt din chiar 
capitolul acesta, cât şi din alte locuri din Noul Testament. 


e Deci, dar, fraților... 


Notăm, prima dată, conjuncţia deci, care ne obligă să luăm 
în seamă cele spuse mai înainte. Care este, aşadar, tematica 
acestui capitol? Ea priveşte ferirea credincioşilor de duhul de 
amăgire cu privire la ziua venirii Domnului, duh care lucra prin 
fel de fel de zvonuri răspândite, bineînţeles, pe cale orală. Pavel 
vine în întâmpinarea acestor zvonuri răspândite pe cale orală, cu 
Evanghelia scrisă (vezi versetul 14) pe care o primise el prin 
descoperire dumnezeiască (Efeseni 3:3). lar la versetul 5 
aminteşte fraților că despre lucrurile acestea le-a vorbit şi cu 
prilejul vizitei pe care le-o făcuse personal. Înţelegem astfel că 
versetul 15 este în legătură cu perioada de trei săptămâni pe 
care apostolul o petrecuse în Tesalonic, timp în care a stat de 
vorbă cu ei prin viu grai şi când, foarte mare atenţie!, le vorbise 
din Scripturi (Fapte 17:1-2). 


e staţi neclintiți... 


Dacă vreau să stau neclintit trebuie ca suportul pe care stau 
să fie prin definiție neclintit. Citim la Luca 21:33 că cerul şi 
pământul vor trece, dar ceea ce ne-a spus Domnul lisus nu va 
trece. Deci singurul suport neclintit pe care puteau 
Tesalonicenii de-atunci şi noi cei de azi să rămânem neclintiţi 
nu puteau fi nişte vorbe, ci sunt cuvintele Domnului lisus 


57 


aşternute în seris — Evanghelia, cum spune Pavel tot aici, la 
versetul 14. Cuvintele Domnului lisus care „s-au scris”, nu 
vorbe goale - aceasta este tot ceea ce le trebuia Tesalonicenilor 
de atunci şi nouă celor de azi pentru a crede în EI şi, crezând, să 
avem viaţă în numele Lui (loan 20:31). Aşa cum vom vedea pe 
parcursul acestei cărţi, Însuşi Domnul lisus Hristos a biruit pe 
Satana în pustie prin ceea ce este scris, nu prin vorbe. Pe scris 
este le-a poruncit şi Pavel să stea neclintiți. 


e ţineţi 


Nu poţi „fine” nişte păreri vagi, vorbe auzite la radio- 
şanţ”. Să vorbim, spre exemplu, despre respectarea legii 
circulației. Aceasta nu este o lege transmisă prin vorbe goale, 
din gură în gură, şi care poate fi înţeleasă după cum ne place 
sau nu ne place, ci este o lege clară, scrisă, structurată pe 
capitole, articole şi aliniate. Vinovatul unui accident rutier nu va 
fi întrebat asupra celor auzite de el prin vecini sau colegii de 
serviciu cu privire la legea circulaţiei, ci judecătorul va cita un 
articol de lege seris, căci pe acela trebuia vinovatul să-l ţină. 

În cazul poruncii Apostolului dată Tesalonicenilor lucrurile 
stau la fel. Dar o să argumentați cu aceea că Apostolul 
porunceşte Tesalonicenilor ţinerea lucrurilor învățate prin viu 
grai. Da, este foarte adevărat că aici este o trimitere clară la 
vorbe auzite pe cale orală, nu la un articol de lege scris. Însă 
acestea erau lucruri pe care Tesalonicenii, mai întâi, le-au auzit 
cu propriile lor urechi direct de la aceeaşi sursă, de la acela care 
le poruncea acum să le ţină, adică direct din gura Apostolului 
Pavel. „Nu vă aduceți aminte că, pe când eram încă la voi, vă 
spuneam aceste lucruri”, le aminteşte Pavel cu zece versete mai 
sus, la versetul 5? Mai mult chiar, lucrurile acelea pe care vi 
le-am spus atunci prin viu grai erau tot din Scripturi 


% Pentru cine-şi mai aminteşte, cu ani în urmă era obiceiul la ţară ca oamenii, mai ales femeile, 
să iasă în zilele de sărbătoare în faţa casei, pe marginea şanţului, şi să stea de vorbă. Acolo se 
împărtăşeau „„ ştirile” şi se transmiteau din gură-n gură. De-acolo a rămas zicala „radio-şanţ”. 

(Fapte 17:1-2). 


e je-ați învăţat 


Aici este vorba despre lucruri învăţate. Asta înseamnă că 
predaniile pe care le poruncea Pavel să le ţină erau lucruri 
auzite, cunoscute şi chiar învățate de către Tesaloniceni direct 
de la el şi pe care Pavel le spusese din Scripturi. Asta nu este 
acelaşi lucru cu a ţine nişte vorbe pe care nu le-ai auzit 
niciodată direct de la sursă cu urechile tale (şi nici atât să fi 
venit de la vreun Apostol al Domnului), care au fost rostite de 
nişte oameni necunoscuţi din vechime şi transmise din gură-n 
gură peste mai multe generaţii, prin oameni anonimi. Clement 
Alexandrinul ne porunceşte să rămânem în Scripturi, să 
„folosim Scriptura ca o normă de descoperire a lucrurilor "%. 
lar Sf. Vasile cel Mare stabileşte că „ceea ce-i străin de 
Scriptură se înlătură.” 

Mai este aici un detaliu important. Am amintit mai sus 
textul de la 2 Petru 1:21, unde citim că oamenii sfinţi ai lui 
Dumnezeu au grăit, purtaţi fiind de Duhul Sfânt. Asta înseamnă 
că o învăţătură care vine de la Duhul Sfânt trebuie să fie 
susținută de întreg conţinutul Sfintei Scripturi. În cazul acesta, 
ce facem cu textul de la 1 Corinteni 4:6 unde Duhul Sfânt ne 
porunceşte, tot prin gura Apostolului Pavel, să nu trecem peste 
ce este seris? Ar putea Pavel să îndreptăţească ascultarea 
noastră la vorbe orale (afară de cele conţinute şi în Scripturile 
scrise) în timp ce la 1 Corinteni 4:6 ne interzice să trecem peste 
ce este scris? 


e Predaniile 
Punctul cheie al comentariilor în jurul cuvântului 


% Clement Alexandrinul, Stromata, 7, 16. 
% Sf. Vasile Cel Mare, Migne, Patrologia Greacă 31, col. 845. 

predaniile este constituit din forma lui de cuvânt articulat, exact 
aşa cum este redat şi în limba greacă în care a fost scris — de 
aceea am şi subliniat ultimele două litere care dau forma de 
substantiv articulat. Dacă neglijăm forma articulată a 
substantivului acestuia am pierdut toată însemnătatea lui. Aici 
nu se vorbeşte despre niște predanii, ci despre predaniile. Şi 
spunând aceasta, Apostolul s-a referit la cele pe care li le-a 
predat el, aşa cum citim la versetul 5: „Nu vă aduceți aminte că, 
pe când eram încă la voi, vă spuneam aceste lucruri”? Tot 
ceea ce făcea Pavel, de fapt, era să-i îndemne ca pe acele lucruri 
auzite de la el să le țină mai departe, căci din Scripturi le 
vorbise el. Detaliile privind vizita lui la Tesalonic ne sunt 
prezentate lămurit la Faptele 17:1-2, unde citim că Pavel şi Sila 
„au trecut prin Amfipoli şi prin Apolonia, au venit la Tesalnoic, 
unde era o sinagogă a iudeilor. Și după obiceiul său, Pavel a 
intrat la ei şi în trei sâmbete le-a grăit din Scripturi...” 

Aşadar: 

1. Predaniile primite pe cale orală pe care le poruncea 
Pavel Tesalonicenilor să le ţină erau acele învățături pe care el 
însuşi le propovăduise în auzul lor pe perioada celor trei 
săptămâni petrecute cu ei în Tesalonic. Şi cum ar fi putut el să-i 
îndrepte spre predanii omenești când credincioşilor din Colose 
le dă această poruncă: „Luaţi aminte să nu vă fure minţile 
cineva cu filozofia şi cu deşarta înşelăciune din predania 
omenească, după înțelesurile cele slabe ale lumii şi nu după 
Hristos"? 

2. A doua înţelegere pe care ne-o aduce textul acesta se 
referă la natura predaniilor. Citim aici că Pavel le-a grăit din 
Scripturi. 

3. Iar pentru cine doreşte să afle ce înţelege Sfânta Tradiţie 
ortodoxă prin predanie îl amintim pe sf. Irineu, care ne face 
cunoscut că Predania învăţăturii continuă în Biserici vine de la 
sfinţii Apostoli... 1% 


1% Sf. Irineu, Contra ereziilor (Adversus haereses), 1, 10, 2. 

e  fieprin epistola noastră 


Zicând fie prin epistola noastră, Pavel nu lasă loc pentru 
îndrăzneala nimănui de a autoriza predanii care nu se aliniază 
desăvârşit cu epistola noastră, adică a Apostolilor. Chiar logic 
vorbind, ar fi putut Pavel să le spună una în epistolele sale 
scrise, dar cu totul altceva pe cale orală? Nu s-ar fi discreditat el 
din start în faţa lor? 

Încheiem aceste comentarii asupra subiectului legat de 
tradiția orală cu o recomandare pentru susținătorii ei şi ne 
asumăm toată responsabilitatea pentru următoarea dezlegare pe 
care o dăm acum. Creştinul autentic ortodox are voie şi este 
chiar sfătuit să asculte orice fel de predanie din partea oricui, 
chiar şi de la cineva care a trăit cu zeci de secole în urmă şi dacă 
este anonimă, însă cu o condiţie: să fie inspirată de Duhul Sfânt. 
lar mijlocul de verificare a autenticităţii predaniei se va face 
prin compararea ei cu epistola noastră, adică a Apostolilor. Prin 
aceasta şi numai prin aceasta creştinul dovedeşte că el calcă pe 
urmele Domnului şi Mântuitorului nostru lisus Hristos, care a 
înfruntat pe Satana cu „scris este!” (Matei 4) şi că, de 
asemenea, ţine Sfânta Tradiţie ortodoxă respectând instruc- 
țiunile marelui ierarh Vasile cel Mare şi ale Părinților Bisericii. 


Poziţia Părinților faţă de tradiţia orală (populară). 
Rădăcinile păgâne ale tradiției populare 


Ne începem subcapitolul acesta prezentând mărturia de mai 
jos a sf. Macarie cel Mare, în care citează două pasaje din 
cuvântul seris al lui Dumnezeu. El ne învaţă că nu ne putem 
socoti drepți după propria noastră părere, a oamenilor, ci Duhul 
lui Dumnezeu trebuie să depună mărturie, prin cuvântul Lui 
scris, despre acceptarea noastră ca drepți înaintea lui 
Dumnezeu. 

„Pentru că numai atunci când „Duhul lui Dumnezeu 
mărturiseşte împreună cu duhul nostru” (Romani 8:6), precum 
spune Sf. Apostol Pavel, suntem cu adevărat vrednici de Hristos 
şi fii ai lui Dumnezeu; deci nu atunci când, după propria 
părere, ne socotim drepți. „Pentru că nu cel ce se laudă singur 
este dovedit bun, ci acela pe care Domnul îl laudă” 
(2 Corinteni 10:18)” 

Continuăm acum să aducem alte documente istorice de 
netăgăduit care demască răul incalculabil de mare adus 
credinţei în Dumnezeu prin admiterea predaniilor sub formă de 
vorbe goale, zburate din gură-n gură, şi care nu fac parte din 
învățătura Apostolilor. 

a) Un istoric şi slavist român demască originea ritualurilor 
păgâne practicate azi în ortodoxie. Aici pare potrivit proverbul: 
„Lupul păru-şi schimbă, dar năravul ba”: 

„Istoria noastră n-a văzut o dramatică dezrădăcinare a 
vechilor zei, ci păstrarea păgânismului popular, cu unele 
adaptări la creştinism, până în zilele noastre. Religia păgână 
populară românească se trage din preistorie, de exemplu, 
îngroparea păpuşii de lut, caloianul, venerarea idolilor de 
pământ preistorici. Și azi avem jertfa cocoşilor albi care se dau 
preotului la înmormântări, întruchipând jertfe aduse pe altarele 
zeilor. Serbarea naturii îmbrăcaţi în frunze verzi, ca în cultele 
panteiste, jocul ritual în jurul focului şi altele, sunt rămăşiţele 
acestui cult popular păgân, împărtăşit şi de alte popoare. 
Această religie şi numai pe ea a aflat-o creştinismul la ivirea sa 
în Dacia. N-au fost temple dărâmate, nici idoli sfărâmaţi, n-a 
fost nici o luptă, nici chiar în conştiinţa oamenilor, ci poporul 
de la sate, păstrându-şi vechile obiceiuri, nu vedea o 
contrazicere între vechea şi noua credinţă. El s-a plecat în faţa 
soliei noi care i se aducea şi a păşit în biserică aducând cu 
dânsul în faţa altarelor şi ritualurile preistorice.” 


101 Sf. Macarie cel Mare, Omilii duhovniceşti. Cuvânt despre desăvârşirea în Duh, 12. 
102 Petre P. Panaitescu, Introducerea la istoria Culturii Româneşti, pp. 102-103, Bucureşti, 
1969. 

Un articol dintr-o revistă ortodoxă ne informează: 

b) „Din secolul al IV-lea înainte, situaţia se schimbă. Nu 
mai trăiau cei ce cunoscuseră pe sfinţii Apostoli direct sau pe 
ucenicii lor. Un curent reprezentat de unii Părinţi de seamă 
face din Tradiţie un al doilea izvor, independent de Sfânta 
Scriptură. De la această dată, şi interpretările biblice ale 
primelor trei veacuri au fost socotite Tradiţie, la care s-a tot 
adăugat până în ziua de azi. Pe măsură ce trecea timpul, 
Tradiţia, care voia să rămână tâlcuirea Scripturii, câştigă o 
consistenţă literară proprie... În această dezvoltare se poate 
amesteca şi omenescul..."103 

c) Un alt număr al revistei ne arată cum s-a depărtat 
ortodoxia de la învăţătura Apostolilor: 

„Numeroase erezii s-au înmulţit pentru că conducătorii 
unor grupări creştine nu au voit să predice învăţătura 
Apostolilor, ci au făcut ce au voit după plăcerea lor, nu ceea ce 
trebuie. "104 

d) Mitropolitul Antonie Plămădeală arată cum a ajuns 
Dogmatica să fie considerată constituţia obligatorie a Orto- 
doxiei, singura cu certitudine mântuitoare(?!): 

„Din practicile rămase în viaţa comunităţilor moştenite din 
om în om şi din comunitate în comunitate, din amintirile bine 
controlate, coordonate, suprapuse şi armonizate cu 
documentele, să alcătuiască şi să statornicească Tradiţia, sora 
documentelor, din care au făcut izvor de credinţă de valoare şi 
cu autoritate egală cu a documentelor scrise (a se acorda 
atenţie asupra faptului că de-aici lipseşte totalmente Scriptura 
lui Dumnezeu — n.a.)... Și aşa au construit acel cod de 
învățături care se va numi Dogmatica şi care va fi peste veacuri 
şi pentru eternitate constituția precisă, obligatorie şi aspră a 
Ortodoxiei... "195 


103 Revista Ortodoxia, 1963, pp. 385-386. 

104 Revista Ortodoxia, 1982, nr. 2, p. 301, citat al Sf. Ipolit Romanul (sec. 2). 

15 Antonie Plămădeală, Ortodoxie şi ecumenism, în Telegraful Român nr. 11-12, Sibiu, 1984, 
pp. 1-2. 

Să fi lăsat oare Domnul lisus Hristos în seama omului 
păcătos să precizeze învăţătura şi calea mântuirii Sale? Dacă în 
vederea clădirii cortului adunării Dumnezeu n-a lăsat la 
discreţia nimănui să-l proiecteze, ci S-a coborât EI Însuşi din 
ceruri, l-a chemat pe Moise pe munte şi i-a arătat chipul cortului 
aşa cum l-a avut El în plan (Ieşirea 25:40; 26:30; 27:8); dacă 
atunci când a venit timpul să I se construiască măreţul templu 
de la Ierusalim Dumnezeu a dat toate instrucțiunile privitoare la 
templu împăratului David, scrise cu mâna Lui (vezi Cartea | 
Paralipomenon XXVIII:19, Biblia de la 1688), punem această 
întrebare: s-ar putea oare ca Biserica, trupul mistic al lui 
Hristos, să nu mai aibă nevoie nici de Dumnezeu, nici de 
Hristos, nici de Duhul Sfânt până la punctul în care omul 
muritor de pe Pământ să ajungă izvor de credinţă în Dumnezeul 
Sfânt? Şi, în sfârşit, ce supremație îşi revendică ortodoxia 
asupra lui Dumnezeu încât să-l impună o constituție obligatorie 
a ei înlăturându-L astfel din ecuație?! Poţi să mai zici că treaba 
cu oul care învaţă pe găină este numai o zicală? 

Acest cod de învățături ne pune în faţa unei alegeri foarte 
serioase: 

- Dacă socotim nişte practici de-ale oamenilor rămase în 
viața comunităţilor, moştenite din om în om şi din comunitate în 
comunitate, din amintiri ca fiind constituţia precisă, obligatorie 
şi aspră a Ortodoxiei, Biblia lui Dumnezeu nu mai e bună 
decât, poate, pentru anticariat; 

- Dacă socotim Sfânta Scriptură a lui Dumnezeu ca fund 
ceea ce este, adică: Scriptura din care Părinţii Bisericii ne-au dat 
învăţăturile lor!%€, Scriptura în afară de care, aşa cum ne învaţă 
vestitul ierarh al Bisericii, sf. Vasile cel Mare, totul, inclusiv 
constituția aceasta omenească ortodoxă se înlătură!%, în cazul 
acesta renunțăm la tradiția orală, populară. Fiecare urmează să 
facem alegerea în dreptul nostru. 


1% Cuvântul de învăţătură la Dumineca Vameşului, apud Sf. Antim Ivireanul, Didahii, Editura 
Basilica, Bucureşti, 2010, pp. 20-21. 
107 Sf. Vasile Cel Mare, Migne, Patrologia Greacă 31, col. 845. 

e) Crezul. lată acum încă una din dovezile conflictului 
dintre tradiţia orală şi adevărata Sfântă Tradiţie ortodoxă. Cum 
începe Crezul? „Cred Într-Unul Dumnezeu, Tatăl Atotţiitorul...” 

Problema se pune în felul următor: ori cred în Atotţiitorul, 
ori cred în aceia pe care-i ţine Arofţiitorul! Dacă cred în 
Atotțiitorul, atunci cred în ceea ce vine de la EI, prin 
descoperirea lui Hristos vestită de dumnezeieştii şi sfinţii Lui 
Apostoli, adică în Biblie. lar dacă vreau să dau credit tradiției 
orale a oamenilor care sunt ţinuţi de Arofiitorul, aşa cum 
circulă ea acum prin popor, atunci va trebui să mă lepăd de 
Crez. ŞI, a treia variantă, dacă am să continui să spun Crezul şi, 
în acelaşi timp, continui să mă călăuzesc şi după tradiția 
populară, atunci gura mea este aceea care mă va osândi la ziua 
judecății prin faptul că am mărturisit cu gura mea că eu cred în 
Tatăl Atotţiitorul, dar în fapt am crezut în spusele acelora ţinuţi 
de Afolrţiitorul. 

f) Prezentăm acum o serie de afirmaţii, grupate aici în patru 
seturi a câte două comentarii. În primul comentariu autorul 
vorbeşte corect despre Divinitatea Scripturii lui Dumnezeu; în 
perechea acestui comentariu (notate cu a şi b) autorul 
mărturiseşte deschis despre aceea că tradiția este de factură 
omenească şi că prezintă o garanţie limitată, şubredă. 

la) Sfânta Scriptură înseamnă Revelația supranaturală 
fixată expres în scris, în aceeaşi generaţie care a primit-o 
direct, oral; 

1b) Tradiţia reprezintă aceeaşi Revelaţie supranaturală, 
păstrată şi transmisă însă prin memoria colectivă orală a 
Bisericii (aceasta fiind a oamenilor, căci a lui Dumnezeu a fost 
deja fixată expres în scris n.a.) şi fixată mult mai târziu în Scris 
peste mai multe generaţii — a se lua aminte la fixarea ei în scris 
mult mai târziu. 

2a) În cazul Sfintei Scripturi, valoarea şi autoritatea unei 
afirmaţii este absolută, indiferent de căte ori este susținută în 
Biblie, chiar şi dacă e semnalată într-un singur loc; 

2b) În cazul Tradiţiei însă este foarte important faptul dacă 
un adevăr de credinţă e formulat şi susținut cât mai frecvent, 
ceea ce-i dă autoritate şi putere de convingere (de reţinut, 
autoritatea şi puterea de convingere sunt garantate de numărul 
de oameni care le spun, nu de Dumnezeu n.a.). 

3a) Sfânta Scriptură este inspirată în totalitate sau, altfel 
spus, este valoare absolută în totalitate; 

3b) Tradiţia este împropiată şi susținută ca autoritate 
obligatorie numai parțial. 

4a) Sfânta Scriptură oferă cuvântul lui Dumnezeu direct; 

4b) Tradiţia îl dă comentat, interpretat prin experienţa 
permanentă, mereu nouă a Bisericii. 198 

Problema unora este bine concretizată de către gânditorul 
ortodox Sorin Dumitrescu: „Riscul credinciosului ortodox este 
să ajungă să fie hipnotizat de Ortodoxie şi astfel s-o iubească 
mai mult decât pe Hristos."1% Iar pericolul neînchipuit de mare 
pe care-l prezintă o astfel de atitudine este foarte bine prezentat 
de scoţianul Erskine of Linlathen: „Aceia care fac un dumnezeu 
din religia lor nu vor avea pe Dumnezeul religiei lor. "110 

Cât despre faptul că pe aceeaşi pagină a cărţii lui Remete 
din care au fost extrase citatele de mai sus s-au făcut şi alte 
comentarii, am să-l citez pe preot profesor lon Buga: „Abia în 
Hristos toată rătăcirea se sfârşeşte fiindcă EI este Răspunsul 
pentru orice foame omenească de Dumnezeu...” 

g) Fiii luminii nu învaţă NIMIC de la oameni: 

„Toţi aceia care sunt fii ai luminii şi slujitori ai 
Testamentului celui nou în Duhul Sfânt nu învaţă nimic de la 
oameni pentru că sunt învăţaţi de Dumnezeu — 1 Timotei 4:9”.12 

h) Sărbătorile din biserica ortodoxă sunt rezultatul adaptării 
la tradițiile necreştine: 


1% pr. conf. dr. George Remete, Dogmatica Ortodoxă, tipărită cu binecuvântarea Î.P.S. Părintele 
Andrei, arhiepiscopul Alba Iuliei, Editura Reîntregirea, Alba Iulia, 2000, p. 101. 

1% Sorin Dumitrescu, Ateul Ortodox, în România Liberă, 5 Septembrie 1992, p. 6. 

1 Thomas Erskine of Linlathen, apud C.S.Lewis, Miracles, Editura HarperOne, 2001, p. 129. 
"1! pr. prof. lon Buga, prefața la Schmemann, Din apă şi din duh, p. 18. 

112 Sf. Macarie cel Mare, Omilii duhovniceşti. Omilia a XV-a, 20. 

„La obârşia fiecăreia din sărbătorile din creştinism, stă o 
sărbătoare din legea veche, din Vechiul T., iar uneori coincide 
şi cu una a antichităţii romane, creştinismul adaptând cu multă 
chibzuinţă unele vechi tradiţii necreştine în propriile sale 
realități şi cerinţe spirituale. "113 

i) Sfânta Scriptură este inspirată de Duhul Sfânt: 

„Știm că Profeţii erau inspirați de către Dumnezeu. La fel 
şi Apostolii au fost inspirați de Dumnezeu. În afara acestora, 
care alții au mai fost sau sunt inspirați de către Dumnezeu?... 
Hristos, atunci când a spus că ne va da Duhul Sfânt Care ne va 
povățui la tot adevărul, nu a vorbit despre Sinoadele 
Ecumenice. Adică nu a spus că aceasta va avea loc în 
Sinoadele Ecumenice ale Bisericii. Adică acest lucru nou 
referitor la infailibiltatea Sinoadelor Ecumenice nu este cuprins 
în Sfânta Scriptură. Hristos a spus doar că Duhul Sfânt va fi 
Cel Care ne va povăţui la adevărul deplin. *114 

j) Scriptura nu are nevoie de tălmăcirea oamenilor: 

„Dumnezeiasca Scriptură n-are nevoie de înţelepciunea 
omenească pentru înțelegerea celor scrise în ea, ci de 
descoperirea Duhului. "5 

k) Drept a grăit preotul profesor lon Buga: 

„Abia în Hristos toată rătăcirea se sfârşeşte fiindcă EI este 
Răspunsul pentru orice foame omenească de Dumnezeu, este 
viața pe care omul o pierduse şi restituită prin El, omului. "116 

D Arhimandrit profesor dr. C. Voicu ne face cunoscut un 
mare adevăr: 

„Sfinţii Părinţi, propovăduitori şi conducători ai Bisericii, 
nu au trădat, falsificat sau înlăturat Sfânta Scriptură, ca să 
impună Bisericii „preceptele lor omeneşti.” 


113 Anagnost, Sărbători domneşti, în România Liberă, Lumea Creştină, 14 nov. 1992. 

114 protopresbyter prof. univ. dr. Ioannis Romanides, Teologia Patristică, Editura Metafraze, 
Bucureşti, 2011, pp. 132-133, 136. 

115 Sf. loan Gură de Aur, Omilii la Facere, traducere de Pr. Dumitru Fecioru, în colecția PSB 
21, Editura IBMBOR, Bucureşti, 1987, p. 244. 

116 pr. prof. Ion Buga, prefața la Schmemann, Din apă şi din duh, p. 18. 

17 arhimandrit prof. dr. C. Voicu, Mitropolia Ardealului, nr. 7-8, 1985, p. 414. 

m) Scriptura Ortodoxă (versiunea online) declară că: 

„Cine nu cunoaşte Sfânta Scriptură nu cunoaşte pe 
Dumnezeu. "118 De ce nu ni se spune aici că cine nu cunoaşte 
tradiţia nu cunoaşte pe Dumnezeu? 

Încheiem capitolul acesta aici. Rămâne ca fiecare să 
reflectăm în dreptul nostru şi să alegem să mergem fie după 
Sfânta Scriptură şi Sfânta Tradiţie ortodoxă, care este aliniată 
desăvârşit cu Scriptura, aşa cum au lăsat-o Apostolii şi Sfinţii 
Părinți ai Bisericii; fie după tradiţia orală, populară, în care 
omul păcătos şi muritor vine să ne înveţe despre eternitate prin 
obiceiuri păgâne. Mântuitorul ne face cunoscut că vom fi 
judecaţi după cuvântul Lui (loan 12:48), după acestea care „s- 
au scris” (oan 20:31). 


Capitolul 2 
Pocăinţa 


Atât Scriptura, cât şi Sfânta Tradiţie ortodoxă ne surprind 
cu privire la felul în care ne prezintă pocăinţa. Circulând prin 
popor cu o anumită conotaţie total deplasată de la sensul ei 
adevărat, cu trecerea anilor a fost acceptată ca atare. Să o 
cercetăm acum în lumina Scripturii, apoi şi din perspectiva 
Sfintei Tradiţii. Vom dobândi astfel mai întâi înţelesul pe care i 
l-a rânduit Dumnezeu cât şi, apoi, opiniile Părinților şi a 
scriitorilor bisericeşti. 


O Ce spune Biblia despre pocăință 


e Noţiuni generale 


11% http:/Awww.biblia-ortodoxa.ro, Biblia Ortodoxă — Sfânta Scriptură, tipărită sub îndrumarea şi 
cu purtarea de grijă a P.F. Părinte Teoctist, Patriarhul B.O.R., şi cu aprobarea Sfântului Sinod, 
accesat în august 2014. 

Biblia ortodoxă vorbeşte de peste 70 de ori despre pocăință, 
în ciuda faptului că, în popor, pocăinţa este privită ca un lucru 
umilitor, o invectivă la adresa protestanților. Adevărul este însă 
că pocăinţa nu constituie nicidecum un subiect care-i priveşte 
în mod izolat pe pocăiții protestanți, aşa cum este considerat de 
către marea masă de ortodocşi ci, dimpotrivă, pocăinţa este 
subiectul care-i interesează, deopotrivă, şi pe ortodocşi. 

Pocăinţa este esențialmente o lucrare inițiată şi perfectată 
de Duhul Sfânt. Duhul Sfânt „vădeşte (convinge) lumea de 
păcat şi de dreptate şi de judecată ” (loan 16:83), conducându-l 
astfel pe păcătos la soluţia izbăvirii de păcat prin pocăință. 
Duhul Sfânt o inițiază - omul doar răspunde prin acceptare sau 
respingere. 

Primul cuvânt care a marcat începutul lucrării publice a 
Mântuitorului a fost: „Pocăiţi-vă! ” (Matei 4:17). De asemenea 
şi Apostolul Petru, în prima lui predică din ziua Cincizecimii 
chema pe ascultătorii lui tot la pocăință (Fapte 2:38 şi 3:19); iar 
în a doua sa epistolă (3:9) ne arată că Dumnezeu vrea ca „toți 
(oamenii) să vină la pocăință”. Şi nu numai aici găsim acest 
îndemn, ci la Fapte 17:30 (Noul Testament de la 1857) ne este 
chiar  poruncită  pocăința prin cuvintele „Dumnezeu... 
porunceşte tuturor oamenilor pretutindeni să se pocăiască ”. 

Dacă Domnul lisus Hristos, Petru, Pavel şi toţi ceilalţi 
Apostoli, împreună cu o serie de Părinţi şi scriitori bisericeşti 
(aşa cum o să vedem mai Jos) cheamă oamenii la pocăință, când 
Dumnezeu Însuşi vrea ca toţi oamenii să vină la pocăință, cine 
ar putea socoti pocăința ca pe un lucru ruşinos şi, mai ales, 
neînsemnat? 

Trebuie apoi să luăm aminte la faptul că pocăinţa nu a fost 
rânduită numai pentru vremea când a fost scrisă Sf. Scriptură şi 
nici numai pentru oamenii din vremea aceea. Textul de mai sus 
de la Fapte 2:38-39 astfel glăsuieşte: „/ar Petru a zis către ei: 
Pocăiţi-vă şi să se boteze fiecare dintre voi în numele lui lisus 
Hristos, spre iertarea păcatelor voastre, şi veţi primi darul 
Duhului Sfânt. Căci vouă este dată făgăduinţa şi copiilor voştri 

şi tuturor celor de departe, pe oricâţi îi va chema Domnul 
Dumnezeul nostru ”. 

Această primă predică a Sf. Apostol Petru, citată în 
versetele de mai sus, este modelul tipic pentru propovăduirea 
Evangheliei Domnului lisus Hristos, de către orice urmaş al 
Lui. Versetul acesta cuprinde răspunsul Sf. Apostol Petru la 
întrebarea celor care au ascultat şi au rămas pătrunşi la inimă de 
cuvântul lui Dumnezeu. Când ÎL întrebi sincer pe Dumnezeu ce 
să faci pentru mântuire, El îți răspunde limpede: „,Pocăieşte- 
te!” Totul se rezolvă bine, dacă ai făcut cu adevărat lucrul 
acesta. Întâi este mărturia cuvântului lui Dumnezeu şi lucrarea 
Lui în inimă (loan 16:8), apoi vine pocăinţa, care este, aşa cum 
ni se arată aici, poruncită ,, tuturor celor de departe, pe oricâţi îi 
va chema Domnul Dumnezeul nostru”, deci şi nouă, celor de 
azi. 

Cum se cere înțeleasă pocăinţa? 

Pocăinţa este actul prin care omul căzut în păcat şi pierzare 
se întoarce la Dumnezeul care l-a făcut. Omul, capodopera 
creațiunii, fiind făcut după chipul şi asemănarea lui Dumnezeu, 
a avut tocmai această menire: să-L recunoască prin liberă 
alegere pe Creator ca fiind Dumnezeu din veşnicii, singurul 
care ESTE, unica sursă de viaţă şi existenţă. 

Să ne gândim la următoarea comparaţie. Omul este becul, 
instrumentul văzut, a cărui lumină vesteşte existenţa uzinei 
nevăzută, producătoare a curentului electric care-l alimentează 
— adică Dumnezeu; întrerupătorul este elementul care permite 
trecerea curentului electric al uzinei până la bec — aceasta fiind 
deci voința. Atâta vreme cât întrerupătorul voinţei rămâne pe 
poziţia aprins, adică în ascultare de Dumnezeu, omul se umple 
el însuşi de energia şi lumina lui Dumnezeu pe care, 
răspândindu-le în jur, îşi va îndeplini menirea în vederea căreia 
a fost adus la fiinţă. 

Dacă Dumnezeu l-a înzestrat pe om cu voinţa liberă ca pe 
un întrerupător de curent care are două poziţii, „închis” şi 
„deschis”, a făcut aceasta numai ca să-i dea posibilitatea să 

aleagă singur să rămână permanent pe poziţia „deschis” către 
Dumnezeu. El chiar l-a şi avertizat, făcându-i cunoscut că în 
ziua în care se va închide spre Dumnezeu prin neascultare de 
porunca Sa va muri, adică va dispărea aşa cum dispare lumina 
din bec de îndată ce întrerupătorul a fost acţionat pe poziţia 
„închis”. Tot secretul luminării becului stă în menţinerea 
întrerupătorului pe poziţia „deschis” către „uzina de curent” — 
către Dumnezeu. Oricât de sofisticat ar putea fi un bec, dacă nu- 
şi lasă întrerupătorul pe poziţia „deschis”, nu are nici o valoare, 
e bun de aruncat; iar o feştilă din seu care scoate mai mult fum 
înecăcios decât lumină, este de preferat în locul celui mai 
sofisticat bec, dar fără curent. 

Este astfel un fapt dovedit că, în afară de lepădarea 
desăvârşită de sine pentru a-L alege pe Dumnezeu, omul nu 
poate face NIMIC altceva din sine însuşi (în afară de păcat). 
Citim la Facerea 3:6 că femeia „a văzut”. Căderea în păcat nu 
s-a produs în momentul când a mâncat din fructul oprit, ci mai 
înainte, în momentul în care şi-a luat ochii de la Dumnezeu ca 
să vadă pomul. În momentul în care omul şi-a luat privirea de la 
Dumnezeu pentru a vedea pomul, putem spune că şi-a mutat 
întrerupătorul dintre el şi Dumnezeu, ca să zicem aşa, pe poziţia 
„închis”. Rezultatul? S-a stins — a rămas în întuneric. Acesta a 
fost motivul pentru care Eva n-a putut vedea consecinţele 
alegerii ei. Şi cum ar fi putut să vadă când ea singură şi-a stins 
lumina luându-și privirea de la Dumnezeu? 

Ultimul Adam, Dumnezeul-Om lisus Hristos, dimpotrivă, a 
ținut „întrerupătorul” deschis toată viaţa Lui, prin aceea că nu a 
făcut NIMIC de la Sine (loan 5:19). De aceea şi în felul acesta, 
în timp ce Adam a sfârşit în întunericul păcatului şi al morţii, 
despre lisus ni se arată că „Dumnezeu L-a preainălțat şi I-a 
dăruit Lui nume, care este mai presus de orice nume; Ca întru 
numele lui Iisus tot genunchiul să se plece, al celor cereşti şi al 
celor pământeşti şi al celor de dedesubt” (Filipeni 2:9-10). 

Aşadar, pocăinţa înseamnă a nu face NIMIC care izvorăşte 
din oricare altă sursă în afară de SINGURA sursă de viaţă, 

putere, lumină şi existență - Dumnezeu! Un alt SUNT în afară 
de Eu Sunt Cel Ce Sunt (leşirea 3:14), adică Dumnezeu, nu 
există! Adam se afla în cea mai intimă relaţie cu sursa de 
energie şi viaţă, cu Dumnezeu, chiar în cerul lui Dumnezeu. Cu 
toate acestea, în clipa în care şi-a lăsat „întrerupătorul” voinţei 
pe poziţia „închis” spre Dumnezeu (sursa lui de viaţă), şi l-a 
deschis spre sine însuşi ca să vadă el, a murit la fel ca becul care 
se stinge din clipa în care întrerupătorul este comutat pe poziţia 
„închis”. Şi dacă nici Adam cel curat şi sfânt, aşa cum ieşise din 
mâinile lui Dumnezeu, făcând ceva de la sine, n-a putut măcar 
să rămână în raiul în care se afla, cine dintre noi, cei născuţi în 
păcate ca robi ai lui Satan am putea face ceva de la noi înşine ca 
să ne ducă înapoi în raiul din care a căzut Adam pentru că a 
făcut ceva din sine?! 

Cuvântul pocăință, vine din grecescul metânoia care, poate 
fi definit ca o schimbare a felului de gândire.!!” Altfel spus, nu 
mai gândesc după modelul în care obişnuiam să gândesc până la 
momentul pocăinţei, ci accept şi adopt un alt stil de a gândi, o 
altă scară de valori. Referindu-ne la comparaţia cu becul, 
spunem că a te pocăi înseamnă a închide întrerupătorul spre tine 
şi a-l deschide către Dumnezeu. Voi înceta să mai aştept ceva 
de la mine în materie de mântuire, la fel cum încetez să mai 
aştept ceva de la un mort de trei zile din sicriu (în afară de 
descompunerea lui). Voi părăsi cadrul şi principiile după care 
obişnuiam să percep lucrurile, lumea şi veşnicia, voi părăsi felul 
în care obişnuiam să gândesc şi voi face aceasta cu scopul de a 
adopta un alt sistem de gândire, aparținând unei alte surse, din 
afara mea, adică lui Dumnezeu, Creatorul; un sistem întemeiat 
pe cu totul alte principii, specifice noii creaţii (2 Corinteni 
5:17). 

Oare nu tocmai aceasta ne arată Dumnezeul-Om lisus 
Hristos, în Evanghelia după loan 5:19, prin cuvintele: 
„Adevărat, adevărat zic vouă: Fiul nu poate să facă nimic de la 


119 Strong's Concordance, poziţia G3340. 

Sine...”? Asta înseamnă pocăință: „nimic de la mine”, ci „cele 
ce face Acela, acestea le face şi Fiul întocmai” Şi de ce „nimic 
de la mine? Pentru că, aşa cum spune Însuşi Dumnezeul-Om 
aici, nu poate. Întreb atunci: dacă Fiul nu putea să facă nimic de 
la Sine, am să pot eu? 

Pocăinţa este, aşadar, încetarea de a mai gândi şi aştepta 
ceva din partea mea sau a oricărei alte fiinţe (fie omeneşti sau 
chiar îngereşti), cu privire la mântuire,. Încetarea aceasta de a 
mai aştepta ceva de la mine, în terminologia Scripturii se 
traduce prin moarte. Este vorba, în sensul acesta, despre a muri 
față de mine însumi, prin renunţarea la orice păreri sau 
înţelegeri personale privind calea lui Dumnezeu. Şi procesul 
acesta de a muri nu trebuie să aibă loc numai o dată sau din 
când în când ci, aşa cum spune Pavel la 1 Corinteni 15:31, 
„mor în fiecare zi”. Aşa şi numai în felul acesta voi fi gata să 
pot asculta şi împlini exclusiv voia lui Dumnezeu pentru noua 
Sa creaţie. Vorbind despre aceasta, Sf. Maxim Mărturisitorul 
spune că „Toate lucrurile sensibile trebuie să treacă printr-o 
cruce şi toate lucrurile inteligibile trebuie să treacă printr-un 
mormânt. "12 Iar Christos Yannaras ne prezintă astfel această 
idee: „Toate lucrurile sensibile, adică orice ne poate deveni 
accesibil prin intermediul simţurilor noastre individuale şi 
orice cunoaştere pe care o dobândim prin intermediul 
inteligenţei noastre individuale, toate lucrurile care par că ne 
subjugă prin capacităţile noastre individuale, trebuie să fie 
„răstignite” sau „înmormântate”, să fie mortificate ca certitudini 
individuale şi ca blindaj al eului, pentru ca să poată funcţiona 
ca relaţie de iubire şi depăşire de sine... Orice mişcare şi orice 
aspect al vieţii de fiecare zi se pecetluieşte cu semnul morţii 
dătătoare de viaţă, al ascultării de voia Tatălui, de voia 
vieţii. "121 Asta e ce spune Scriptura prin „ca ceea ce este 
muritor să fie înghiţit de viaţă” Q Corinteni 5:4). 


120 Sf. Maxim Mărturisitorul, Capitole teologice, 67, PG 90, 1108B, apud Christos Yannaras, 
Abecedar al credinţei, Editura Bizantină, Bucureşti, 1996. 
121 Christos Yannaras, Abecedar al credinţei, Editura Bizantină, Bucureşti, 1996, p. 143. 

Ţin neapărat să accentuez aici faptul că nu numai Apostolul 
Pavel ne spune că trebuie să murim în fiecare zi față de tot ce 
este din noi înşine ca să putem să facem voia Tatălui, ci şi 
Christos Yannaras întăreşte aceasta prin cuvintele orice mişcare 
şi orice aspect al vieţii de fiecare zi se pecetluieşte cu semnul 
morții dătătoare de viaţă, al ascultării de voia Tatălui. Aceasta 
este natura caracteristică a pocăinţei în viaţa credinciosului. 


e Despre pocăinţa evreilor 


Nu este deloc la întâmplare faptul că primele cuvinte ieşite 
de pe buzele Mântuitorului în momentul în care a păşit în slujba 
Lui publică au fost „Pocăiţi-vă, şi credeţi în Evanghelie” 
(Marcu 1:15). Vom lua aminte că Mântuitorul vorbea aici 
evreilor, nu păgânilor. 

Vrea oare să ne spună aceasta că şi iudeii trebuie să se 
pocăiască? Evreii, aceia la care Dumnezeu S-a pogorât în 
Persoană pe muntele Sinai şi le-a dat Legea scrisă cu degetul 
Lui pe cele două table de piatră (Ieşirea 31:18), să aibă nevoie 
să se mai pocăiască? Citim la Fapte 7:38 despre cuvintele pe 
care le-au primit că erau „cuvinte de viaţă ”, pentru că veneau 
de la Dumnezeu. Să mai aibă ei nevoie de pocăință odată ce au 
primit „cuvinte de viaţă”? Răspunsul fără echivoc este: da! Mai 
mult chiar, deşi acesta este poporul căruia Dumnezeu i-a dat 
Legea Sa Divină coborându-Se pe Muntele Sinai, scrisă cu 
degetul Lui pe tablele de piatră, iată că acum vine lisus la ei şi 
le spune că trebuie să creadă în Evanghelia Sa, nu în Legea lui 
Moise, chiar dacă Legea aceasta conţinea „cuvinte de viaţă”. 
Vrea prin aceasta să ne comunice că nici ei nu se pot mântui 
prin ținerea Legii? Trebuie ca şi ei să lase Legea, să treacă prin 
procesul pocăinţei şi apoi să creadă în Mesia Noului Testament, 
nu în Legea Vechiului Testament? 

Răspunsul categoric este da! Chiar şi ei, evreii, trebuie să 
facă aceşti paşi distincţi: să se pocăiască, să se boteze şi să 
creadă în Evanghelia lui Mesia (nu în Legea lui Moise din 

Vechiul Testament)! Căci tot ce-i ajutase Legea lui Moise pe 
evrei să facă a fost să-L răstignească pe Domnul vieţii. Mai 
mult decât atât, cine mai ţine încă Legea, este despărțit de 
Hristos (Galateni 5:4). 

Înţelegem astfel că dacă pentru evrei nu este alt mijloc de a 
intra în Împărăţia lui Dumnezeu decât prin procesul pocăinței, 
nu mai este nici cea mai mică speranță pentru oricare alt neam 
din rasa umană de a ajunge în raiul lui Dumnezeu pe vreo altă 
cale. lar dacă vrem să ne referim specific la națiunea noastră 
română care se socoteşte ortodoxă, atunci amintim pe preotul 
Dumitru Stăniloae, care nu numai că nu cuteza să se gândească 
la rai fără pocăință ci, mai mult chiar, se îngrijora că nu făcuse 
destul de multă pocăință (vom vorbi despre sfinția sa mai jos)! 


e Cele două etape distincte ale pocăinţei 


Procesul pocăinţei prin care trebuie să treacă omul căzut în 
păcat în vederea mântuirii este o acţiune care se consumă, de 
fapt, în două etape, după cum urmează. 

1) Mai înainte de orice este imperativ să cunoaştem 
temeinic adevărul fundamental cu privire la statutul omului 
înaintea lui Dumnezeu, căci tocmai acest statut face pocăinţa de 
înlăturat. Aşa cum ne face cunoscut Sfânta Scriptură noi, 
oamenii, suntem zămisliți în fărădelegi şi născuţi în păcat 
(Psalmul 51:5). Citim apoi la Efeseni 2:1-3 că toţi oamenii 
suntem morţi prin greşelile şi păcatele noastre (morţi 
spiritual, din perspectiva relaţiei cu Dumnezeu, alungaţi pe veci 
de la faţa Lui). 

Cine pierde din vedere acest adevăr a pierdut esenţialul 
problemei. Dacă vrei să mergi în cerul lui Dumnezeu, trebuie să 
te pocăreşti ca, apoi, prin „baia naşterii celei de a doua şi prin 
înnoirea Duhului Sfânt” (Tit 3:5), să înviezi din moartea 
păcatului şi să devii copil al lui Dumnezeu (loan 1:11-13). 

Plecând de la adevărul Scripturii, potrivit căruia înaintea lui 
Dumnezeu suntem morţi (în păcate), apelăm la o imagine — o 

persoană moartă în sicriu. Toţi oamenii morţi în păcate, care 
încearcă o mie şi una de reţete şi ritualuri ca să ajungă în rai 
prin eforturile lor, pot face tot atât de mult în direcția aceasta cât 
poate face un mort de trei zile aflat în sicriu ca să învie prin 
propria lui inițiativă şi putere de viaţă (cu diferenţa că mortul 
putrezeşte, în timp ce ei merg pentru veci în iadul care arde cu 
foc şi pucioasă). lar aceia care socotesc că ar putea face fapte 
bune să ia aminte la ce spune Dumnezeu aici: „Căci nu este om 
drept pe pământ care să facă binele şi să nu păcătuiască ” 
(Ecelesiastul 7:20). Presupunând, deci, că va fi vreun om în 
stare să facă binele, tot nu-l va putea prezenta înaintea lui 
Dumnezeu deoarece, făcând binele, face şi păcatul. Şi-n cazul 
acesta, chiar dacă ar vrea Dumnezeu să primească binele făcut 
de om, ca să zicem aşa, tot nu va putea, din pricina păcatului 
care însoţeşte binele; căci, aşa cum citim la Avacum 1:13, 
ochiul lui Dumnezeu e prea curat ca să vadă răul. 

Desprindem de aici ideea că, din perspectiva omului, nu 
există nici un fel de şansă prin sine însuşi în vederea învierii din 
moartea păcatului nici dacă, vorba românului, s-ar face gaură-n 
cer. Şi odată stabilit acest adevăr înţelegem că singura şansă ne 
rămâne Fiul lui Dumnezeu din cer, iar El face aceasta pe calea 
pocăinţei noastre. 

Astfel, prima fază a pocăinţei este aceea prin care omul 
mort în păcat este adus de dragostea, puterea şi inițiativa lui 
Dumnezeu la viaţă, împreună cu Hristos, prin lucrarea Duhului 
Sfânt. Este, deci, adus la viaţă ca o ființă cu totul nouă, 
spirituală. Acest portret al unuia înviat la viaţă ca o fiinţă nouă 
este bine ilustrat prin textul de la 2 Corinteni 5:17: „Deci, dacă 
este cineva în Hristos, este făptură nouă; cele vechi au trecut, 


iată toate s-au făcut noi "122 


122 4 creating, the creation of the universe, N. T. 1. that which was created, the creation, Ib. 2. 
an authority created or ordained, Ib. Câteva însemnătăţi în româneşte: „creație, crearea 
universului, aceea ce a fost creat, o autoritate creată ”- vezi LSJ The Online Liddell-Scott-Jones 
Greek-English Lexicon,  http://www.tlg.uci.edu/1sj/tteid=1 &context>lsj, accesat în decembrie 
2013. 

Această etapă inițială a pocăinţei începe cu momentul în 
care Duhul Sfânt, luminând sufletul păcătosului, îl ajută să-şi 
vadă (loan 16:8) starea de om născut în păcat, aşa cum o 
prezintă Scriptura prin cuvintele „intru fărădelegi m-am 
zămislit şi în păcate m-a născut maica mea” |(Psa. 50(51):5)] 
sau „morţi în greşelile noastre” (Efeseni 2:5). Astfel că, după 
ce Duhul Sfânt îl luminează şi-l convinge pe om de starea lui de 
mort în păcat, îi îndreaptă ochii spre dreptatea lui Dumnezeu, 
care cere moartea păcătosului (Romani 6:23). În momentul 
acesta disperarea omului îl duce la agonie iar Duhul Sfânt îi 
îndreaptă ochii acum către Domnul lisus (loan 16:14) care, 
suportând judecata păcatului în locul păcătosului, l-a destituit pe 
Satan din drepturile lui asupra omului (Romani 8:2). Omul nu 
mai este rob al Satanei decât prin propriul acord. În felul acesta, 
păcătosul, luminat de Duhul Sfânt şi găsindu-şi scăparea în 
Mântuitorul care a suferit în locul lui, îl primeşte cu drag ca 
Mântuitor pe Domnul Iisus Hristos, care-l înviază din moartea 
păcatului, culminând astfel cu naşterea din Dumnezeu a unei 
noi fiinţe spirituale (loan 1:13). 

Continuând să vorbim tot despre prima etapă a pocăinţei, 
găsim că aceasta este ilustrată şi în Vechiul Testament prin 
eliberarea poporului evreu din robia Egiptului - lucrarea 
exclusivă a lui Dumnezeu. Moise ÎI singularizează foarte bine 
aici pe Dumnezeu ca fiind Cel care El a făcut această lucrare 
astfel: „Și ne-a scos Domnul din Egipt, singur cu puterea Lui 
cea mare... ” (Deuteronomul 26:2 şi 8). 

2) Ajungem acum să vorbim despre etapa a doua a 
pocăinţei. Aceasta este eliberarea (sau mântuirea) de fapt de 
păcatele din care Dumnezeu ne-a izbăvit de drept, atunci când 
prin primirea lui Hristos am fost născuţi fii ai lui Dumnezeu 
(loan 1:13) în cadrul primei etape a pocăinţei. Tocmai pentru că 
nu se face distincţia între starea de drept şi aceea de fapt se 
ajunge la confuzii mari cu privire la pocăință. Ortodocşii trec cu 
vederea etapa întâi a pocăinţei, protestanții pe cea de a doua. Iar 
în privinţa aceasta, socotind că ne-ar fi de folos înţelegerea 

deosebirii fundamentale dintre starea de drept şi de fapt, am să 
mă folosesc de un episod din viaţa mea personală. 

În timp ce locuiam cu chirie, pe aceeaşi stradă, la vreo 500 
de metri mai departe, se vindea o casă şi m-am hotărât s-o 
cumpăr. Casa avea chiriaşi. După cumpărarea ei, lucrurile se 
prezentau în felul următor. În faţa statului, de drept, eu eram 
proprietarul celor patru camere din strada cutare. Eu am plătit 
suma cerută şi îmi aparţineau toate cele patru camere. Dar, şi 
aici cer foarte mare luare aminte, eu de fapt locuiam numai în 
două camere. De ce? Nu cumpărasem eu toată casa, nu eram eu 
proprietar de drept pe patru camere? Ba da, aşa era. Problema 
însă se punea că în casa aceea erau nişte chiriaşi ai vechiului 
proprietar, pe care trebuia acum să mă lupt să-i scot afară, 
făcând caz de poziția mea de proprietar de drept al întregului 
imobil. Înainte de a fi primit documentul de proprietate, 
judecătorul nici nu s-ar fi uitat la mine dacă aş fi încercat să-i 
scot afară pe chiriaşi. Dar, după ce am devenit proprietar de 
drept al acelui imobil, pentru că achitasem preţul şi aveam 
document recunoscut de autorităţi, judecătorul mă ajuta să-mi 
ocup practic, adică să pot locui faptic în toate cele patru camere. 
În felul acesta puteam să devin proprietar de fapt şi al celorlalte 
două camere pe care, deocamdată, le stăpâneam doar de drept, 
adică numai în documente. 123 

Prin naşterea ca fii ai lui Dumnezeu pe calea pocăinţei, noi, 
de drept, înaintea lui Dumnezeu suntem eliberaţi de legea 
păcatului, prin duhul vieţii în Hristos lisus, care locuieşte în noi 
(Romani 8:11). Hristos a vărsat sângele Său sfânt prin care 
avem iertarea păcatelor înaintea lui Dumnezeu (Efeseni 1:7), 
astfel încât fiecare păcătos care vrea să accepte plata făcută de 
lisus este, de drept, primit de Dumnezeu şi eliberat de sub 
puterea păcatului. Dar, ca şi în cazul casei cumpărate, în vieţile 


12 Un credincios, fiul proprietarului întregului Pământ (Psa. 23:1/24:1) este prea mare ca să 
apeleze la judecătorii lumii acesteia să-i facă dreptate, astfel că nici eu nu am avut nevoie să 
apelez la tribunal. Dacă am vorbit despre tribunal, am făcut-o numai în vederea înţelegerii 
subiectului. 

noastre sunt o mulțime de „chiriaşi” care aparţin vechiului 
nostru proprietar — Adam cel păcătos. Este vorba despre toate 
apucăturile noastre păcătoase în care am trăit până la momentul 
naşterii de sus, ca fii ai lui Dumnezeu. Luăm, spre exemplu, un 
om care a fost un hoţ la viaţa lui, unul care zicea vorbe rele şi 
înjurături, şi un altul care era un defăimător, adică bârfitor. Prin 
naşterea de sus, aceştia au devenit creştini care, fiind fii ai lui 
Dumnezeu, de drept, sunt eliberaţi de păcatele lor şi de puterea 
păcatului asupra lor prin duhul vieţii în Hristos lisus. Dar, de 
fapt, în viaţa de zi cu zi se întâmplă că hoţul are tendinţa mai 
departe să fure, celălalt se pomeneşte mai departe că înjură şi 
spune vorbe rele, iar celălalt că mai bârfeşte. Care este 
problema? Nu sunt ei eliberaţi de legea păcatului prin duhul 
vieţii în Hristos lisus înaintea lui Dumnezeu? Ba da, în faţa lui 
Dumnezeu, de drept, ei sunt elberaţi, deoarece Hristos a 
semnat pentru ei. Atunci despre ce poate fi vorba aici? 
Problema lor este aceea ilustrată prin chestiunea cu 
chiriaşii. Aici iese în evidenţă nevoia celei de a doua etape a 
pocăinţei. Acum, după ce au primit eliberarea oficială a lui 
Dumnezeu de legea păcatului, prin duhul vieţii în Hristos 
(aceasta fiind prima etapă a pocăinţei), este treaba lor să meargă 
la „tribunalul ” lui Dumnezeu şi să se roage pentru eliberarea în 
fapt de toţi aceşti „chiriaşi, pe care-i moştenesc din viaţa lor 
veche de păcat — acestea fiind înclinațiile spre vechile lor 
păcate. Deşi eu n-am ajuns să merg la tribunal în cazul 
chiriaşilor mei (au plecat ei singuri), presupunând totuşi de 
dragul ilustraţiei că ar fi trebuit să merg la judecătorie, urma să 
am mereu cu mine actul oficial care purta ştampila şi semnătura 
judecătoriei, dovedind astfel că sunt proprietar de drept. În 
acelaşi fel, credinciosul merge mereu înaintea Judecătorului 
Suprem, Dumnezeu, şi arată actul lui de izbăvire, adică sângele 
Domnului Iisus, care l-a curăţit şi l-a mântuit de drept, cerând 
să fie eliberat de „chiriaşii ” (cu referire la orice stări de păcat) 
care mai ocupă, încă, în fapt viaţa lui. El este înviat din moartea 
păcatului, a devenit copilul lui Dumnezeu, este mântuit, la el nu 

se mai pune problema mântuirii, a naşterii de sus. El are viaţa 
veşnică, nu va mai veni la judecată şi s-a mutat deja din moarte 
la viaţă (loan 5:24). Problema lui constă acum în a se strădui să 
trăiască faptic, prin Duhul Sfânt, această mântuire şi eliberare 
de păcate, în viaţa lui de zi cu zi. 

Adevărul acesta este în deplin acord cu ceea ce ni se 
porunceşte la Filipeni 2:12, prin cuvintele să ne lucrăm 
mântuirea noastră. Asta înseamnă că mântuirea primită prin 
sângele lui Hristos a devenit acum a noastră, adică suntem 
mântuiți, nu că ne vom mântui cândva, în viitor. Şi tocmai 
pentru că suntem mântuiţi trebuie să lucrăm, prin Duhul Sfânt, 
la izbăvirea de fapt de păcatele din care am fost izbăviţi de 
drept, cu prilejul mântuirii, al naşterii de sus, devenind fii ai lui 
Dumnezeu; iar aceasta se continuă până la sfârşitul vieţii. 

Etapa aceasta este ilustrată, de asemenea, în Vechiul 
Testament, în faza a doua, care urmează eliberării poporului 
evreu (călătoria şi sosirea lor spre şi în Canaan), prin tot ceea ce 
a urmat în pustie şi apoi războaiele din Canaan. Este adevărat că 
tot Dumnezeu este Acela care lucrează şi aici, cu puterea Lui 
cea mare, prin Duhul Sfânt. Tot El este Acela care ne dă să 
voim şi să săvârşim (Filipeni 2:13). Dar aici trebuie ca noi, 
aceia care am fost mântuiţi şi izbăviți de El din păcate şi 
fărădelegi, noi, care suntem acum fiinţe vii în Hristos, să punem 
din partea noastră toată sârguinţa ca să adăugăm la credinţa 
noastră fapta cea bună (2 Petru 1:5). Această adăugare din 
partea noastră a toată sârguința este faza a doua a pocăinţei, 
fază care se realizează prin eliberarea efectivă de toţi 
„Chiriaşii”” vechi. Ori de câte ori depistăm obiceiuri vinovate în 
vieţile noastre suntem chemaţi să le recunoaştem şi să ne 
pocăim, adică să ne lepădăm de ele. În felul acesta, noi 
adăugăm la credinţa noastră fapta — acesta fiind procesul 
pocăinţei din faza a doua, un proces care durează toată viaţa cât 
trăim pe Pământ. Şi lucrurile stau astfel, deoarece firea noastră 
adamică nu este înlăturată prin naşterea din nou, ci rămâne cu 
noi până la sfârşitul vieţii pământeşti; din pricina aceasta trebuie 

ca, pentru că suntem mântuiţi, să practicăm pocăinţa în sensul 
lepădării tuturor apucăturilor păcătoase care izvorăsc din ea. 

Faptul că pocăinţa (este vorba despre etapa a doua a 
pocăinţei, amintită mai sus) se cere deopotrivă şi din partea 
copiilor lui Dumnezeu ne-o demonstrează, de exemplu, 
Apocalipsa 3:19. Porunca de a se pocăi este adresată aici 
Bisericii din Laodiceea prin cuvintele „sârguieşte dar şi te 
pocăieşte”. Aici este adresată unor oameni înviaţi din moartea 
păcatului şi înnoiţi cu Duhul Sfânt, credincioşi mântuiţi, acelora 
care sunt deja fii, copii ai lui Dumnezeu. Când vine vorba 
despre acest gen de pocăință, practicat de omul care a înviat din 
morţi şi a fost înnoit cu Duhul Sfânt, adică a fost mântuit în 
sensul naşterii din nou, devenind astfel copil al lui Dumnezeu, 
în acest caz subscriem la opinia reputatului teolog ortodox 
englez, „His Excellency, the Most Reverend Metropolitan ”, 
Kallistos Ware, care vorbeşte despre mântuire ca un proces 
continuu. Dar faza a doua a pocăinţei nu are de-a face cu omul 
mort în păcat, ci priveşte exclusiv pe credinciosul mântuit, care 
a fost adus la viaţă de Hristos prin prima etapă a pocăinţei. Şi 
pentru că este ființă nouă, fiu al lui Dumnezeu, poate şi trebuie 
să-şi lucreze mântuirea primită, ca om înviat la viaţă, şi s-o 
ducă până la capăt. Cum s-ar putea crede că un om, mort în 
păcate, ar putea ajunge vreodată prin sine însuşi mântuit? Dar 
odată ce a fost adus la viaţă de Dătătorul vieţii, de la momentul 
acesta înainte putem vorbi despre ceea ce poate şi trebuie să 
facă un om viu, mântuit, în vederea creşterii şi maturizării sale, 
potrivit poruncii de la Filipeni 2:12, amintită mai sus. 

Cu privire la aceia care ar obiecta cu faptul că au trecut prin 
faza întâi de pocăință, fiind botezați de copii mici, le recomand 
să urmărească în continuare explicaţiile din capitolul acesta, dar 
mai ales pe cele din capitolul Botezul. Credinţa ortodoxă 
adevărată nu recunoaşte botezul copiilor mici. Să nu ne lăsăm 
înşelaţi sau, cum zice proverbul, să nu ne îmbătăm cu apă rece! 


e Un exemplu edificator din Sfânta Scriptură 

Deoarece Sfânta Scriptură ne dă nu numai învăţătura 
necesară, ci şi exemple practice, prin care învăţătura primită să 
ni se poată întipări cu atât mai puternic în inima şi mintea 
noastră, ni se pare foarte nimerit să prezentăm un exemplu 
grăitor al etapei întâi a pocăinţei de la cartea Fapte 2. Avem 
aici descrisă prima convertire la credință prin predica 
Apostolului Petru. 

Era în ziua Cincizecimii, ziua în care Duhul Sfânt Se 
pogorâse peste ucenici, făcându-i cunoscută prezenţa prin 
limbile de foc aşezate pe fiecare din cei adunaţi şi prin vorbirea 
în limbi cunoscute. Văzând aceste manifestări, unii dintre cei 
prezenţi au început să batjocorească pe ucenici, spunând despre 
ei că sunt beţi. La auzul acestei acuzaţii, Petru s-a ridicat în 
picioare şi a început să lămurească cele ce se petreceau prin 
următoarele cuvinte (versetele 22-23 şi 36-38): 

„Bărbaţi israeliți, ascultați cuvintele acestea: Pe lisus 
Nazarineanul, bărbat adeverit între voi de Dumnezeu, prin 
puteri, prin minuni şi prin semne pe care le-a făcut prin El 
Dumnezeu în mijlocul vostru, precum şi voi ştiţi, pe Acesta, 
fiind dat după sfatul cel rânduit şi după ştiinţa cea dinainte a 
lui Dumnezeu, voi L-aţi luat şi, pironindu-L, prin mâinile celor 
fără de lege, L-aţi omorât... Dumnezeu, pe Acest lisus pe Care 
voi L-aţi răstignit, L-a făcut Domn şi Hristos. 

Ei auzind acestea, au fost pătrunşi la inimă şi au zis către 
Petru şi ceilalți apostoli: Bărbaţi fraţi, ce să facem? lar Petru a 
zis către ei: Pocăiţi-vă şi să se boteze fiecare dintre voi în 
numele lui lisus Hristos, spre iertarea păcatelor voastre, şi veţi 
primi darul Duhului Sfânt...” 

În aceste versete avem exemplificarea practică a procesului 
mântuirii lucrat de Duhul Sfânt, respectiv etapa întâi a 
pocăinţei. Duhul Sfânt i-a încredinţat mai întâi pe oamenii 
morţi în păcate de vina lor (loan 16:8), prin aceea că au răstignit 
pe lisus Nazarineanul: ...voi L-aţi luat şi, pironindu-L, prin 
mâinile celor fără de lege, L-aţi omorât. La auzul acestor 

cuvinte, citim despre cei cărora le erau adresate că, îngrozindu- 
se de judecata care-i aştepta, au fost pătrunşi la inimă şi au Zis 
către Petru şi ceilalţi apostoli: Bărbaţi fraţi, ce să facem? Deci 
Duhul Sfânt i-a încredinţat mai întâi de starea lor de păcătoşi 
prin aceea că omorâseră pe lisus, apoi le-a arătat cum dreptatea 
lui Dumnezeu cerea sângele lui lisus din mâna lor şi, îngroziţi 
de această vinovăţie mare erau de-acum pregătiți pentru vestea 
că prin pocăință, credinţa în Hristos şi botezul în numele Lui 
pot fi iertaţi de vina aceasta, adică mântuiţi. 

Citim apoi mai departe că toţi aceia care au crezut în 
Hristos s-au botezat, dar atenţie!, numai după ce au crezut şi ca 
urmare a credinţei, conform poruncii Mântuitorului, de la 
Marcu 16:16. Iar rezultatul acestei faze inițiale de pocăință, 
practicată prin acceptarea lui lisus Hristos ca Mântuitor şi 
botezul făcut după pocăință, a fost adăugarea lor la numărul 
celor mântuiţi (versetul 41). Fiind, deci, adăugaţi de Dumnezeu, 
înţelegem că erau mântuiţi, din chiar momentul acela, nu în 
viitor. 


e Deosebirea dintre cele două etape ale pocăinţei 


Următoarea explicaţie, prezentată ca o concluzie a celor de 
mai sus, scoate în evidenţă deosebirea dintre cele două etape ale 
pocăinţei. În episodul descris mai sus, Duhul Sfânt, prin 
Apostolul Petru, se adresa unor oameni născuţi în păcat şi morţi 
în păcat, ca toţi oamenii de pe Pământ, ca mine şi ca dumneata, 
iubite cititor. Predica lui Petru era întâiul lor contact cu Duhul 
Sfânt, care le arăta păcatul oribil pe care-l săvârşiseră şi în care 
li se vorbeşte astfel despre pocăință ca mijloc unic de a fi scoşi 
din abisul păcatului şi aduşi la viaţă cu Hristos. 

Pe de altă parte, aflăm foarte surprinşi că nu numai 
mulțimii din faţa lui Petru, ci şi Bisericii din Laodiceea 
(Apocalipsa 3), acelora care erau deja aduşi la viaţă, fii ai lui 
Dumnezeu, şi lor li se vorbeşte despre pocăință. Însă trebuie 

luat aminte la natura pocăinţei şi la ceea ce era asociat cu 
pocăinţa, în cazul mulţimii din faţa lui Petru, pe deoparte; apoi 
să luăm aminte la natura pocăinţei şi la ceea ce era ascociat cu 
pocăinţa în cazul Bisericii din Laodiceea, pe de cealaltă parte. 
Căci aici, în deosebirea dintre cele două naturi de pocăință 
cerute fiecăreia din cele două categorii de oameni, constă 
învățătura cu privire la deosebirea fundamentală dintre cele 
două etape ale pocăinţei. Odată ce s-a ajuns la înţelegerea celor 
două naturi ale pocăinţei, ilustrate prin cele două grupuri de 
oameni, nu se va mai face confuzia care domină acum în 
ortodoxia contemporană, cât şi în rândul multora din grupările 
protestante, cu referire la mântuire. 


1. Faza inițială a pocăinţei. 

Când lumina Duhului Sfânt pătrunde în omul care este 
mort în păcat şi fărădelegi, îl umple de groaza vinovăţiei faţă de 
Dumnezeu. Tot ceea ce i se cere să facă, în starea aceasta 
inițială, este parcurgerea acestor doi pași (Fapte 2:38): pocăință, 
însoțită de credință în Evanghelie, apoi să se boteze şi să 
primească Duhul Sfânt. 

Atât este tot ce poate şi ce trebuie să facă un om mort în 
păcat, pentru a fi înviat de către Duhul Sfânt, ca să fie mântuit. 
Atât este tot ce poate şi ce trebuie să facă un om păcătos, ca să 
nu mai meargă la judecată, ci să fie mutat de-acum deja de la 
moarte la viaţă (loan 5:24). Iar aceia care au înfăptuit aceşti 
trei paşi —pocăinţă, credinţă în Evanghelie şi botez — au fost 
adăugaţi de Dumnezeu la numărul celor mântuiţi (Fapte 2:41). 
Deci, a se lua aminte că au fost, nu că vor fi cândva în viitor, 
ci au fost deja adăugaţi la ceata celor mântuiţi imediat după ce 
au săvârşit ascultare de Duhul Sfânt prin pocăință, credinţă în 
Evanghelie şi botez. Aceştia au fost înviaţi din moartea 
păcatului, au fost mântuiţi, au devenit fiinţe noi spirituale, 
creaţie nouă, fii ai lui Dumnezeu, aşa după cum un copil care 
s-a născut este ființă umană şi trecut în registrul stării civile ca 
om, din acel moment, chiar dacă s-ar naşte fără mâini şi fără 

picioare, ca Nick Vujicic.!?4 Cei 120 de creştini adunaţi în 
încăperea de sus peste care S-a pogorât Duhul Sfânt în ziua 
Cincizecimii şi cei din Fapte 2:41 sunt primii creştini cu care 
s-a pornit Biserica lui Hristos pe Pământ. 

Trebuie luat aminte, aşadar, că acestor oameni, care erau 
morţi în păcate şi zămisliţi în fărădelege, nu li se cerea să pună 
şi ei din partea lor toată sârguința şi să adauge la credinţa lor 
fapta bună, aşa cum li se cerea creştinilor din 2 Petru şi celor 
din Laodiceea. Cum s-ar fi putut cere unui om mort în păcat să 
pună sârguinţă spre creştere? Ce creștere se poate aştepta de la 
un mort? Cum li s-ar fi putut cere să adauge fapte bune la 
credinţa lor? Are mortul (în păcate) credinţă în Dumnezeu? De 
aceea, cum este şi logic, pentru a veni la viaţă li s-a cerut 
numai pocăinţa, credinţa în Evanghelie şi botezul, pe care 
Duhul Sfânt al lui Dumnezeu li le-a făcut cunoscute şi le-a pus 
la îndemâna lor. 


2. Faza a doua a pocăinţei. 

Acum însă, aceşti creştini care s-au pocăit, s-au botezat şi 
au primit Duhul Sfânt, au devenit fii ai lui Dumnezeu. Ei sunt 
acum vii, ca şi copilul în faşă din lumea fizică. Ei încep să vadă, 
să audă, să cunoască, să distingă — într-un cuvânt, cresc. lar în 
procesul acesta de creştere, la fel ca şi în lumea fizică, copilul 
lui Dumnezeu începe să primească atribuţii, să fie învăţat să 
meargă pe calea aceasta cea nouă, să se hrănească singur din 
cuvântul lui Dumnezeu, să se curăţească de lucrurile rele etc. 
Toate acestea fac parte din etapa a doua a pocăinţei, pentru că 
numai 0 fiinţă vie poate să primească atribuţii. Şi ceea ce face 
acum nu este pentru a deveni copil al lui Dumnezeu. Copilul nu 
suge la sânul mamei pentru a deveni copilul ei, ci suge pentru 
că este copilul ei. Credinciosul adus la viaţă de Duhul Sfânt şi 


124 Nick Vujicic este un bărbat la peste 30 de ani, născut cu tetra-amelie, o afecţiune rară 
caracterizată prin absenţa tuturor celor patru membre (informaţii de pe site-ul, activ în 2015, 
http://Avww .lifewithoutlimbs.org)). 

născut din Dumnezeu nu face faptele etapei a doua a pocăinţei 
pentru a ajunge să fie mântuit, ci pentru că este mântuit. 

Astfel se face că şi lor, copiilor lui Dumnezeu, li se cere, 
din nou, să se pocăiască, aşa cum am văzut cazul Bisericii din 
Laodiceea. Dar, mare atenţie, la natura pocăinţei cerută acestor 
creştini, care trecuseră prin faza întâi de pocăință, botez şi 
primirea Duhului Sfânt! Pocăinţa care li se cere lor este diferită 
de aceea de la început. Lor nu li se mai cere să se întoarcă la 
Dumnezeu din moarte, pentru că sunt deja înviaţi din moartea 
păcatului, sunt deja copiii Lui. Nu li se mai cere să se boteze, 
pentru că sunt deja botezați. Şi nu li se mai spune nici să 
primească Duhul Sfânt, deoarece deja ÎI au (Efeseni 1:13). Lor 
li se cere altceva: „sârguieşte dar şi te pocăieşte” (Apocalipsa 
3:19). Asta se arată în versetul imediat următor, prin cuvintele 
Domnului lisus: „Iată, Eu stau la uşă şi bat; de-Mi va auzi 
cineva glasul şi va deschide uşa, voi intra la el şi voi cina cu el 
şi el cu Mine. ” 

Ce s-a întâmplat, de fapt, cu creştinii aceştia? Ei L-au dat 
pur şi simplu afară pe Domnul lisus din biserica lor şi L-au ținut 
afară prin toate practicile bisericii care nu sunt scrise în 
cuvântul Lui. De fapt, în dreptul cuvântului Laodiceea, 
dicționarul Strong notează o combinaţie a trei cuvinte/rădăcini 
lingvistice greceşti (G1349, G2992 şi G2993) care, puse la un 
loc, duc la înţelesul foarte semnificativ de puterea poporului, 
decizia poporului. Este limpede astfel că în biserica din 
Laodiceea rânduielile Mântuitorului fuseseră înlocuite cu 
rânduielile oamenilor. Oare nu tocmai asta se vede astăzi în 
marele câmp al creştinismului, în mai toate bisericile? De aceea, 
atunci când li se cere creştinilor să se pocăiască, de fapt li se 
cere să reinstaureze în inimile şi în bisericile lor rânduiala 
Mântuitorului. Bartolomeu Anania definieşte păcatul în 
explicaţiile Bibliei pe care a tradus-o ca o „ieşire din rosturi”. 
Altfel spus, pocăinţa înseamnă reintrarea în rosturile rânduite de 
Capul Bisericii, Domnul lisus. 

Acum înţelegem bine de ce acestora li se cere să facă şi ei 
ceva. Pentru că ei au ieşit din rosturile în care fuseseră introduşi 
de lisus prin prima fază a pocăinţei, li se cerea să intre iar în ele, 
prin pocăință. Ei erau înviaţi din moartea păcatului. Lor, care 
erau oameni noi, înviaţi din moartea păcatului şi spălați prin 
sângele Mielului, luminaţi şi împuterniciţi de Duhul Sfânt, lor, 
pentru că erau copii ai lui Dumnezeu care săvârşiseră 
neascultare, li se putea cere şi trebuia să li se ceară să se 
pocălască. 

Aceasta este, aşadar, deosebirea fundamentală dintre cele 
două etape de pocăință! În felul acesta trebuie înţeleasă 
pocăinţa, aşa cum ne este prezentată pe paginile Sfintei 
Scripturi! lată, aşadar, cui se cere să se sârguiască şi să facă 
fapte bune. Acestea nu se pot cere unui om mort în păcat. 


9 Ce spune Sfânta Tradiţie despre pocăință 


Părinţii, teologii şi scriitorii bisericeşti vorbesc despre 
pocăință. Vom folosi surse autorizate din rândul scriitorilor 
bisericeşti, începând cu mărturia unuia dintre cei mai renumiţi 
teologi ortodocşi ai sfârşitului secolului XX, considerat de către 
arhidiaconul loan I. Ică junior ca un incomparabil exeget al 
tradiţiei Ortodoxe - preotul profesor dr. Dumitru Stăniloae. 125 
Aflându-se în pragul plecării la cele veşnice şi cugetând cu glas 
tare la cele ce-l aşteptau dincolo de mormânt, părintele 
Stăniloae ne face următoarele mărturisiri: „Mă apropii cu 
cutremur de momentul judecății lui Dumnezeu... De aceea, 
uneori doresc să rămân încă aici pentru a-mi adânci pocăinţa. 
Îl înțeleg pe Sf. Antonie care-i cerea lui Dumnezeu să-l mai lase 
încă să mai facă pocăință. Dar nu ştiu dacă îmi voi face 
pocăinţa cum se cuvine; cred că, dacă voi mai trăi, voi ajunge 
la o pocăință mai autentică, mai adâncă decât până acum; dar 
cu toate acestea văd că nu reuşesc să-mi adâncesc această 


125 loan I Ică jr., Canonul Ortodoxiei. Cuvânt înainte, p. 11, paragraful 2, 2007. 

pocăință... Dă-mi Doamne să mă pocăiesc înainte de sfârşit, ca 
să mă înfăţişez cu vrednicie înaintea Ta.""126 

Care este, aşadar, ultima dorinţă a sfinţiei sale, părintele 
Stăniloae înainte de moarte? Tot ceea ce cerea sfinţia sa era 
harul pocăinţei care, aşa cum el însuşi afirmă aici, este condiția 
de a fi primit cu vrednicie înaintea lui Dumnezeu. Mărturisirea 
aceasta, citită în contextul explicațiilor de mai sus privind cele 
două faze sau etape ale pocăinţei, aruncă o lumină cu atât mai 
puternică asupra conceptului biblic al pocăinţei. Primirea în 
raiul lui Dumnezeu — mântuirea — se capătă prin efectuarea 
etapei întâi!?7 a pocăinţei, prin care ne naştem din Dumnezeu. 

Cât de importantă trebuie să fie pocăința în ochii lui 
Dumnezeu dacă nici părintele Stăniloae nu îndrăznea să se 
prezinte înaintea lui Dumnezeu prin botezul pe care i l-au făcut 
alții pe când era un copil în faşă, ci numai în temeiul pocăinţei! 
Dacă această minte atât de luminată a ortodoxiei a înţeles că nu- 
şi putea face intrarea în rai pe temeiul botezului pe care-l 
primise de mic copil, ci numai pe poarta pocăinţei; dacă nu 
credea în ajungerea în rai nici ca urmare a slujbei preoţilor care 
se vor ruga lui Dumnezeu să-l ducă acolo (când el se va afla 
fără suflare în cele patru scânduri ale sicriului), ce putem spune 
noi ceilalți, care suntem nişte muritori de rând, în comparaţie cu 
sfinția sa? Oricine va citi cartea amintită va rămâne convins că 
dacă eşti un adevărat ortodox trebuie să te îngrijeşti tu însuţi de 
soarta vieții tale veşnice cât eşti încă în viaţă şi că, de asemenea, 
pregătirea constă în pocăință, despre care părintele Stăniloae 
vorbeşte cu seriozitate şi insistenţă, în timp ce se pregătea să 
treacă la cele veşnice. 


126 Mica Dogmatică Vorbită, Editura Deisis, Sibiu, 2000, p. 39, ultimele trei paragrafe. 

127 Dovada că sfinţia sa, chiar dacă fusese botezat de mic copil, nu avea totuşi nădejdea 
mântuirii stă în cutremurul care-l cuprindea la gândul înfățişării în faţa judecății lui Dumnezeu. 
Spunem astfel deoarece acela care a trecut prin faza întâi de pocăință are deja viața veşnică şi nu 
numai că nu se teme de judecată, ci nici nu-i mai pasă de judecată. De ce nu-i mai pasă de 
judecată? Pentru că el „are (are acum, nu că va avea vreodată în viitor) viață veşnică şi la 
judecată nu va veni (niciodată), ci s-a mutat de la moarte la viaţă”, după cum însuşi 
Mântuitorul ne învaţă la loan 5:24. 

Părintele Stăniloae vorbeşte numai despre pocăința 
practicată de el, nu de alţii în numele lui, pocăință practicată în 
vremea cât era pe pământ, nu după trecerea din viaţa aceasta. 
Tocmai pentru că ştia bine că pocăinţa trebuie efectuată 
personal şi în timpul vieţii pământeşti, tocmai de aceea se ruga 
sfinția sa la Dumnezeu să-i mai dăruiască zile pe Pământ. EI 
cunoştea prea bine rânduiala lui Dumnezeu de la Evrei 9:27, 
conform căreia după moarte vine judecata, nu posibilitatea de 
pocăință. 

ÎI amintim, în acest context, şi pe vestitul părinte Arsenie 
Boca. lată ce ne învaţă sfinția sa cu privire la locul unde se cere 
făcută pocăința, persoana care trebuie să o facă şi, mai ales, 
vremea în care se poate face: 

„Aici, în viața pământeană, vrei să te pocăieşti, poţi să o 
faci. E o faptă a libertăţii voinţei. Dincolo, nu mai e libertatea 
voinţei. Cei ce în viaţa trupească au robit păcatului, cu voia 
erau robi încă de aici, şi de aici și-au pierdut libertatea voinţei. 
Deci, în ce stare de libertate i-a surpins moartea, în aceea vor 
petrece, cât le va hotări Dumnezeu. "128 

În continuare, vom reproduce câteva pasaje dintr-un 
document validat de către prestigioşi teologi ortodocşi moderni, 
document inclus în Canonul Apostolic al primelor secole: 

„Acestea vi le scriem, iubiţilor, nu sfătuindu-vă pe voi, ci 
amintindu-ni-le şi nouă; că şi noi suntem în acelaşi loc de luptă 
şi aceeaşi luptă ne stă în faţă. De aceea să părăsim grijile 
deşarte şi zadarnice şi să venim la canonul cel slăvit şi sfânt al 
predaniei noastre; să vedem ce este bun, ce este plăcut şi ce 
este primit înaintea Celui ce ne-a făcut pe noi. Să privim cu 
ochii deschişi la sângele lui Hristos şi să cunoaştem cât este de 
scump lui Dumnezeu şi Tatălui Lui, că, vărsându-se pentru 
mântuirea noastră a adus har de pocăință (metanoias charin) 
întregii lumi. Să străbatem cu mintea toate generaţiile şi să 
vedem că, din generaţie în generaţie, Stăpânul a dat loc de 


123 Arsenie Boca, Cărarea Împărăției, Editura Sfintei Episcopii Ortodoxe Române a Ardealului, 
2006, apud Despre sufletul după moarte, Editura Babel, 2014, p. 2. 

pocăință celor ce vor să se întoarcă la El. Noe a predicat 
pocăinţa, iar cei care l-au ascultat s-au mântuit. lona a 
predicat ninivitenilor pierirea cetăţii lor, iar cei care s-au căit 
de păcatele lor au făcut îndurător pe Dumnezeu cu rugăciunile 
lor şi au dobândit mântuirea, deşi erau străini de Dumnezeu. 

Slujitorii/liturgii harului lui Dumnezeu, prin Duhul Sfânt, 
au vorbit despre pocăință. Însuşi Stăpânul tuturora a grăit cu 
jurământ despre pocăință: „Eu grăiesc, zice Domnul, nu voiesc 
moartea păcătosului, ci pocăinţa lui”. Apoi adăugând şi voinţa 
Lui cea bună spune ,Pocăiţi-vă, casa lui Israel, de nelegiuirile 
voastre... Voind dar ca toţi cei care-L iubesc pe El să aibă 
parte de pocăință, i-a întărit prin voința Lui cea 
atotputernică. "029 

Vreau să atrag o deosebită atenție asupra faptului că acest 
citat începe prin asigurarea că nevoia de pocăință este 
deopotrivă a lor, a Sfinţilor Părinţi, a tuturor celorlalți credin- 
cioşi de rând, care au trăit de-a lungul veacurilor, cât şi a 
noastră, a celor de azi, cărora, deopotrivă, ne este adresat 
canonul despre pocăință. Şi atunci, dacă Sfinţii Părinţi ai 
Bisericii, dintre care unii au fost chiar contemporani cu 
dumnezeieştii şi sfinții Apostoli ai Mântuitorului, dacă ei 
mărturisesc pocăinţa ca mijloc unic de întoarcere la Dumnezeu 
pentru ei înşişi, cine altcineva din întreaga specie umană şi-ar 
putea permite a gândi la o altă cale de mântuire? Şi, atenţie!, să 
nu uităm că pocăinţa despre care vorbesc Sfinţii Părinţi aici este 
aceeaşi pe care o aminteşte şi părintele Stăniloae: o pocăință pe 
care trebuie să o facă fiecare om în deplină cunoştinţă de cauză, 
să o facă el însuşi, nu altul pentru el şi să fie făcută în timpul 
vieţii sale. 

Nu doar părintele Stăniloae ne arată că pocăinţa trebuie 
făcută în mod personal, în deplină şi conştientă libertate de 
alegere. Acelaşi adevăr ne este dovedit de mai mulţi teologi 
ortodocşi. lată câteva mărturii: 


129 Jon I Ică jr., Canonul Apostolic al primelor secole, Editura Deisis, Sibiu, 2008, p.398. 

Preotul profesor George Remete afirmă: „Libertatea 
persoanelor nu va dispărea, nu va fi încălcată niciodată, pentru 
că numai libertatea înseamnă identitate şi personalitate, adică 
valoare... Dumnezeu nu limitează în nici un fel libertatea 
omului pentru că, dacă ar fi limitată câtuşi de puţin, n-ar mai fi 
reală. De aceea Dumnezeu nu vrea s-o limiteze deloc; ea este 
prețuirea şi iubirea cea mai mare pe care o poate oferi 
Dumnezeu creaturilor. "130 

Christos Yannaras susține o idee asemănătoare: „În limitele 
acestei lumi omul personal întâlneşte pe Dumnezeul personal. 
Îl întâlneşte nu faţă către faţă, ci ascuns, aşa cum întâlneşte pe 
poet în cuvântul poeziei sale şi pe pictor în cuvântul culorilor 
sale... Dumnezeu ni-L descoperă pe Dumnezeu, Se descoperă 
pe Sine prin luminarea unei cunoştinţe care nu este sens- 
noțiune, ci nume-persoană, este lisus Hristos, slava şi arătarea 
lui Dumnezeu... Participarea creatului la viaţa necreatului nu 
poate fi rezultatul unei necesităţi, ci un fapt de libertate. ” BI! 

Macarie cel Mare învaţă că Dumnezeu nu mântuieşte pe 
om împotriva voii sale: 

„Fără voinţa omului Dumnezeu însuşi nu face nimic — deşi 
poate — din respect faţă de liberul arbitru. Prin urmare, lucra- 
rea mântuitoare a Duhului depinde de voinţa omului. lar dacă 
îi dăm toată voinţa noastră, atunci Dumnezeu pune pe seama 
noastră toată lucrarea mântuirii. "152 

Sf. Macarie arată că dacă cineva nu se apropie de 
Domnul, mânat de propria lui voinţă şi cu tot sufletul şi nu se 
roagă cu credinţă puternică, nu dobândeşte vindecarea: 

„...dacă acel orb n-ar fi strigat, iar femeia cea bolnavă 
n-ar fi alergat către Domnul, n-ar fi dobândit vindecarea, tot 
aşa, dacă cineva nu se apropie de Domnul, mânat de propria 


13 George Remete, Dogmatica Ortodoxă, p. 364. 

131 Christos Yannaras, Abecedar al credinţei, Editura Bizantină, Bucureşti, 1996, pp. 57, 63, 64, 
66. 

132 Sf. Macarie cel Mare, Omilii duhovniceşti. Omilia a XXXVII-a, 10. 

lui voinţă şi cu tot sufletul şi nu se roagă cu credinţă puternică, 
nu dobândeşte vindecarea. "155 

Pocăinţa, aşadar, atât din perspectiva Scripturii şi a 
Sfinuilor Părinţi ai Bisericii, cât şi din perspectiva teologilor 
amintiţi, este un act care trebuie făcut strict personal și 
conştient. lar pentru că pocăinţa duce la mântuire, amintim din 
nou pe Christos Yannaras, care ne face cunoscut că „pentru 
Biserică, mântuire înseamnă (...) participare a creatului la 
modul de existenţă al necreatului. "154 

Vom asculta în continuare câteva mărturii privitoare la 
pocăință: 

Părintele Noica: „Pocăinţa, frați şi surori, este nimic 
altceva decât dinamica către veşnicie, este dinamica vieții 
veşnice. "135 


Tomas Spidlik: „Patimile devin bune, în virtutea uzului lor, 
pentru cine ştie să supună ascultării lui Hristos tot gândul şi 
voia sa (2 Corinteni 10:5) ...În context biblic, a asculta 
înseamnă: a apleca urechea la manifestarea voinţei altuia şi a-i 
da răspuns. Ascultarea este deci subordonare (hypotassesthai) 
şi acțiune (poein) [...]. Căutarea asiduă a voii lui Dumnezeu 
este deci prima regulă a practicii (praxis) duhovniceşti. "136 


George Florovski: „N-ar fi oare mai sigur să ne plecăm 
cugetul nostru spre particularitățile mentale ale limbajului 
biblic şi să reînvăţăm graiul Bibliei? Nimeni nu poate recepta 
Evanghelia până nu află pocăinţa, schimbarea minţii sale. Căci 
în limbajul evanghelic,  pocăința nu înseamnă Simpla 
recunoaştere şi căință pentru păcate, ci exact o schimbare a 
minţii, o schimbare profundă a atitudinii mentale şi emoţionale 
a omului, o înnoire intregrală a sinelui său, transformare care 


133 Sf. Macarie cel Mare, Omilii duhovniceşti. Omilia a XX-a, 8. 

134 Christos Yannaras, Abecedar al credinţei, Editura Bizantină, Bucureşti, 1996, p. 66. 

135 părintele Noica, Despre pocăință şi nevoinţa greşită, 
http:/Axww.youtube.com/watch?v=7FX1 TQ9rsyU, accesat în martie 2014. 

13 Tomas Spidlik, Spiritualitatea Răsăritului creştin, Editura Deisis, Sibiu, 2005, pp. 317, 329. 

îşi are începutul în lepădarea de sine, fiind desvârşită şi 
pecetluită de Preasfântul Duh "15 


Sf. Grigorie al Nyssei: „Numai jertfa de sine sfințește pe 
cineva. Şi numai Sfințindu-se prin autojertfire şi-L face 
îndurător pe Dumnezeu, pentru că renunţă la sine, iese, din 
graniţele sale, sau se deschide lui Dumnezeu “158 


Sf. loan de Kronstadt: „Ca un doctor Milostiv, Dumnezeu 
ne-a dat nouă, păcătoşilor, care bolim de patimi fără număr, 
pocăinţa ca doctorie duhovnicească şi ca viaţă. Tot sufletul 
nefățarnic însetează de pocăință ca de o băutură de viaţă 
dătătoare, ca de o băutură ce întăreşte sufletul şi trupul, cum 
însetează orbul de lumină. 

Darul pocăinţei ni l-a mijlocit de la Părintele Ceresc, Cel 
Sfânt şi Fericit, lisus Hristos şi numai EI, fiindcă EI singur a 
împlinit în locul nostru toată dreptatea, toată legea lui 
Dumnezeu, pe care nimeni dintre oameni n-o putea împlini cu 
puterile sale, fiindcă EI singur a luat asupra Sa blestemul cu 
care pe dreptate a blestemat omenirea neascultătoare Părintele 
Ceresc. 

EI singur a suferit pentru noi toate chinurile şi a gustat 
pentru noi moartea, pe care noi înşine ne-am căutat-o ca plată 
de neocolit a păcatului (Romani 6:23). 

Dacă Domnul lisus Hristos nu S-ar fi adus pe Sine de bună 
voie, jertfă pentru noi, nu ne-ar fi fost dată pocăinţa — iar 
pentru jertfa Lui ea a fost dată tututor credincioşilor, şi toţi cei 
ce raţionează cu adevărat se folosesc cu osârdie de ea, se 
schimbă cu noi gânduri, dorinţe, hotărări, fapte, şi se 
mântuiesc, se luminează şi se fac casnici ai lui Dumnezeu... 

Pocăiţi-vă, că s-a apropiat Împărăţia cerurilor (Matei 
3:2). Păcatele îl depărtează pe om de Dumnezeu, Izvorul vieţii, 


137 George Florovski, Biserica, Scriptura, Tradiţia, p. 39. 
1% Sf. Grigorie al Nyssei, Despre rugăciunea domnească, Editura IBMBOR, Bucureşti, 2009, 
subsolul p. 47. 

şi îl aruncă în moarte. Pentru a ne apropia de Dumnezeu avem 
nevoie de pocăință sinceră. "159 


Noul Testament, editat la 1857: „Trăită de cei ce au crezut 
Cuvântului, apoi ca urmare a credinţei lor drepte întru ea şi a 
darului lui Dumnezeu şi a vieții lor curate (dobândită doar prin 
pocăință), prin Evanghelia Domnului nostru lisus Hristos au 
primit înfierea. "14% 


Părintele Efrem _ Athonitul: „Omul trebuie să se 
pregătească mai întâi prin pocăință. "14! 

Sf. Efrem Sirul: „Dacă n-ar fi pocăinţa n-ar fi nici cei ce 
se mântuiesc (Avva Isaia). Pocăinţa este scara care ne urcă 
acolo de unde am căzut. "1%? 


Sf. loan Gură de Aur: „Pocăinţa este... increderea în 
Dumnezeu... ea ne deschide cerul. "143 


Sf. Marcu Ascetul şi Sf. Efrem Sirul: „Nimeni nu este atât 
de bun şi milostiv ca Domnul, dar pe cel ce nu se pocăieşte nici 
EI nu-l iartă (Sf. Marcu Ascetul). Dumnezeu care e Sfânt, Unul, 
fără de păcat, n-a cruțat pentru tine pe Fiul Său Unul născut; 
iar tu, un păcătos nenorocit care nu te pocăieşti, nu ai milă de 
tine însuţi? (SE. Efrem Sirul)!4 


Părintele Efrem Athonitul: „De aceea numai prin smerenie 
şi prin pocăință ne vom îndrepta cu siguranță intrarea în 
Împărăţia lui Dumnezeu. "145 


1% Sf. Ioan de Kronstadt, Spicul de grâu, colecţia Părinţi Ruşi, Editura Sofia, ediţia a Il-a 
revizuită, pp. 94 şi 98. 

140 Noul Testament, 1857, p. 571. 

141 Părintele Efrem Athonitul,  http:/Awww.cartiortodoxe.com/carte/278/despre-credinta-si- 
mantuire, accesat în luna martie, 2013. 

'2 Pocăinţa sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, p. 73. 

14 Sf. Ioan Gură de Aur, Omilia despre pocăință. 

144 Sf. Marcu Ascetul şi Sf. Efrem Sirul, apud Pocăinţa sau Întoarcerea spre sine şi spre 
Dumnezeu, Editura Cartea Ortodoxă, Alexandria, 2010, pp. 75-76. 

145 Părintele Efrem Athonitul, http:/Awww.cartiortodoxe.com/carte/278/despre-credinta-si- 
mantuire, accesat luna martie, 2013. 

Sf. Simeon Noul Teolog: „Cei ce nu se fac următori 
suferințelor lui Hristos prin pocăință şi ascultare, cei ce nu 
s-au împărtăşit de moartea Sa... nu vor deveni părtaşi ai 
învierii Sale spirituale şi nu vor primi pe Duhul Sfânt, căci prin 
Duhul Sfânt se face învierea tuturor. Și nu vorbesc despre 
învierea finală a trupurilor, căci atunci îngerul va suna din 
trâmbiţă şi trupurile vor învia..., ci de aceea a sufletelor 
noastre, despre renaşterea şi învierea duhovnicească. "146 

Pocăinţa sau Întoarcerea: „Odată ce omul a greşit nu mai 
există nicio altă cale de întoarcere la Dumnezeu decât fericita 
Taină a Pocăinţei. "14 


loan Gură de Aur: „Nu este nevoie de timp îndelungat de 
osteneli şi de zbuciumul depus în săvârşirea faptelor (...) ci 
mântuirea va fi căpătată în scurt timp şi fără vorbă multă. Și de 
felul acesta este credinţa, care în scurte cuvinte are mântuirea.”148 


Tertulian: „Căci este foarte inconsistent să aştepţi iertarea 
păcatelor în timp ce tu eviţi să te pocăieşti (...) Aceasta este ca 
şi când întinzi mâna Să primeşti cumpărătura fără să fi plătit 
prețul. Pocăinţa este prețul pe care îl cere Domnul ca să-ţi 
poată da iertarea. Compensarea prin pocăință e ceea ce EI îţi 
propune ca să fii scăpat de pedeapsă.”1% 


loan de Kronstadt: „Pe Fiul Cel Unul-Născut, Părinte 
Bunule, curăţire L-ai trimis în lume. Este în lume o cumplită 
necurăţie, ce strică sufletul şi trupul omului, le spurcă, le 
întunecă, le desparte pe vecie de Dumnezeu, Izvorul vieţii, şi nu 
poate fi curăţită prin nimic altceva decăt prin Sângele Fiului lui 
Dumnezeu, cel vărsat pentru păcatele lumii. Acest Sânge a fost 
menit dinainte de toți vecii în Sfatul lui Dumnezeu pentru 
curățirea lumii [...]. Sângele Fiului lui Dumnezeu curăță şi 


145 Sf. Simeon Noul Teolog, Cat. 6, 359-370, apud arhiepiscop Vasili Krivoşein, În lumina lui 
Hristos, Bucureşti, 2005, p. 333. 

147 Pocăinţa sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, p. 3. 

148 Sf. loan Gură de Aur, Romani. Omilia a 8-a. 

1% Tertulian, Despre pocăință, aprox. anul 203. 

sufletul şi trupul, însă doar ale acelor oameni ce se apropie cu 
credință şi pocăință [...]. Aşadar credeți, pocăiţi-vă, curăţiţi- 
vă, îndreptaţi-vă. "150 


Iustin Martirul şi Filozoful, amintind textul de la Isaia 1:16: 
„De altfel Isaia nu v-a trimis la baie ca să vă spălați acolo de 
crimă şi de celelalte păcate, căci nici toată apa mării n-ar fi în 
stare să vă curăţească, ci, după cum este natural, baia cea 
mântuitoare despre care a vorbit atunci, este baia celor care se 
pocăiesc şi care se curăţă nu prin sângele ţapilor sau al oilor 
ori prin cenuşa unei junci, sau prin ofrande de făină, ci în 
credinţa prin sângele lui Hristos şi prin moartea Lui."15! 


Sf. Macarie cel Mare: „Omul cel dintâi, văzându-se gol, 
însuşi s-a ruşinat... Și deşi şi-a făcut un acoperământ din frunze 
de smochin, a simţit mai departe ruşinea, cunoscându-şi 
sărăcia lui. Să implore deci un astfel de suflet pe Hristos să-l 
îmbrace în strălucirea luminii Sale celei negrăite; să nu-şi 
facă veșmânt de gânduri deşarte, să nu se amăgească cu 
aparența dreptăţii proprii, socotind că poartă veşmântul 
mântuirii. Dacă cineva se bizuie doar pe dreptatea şi 
izbăvirea (ce singur o lucrează), în zadar şi fără folos se 
osteneşte... Să aducem deci, lui Dumnezeu, cereri şi rugăciuni 
ca să ne imbrăcăm în veşmântul mântuirii, în Domnul nostru 
Iisus Hristos. "152 


Clement Romanul care, după documente, este unul dintre 
primii urmaşi ai Sfântului Apostol Petru: „Să ne fixăm 
privirile noastre asupra sângelui lui Hristos, şi să ne dăm 
seama ce preţios este el înaintea Tatălui Său, căci a fost 
vărsat pentru mântuirea noastră, şi aduce harul pocăinţei 
întregii lumi... Slujitorii harului lui Dumnezeu, prin Duhul 
Sfânt, vorbesc despre pocăință. Într-adevăr, Stăpânul 


15 Sfântul loan de Kronstadt, Spicul Viu, Gânduri despre calea mântuitoare, colecţia Părinţi 
Ruşi, Editura Sophia, Bucureşti, 2009, pp. 75-76. 

151 Sfântul Iustin Martirul şi Filozoful, Dialogul cu iudeul Trifon, p. 42. 

152 Sf. Macarie cel Mare, Omilii duhovniceşti. Omilia a XX-a, 2. 

Universului, El Însuşi cu jurământ a vorbit despre pocăință 
când a zis: Pe viața Mea, zice Domnul Dumnezeu, că nu 
doresc moartea păcătosului, ci pocăinţa lui. Pocăieşte-te, o 
casă a lui Israel de nelegiuirea ta!” lar la pagina 43, scrie: „„Să 
ne pocăim cât timp suntem pe pământ... să ne pocăim cu toată 
inima noastră de orice am făcut aici în trup, ca să putem fi 
mântuiţi de Domnul câtă vreme avem încă oportunitatea să ne 
pocăim... Căci după ce-am plecat din lumea aceasta nu vom 
mai fi în stare să ne pocăim (Evrei 9:27). Câtă vreme avem 
ocazia să fim vindecaţi să ne încredințăm lui Dumnezeu, 
Medicul, şi să-I plătim taxa. Ce taxă? Pocăinţa dintr-o inimă 
curată "155 (sublinierea cuvintelor aparţine autorului). 


Scala Paradisi S$: „Biblia greacă foloseşte împreună 
verbul metanoein, care se referă la convertirea interioară, şi 
verbul epistrephein, a cărui conotație înseamnă o schimbare a 
conduitei practice. Pentru Sf. loan Scărarul „pocăința este un 
legământ cu Dumnezeu pentru a începe o altă viaţă. "154 


Tomas Spidlik: ,, Omul e prin fire prieten cu sine însuşi, e 
un lucru legitim (vezi Cratylos 428D). Dar tot el afirmă mai 
departe că „in realitate... această mare prietenie pentru sine 
devine în fiecare din noi cauza tuturor paşilor greşiţi” 
(Ibidem). lar Sf. Maxim Mărturisitorul vorbeşte despre cel ce 
se iubeşte pe sine ca fiind iubitor de sine însuşi împotriva lui 
însuşi [...]” (Ad Thalassium, Prol., PG 90, 257B). Ca şi 
iubirea de sine, voia proprie, deşteptăciunea proprie e o 
dorinţă împotriva adevăratei naturi a omului. Avva Dorotei 


15 Sfântul Clement Romanul este unul dintre primii urmaşi ai Sfântului Apostol Petru. După 
informaţiile lui Irineu, Clement i-a cunoscut personal pe Apostolii Petru şi Pavel. Deşi îi sunt 
atribuite mai multe scrieri, una singură este recunoscută ca scrisă de el, Scrisoarea I către 
Corinteni. În cartea aceasta, scrisă la anii 96-98 d.H., autorul amintit spune cuvintele din citat în 
legătură cu pocăinţa la paginile 22 şi 43. 

15 Scala Paradisi 5, PG 88, 764B [FR 9, 1980, p. 136], un plan bun, o intenţie şi o hotărâre în 
vederea binelui, prothesis agathe (vezi Ibid. 26, col. 1069D [p. 364] [...], asigurarea iertării 
tuturor păcatelor (vezi Cf. “Scrisoare episcopului Ammon , în HALKIN, Sancti Pachomii Vitae 
Graecae, Bruxelles, 1932, p. 115, nr. 28), apud Tomas Spidlik, Spiritualitatea Răsăritului 
creştin, ediţia Il-a, Editura Deisis, Sibiu, 2005, p. 238. 


97 


din Gaza insistă mult asupra necesităţii de a demola acest „zid 
de aramă între om şi Dumnezeu”, această piatră de 
poticneală. "155 


Sf. Simeon Noul Teolog: „Tocmai pentru aceasta eu spun 
şi nu voi înceta să spun că cei ce nu imită suferinţele lui Hristos 
prin pocăință şi ascultare, cei ce n-au devenit părtaşi la 
moartea Sa... nu vor fi părtaşi nici la învierea Sa şi nu vor 
primi pe Sfântul Duh. *156 


Kalistos Ware: „În propovăduirea Sa Mântuitorul începe 
cu pocăinţa şi credinţa: Pocăiţi-vă şi credeţi în Evanghelie 
(Marcu 1:15). Evenimentul mântuirii este anunţat prin 
Evanghelie, care va însemna o schimbare, trecerea de la o lume 
veche, marcată de păcat şi consecinţele acestei stări, la un nou 
univers spiritual, al harului. Duhul Sfânt aruncă puntea de 
legătură între noi şi Hristos, mai întâi, prin căinţă şi 
credinţă. 157 


Părintele Amfilohie Brânză: „,Pocăinţa îţi dă foc în inimă, 
pocăința îți dă curaj, pocăința alungă metodele omeneşti la 
soluţionarea problemlor tale. Pocăinţa te poartă pe alte 
meleaguri de percepție şi de simţire, pocăința atrage harul lui 
Dumnezeu care este invincibil — şi asta este scopul nostru, 
adică mila Lui, harul Lui. 158 


Grigorie monahul: 

„Nu este de cuviinţă, fraților, să ne lenevim la a noastră 
mântuire, nici să trecem cu vederea vremea cea dată nouă spre 
pocăință, pe care, iarăşi, a o mai dobândi, nu vom putea. Că 


15 Tomas Spidlik, Spiritualitatea Răsăritului creştin, ediţia Il-a, Editura Deisis, Sibiu, 2005, 
pp. 310-311. 

15 Sf. Simeon Noul Teolog, Cat. 6, 359-368, apud arhiepiscop Vasili Krivoşein, În lumina lui 
Hristos, Bucureşti, 2005, p. 263. 

157 Kalistos Ware, Approches de Dieu dans la Tradition Ortodoxe, p. 48, apud pr. Radu Botiş, 
Aspecte pedagogice şi catehetice în lucrarea de mântuire a Domnului Iisus Hristos, p. 74. 

158 Părintele Amfilohie Brânză, Pocăinţa îți dă foc în inimă, 
http://Awww.youtube.com/watch?v=59QJ_OBici8, accesat în ianuarie 2014. 

foarte de primejdie lucru este, celor ce nu se pocăiesc acum şi 
aici. Să ne pocăim, drept aceea, de păcatele noastre, până ce 
nu ne ajunge pe noi moartea. Că de acolo nu ne vom putea 
întoarce, de vreme ce nu este întoarcere de acolo, că vom 
merge în pământul cel întunecat al întunericului celui veşnic, 
unde nu este lumină, nici viață pentru păcătoşi. "159 

Ne apropiem de încheierea capitolului despre pocăință, fără 
de care nimeni nu poate ajunge în cerul lui Dumnezeu. Am 
văzut că adevărații ortodocşi, Sfinţii Părinţi ai Bisericii şi toţi 
ceilalţi scriitori bisericeşti din toate timpurile şi până la cei de 
azi, toți cred şi propovăduiesc pocăința, aşa cum a rânduit-o 
Dumnezeu. Domnul Dumnezeu să binecuvânteze prezentarea 
acestor gânduri, să lumineze mintea tuturor acelora care nu s-au 
pocăit şi să-i ajute să înţeleagă că un adevărat ortodox este 
numai acela care se pocăieşte, practicând cele două etape 
distincte ale pocăinţei! 

Descoperă, Doamne Dumnezeule, nevoia pocăinței în 
fiecare cititor al acestor rânduri, şi ajută-l să se pocăiască pentru 
a putea împărăţi împreună cu Tatăl, Fiul şi Duhul Sfânt, de- 
acum şi pururea şi-n veci de veci! Amin! 


Capitolul 3 


Crucea 
Noţiuni introductive 


lată o altă doctrină a credinţei ortodoxe care se cere 
reevaluată, atât în lumina Sfintei Scripturi, cât şi a Sfintei 
Tradiţii.!5 Cu voia şi ajutorul lui Dumnezeu şi sub călăuzirea 


15 Proloagele, vol. 1, Editura Bunavestire, pp. 110-111, http://www.doxologia.ro/cuvinte- 
duhovnicesti/cuvant-de-invatatura-al-lui-grigorie-monahul-sa-nu-ne-lenevim-la-noastra, accesat 
în februarie 2014. 

16 Vezi deosebirea dintre Sfânta Tradiţie ortodoxă şi tradiţia populară în capitolul 1. 

Duhului Său cel Sfânt, ne vom ocupa acum de lămurirea acestui 
subiect. Vom vorbi apoi şi despre semnul crucii făcut cu mâna. 

Ne începem expunerea printr-o referire la semnificaţiile 
cuvântului cruce, aşa cum ne sunt ele redate în greaca veche, 
limba în care a fost scris Noul Testament, folosind dicţionarul 
Strong 's Concordance. Găsim aici trei categorii de sensuri 
pentru cuvântul cruce, grupate în trei aliniate.16! Ne vom ocupa 
numai de primele două. 

Potrivit notației G4716 din concordanța Strong, cuvântul 
cruce este redat în greaca veche prin stavros (stauros). Forma 
obiectului stavros nu este menţionată, lăsând astfel loc la două 
interpretări: stâlp sau cruce. În ce priveşte înțelesurile acestui 
termen, cel mai expresiv poartă conotaţia de dat la moarte în 
sensul de /epădare de sine, în relaţie cu ispăşirea lui IHristos. 
Aceeaşi rădăcină o găsim şi în structura verbului notat cu 
G2476, cu următoarele sensuri: a susține o autoritate, a menţine 
în echilibru, a putea continua în condiţii de deplină securitate, 
a avea o minte neclintită. 

Punând astfel laolaltă sensurile cuvântului cruce pe care 
le-a avut în vedere Duhul Sfânt, aşa cum ne sunt prezentate în 
limba în care a fost scris Noul Testament, înţelegem despre 
cruce că, pentru acela care vrea să o poarte cu adevărat, 
înseamnă o atitudine practică de trăire în viaţa de toate zilele 
prin lepădare de sine, în contextul ispăşirii lui Hristos. Lepădare 
de sine, adică renunțare desăvârşită la orice principii de viaţă şi 
înţelegeri din partea mea în privinţa lucrurilor lui Dumnezeu 
(asta este crucea — moarte), şi supunere în faţa oricărei căi şi 
porunci a Domnului în trăirea mea (asta este înviere împreună 
cu Hristos, din moartea în care am murit împreună cu Hristos). 
lar acest proces, potrivit înţelesului din limba greacă, este 
posibil prin implicarea ispăşirii lui Hristos. Asta înseamnă că 
această lepădare de sine o voi face absolut de bună voie şi 
deplin conştient, ca şi Hristos, prin puterea căpătată ca urmare a 


161 Referințele Strong G4716, G2476 şi G5087. 

ispăşirii păcatelor mele săvârşită de Hristos. Dar mai întâi şi 
mai presus de toate, înţelesul sintagmei în contextul ispăşirii lui 
Hristos are în vedere aceea că nimeni nu-şi va putea purta 
crucea (vorbind în lumina sensurilor prezentate de Scriptură) 
decât prin, şi ca urmare, a eliberării noastre de sub robia lui 
Satan, prin ispăşirea păcatelor săvârşită de Hristos. 

Poate că ne întrebăm: de ce lepădarea de noi înşine este 
posibilă numai în contextul ispăşirii lui Hristos? Răspuns: noi, 
descendenţii din Adam, suntem morți în păcat (Efeseni 2:5); 
acesta este adevărul, fie că ne place nouă să-l credem sau nu, fie 
că vrem să-l acceptăm sau nu. Iar destinul veşnic al fiecărei 
fiinţe omeneşti, născută în păcat, este iadul care arde cu foc şi 
cu pucioasă, pentru că plata păcatului este moartea 
(Romani 6:23). Din pricina aceasta, Dumnezeu L-a trimis pe 
Fiul Său la noi pe Pământ, să moară EI în locul nostru şi, astfel, 
cei care acceptăm plata achitată de EI pentru păcatul nostru, să 
fim înviaţi împreună cu EI la o viaţă nouă. lar omul cel nou 
(Efeseni 4:24) adus la viaţă prin moartea şi învierea Domnului 
Isus Hristos este o ființă dumnezeiască, un om spiritual nou în 
Hristos, născut din Hristos, frate cu Hristos (Evrei 2:11). 
Acceptând astfel răstignirea noastră împreună cu Hristos, 
primind moartea Lui ca pentru noi şi în locul nostru, putem să 
înviem împreună cu El la o viaţă nouă (Romani 6:8). Iar viaţa 
aceasta nouă pe care o trăim acum nu mai este a noastră, ci este 
viaţa lui Hristos în noi, şi abia viaţa aceasta nouă, a lui Hristos în 
noi, ne generează puterea de a ne lepăda de noi înşine, de vechea 
noastră fire păcătoasă - ceea ce înseamnă a ne purta crucea. 

lată aşadar ce vrea să ne transmită sensul termenului 
stavros prin a ne purta crucea în contextul morţii lui Hristos. 
Cum zice şi Teofilact: „Pentru ca să nu socoteşti tu, cel ce 
citeşti, cum că crucea avea oarecare putere de sine şi spre a ne 
împrieteni (cu Dumnezeu), fiindcă nu ne-a împrietenit nici nu 
ne-a mântuit crucea, ci crucea lui Hristos însuşi, adică pentru 
că crucea a fost a lui Hristos şi că pe cruce a murit (S-a jertfit) 

Hristos. Pentru aceasta (pentru moarte) ne-a împrietenit şi ne-a 
mântuit pe noi.”152 

Este foarte important să înţelegem cu privire la cruce că 
în sinea ei, ca obiect, nu posedă nici o însuşire de sfinţenie sau 
de putere, nu are nici o valoare a ei însăşi, nici pentru noi şi, 
nici atât, împotriva lui Satan. Satana a fost înfrânt de Hristosul 
care a murit pe cruce, nu de crucea pe care a murit Hristos. 
Vom vedea în continuare pe paginile Scripturii rolul pe care-l 
joacă crucea în economia mântuirii, aşa cum i l-a stabilit 
Dumnezeu. Atunci când Mântuitorul ne-a poruncit să ne luăm 
fiecare crucea noastră, a avut în vedere tocmai aceste 
simbolistici ale termenului grecesc stavros, cu toate 
semnificaţiile lui — în esenţă, lepădarea de tot ce vine din noi 
înşine prin liberă alegere şi deplin conştienţi, murind în felul 
acesta față de noi, ca şi Hristos, prin puterea lui Hristos şi 
împreună cu Hristos. 


e Cene învaţă Sfânta Scriptură despre cruce 


Duhul Sfânt al lui Dumnezeu a folosit în Noul Testament 
de cinci ori cuvântul lemn (nu „cruce” şi nici atât „sfânta 
cruce”), referindu-se la crucea Mântuitorului. Sfinții Apostoli 
amintesc crucea în epistole, menţionând de câteva ori numai 
materialul, adică lemnul din care era făcută, fără să se refere la 
forma lemnului ca fiind de forma „+” sau „I” (vezi textul 
grecesc la Fapte 5:30; Fapte 10:39; Fapte 13:29; Galateni 3:13; 
1 Petru 2:24). 

Întrebăm, aşadar, de ce a folosit Apostolul Petru expresia 
„L-au omorât, spânzurându-L pe lemn” (Fapte 10:39), şi nu 
„Sspânzurându-L pe sfânta cruce”? De ce a vorbit la fel şi 
Pavel, spunând despre Mântuitorul că L-au pogorât de pe lemn 
(Fapte 13:29) şi nu de pe sfânta cruce? Nu ne rămâne decât să 


16% Teofilact (învăţător al Bisericii din secolul XII), Cele paisprezece trimiteri ale sf. Ap. Pvel, 
vol. 2, Bucureşti, 1904, p. 536. 

tragem concluzia pe care ne-a prezentat-o mai sus şi Teofilact. 
Nu crucea ne-a mântuit, ci Hristosul care a murit pe cruce. 

Ne vom opri astfel în jurul câtorva menţiuni a crucii pe 
paginile Noului Testament. 

Coloseni 1:20: „Și printr-Însul toate cu Sine să le împace... 
făcând pace prin El, prin sângele crucii.” 

Scriptura ne arată aici că persoana Hristos, care a murit pe 
cruce, este Acela prin Care Dumnezeu a împăcat toate cu Sine, 
nu crucea; persoana Hristos, care a murit pe cruce este Acela 
care a făcut pacea, nu crucea; sângele care a curs pe cruce din 
Hristos ne-a spălat nouă păcatele, nu crucea pe care a fost vărsat 
sângele. Adevărul acesta este arătat de nenumărate ori în 
Scriptură, spre exemplu: Romani 5:9, Efeseni 1:7, Efeseni 2:13, 
Coloseni 1:14 şi Evrei 10:19. 

Este adevărat, Hristos a murit pe o cruce. Dar crucea este 
numai lemnul trebuincios vărsării de sânge, căci „fără vărsare 
de sânge nu se dă iertare” (Evrei 9:22). Să luăm aminte la 
citirea acestui verset: nu spune aici că fără cruce nu este iertare, 
ci că fără vărsare de sânge nu este iertare. Ceea ce ne-a adus 
nouă iertare este sângele, aşa cum spune, spre exemplu, la 
Efeseni 1:7: „prin sângele Lui iertarea păcatelor”. Tocmai de 
aceea, când vine vorba despre crucea fizică se vorbeşte în 
cuvinte obişnuite în legătură cu ea, folosindu-se în modul cel 
mai simplu cuvântul „lemn ” de cinci ori în Scriptură. Pentru 
Duhul Sfânt lemnul pe care a murit Hristos e un lemn. Şi pentru 
Apostoli, la fel, iar pentru noi nu poate fi altfel. 

ŞI sfântul loan Gură de Aur vorbeşte despre cruce ca fiind 
o atitudine de viaţă, nu ca despre un obiect în sine: 

„Crucea este distrugerea duşmăniei, siguranţa păcii, 
virtutea miilor de lucruri dăruite nouă”. Şi tot el spune mai 
departe: „Nimic nu este atât de nepotrivit şi străin de creştin ca 
a trăi în repaus şi în odihnă... Stăpânul tău S-a răstignit şi tu 
cauţi repaus? Stăpânul tău a fost pizmuit şi tu de desfătezi? 

Răstigneşte-te pe tine, chiar dacă nu te răstigneşte nimeni... 
Dacă iubeşti pe Stăpânul tău, mori de moartea Lui.”16 

Vorbind despre cruce ca despre lemn, părintele Noica ne dă 
următoarele lămuriri: 

„Pomul cunoaşterii... lemnul cunoaşterii - asta era 
traducerea mai veche. În vechime traducătorii nu-şi permiteau 
să parafrazeze atâta cât în modernitatea, şi mai drept făceau, în 
general... De ce lemnul cunoaşterii? Nimeni nu vorbeşte de 
pomul crucii. Dar în greacă, în slavonă, există ecoul ăsta pe 
care îl are — lemnul crucii şi lemnul vieţii, lemnul cunoaşterii şi 
toate lemnele raiului. Limba noastră care a cunoscut duhul 
dreptei Slăviri şi-a însuşit anumite formule şi anumite expresii 
şi un anumit vocabular. Însuşite însă nu deplin şi cu năvala 
modernităţii le pierdem. "154 

Scriptura ne prezintă crucea la 1 Corinteni 1:18 prin aceste 
cuvinte: „Căci Cuvântul Crucii... pentru noi, cei ce ne mântuim, 
este puterea lui Dumnezeu.” 

În contextul acestui verset putem să spunem, aşadar, despre 
cruce că este puterea de a rezista presiunii instinctelor naturale 
ale firii noastre păcătoase — căci firea noastră veche, păcătoasă, 
rămâne în noi alături de omul cel nou în Hristos până la sfârşitul 
vieţii. Crucea este energia, puterea de rezistenţă împotriva celor 
mai teribile asalturi ale lui Satan. Puterea crucii lui Hristos ne-a 
eliberat din robia lui Satan şi numai în felul acesta putem să ne 
purtăm noi înşine crucea noastră (Matei 10:38). Purtându-ne 
astfel crucea noastră prin puterea crucii lui Hristos putem 
rezista oricărei influenţe a lui Satan, a lumii şi a firii vechi 
asupra noastră. Puterea crucii lui Hristos prin care ne purtăm 
crucea noastră ne va susţine în autoritate, ne va menţine în 
echilibru, ne va ajuta să putem continua drumul pe calea 


16 Sf. loan Gură de Aur, Omilia a 13-a la Filipeni. 
1% http://www.youtube.com/watch?v=vWrLRBL7H8s, Părintele Rafail Noica, Din ce moarte 
ne-a izbăvit Hristos, accesat în ianuarie 2014. 

credinţei în condiţii de deplină securitate față de atacurile lui 
Satan, a lumii şi a firii noastre. 

Firea noastră veche, moştenită din Adam cel păcătos, este 
terenul care aparţine lui Satan. Este al lui. Şi-a căpătat actul de 
proprietate asupra firii noastre vechi de la Dumnezeu, atunci 
când protopărinţii noştri au ascultat de îndemnul lui în grădina 
Edenului. Şi chiar dacă Dumnezeu ne-a eliberat de sub 
stăpânirea lui Satan, nu ne-a eliberat şi de sub drepturile lui 
asupra firii noastre vechi. Satan a rămas mai departe stăpân şi 
proprietar peste firea noastră veche, astfel încât, ori de câte ori 
acceptăm să trăim după îndemnurile firii noastre vechi, intrăm 
sub stăpânirea lui Satan. Ceea ce-i stă însă în cale acum este 
omul cel nou în Hristos, născut în noi, asupra căruia nu are nici 
un drept şi nici o putere. Nu trebuie decât să rămânem în 
Hristos şi totul este sigur. 

Aici intervine rolul crucii sau Cuvântul Crucii, aşa cum 
spune versetul de mai sus. Purtarea de bună voie a crucii — 
renunţarea mea conştientă şi deliberată de a mă mai călăuzi în 
viaţă după orice alte principii în afară de ale Scripturii — mă va 
ține departe de terenul lui Satan, al lumii şi al firii vechi. 

Firea veche, aşadar, nu devine cu nimic mai neputincioasă 
decât înainte. Ceea ce pierde ea în noi nu este puterea, ci 
dreptul asupra noastră. Satan nu va avea cu cine să se lupte 
atâta vreme cât noi suntem ca morţi faţă de tot ceea ce vine din 
plăcerile şi voia noastră personală, de tot ceea ce vine din lume, 
prin ascultarea faţă de lisus. 

Aici a greşit primul om. Zona lui de siguranță era 
încrederea desăvârşită în Dumnezeu. Câtă vreme a ascultat de 
Dumnezeu, totul a fost bine şi frumos. Dar de îndată ce a ales 
să-şi ia ochii de la Dumnezeu ca să facă o alegere a lui, 
personală, a căzut instantaneu sub controlul lui Satan, cu tot 
atâta repeziciune cu care se întrerupe curentul electric dintr-un 
bec în fracțiunea de secundă în care muţi întrerupătorul pe 
poziţia închis. Din clipa în care a părăsit zona de siguranţă şi de 
control a lui Dumnezeu asupra lui, lăsându-se călăuzit de 

simţurile firii sale, chiar dacă la vremea aceea firea lui era 
curată, omul a căzut. 

Filipeni 3:18-19 ne prezintă crucea din această perspectivă: 
„Căci mulţi... se poartă ca duşmani ai crucii lui Hristos... 
având în gând cele pământeşti.” 

lată o exprimare ciudată la auz. Cum adică, să te porți ca 
duşman al crucii lui Hristos? 

Ceea ce avem aici este, în primul rând, dovada că prin 
cruce nu se înţelege un obiect neînsuflețit de lemn. Cum s-ar 
putea manifesta resentimente de orice fel, mai ales de duşmănie, 
faţă de un obiect neînsufleţit, fie el confecționat din cele mai 
alese materiale, chiar dacă ar fi, să zicem, lemnul pe care a fost 
răstignit Hristos? Dimpotrivă, versetul acesta identifică drept 
vrăjmaşi ai crucii pe creştinii care au un anumit comportament 
de viaţă, adică un fel de trăire, având în gând cele pământeşti. 

Ce înseamnă a avea în gând cele pământeşti? Mântuitorul 
îl mustra odată pe Apostolul Petru (la Marcu 8:33) prin 
cuvintele ,,... înapoia mea, satano! Căci tu nu cugeţi cele ale lui 
Dumnezeu, ci cele ale oamenilor”. În timp ce Mântuitorul le 
vorbea ucenicilor despre apropiata Lui răstignire iar Petru 
încerca să-L oprească de la calea crucii, Mântuitorul l-a mustrat 
cu acele cuvinte neînchipuit de grele, adresându-i-se direct cu 
cuvântul satano! Aceasta pentru că Petru urmărea binele 
pământesc al Mântuitorului, nu planul lui Dumnezeu din ceruri. 
Aici avem cea mai limpede explicaţie a ceea ce înseamnă a avea 
în gând cele pământeşti. Orice abatere de la planul lui 
Dumnezeu, descoperit în Scriptură cu privire la vieţile noastre, 
înseamnă a ne purta ca vrăjmaşi ai crucii lui Hristos şi proprii 
noştri vrăjmaşi. Putem să purtăm oricât de multe cruciuliţe la 
gât, fie ele din cele mai alese materiale — tot duşmani ai crucii 
suntem dacă ne abatem de la învăţătura Scripturii lui Hristos. 
Ori de câte ori alegem să trăim după cum ne dictează mintea 
noastră omenească, descendentă din Adam cel păcătos sau orice 
altă făptură din cer ori de pe Pământ, suntem vrăjmaşi ai crucii 
lui Hristos şi, în acelaşi timp, propriii noştri vrăjmași. 

Trebuie să mai amintim aici, tot cu privire la Petru, faptul 
că el nutrea cele mai alese sentimente de dragoste faţă de 
Învățătorul său iubit. lar culmea mirării este să vezi că 
Mântuitorul nu numai că nu le primeşte, ci îl şi mustră aşa cum 
n-a mai mustrat pe nici unul dintre ucenicii Săi. Ne gândim că 
ar fi putut să-i aprecieze dorinţa lui sinceră sau, măcar, să-i fi 
spus că aceste gânduri vin de la Satana. Dar Mântuitorul i-a zis 
satano!, ca şi când ar fi vorbit direct cu Satana. Şi Mântuitorul a 
făcut aceasta ca să ne arate şi nouă că TOT ce vine din firea 
noastră omenească, păcătoasă sau oricare altă sursă străină de 
Scriptură, este direct de la Satana - tot ce e rău cât şi, 
deopotrivă, tot ce e bun în firea noastră. Noi nu ne putem fi 
propriii noştri stăpâni, ci doar să alegem căruia dintre cei doi 
dumnezei vrem să slujim: singurului Dumnezeu adevărat sau 
dumnezeului acestui veac, care orbeşte minţile omului 
(2 Corinteni 4:4). Atâta vreme cât îl alegem pe singurul 
Dumnezeu adevărat ca Dumnezeul nostru, voia Lui o vom face; 
dar atâta vreme cât vom alege ceea ce ne place nouă, ce socotim 
noi ca bun sau ce socotesc alții, ne mutăm automat pe tărâmul 
controlat de către Satan şi, în mod sigur, voia lui o vom face. 

Lista aceasta a gândurilor pământeşti include nu numai 
lucruri rele, ci deopotrivă şi cele bune, cum ar fi preocupări, 
idealuri nobile şi foarte înălțătoare, folositoare societăţii umane, 
cel mai înalt grad de moralitate posibil, îndeplinirea celor mai 
dificile pretenţii religioase (dar care nu vin de la Duhul Sfânt) — 
într-un cuvânt, tot ceea ce poate da mai bun specia umană (vezi 
şi 1 Corinteni 13:1-3). Dacă nu sunt lucrarea lui Hristos din cer 
în omul nostru cel nou prin Duhul Său cel Sfânt, toate acestea 
ne plasează în ceata celor care au în gând cele pământeşti, 
devenind prin aceasta duşmani ai crucii lui Hristos, la un loc cu 
cei mai imorali oameni de pe Pământ şi cei mai mari criminali 
ai istoriei. Crucea înseamnă NIMIC de la noi înşine, nici bine şi 
nici rău, nici bune şi nici rele, după cum ne spune chiar 
Mântuitorul la Luca 14:33 prin cuvintele „oricine dintre voi 
care nu se leapădă de TOT ce are nu poate să fie ucenicul 

Meu”. Acest cuvânt TOT (ce are) încorporează cele mai rele 
lucruri care ar putea fi în viaţa noastră, la fel ca şi cele mai 
altruiste, cele mai bune şi mai neîntâlnite calităţi, orice este de 
natură umană bun în noi. Şi oricine se raportează într-un fel sau 
altul la firea lui veche, este vrăjmaş al crucii lui Hristos, 
indiferent de scopul pe care-l urmăreşte, chiar şi dacă ar vrea să 
aducă cel mai mare câştig cauzei Evangheliei, cum a dorit şi 
Petru, care a vrut să salveze viaţa Învăţătorului său iubit. Putem 
să purtăm oricât de multe cruciuliţe la piept şi pot fi din aur 
curat. Dacă avem în gând cele pământeşti şi umblăm după ele, 
atunci, vai!, suntem duşmani ai crucii lui Hristos. 

Galateni 6:12 şi 14: „lar mie, să nu-mi fie a mă lăuda, 
decât numai în crucea Domnului nostru lisus Hristos, prin care 
lumea este răstignită pentru mine, şi eu pentru lume!” 

Să luăm aminte la felul de exprimare al lui Pavel. El nu 
vorbeşte aici despre a se lăuda în cruce la modul general, ci în 
crucea Domnului nostru lisus Hristos. Deci este crucea, dar 
crucea lui Hristos. Să nu neglijăm însă câtuşi de puţin nici 
crucea, luată sub înţelesul prezentat de Scriptură. Chiar dacă e 
vorba despre Domnul Iisus Hristos, aici este totuşi în atenţie 
crucea Lui. Le avem aşadar pe amândouă — crucea şi pe 
Domnul lisus Hristos, care a murit pe cruce. Cât despre cruce, 
nu ni se indică aici un nou rol al ei, ci rolul pe care-l joacă ea în 
viaţa lui Pavel — prin cruce lumea este răstignită faţă de Pavel şi 
tot prin cruce Pavel este răstignit față de lume. Crucea 
Domnului nostru lisus Hristos este aici nu numai cel mai 
puternic mijloc de a ne păstra sfinți pentru Dumnezeu, ci şi 
SINGURUL mijloc prin care putem să ţinem lumea departe de 
noi şi pe noi departe de lume — lumea fiind terenul controlat de 
Satana. Prin originea noastră din Adam cel păcătos noi, 
oamenii, suntem parte integrantă din lume. Dar prin naşterea 
din nou de la Duhul Sfânt, în noi, credincioşii, s-a născut o 
ființă spirituală de o cu totul altă origine — am devenit copii ai 
lui Dumnezeu, „împreună cetățeni cu sfinţii şi casnici ai lui 
Dumnezeu ” (Efeseni 2:19). lar aceste două naturi prezente în 

viaţa credinciosului sunt vrăjmaşe de moarte una alteia. Satana 
caută ca prin firea noastră veche, moştenită din Adam cel 
păcătos, şi prin momelile lumii, să ne ţină mai departe sub robia 
lui, a firii noastre şi a lumii. Pe de cealaltă parte, Duhul Sfânt, 
care Şi-a făcut sălaşul în duhul nostru prin naşterea din 
Dumnezeu, vrea să aparţinem lui Dumnezeu (Iacov 4:5). Cine 
câştigă? 

Aici îşi revelează valoarea şi puterea crucea Domnului 
Isus Hristos. Pavel ne face cunoscut că nu putem ţine lumea 
răstignită faţă de noi şi nici pe noi răstigniți față de lume decât 
prin crucea Domnului nostru lisus Hristos. Aceasta înseamnă a 
rămâne în lisus (loan 15:4), adică alegerea de a rămâne la 
„scris este” (în Scriptură), ca şi lisus în Matei 4. Prin această 
rămânere la ceea ce este scris a biruit Dumnezeul-Om pe 
Satana, firea veche şi lumea în pustie (Matei 4:4); şi tot prin 
aceasta îl vom birui şi noi în umblarea noastră pe Pământ. Nu 
este altă cale! Astfel, prin cruce, alegând pe cele ale Scripturii, 
lumea îşi pierde puterea asupra noastră şi nici noi nu mai 
suntem biruiţi de ea. 


Opinia Sfinților Părinţi ai Bisericii şi a altor scriitori 
bisericeşti cu privire la subiectul Crucea. 
Date istorice 


Vom căuta să înțelegem contextul istoric din care să aflăm 
felul cum s-a ajuns la o sumedenie de practici neconforme nici 
cu Scriptura şi nici cu învăţăturile Părinților. O să vorbim în 
acelaşi context şi despre semnul crucii făcut cu mâna. 

Farar ne prezintă documente istorice care atestă apariția 
cultului crucii abia prin secolul IV, la câteva sute de ani de la 
adormirea Apostolilor — este, deci, o invenţie a oamenilor: 

„Ca semn distinct Crucea nu se întâlneşte în catacombe 
decăt în forme mascate de monograme ale lui Hristos. Cea mai 
timpurie cruce latină este aceea de pe mormântul împărătesei 

Galla Placidia din anul 451. O închipuire evidentă a răstignirii 
n-a existat înainte de sec. IV. "155 

Revista Ortodoxia ne face cunoscut că „prima evidenţă 
despre reprezentarea trupului lui lisus pe cruce, provine din 
secolul al 5-lea. Până în secolul al 6-lea, simpla cruce a apărut 
rar în public. 166 

Prima menţiune despre simbolismul crucii o întâlnim în 
cartea sf. Iustin Martirul, Dialog cu iudeul Trifon. Sf. lustin 
Martirul dovedește cu Sfânta Scriptură că Domnul lisus trebuia 
să moară pe cruce şi că, astfel, crucea este instrumentul pe care 
trebuia să pătimească. Dar nu face nici o aluzie asupra faptului 
că crucii i s-ar cuveni închinare sau că cei credincioşi trebuie să 
facă semnul crucii cu mâna.16 

Christos  Yannaras, un foarte renumit teolog grec 
contemporan, vorbeşte despre cruce cu referire la un mod de 
viață al lui Hristos: „Crucea nu este semn de amintire şi de 
referire sentimentală sau  moral-didactică, ci simbol şi 
manifestare a legăturii cu modul de existenţă al lui [Hristos 
care este modul vieții. "168 

Ioanichie Bălan a scris un articol intitulat Zrăirea în 
Hristos, în care vorbeşte despre cruce nu ca obiect de lemn, ci 
ca un drum, drumul mântuirii. ŞI este important să notăm că el 
vorbeşte despre cruce ca o jertfă personală pe care cel care n-o 
acceptă nu are parte de mântuire: „Drumul crucii este drumul 
mântuirii. Salvarea nu va veni nici de la răsăsit, nici de la apus, 
ci numai de sus. Dar nu se mai uită nimeni în Sus, cică de sus 
nu vine nici un dolar. Salvarea o dă Hristos, dar prin cruce, 
prin jertfă personală, dacă o accepţi. Dacă nu o accepți, eşti un 


16 Farar, în Viaţa şi opera Sfinţilor Părinţi, vol. |, p. 13, trad. episcop Nicodem, Mânăstirea 
Neamţului, 1932-1935. 

16 Ortodoxia, nr. 2 /1982, p. 308. 

15 Dialogul cu iudeul Trifon, LXXXIX —XCII, Colecţia Părinţi şi Scriitori Bisericeşti, Editura 
IBMBOR, Bucureşti, 1980. 

16 Christos Yannaras, Abecedar al credinţei, Editura Bizantină, Bucureşti, 1996, p. 143. 

spectator, ca şi cum te uiţi la un film, şi a trecut filmul, a trecut 
viața şi te-a cărat cineva la mormânt. Păcat de tine! "1% 

I. Tolmacev vorbeşte despre lemnul crucii ca simbol al 
necazurilor, nu ca icoană la care să te închini, şi despre drumul 
crucii ca o şcoală de viaţă: „Pentru înflăcărarea focului 
Dumnezeieştii iubiri, nu există un lemn mai bun ca lemnul 
crucii (necazurile). Şcoala crucii e cea mai bună şcoală. 
Educaţia şcolii crucii face: din nebuni deştepți..., din mândri, 
smeriți.., din răi, buni iar din buni mai buni. "170 

Pentru Macarie cel Mare, crucea lui Hristos este lucrarea de 
curăţire a cunoştinței: „Dar fu..., dimpotrivă, săvârşeşte 
dreptatea, care se împlineşte în omul cel lăuntric, unde se află 
tribunalul lui Hristos şi altarul cel neîntinat, pentru ca mărturia 
cunoștinței să se laude în crucea lui IHristos, care a curățit 
conştiinţa ta de lucrurile moarte. "1 

După ce s-a vorbit atât de mult despre însemnătatea crucii, 
ca purtând conotaţia jertfirii de sine, ne va fi foarte uşor să 
desprindem înţelesul acesta şi din scrierile sf. Grigorie al 
Nyssei: „Aşa cum Hristos S-a adus pe Sine însuşi jertfă, aşa ne 
dă şi nouă puterea să ne aducem pe noi înşine. Prin aceasta ne 
sfințim şi noi în El, aducându-ne jertfă în El. Prin această jertfă 
se sfințeşte pe sine sau se face obiectul unei lucrări de sfințire, 
fiind în acelaşi timp subiectul ei. Numai jertfa de sine sfinţeşte 
pe cineva. Şi numai sfințindu-se prin autojertfire şi-L face 
îndurător pe Dumnezeu, pentru că renunţă la sine, iese din 
granițele sale, sau se deschide lui Dumnezeu. Îl preamăreşte pe 
Dumnezeu, lăsându-L numai pe El să domnească în sine. "12 

Cugetarea aceasta a Sf. Grigorie al Nyssei asupra 
însemnătăţii crucii îmi aduce în minte următoarele înţelesuri: 


1% Pocăinţa sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, p. 94. 

1 Pocăința sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, p. 21. 

171 Sf. Macarie cel Mare, Omilii duhovniceşti, Omilia a XXXVIIL-a, 5. 

12 Sfântul Grigorie al Nyssei, Despre Rugăciunea Domnească — Editura IBMBOR, Bucureşti, 
2009, trad. pr. prof. Dumitru Stăniloae, carte tipărită cu binecuvântarea Preafericitului Părinte 
Daniel, Patriarhul Bisericii Ortodoxe Române, subsolul pp. 46-47. 

temelie sfântă a vieţii celei noi şi veşnice; izvor al păcii şi al 
unităţii între om şi Dumnezeu şi între om şi om; punte de 
trecere din împărăţia păcatului şi a întunericului în Împărăţia 
sfințeniei şi a luminii; înţelepciune mai presus de fire; putere 
care înfrânge moartea şi pe diavolul; altar pe care arde necurmat 
focul celei mai sfinte iubiri; scara pe care urcă şi coboară îngerii 
purtători de rugăciuni şi daruri; ocean al harului veşnic; crucea 
îl face pe credincios una cu Fiul lui Dumnezeu. 

Cartea amintită în nota din subsolul paginii vorbește despre 
cruce cu aceste cuvinte: „Doctoria adusă de Dumnezeu a fost 
Răscumpărarea prin Jertfa de pe Cruce. "15 

Tomas Spidlik abordează înţelesul crucii ca fiind jertfă de 
sine într-un mod minunat: 

„În textul de la Luca 14:33 unde se vorbeşte despre 
lepădare, se găseşte şi formula „a-ţi lua crucea”. În sens 
propriu, ea înseamnă „a merge la supliciul” infamant al crucii 
(Cf. I. Hausherr, Abnegation, renoncement, mortification, 
Christus 20 (1959), p. 182-194). Expresia „a-ți pierde sufletul” 
revine de mai multe ori în Evanghelie. Sufletul pe care trebuie 
să ştim să-l pierdem este psyche, sinonim cu viaţa; trebuie deci 
să fim gata să sacrificăm viaţa prezentă şi să ne asigurăm viaţa 
veşnică. „A-ţi uri sufletul” are acelaşi sens (loan 12:25, Lc. 
14:26): a muri pentru a trăi [...]. Termenul „mortificare”, 
într-adevăr rareori întâlnit în Răsărit, poartă la Sf. Simeon 
Noul Teolog un epitet extrem de frumos şi sfemnificativ: 
zoopoios nekrasis, adică „omorâre făcătoare-de-viaţă. "14 

Sf. Macarie cel Mare consideră crucea ca fiind chiar o 
taină: 

„...cei care n-au fost cinstiţi cu cuvântul lui Dumnezeu... în 
zadar se îngâmfă şi socotesc că pot nimici prin propria lor 
voinţă asalturile păcatului, care doar prin taina crucii a fost 


1% Pocăinţa sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, p. 3. 

174 P. Tomas Spidlik S.], Spiritualitatea Răsăritului creştin, ediţia a II-a, traducere de Ioan L. Ică 
jr, Editura Deisis, Sibiu, 2005, pp. 225-226. 

biruit. Pentru că libertatea omului stă în împotrivirea faţă de 
diavol, dar nu în a-şi stăpâni cu desăvârşire patimile, cum 
arată psalmistul: „Că dacă Domnul nu zideşte casa şi nu 
păzeşte cetatea, în zadar se trudesc lucrătorii şi în zadar 
veghează străjerul” — Psa. 126:1. "15 

Crucea nu este un obiect pe care să-l porți la gât, ci este 
poarta de intrare în Împărăţia lui Dumnezeu. Să-l ascultăm 
acum pe Dumitru Stăniloae care ne lămureşte că în Împărăţia 
lui Dumnezeu nu se poate intra decât prin Cruce, ca şi Fiul lui 
Dumnezeu Însuşi: 

„Biserica se recunoaşte după creşterea umanului, pentru 
că ea este Trupul lui Hristos-Dumnezeu devenit om, devenit 
cel mai uman dintre oameni. Și umanul nu creşte spiritual 
decât intrând în viaţa fiilor lui Dumnezeu. Desigur, această 
înflorire — Împărăţia lui Dumnezeu — nu se manifestă decât 
pentru cei care acceptă să treacă prin Cruce, ca şi Fiul lui 
Dumnezeu Însuşi. "116 

lon_ Bria vorbeşte astfel despre multiplele înţelesuri 
implicate de cruce: 

„Identificată de la început ca fiind semnul Fiului omului... 
Crucea devine calea de a urma pe lisus din Nazaret, împăratul 
răstignit. Toţi martirii au ochii ațintiți asupra lui lisus, Care, 

pentru bucuria pusă înainte-l, a suferit Crucea  -  stavros, 
mărturisind că nu există experienţă a împărăției lui Dumnezeu 
fără Cruce... Datorită roadei Crucii Sale şi patimii Sale 
dumnezeieşti noi existăm pentru a înălța stindardul de-a lungul 
veacurilor, prin învierea Sa, şi pentru a aduna pe sfinţii Săi şi 
credincioşii Săi... în unicul trup al Bisericii Sale. Crucea evocă 
jertfa răscumpărătoare, dar şi recapitulează întreaga viaţa a 
lui lisus Hristos. EI a purtat păcatele noastre în trupul Său pe 
lemn, pentru ca noi, murind faţă de păcate să trăim spre 
îndreptare (1 Petru 2:24). Sf. Maxim Mărturisitorul spune că 
toate fiinţele şi creaturile, prin însăşi finalitatea existenţei lor, 


175 Sf. Macarie cel Mare, Omilii duhovniceşti. Omilia a XXV-a, |. 
17 pr. prof. dr. Dumitru Stăniloae, Mica dogmatică vorbită, Editura Deisis, Sibiu, p. 20. 

au 0 orientare hristoncentrică prin Cruce, de aceea cele văzute 
se cer după Cruce, iar cele inteligibile au trebuinţă de mormânt 
(citat luat din Capete teologice 1, 67). Pe de o parte, Crucea 
descoperă starea de păcat a lumii şi responsabilitatea omului 
pentru organizarea infernală a lumii şi veacului acestuia. Pe de 
altă parte, Crucea este o provocare a lui Dumnezeu contra 
fatalității răului şi a morții, cursa în care a fost atras 
stăpânitorul acestei lumi la locul Căpățânii.” 

ÎI menţionăm din nou pe Sf. Macarie cel Mare vorbindu-ne 
despre cruce, de data aceasta făcându-ne cunoscut că murind 
pironiţi pe ea ne facem vrednici de Împărăţia cea veşnică: 

„Pironiţi pe Crucea lui Hristos, să ne facem vrednici de 
Împărăţia cea veşnică. "18 


Despre închinarea prin facerea semnului crucii şi 
despre purtarea cruciuliţei 


Am prezentat până aici punctul de vedere al Sfintei 
Scripturi cu privire la însemnătatea şi rolul crucii în economia 
mântuirii neamului omenesc. Am adus apoi un bogat material 
din Sfânta Tradiţie, care se dovedeşte a fi desăvârşit aliniată cu 
Sfânta Scriptură. Vom vorbi, în continuare, despre facerea 
semnului crucii în semn de închinare şi purtarea ei. 

Prima dată trebuie să se cunoască un fapt şocant: învăţătura 
cu privire la facerea semnului crucii în ortodoxia de azi este o 
practică şi o învăţătură care nu are absolut nimic comun cu 
bazele credinţei ortodoxe originare. Această învățătură nouă 
face parte din gândurile oamenilor (Marcu 8:33), pentru care 
Mântuitorul l-a mustrat aspru pe Petru cu cuvintele înapoia Mea 
satano, apărută mai târziu, prin secolul IV. lar inventatorii ei au 
Justificat-o prin forma unei litere din alfabetul ebraic, care se 
aseamănă cu litera românească „1”, de la lezechiel 9:4. În 


177 pr. prof. dr. Ion Bria, Dicţionarul de teologie ortodoxă, Editura IBMBOR, p. 114. 
17% Sf. Macarie cel Mare, Omilia XVIII, ||. 

viziunea lui, lezechiel L-a auzit pe Domnul poruncind omului 
îmbrăcat în haină de in să treacă prin mijlocul cetăţii şi să facă 
un semn pe fruntea oamenilor care suspină din pricina 
urâciunilor care se săvârşeau acolo. 

Interpretarea aceasta nu este corectă. Trebuie cunoscut, mai 
întâi că, referindu-ne la traducerile vechi ale Bibliei, începând 
chiar cu prima traducere (integrală), a lui Şerban Vodă 
Cantacuzino (1688), nu pomenesc nimic despre cruce şi nici 
despre semnul crucii în acest context. Biblia de la 1688 
foloseşte cuvântul „semn”; Biblia regelui Carol II de la 1937 
traduce exact din ebraică prin cuvintele „slova tau”; Biblia 
Anania traduce foarte bine prin cuvântul „semn”. Deci este 
vorba despre forma unei litere care s-a întâmplat să fie 
apropiată cu aceea de cruce. 

Poate fi forma literelor unui alfabet principiul după care 
oamenii sunt autorizaţi să născocească şi să instituie învățături 
străine de Sfânta Scriptură în Biserica lui Hristos? Dacă, totuşi, 
s-a ales acest text ca justificare pentru facerea semnului crucii, 
de ce acest semn nu este făcut pe frunte — căci aşa era aici 
făcut? Cu ce-şi justifică susţinătorii semnului crucii facerea 
unui semn cu mâna pe umeri şi pe piept? Pe acesta de unde l-au 
mai scos — întrebăm pentru că aici este vorba despre semn pe 
frunte? 

Trebuie să recunoaştem că, din moment ce cultul crucii 
apare abia prin secolul IV, nu există nici o dovadă istorică 
potrivit căreia interpretarea aceasta ar aparţine primilor creştini, 
cum spune Anania. Bine a zis Sf. loan Gură de Aur, în privinţa 
aceasta: „Lăsând la o parte ce gândeşte cutare sau cutare, toate 
să le cercetaţi şi să le căutaţi în Sfintele Scripturi, şi, găsind 
acolo adevărata bogăţie, pe aceasta să o vânăm, ca astfel să ne 


bucurăm şi de veşnicile bunătăţi”.179 


1% Sf. Ioan Gură de Aur, Omilia XIII, apud Biblia ortodoxă, 2008, subcoperta din faţă. 

Faptul că în lezechiel 9:4 nu poate fi vorba despre semnul 
crucii, aşa cum apare tradus în Biblia de la 2008, este adeverit 
cu toată competenţa prin prisma următoarelor şase analize. 

Prima dată trebuie să amintim că această carte a lui 
lezechiel care vorbeşte despre capturarea Ierusalimului de către 
babilonieni este scrisă cu aproape 600 de ani î.H. Am fi putut 
încerca să ne gândim la cruce dacă ar fi fost vorba despre Isaia, 
care a făcut cele mai multe profeţii despre Hristos, în nici un 
caz însă când este vorba despre lezechiel, a cărui misiune a fost 
cu totul alta. 

În al doilea rând ne referim la semnificaţia literei „tau”. 
Unul dintre dicționarele biblice de limbă engleză pentru 
aramaică, ebraică şi greacă, care se bucură de multă 
popularitate, este concordanța biblică a lui Strong. Dicţionarul 
acesta redă cu lux de amănunte toate sensurile tuturor cuvintelor 
din întreaga Scriptură. Astfel, cuvântul „tau” cu pricina din 
limba ebraică este înregistrat în Strong la poziţiile H8420 şi 
H8427 cu conotaţiile de semn, semnătură, zgărietură, a marca - 
nimic despre cruce, nici măcar aluziv — şi cu atât mai puţin 
despre interpretarea de a se face acest semn. 

În al treilea rând avem mărturia renumitei traduceri a 
Bibliei (notată la subsol): „, Cuvântul este tau, numele ultimei 
litere din alfabetul ebraic ”.180 

În al patrulea rând ne întoarcem chiar la traducerea 
modernă de la 1988 şi luăm aminte la faptul că imediat după 
cuvintele semnul crucii urmează o paranteză unde se dă 
explicația că aici este litera „tau” care în alfabetul vechi grec 
avea forma unei cruci. Este, aşadar, o literă din alfabet, nu 
semnul crucii, aşa cum a fost explicaţia complet neautorizată de 
mai sus, cu conotaţia ca acest semn să fie făcut de creştini. Și cu 
mult mai neautorizată este sintagma semnul crucii. 

În al cincilea rând amintim cea mai nouă versiune 
românească, Biblia Anania, ediţie confruntată cu treisprezece 


180 Traducerea Darby, publicată de Kingstone Bible Trust, 1980, la subsolul paginii 1000. 

versiuni reprezentative, româneşti şi străine, traduce acest verset 
prin semn, chiar dacă face un comentariu în paranteză unde 
vorbeşte despre nişte supoziţii nedovedite de documente istorice 
— nici atât biblice. Aşadar, este vorba despre un semn care poate 
fi orice fel de semn posibil. Decizia de a interpreta semnul din 
lezechiel ca o cruce, numai pentru că litera tau este apropiată ca 
formă de o cruce, este arbitrară. 

lar în al şaselea rând amintim noua versiune a 
Septuagintei, care traduce lezechiel 9:4 prin semn, cu explicaţia 
următoare: În greacă „semeion' înseamnă „semn', în ebraică 
TAW, ultima literă a alfabetului ebraic, care în vremea lui 
Iezechiel avea formă de cruce”. Atât! Nu se face nici un 
comentariu care să îndreptăţească cultul crucii, în interpretarea 
ortodoxiei contemporane. Până în sec. IV, când apar acei iluştri 
născocitori ai semnului crucii făcut cu mâna, nimeni n-a vorbit 
niciodată, nici în Scriptură şi nici între creştini, despre această 
„invenţie”. 

Aşadar, trebuie să admitem că aici avem de-a face cu 
încălcarea poruncii Scripturii de la Deuteronomul 19:14, care 
spune „să nu muţi hotarul pe care l-au aşezat strămoşii“. Mai 
mult chiar, nu numai Scriptura ne porunceşte aceasta, ci chiar şi 
teologii ortodocşi înfierează traducerile tendenţioase. Spre 
exemplu, profesorul de teologie Nicolae Colan (ajuns mai târziu 
episcop), criticând o traducere catolică a Bibliei de către un 
teolog catolic din Viena (Nivard Schlog), scrie: „Dacă biserica 
este chemată să tâlcuiască înţelesul Scripturilor sfinte, să 
scoată din text învățături şi să le formuleze într-un crez, care să 
sintetizeze principii de orientare religioasă pentru credincioşii 
săi — traducătorul are cu totul altă chemare. EI are să traducă, 
cu cât mai multă precizie şi claritate textul primitiv dintr-o 
limbă în alta. Atât. Dacă totuşi mai are ceva de spus, o poate 
face în notele explicative. Însă nu admit intercalări şi lămuriri 
în text mai ales, când traducerea are pretenţia caracterului 

ştiințific”!8! (Apropo, sub aceeaşi acuzaţie cade şi traducerea 
cuvântului presbyteros prin preot în 10 versete din cartea Fapte 
a Bibliei ortodoxe, vezi capitolul Preot şi preoție). 

Preotul profesor lon Buga vorbeşte astfel despre închinare: 

„În ultimă analiză, sensul suprem al Întrupării lui Hristos 
este cel liturgic; El a venit pentru a răspunde la întrebarea 
esenţială unde să ne închinăm (loan 4,20), iar răspunsul 
vizează tocmai formalismul ucigător şi mutaţia închinării “în 
duh şi în adevăr. "182 

Citatul acesta ne duce din nou la descoperirea lui Hristos, 
care este Sfânta Scriptură. Oricât de dreaptă, de frumoasă şi de 
încântătoare ar putea părea forma de închinare adusă prin 
semnul crucii făcut cu mâna, dacă nu este poruncită (şi nici atât 
primită) de Acela Căruia i-o aducem ce folos avem noi din ea şi 
ce folos are Acela Căruia ne închinăm? 

Să citim deci loan 4:23-24: 

„Dar vine ceasul şi acum este, când adevărații închinători 
se vor închina Tatălui în duh şi în adevăr, că şi Tatăl astfel de 
închinători îşi doreşte. Duh este Dumnezeu şi cei ce 1 se închină 
(Lui) trebuie să i se închine în duh şi în adevăr.” 

Tertulian, la rândul lui, ne spune că „Dacă s-ar cere o 
motivare biblică, pentru facerea semnului crucii, ea nu s-ar 
putea găsi. Începutul îl are în tradiţie...*183 

Într-un număr al revistei Ortodoxia ni se face cunoscut că 
„Crucea (semnul crucii) ca reprezentare a aceea ce s-a petrecut 
pe Golgota, a pătruns în viața liturgică a Bisericii în sec. al IV- 
least, 


Ioan Carpathiul ne învaţă astfel: „În Duh şi în Adevăr se 
cade să ne închinăm” (loan 4:24), a spus Cuvântul mântuitor. 
Cum deci iubitule? În omul dinăuntru, fiindcă a spus „în duh” 
(en pneumati) nu pentru că duhul nostru poate face singur 


181 Revista Teologică, nr. 4-6, Sibiu, 1922, pp. 106-109. 

1% pr. Schmeman, Din apă şi din duh, din Prologul traducătorului, p. 5. 
183 Tertulian, Despre coroana ostaşului, XI, 3, Migne, P.L. 2, 99. 

184 Revista Ortodoxia, nr. 2, 1982, p. 309. 

aceasta, ci pentru că Duhul dumnezeiesc completează din 
pricina înrudirii aceasta, adică asemănarea cu Dumnezeu, şi 
acela (duhul nostru) iese din adevărul său, cercetează 
adâncurile... "185 

Am văzut, aşadar, cum stau lucrurile şi cu privire la facerea 
semnului crucii cu mâna. Semnul acesta n-a fost niciodată în 
gândul lui Dumnezeu şi nici al Sfintei Tradiţii ortodoxe, la 
origine. 


e Câteva comentarii pe tema cinstirii crucii 


După ce s-a stabilit aşadar ce are Duhul Sfânt de comunicat 
în legătură cu rolul crucii şi a semnului crucii făcut cu mâna, 
aşa cum ne sunt prezentate pe paginile Scripturii, cât şi ceea ce 
are de spus Sfânta Tradiţie, vom face acum câteva comentarii la 
modul general. 

Orice stat, orice grupare politică, social-culturală, 
comercială sau industrială precum şi diferite cluburi, la 
înființare îşi aleg drept simbol o emblemă oarecare, cu 
reprezentare sugestivă. Cu cât acest semn are o tradiţie, 
o vechime mai mare, cu atât cel ce-l poartă se mândreşte mai 
mult cu el. Ştiinţa care se ocupă cu studiul emblemelor se 
numeşte heraldica. 

Având în vedere că Domnul lisus a fost răstignit pe 
o cruce, ortodoxia şi catolicismul de azi au adoptat ca semn al 
creştinismului crucea. Dar să nu uităm, este alegerea lor, nu 
a lui Dumnezeu. Apoi, dacă am vrea să studiem lucrurile în 
profunzime, nu se cunoaşte nici măcar dacă crucea răstignirii 
a fost cea a Sf. Antoniu „„I” sau crucea Latină „+”. 

Studiind istoria picturii bizantine putem cunoaşte că în 
primele secole creştinii nu au adoptat crucea ca semn al lor. 
Casele de rugăciune aveau ornamentaţie simplă, florală sau 


1% Fericitul loan Carpathiul, Despre Lumina taborică, rugăciunea lui Iisus şi curăţia minţii, 
Editura Deisis, Sibiu, 2013, p. 201. 

animală. Semnele consacrate ale primilor creştini au fost ancora 
— simbolul speranţei, porumbelul — simbol al Duhului Sfânt, şi 
peştele, care sugera curăţia prin apa botezului. Pentru creştinii 
primelor secole, când răstignirea încă era folosită curent, crucea 
era un semn al batjocurii şi al blestemului căci, aşa cum spune 
Legea lui Moise, „blestemat este înaintea Domnului tot cel 
spânzurat pe lemn” (Deuteronomul 21:23). lar dacă creştinii 
primelor secole ar fi adoptat crucea ca semn distinctiv, 
societatea i-ar fi considerat o grupare criminală care 
promovează răstignirea, ceea ce ar fi dus la o şi mai mare 
respingere şi repulsie din partea unei societăţi în care acest mod 
de pedepsire era folosit curent, fiind interzisă abia după anul 
313. 

Cu această problemă a fost confruntat şi Apostolul Pavel 
când spune: „Însă noi propovăduim pe Hristos cel răstignit: 
pentru iudei, sminteală; pentru neamuri, nebunie” (| Corinteni 
1:22-23). De ce pentru evrei propovăduirea unui Hristos 
răstignit era pricină de poticnire? 

Răspunsul este, pentru că Pavel le propovăduieşte credinţa 
într-un om blestemat care a fost atârnat pe lemn. Cât despre 
grecii care erau credincioşi zeilor şi eroilor lor, aceştia nu 
puteau înţelege cum un fiu de Dumnezeu a fost lăsat în voia 
oamenilor să fie torturat şi ucis, când zeii lor (așa credeau ei) 
făceau ravagii între duşmani. Mai lipsea acum şi semnul crucii 
ca să fie purtat şi adorat de creştini, astfel încât poarta mântuirii 
să fie închisă de tot. Înţelegem deci că a adopta semnul crucii ca 
semn, ca emblemă a creştinismului, când oamenii erau răstigniți 
pe ea fiind vinovaţi sau nevinovaţi, ar fi aruncat o hulă în plus 
asupra creştinilor. 

În vremurile noastre, există patru feluri de a executa 
condamnaţii la moarte: împuşcarea, spânzurarea, electrocutarea 
pe scaunul electric şi otrava. Cum ar vedea societatea de azi o 
grupare care, pentru faptul că liderul lor a fost împuşcat, 
electrocutat sau spânzurat, ar purta ca emblemă unul din aceste 
semne: puşca, scaunul electric, o otravă oarecare sau ştreangul? 

Unii se întreabă: dar oare nu este crucea un simbol creştin 
de când a fost crucificat lisus? Este adevărat că în gândirea 
celor mai mulți crucea a ajuns acum să fie asociată cu Hristos. 
Dar cei care îi cunosc istoria şi modurile superstiţioase în care a 
fost folosită - mai ales în secolele trecute - pot vedea o altă faţă 
a monedei. Deşi sună dur, cineva a pus întrebarea: „Să 
presupunem că Isus ar fi fost omorât cu o puşcă; ar fi oare 
acesta un motiv să avem o puşcă agăţată de gât sau pe vârful 
acoperişului bisericii?” 

În sprijinul venerării crucii au fost emise două teorii. 
Prima, cea a viziunii împăratului Constantin cel Mare şi, a doua, 
presupunerea descoperirii adevăratei cruci de către mama sa, 
Elena. În primul caz există două versiuni. Se spune că în anul 
312, înainte de lupta cu Maxenţiu de la podul Milvius, lângă 
Roma, împăratul Constantin ar fi văzut pe cer semnul crucii cu 
inscripţia „în acest semn vei învinge”. Dar Mircea Eliade1% ne 
informează că existau două versiuni ale acestei viziuni. Prima, a 
lui Eusebiu din Cezarea, susține că împăratul „a văzut ziua 
semnul crucii” cu inscripţia amintită, iar a doua, aparținând lui 
Lactanţiu, care susține că împăratul „a visat semnul ceresc, cu 
inscripția Vei învinge luptând” — ceea ce e cu totul altceva. 

Eliade aminteşte că împăratul, înainte de creştinare fiind 
adept al ritului solar, este posibil să fi văzut semnul soarelui 
(o roată înfocată cu patru spiţe, n.a.). Atunci, se întreabă 
istoricii, ce a văzut Constantin: crucea răstignirii sau semnul 
soarelui? 

Pentru clarificarea acestei probleme, tot Sfânta Scriptură ne 
vine în ajutor. Domnul lisus spune ucenicilor „/ată Eu vă trimit 
pe voi ca pe nişte oi în mijlocul lupilor” (Matei 10:16). Când 
apostolii au cerut ca Domnul să facă să coboare foc din cer 
asupra unei cetăţi a samarinenilor care nu le-a oferit găzduire, 
lisus le spune: ,...Fiul Omului n-a venit ca să piardă sufletele 
oamenilor, ci ca să le mântuiască ” (Luca 9:55). lar atunci când 


18 Mircea Eliade, Istoria credințelor şi ideilor religioase. 

Petru scoate sabia şi taie urechea robului arhiereului, lisus îi 
spune „Întoarce sabia ta la locul ei, că toți cei ce scot sabia, de 
sabie vor pieri” (Matei 26:52). 

Dacă, deci, Domnul lisus a fost atât de drastic în a elimina 
violenţa din gândirea Apostolilor Săi, dacă creştinii din primele 
trei secole au fost nonviolenţi, oare Şi-a schimbat Domnul lisus 
atitudinea trimițându-l pe împăratul Constantin să ucidă oameni 
în numele şi cu semnul crucii?! Nicidecum! Chiar dacă, să 
presupunem, i s-a arătat pe cer semnul crucii sau semnul ceresc 
al soarelui, această viziune nu putea fi de la Dumnezeu. 
Încredinţarea celor superstiţioşi este că drept urmare a acestei 
viziuni Constantin ar fi pus semnul crucii pe steaguri şi a biruit. 

Al doilea argument adus în sprijinul existenţei adevăratei 
cruci a răstignirii e pus pe seama împărătesei Elena, mama lui 
Constantin cel Mare. Este cunoscut faptul că o perioadă înainte 
de moartea sa această împărăteasă a locuit în Ierusalim. La 
apusul vieţii sale, ea s-a dus la Ierusalim şi, spune legenda, un 
evreu bătrân i-a arătat locul răstignirii Domnului. Făcându-se 
săpături s-au găsit trei cruci. Dar nu se ştia care ar fi cea pe care 
a fost răstignit Domnul. De aceea s-a recurs la următoarea 
metodă pentru identificarea crucii pe care a fost răstignit 
Domnul lisus: au adus un bolnav. La atingerea cu primele două 
cruci bolnavul n-a reacționat, dar în momentul atingerii cu cea 
de a treia el s-a vindecat. Dar nu au rămas cu atât, ci s-au dus la 
un mort, au repetat procedeul şi la aceeaşi cruce mortul a înviat. 

Apelând la istorie, aflăm că povestea a apărut la o sută de 
ani după moartea Elenei. Spunem aceasta deoarece Eusebiu de 
Cezarea, care a trăit în perioada 263-340, nu pomeneşte nimic 
în istoria lui despre acest eveniment. Nici episcopul de atunci al 
Ierusalimului, Chiril (315-386), nu confirmă acest lucru. 

Mergem acum înapoi la Biblie pentru elucidarea enigmei şi 
aflăm că potrivit Legii lui Moise, contactul cu un mort — fie om 
sau animal — sau cu un obiect aparţinând unui mort atrăgea 
necurăția asupra celui în cauză, iar arhiereul nu avea voie să se 
spurce nici chiar la moartea tatălui său. Astfel că, potrivit 

acestei legi, tot ceea ce aparținea unui om care a murit sau a 
avut contact cu el, era ars. În cazul întoarcerii din război, toţi cei 
ce au participat trebuiau să curețe orice haină purtată în război, 
să treacă prin foc tot ceea ce suferea focul şi abia după 7 zile 
aveau voie să intre în tabără (vezi Numeri 31:19-24). Iar în Isaia 
9:4187 citim că “Încălțămintea cea zgomotoasă de om războinic 
şi haina cea stropită de sânge vor fi aruncate în foc şi mistuite 
în flăcări!” Însăşi ziua de sabat era pângărită dacă în acea zi 
exista un om mort neîngropat, cum citim la loan 19:31. Vedem 
astfel că evreii fanatici nu s-au dezmințit nici cu prilejul 
răstignirii Mântuitorului. Şi acum, ca şi atunci, evreii, după ce- 
şi îngroapă morţii ard tot cel le-a aparținut sau le dau creştinilor 
ca o facere de bine. Este foarte probabil că, după îngroparea 
răstigniților, crucile au fost arse, pentru ca sabatul nu fie 
pângărit. 

În ceea ce-i priveşte pe creştini, în primele două decenii de 
propovăduire, ei încă nu s-au amestecat cu neamurile şi deci nu 
le putem atribui practici care ar fi contrazis crezul lor în această 
privinţă. Aceasta i-ar fi pus în conflict puternic cu iudeii 
intransigenţi, care s-au arătat gata să-l omoare pe Pavel numai 
presupunând că ar fi introdus nişte greci în templu. 

Domnul lisus a prezis că Ierusalimul, care nu a cunoscut 
vremea când a fost cercetat, urma să fie distrus în aşa măsură 
încât să nu rămână piatră pe piatră — profeție care s-a împlinit la 
anul 70. Furia romanilor a fost atât de mare încât au răstignit 
zeci de mii de evrei, au ars Templul şi au distrus totul. Dar 
lucrurile nu s-au oprit aici. În anul 135 d.H., un revoluţionar 
fanatic iudeu care s-a intitulat Bar-Kohba (fiu/ stelei), a condus 
pe iudei la o nouă răscoală. lerusalimul a fost din nou distrus, 
ars, arat şi i s-a schimbat numele în Aelia Capitolina, iar 
evreilor alungaţi din Ierusalim li s-a interzis să se apropie de 
oraş la o distanță mai mică de nouă kilometri. După ce a trecut 
prin atâtea şi atâtea frământări, până la punctul de a fi fost şi 


137 Biblia ortodoxă, 2008. 

arat, cine ar mai putea cunoaşte locul răstignirii şi o mulțime de 
atâtea aşa-zise locuri sfinte cu care se laudă creştinii şi unde se 
face atâta comerţ pe seama credincioşilor? Dar un creştin 
adevărat crede în cele ce au scris sfinții şi dumnezeieştii 
Apostoli ai Mântuitorului, căci aceştia au pecetluit mărturia cu 
viaţa lor. 

În concluzie, amintim că Apostolii Domnului nu au vorbit 
nimic cu privire la facerea semnului crucii. lar dacă ar fi trebuit 
ca noi să-l facem, atunci ne-ar fi lăsat negreşit instrucțiunile de 
rigoare, aşa cum ni le-au lăsat şi pe toate celelalte. De aceea, 
adevăratul creştin din toate veacurile a rămas la ceea ce ne-au 
lăsat Apostolii Domnului, nu la invențiile oamenilor. Timp de 
300 de ani după veacul apostolic nu s-a vorbit nimic despre 
cruce şi facerea semnului crucii. În tot timpul acestor 300 de ani 
de persecuții, răstignirea pe cruce fiind foarte folosită, pentru 
creştini crucea era un semn respingător, iar pentru necreştini un 
semn al groazei. Cultul crucii a luat amploare după ce s-a abolit 
pedeapsa prin răstignire — după anul 313. 

Am adunat mai sus pentru cititorii acestei cărți un 
mănunchi de informaţii cu privire la învăţătura despre Cruce şi 
semnul crucii făcut cu mâna, culese din izvorul credinţei 
ortodoxe care este Sfânta Scriptură, din scrierile Părinților 
Bisericii şi din istorie. Mântuitorul ne explică mai întâi că 
Dumnezeu este duh şi că, duh fiind, El nu poate primi decât 
închinarea în duh. Că oamenii au introdus începând cu secolul 
IV d.H. şi un alt fel de închinare, este responsabilitatea acelora 
care s-au abătut de la dreptarul Scripturii şi de la învăţătura 
primilor Părinţi ai Bisericii! Cine vrea să afle cum s-a strecurat 
şi felul acesta străin de închinare în sânul ortodoxiei nu are 
decât să citească un comentariu foarte calificat al profesorului 
de teologie (şi mai târziu episcop) Nicolae Colan.18 Felul 
acesta de închinare prin a face semnul crucii cu mâna nu face 
parte din învăţătura Mântuitorului, nici a Apostolilor şi nici a 


18 Nicolae Colan, Revista Teologică, nr. 4-6/1922, Sibiu, pp. 106-109. 

Sfinuilor Părinţi ai Bisericii. După cum am văzut, chiar şi 
teologii moderni justifică (chiar dacă numai în scris) felul de 
închinare adus de Mântuitorul, nu pe cel inventat de oameni. 

Să nu uităm niciodată că în ziua judecății nu vom fi 
judecaţi după spusele niciunei făpturi din creaţia lui Dumnezeu. 
Mântuitorul ne spune la loan 12:48-49 că vom fi judecaţi după 
Cuvântul Lui, al lui Hristos. Vrei să nu te temi de ziua 
judecății? la aminte atunci la învăţăturile pe care ni le aduce 
Hristos pe paginile Sfintei Scripturi! Urmează porunca 
Mântuitorului, din Marcu 1:15, de a te pocăi şi a crede în 
Evanghelie, apoi pe aceea din Marcu 16:16, de a te boteza 
DUPĂ ce ai crezut! Vei fi, astfel, născut din nou şi înnoit cu 
Duhul Sfânt, aşa cum se arată în Tit 3:5, după care vei deveni 
copil al lui Dumnezeu (loan 1:11-13). După aceea, poartă-ţi 
crucea în fiecare zi, aşa cum ni se porunceşte la Luca 9:23, şi 
adu-l lui Dumnezeu închinarea cerută de El în loan 4:19-24, 
adică în duh şi în adevăr! Urmând aceşti paşi arătați de 
Mântuitorul în Cuvântul Lui, nu vei mai avea a te teme de EI în 
ziua înfricoşătoarei judecăţi. Dumnezeu nu poate să mintă, aşa 
cum ne spune El Însuşi la Tit 1:2, şi te va primi în Împărăţia 
Lui! 

Binecuvântează, Doamne Dumnezeule, citirea acestor 
îndemnuri aduse din Cuvântul Tău, dă harul şi lumina pocăinţei 
fiecăruia dintre cititori care nu l-au primit încă şi dă-ne şi nouă 
harul de a trăi pocăinţa prin purtarea crucii în fiecare clipă tot 
mai mult, spre slava Ta şi fericirea noastră veşnică. Amin! 


Capitolul 4 


Botezul 
Subiectul acesta a necesitat un volum mai mare de 


informaţii, astfel că gândurile cuprinse în acest capitol au fost 
împărţite pe mai multe subcapitole după cum urmează: 

O Noţiuni generale 


a) Despre apă şi botez; 
b) Insemnătatea botezului în lumina Scripturii; 
c) Câte feluri de botezuri există? 


O Botezul pe paginile Sfintei Scripturi 


a) Condiţiile care se impun unui candidat în vederea 
primirii botezului; 

b) Scufundarea trupului în apă şi moartea împreună cu 
Hristos; 

c) Botezul copiilor mici. 


G) Botezul în învățătura Părinților Bisericii 
a) Ce este botezul? 
b) Poziţia Părinților față de condițiile de bază ale 
botezului; 


c) Condiţiile, temeiurile şi maniera practicării botezului 
în înţelegerea Sfinților Părinţi ai Bisericii. 


0) Noţiuni generale 


Doctrina botezului este una dintre cele mai controversate 


teme în creştinism, deoarece Satana îl prezintă ca pe un 
înlocuitor al primei etape a pocăinţei!8, în vederea înşelării 
oamenilor lesne crezători. Cine sunt aceşti oameni lesne 
crezători? 


Oamenii lesne crezători sunt aceia care, pentru că nu le 


place adevărul Sfintei Scripturi, se întorc spre „porunci 
omeneşti”, rânduieli făcute după gustul oamenilor pe care 


19 În legătură cu ce este pocăinţa a se citi capitolul 2, Pocăinţa. 

zadarnic le ţin (Marcu 7:7). Această atitudine este definită de 
Dumnezeu ca iubind nedreptatea. Şi „fiindcă n-au primit 
iubirea adevărului, ca ei să se mântuiască, Dumnezeu le trimite 
o lucrare de amăgire, ca ei să creadă minciuni... şi să fie 
osândiţi toţi cei ce n-au crezut adevărul, ci le-a plăcut 
nedreptatea” (2 "Tesaloniceni 2:11-12). Deci oamenilor din 
această categorie care, vai!, se leapădă în mod conştient şi voit 
de iubirea adevărului Scripturii, Însuşi Dumnezeu le trimite un 
duh de rătăcire. 

Oamenii din categoria aceasta, pentru că nu vor (să citim 
atenţi, nu spune aici că nu pot, ci că ei nu vor) să creadă 
adevărul cuvântului scris al lui Dumnezeu, ajung pradă 
duhurilor de amăgire ale Satanei şi astfel sucesc cuvântul scris 
al lui Dumnezeu ca să sune aşa cum le pică mai bine. Mai mult, 
ei nu răstălmăcesc numai cuvântul scris al lui Dumnezeu, ci 
chiar învăţătura Părinților Bisericii cu privire la botez. Vom 
face această constatare spre sfârşitul capitolului, unde vor fi 
prezentate elaborat o serie de documente istorice. 

Spre exemplu, vorbind despre relația dintre apă şi duh, 
Constantin Voicu ne face cunoscut că apa are rolul de simbol - 
nu de sfințire, prin cuvintele: „,Complementaritatea apei şi a 
Duhului are o altă semnificaţie, întrucât apa simbolizează 
curățirea şi distrugerea a ceea ce este opus lui Dumnezeu [...]'"19%. 

Tertulian, un mare scriitor bisericesc din sec. III, arată că 
„Cel ce ascultă Cuvântul trebuie să dorească Botezul, nu să-l 
primească înainte de a-l dori. Cine-l doreşte, îl cinsteşte. "! 

Pe aceeaşi linie merge şi Sf. Vasile cel Mare: ,,... trebuie 
mai întâi să fii învăţat de către Domnul, şi după aceea să devii 
vrednic de Sfântul Botez. "1? lată deci învăţătura adevărată a 
mai marilor noştri, printre care figurează chiar şi unul din cei 
trei ierarhi ai ortodoxiei, Sf. Vasile cel Mare. Botezul copiilor 


1% arh. prof. dr. Constantin Voicu, Botezul în Tradiţia Patristică, Editura Agnos, Sibiu, 2011, 
pp. 205-206. 

191 Tertulian, Despre Pocăinţă 6, 20-21, Bucureşti, 1981, în lucrarea Apologeții de limbă latină. 
192 Sf. Vasile cel Mare, Despre Botez, editura IBMBOR, Bucureşti, 2010, p. 27. 

mici îşi află temeiul oriunde doreşte cineva, numai în Sfânta 
Scriptură şi în Sfânta Tradiţie ortodoxă, NU! 

Ceea ce-şi propune cartea de față în acest capitol este să 
prezinte cât se poate de explicit învăţătura cuvântului seris al 
lui Dumnezeu, cât şi al Sfintei Tradiţii cu privire la botezul nou 
testamental. Însuşi Mântuitorul lisus Hristos ne-a asigurat la 
loan 7:17 că acela care vrea să-l facă voia (deci aici este 
problema, să vrea să facă voia lui Hristos, nu a oamenilor), va 
ajunge să cunoască dacă învățătura Lui vine de la Tatăl. 
Desigur, în cazul acesta nici n-ar mai fi nevoie de mărturiile 
Sfintei Tradiţii. Dar pentru că s-a ajuns ca tradiţiei populare 
omeneşti să i se acorde un loc în viaţa de credinţă, ba chiar mai 
important decât Scripturii, vrem să demonstrăm că şi adevărata 
tradiție ortodoxă pe care noi am definit-o ca Sfânta Tradiţie 
(vezi Definirea termenilor din Introducere), este desăvârşit 
aliniată cu învăţătura cuvântului scris al lui Dumnezeu. Vom 
avea astfel spre sfârşitul capitolului o mare varietate de 
documente convingătoare ale Sfintei Tradiţii pentru oricine vrea 
să afle poziţia Sfintei Tradiţii ortodoxe cu privire la botez. 


a) Despre apa botezului 


Deoarece s-a ajuns să se considere că apa botezului 
mântuieşte de păcate, vom analiza acum împreună care este 
adevăratul rol al apei în săvârşirea botezului. Şi pentru că aceia 
care socotesc botezul ca act mântuitor pun aceasta pe seama 
Sfintei Tradiţii vom dovedi tocmai contrariul, începând cu un 
citat al vestitului ierarh Sf. Vasile cel Mare. 

„De aceea şi iertarea păcatelor a fost dată celor care 
cred a 

Prima observaţie cu privire la acest citat priveşte faptul că 
iertarea păcatelor nu poate fi acordată prin cufundarea trupului 
păcătosului în apă — fie chiar şi apă sfințită de cei mai sfinți 


193 Sf. Vasile cel Mare, Despre Botez, p. 54. 

preoţi ai lumii. Căci, dacă acesta ar fi adevărul, ce nevoie am 
mai fi avut atunci de jertfa Mântuitorului, de vărsarea sângelui 
Lui pe cruce? De ce spune Sfânta Scriptură că iertarea păcatelor 
ne este acordată prin sângele lui Hristos (Coloseni 1:14), dacă 
apa ar putea face lucrul acesta? Sfânta Scriptură spune foarte 
clar că apa botezului nu poate şterge nici măcar necurăţia 
trupului (1 Petru 3:21). Cum va putea şterge atunci murdăria 
sufletului, dacă nici măcar pe a trupului care are contact direct 
cu apa nu poate? Nu ne spune şi Constantin Voicu (citat mai 
sus) că apa este simbol, aşa cum ne învaţă şi Scriptura? Sf. 
Vasile cel Mare ne îndreaptă, aşadar, spre ceea ce învaţă 
Scriptura: iertarea păcatelor a fost dată celor care cred, nu 
celor care se botează. Apa îşi are rolul ei în săvârşirea botezului, 
rol pe care-l analizăm acum. Dar iertarea păcatelor vine pe calea 
credinţei, iar credinţa vine prin auzirea cuvântului lui Hristos 
(Romani 10:17), nu pe calea apei. Abia după credinţă vine şi 
botezul (Marcu 16:16). 

Cu privire la cealaltă interpretare a apei botezului, susținută 
de partizanii botezului copiilor mici, ca săvârşind naşterea din 
nou, iată ce spune Sf. Scriptură la loan 15:3: „Acum voi sunteţi 
curaţi pentru cuvântul pe care vi l-am spus”. Aici este vorba 
despre cuvântul lui Dumnezeu care curăţeşte, care spală, care 
naşte din nou. Deci apa din loan 3:5 este cuvântul lui 
Dumnezeu din cer, adus nouă prin Fiul Lui şi aşternut în scris 
prin insuflarea lui Dumnezeu (2 Timotei 3:16). În cazul acesta, 
trebuie să credem cu toată tăria că apa fizică în care se 
săvârşeşte botezul nu este nimic altceva decât simbolul acestui 
cuvânt curăţitor al lui Dumnezeu — cum ne învaţă Scriptura la 
1 Petru 3:21, ca şi Părinţii Bisericii. Citim, de asemenea, la 
1 Petru 1:22, că sufletele se curăţă prin „ascultarea de adevăr” 
nicidecum prin apă. 

Astfel, când Mântuitorul a spus lui Nicodim că trebuie să 
fim născuţi din nou din apă şi din duh avea în vedere cuvântul 
lui Hristos prin care venim la credinţă (Romani 10:17) şi Duhul 
Sfânt prin care suntem născuţi din nou, aşa cum citim aici - 

ambele elemente fiind de sus, de la Dumnezeu. În felul acesta 
putem să găsim armonia desăvârşită (sau complementaritatea, 
cum spune Constantin Voicu) între expresia de sus folosită de 
Mântuitorul în loan 3:3 şi expresia din apă folosită în loan 3:5 - 
botezul fiind doar simbol, nu spălare de întinăciunile trupeşti. 

Citim apoi despre Biserică la Efeseni 5:26: „Ca s-o 
sfințească, curăţind-o cu baia apei prin cuvânt.” Cum trebuie 
să înţelegem acest proces de sfințire prin curățirea băii apei, 
prin cuvânt? După ce am auzit pe Însuşi Mântuitorul vorbind 
despre cuvântul Lui ca fiind agent sfinţitor, curăţitor, ne este 
uşor să înţelegem şi conceptul din versetul de faţă. Accentul 
curăţirii se opreşte aici pe cuvânt - cuvântul lui Hristos prin care 
primim credinţa. Tocmai în vederea sfințirii a fost lăsat 
cuvântul seris al lui Dumnezeu care este insuflat de Dumnezeu 
(2 Timotei 3:16) şi energizat de Duhul Sfânt al lui Dumnezeu. 
Totul trebuie să fie de la Dumnezeu, nimic de la omul mânjit de 
păcat, căci avem de-a face cu naşterea de sus, nu de jos; iar în 
textul acesta din Efeseni avem de-a face cu sfinţirea Bisericii, 
care, în nici un caz şi pentru nimic în lume, nu s-ar putea face 
prin apa de pe Pământul blestemat. Căci apa materială, aşa cum 
am văzut din versetele citate din Sf. Scriptură, nu poate şterge 
nici măcar necurăţiile trupului material al păcătosului — cu atât 
mai puţin poate atinge alcătuirea spirituală a omului, a Bisericii 
lui Hristos! 

Niciuna din traducerile Bibliei ortodoxe nu vorbeşte la 
1 Petru 3:21 despre botez ca un act care mântuieşte. Cufundarea 
trupului în apă nu este nimic altceva decât o dovadă exterioară a 
mântuirii care a avut loc înlăuntru (dacă, bineînţeles, a avut loc 
o astfel de lucrare autentică). Spre exemplu, Biblia lui 
Cantacuzino de la 1688 vorbeşte despre botez ca despre o pildă; 
Biblia lui Galaction ca închipuire (a mântuirii), Biblia Anania 
prezintă botezul ca o prefigurare ş.a.m.d. Şi tot atât de categoric 
este arătat în versetul citat că botezul nu este nici curățirea 
trupului de întinăciunile lui. 

Biblia nu arată nicăieri că apa botezului ar exercita vreun 
fel de influenţă asupra celui botezat, nici asupra duhului, nici 
asupra sufletului, nici măcar asupra trupului omenesc. Nici 
Sfânta Tradiţie nu spune asta. Spre exemplu, Sf. Ambrozie 
întreabă: „Căci ce este apa fără crucea lui Hristos?” Apoi tot 
el răspunde că apa fără Hristos este „O materie obişnuită, fără 
nicio putere pentru Taină. "194 

Botezul nu transmite nici un gen de însuşiri celui care-l 
primeşte — nu are nimic magic în el. În afară de udarea cu apă a 
trupului, botezul nu exercită nici un fel de acțiune asupra 
persoanei care se botează. Botezul îşi extrage valoarea numai 
din acţiunea interioară care a avut loc la nivelul duhului omului 
născut din nou — dacă o astfel de lucrare a avut loc cu adevărat. 

Botezul este rânduit pentru acela care crede (Marcu 16:16), 
pentru acela care este născut la viaţă şi înnoit de Duhul Sfânt 
(Tit 3:5), pentru acela care a primit propovăduirea Apostolilor, 
adică Evanghelia, şi s-a pocăit (Fapte 2:38). Într-un cuvânt, 
botezul este rânduit pentru acela care a fost înviat din moartea 
păcatului prin pocăință şi credință în Evanghelie. Tocmai de 
aceea credinţa este primordială, iar botezul îi succede credinței 
(în Matei 28:19, Marcu 16:16 şi pretutindeni pe tot parcursul 
Noului Testament). Apostolii nu au botezat pe nimeni în 
numele vreunuia mort. A boteza un copil mic sau un om mort 
este exact acelaşi lucru. După cum copilul mic nu poate să 
creadă ca să învie astfel din moartea păcatului în care se află 
prin naştere, nici mortul nu poate să creadă sau să nu creadă 
pentru că e mort, fizic. Cât priveşte justificarea botezului 
copiilor prin aceea că ar putea muri nemântuiţi amintim 
1 Corinteni 7:14, unde citim despre copii că sunt sfinți şi, deci, 
chiar dacă mor, mor ca sfinți. Dumnezeu nu ţine seama de 
veacurile neştiinţei (Fapte 17:30) astfel încât să trimită în iad 
nişte copii cărora nu le-a îngăduit să ajungă la vârsta 


194 De misteriis IV, 20, col. 41 1C-412A (trad. rom., pp. 13-14), apud Constantin Voicu, Botezul 
în Tradiţia Patristică, p. 116. 

conştientizării nevoii lor de mântuire. Dacă ar fi rânduit 
mântuirea lor prin botez, atunci Dumnezeu ar fi rânduit un alt 
botez care să fie administrat înainte, nu după actul credinţei, un 
botez care să fie administrat morţilor în păcat, nu celor înviaţi 
din moartea păcatului. Dar aşa ceva nu se află nici în Scriptură 
şi nici în Sfânta Tradiţie ortodoxă. 

Dacă Dumnezeu încuviinţează un botez, acesta se 
datorează nu apei în care a fost cufundat cel ce se botează, nu 
slujbelor şi ceremoniilor pompoase care au loc cu prilejul 
botezului şi nici atât în ceea ce crede persoana în cauză despre 
apa în care a fost cufundat. Un om care nu a pus capăt părerilor 
lui personale sau ale altor oameni despre Dumnezeu, adică nu 
s-a despărțit de înţelegerea sa față de tot ce vine din partea 
făpturii omeneşti cu privire la mântuire, poate să se cufunde în 
apă având parte de cele mai alese slujbe bisericeşti în fiecare zi 
- înaintea lui Dumnezeu actul cufundarii este lipsit de orice 
valoare! Dar cufundarea în apă numai o singură dată a unui om 
care îşi cufundă mai întâi mintea, sufletul şi duhul în Hristos, 
prin pocăință, este primită de Dumnezeu ca botez! După cum 
Hristos S-a golit de Sine Însuşi până la punctul de neputinţă 
desăvârşită, S-a smerit şi S-a făcut ascultător chiar până la 
moarte de cruce (Filipeni 2:8), tot aşa omul care se botează a 
consimțit deja să se plece în faţa oricărui cuvânt al lui 
Dumnezeu adus prin descoperirea lui Hristos, din cuvântul seris 
al lui Dumnezeu — Sfânta Scriptură. lar dovada reală a plecării 
omului în faţa poruncii lui Dumnezeu cu privire la botez se 
verifică prin faptul că va face botezul după porunca lui Hristos, 
adică după ce a crezut în Fiul lui Dumnezeu (Marcu 16:16, 
Fapte 2:38 şi altele), nu înainte, ca prunc. 


b) Însemnătatea botezului în lumina Scripturii 
Am vorbit mai sus despre rolul apei şi relaţia dintre apă şi 


cel botezat, deci despre partea exterioară. Acum să vorbim 
despre realitatea interioară, despre însemnătatea spirituală 

acordată botezului în apa fizică, de către Acela care a instituit 
acest act. 

Mai întâi, trebuie să stabilim însemnătatea pe care o are 
botezul în opera mântuirii. Pentru aceasta ne raportăm la loan 
Botezătorul şi la slujba lui. Se ştie foarte bine că loan 
Botezătorul nu era calea mântuirii, ci pregătitorul ei. Botezul lui 
loan, de asemenea, era numai prefigurarea botezului lui lisus. 
Dacă icoana adevăratului botez venea din cer (Matei. 21:25) şi 
nu putea fi ocolită de cei care doreau iertarea păcatelor (Matei 
3:6, Marcu 1:4 şi Luca 3:3), cu atât mai mult botezul Domnului 
lisus, care EI Însuşi vine din cer, nu poate fi ocolit de cei care 
doresc mântuirea. lisus n-a spus că cine crede va fi mântuit, ci 
că cine crede şi se va boteza, va fi mântuit (Marcu 16:16). El n- 
a lăsat botezul la aprecierea noastră, ci este porunca Lui rostită 
împreună cu credinţa. Este de-a dreptul uimitor să vezi cum unii 
care ţin Biblia în mână ciuntesc pur şi simplu porunca 
Domnului lisus din Marcu 16:16 propovăduind numai credinţa, 
fără botezul care vine DUPĂ credinţă! Cine crede cu adevărat 
în lisus se cunoaşte prin aceea că se botează - nu că s-a botezat 
mai înainte. Dacă cineva este suficient de matur să poată crede 
în Lisus atunci Îl ascultă pe Iisus şi se botează cu botezul lui 
lisus, adică DUPĂ ce a crezut — nu cu botezul oamenilor făcut 
unui copil înainte de a avea posibilitatea să creadă sau să nu 
creadă. 

Mai este un element cu privire la importanţa botezului 
instituit de Mântuitorul Hristos. La Fapte 19:3 întâlnim nişte 
ucenici ai lui loan Botezătorul. Ei nu primiseră botezul nou 
testamental şi de aceea nici nu aveau credința mântuitoare. 
Adevărata credinţă în Domnul lisus nu este despărțită de botez. 
Cine crede în EI, se botează. Numai după ce ucenicii lui loan 
Botezătorul au primit pecetea adevărului confirmată în primirea 
Duhului Sfânt, prin punerea mâinilor asupra lor de către Pavel 
şi au fost botezați ca urmare a acestui fapt, numai după aceea au 
dovedit că aveau dreapta credinţă. Dacă ucenicii celui mai mare 
om care s-a născut din femeie, loan Botezătorul (Luca 7:28), 


133 


n-au putut ocoli botezul Domnului lisus Hristos, ne întrebăm, 
cine ar putea pretinde că botezul rânduit de Hristos DUPĂ actul 
credinţei n-ar fi important? 

Privit din perspectiva lui Dumnezeu, botezul nu are de-a 
face cu păcatele. Este adevărat că prin cufundarea în apă cu 
prilejul botezului noi mărturisim moartea faţă de toate păcatele 
noastre şi faţă de întreg trecutul nostru păcătos. Dar botezul, în 
sine, este doar mărturia exterioară a unui act înfăptuit la nivel 
de duh. Persoana care se botează depune o mărturie publică prin 
apa botezului afirmând o anumită poziție interioară pe care a 
adoptat-o deja în raporturile lui cu Dumnezeu, înainte de botez. 
Actul interior săvârşit de cel botezat a avut loc în duhul lui, şi 
asta a avut loc mai înainte de a se prezenta ca un candidat la 
botezul propriu-zis. Despre aspectul acesta al botezului ne 
vorbesc foarte pe larg Părinţii, împreună cu alţi scriitori 
bisericeşti — vom ajunge curând la aceste mărturii. 

Socotim că pentru uşurarea înţelegerii simbolisticii 
botezului ne-am putea servi foarte bine de o ilustrație. Să luăm 
un tânăr şi o tânără, care se gândesc la căsătorie. Ei discută 
deschis condiţiile acestui act şi, în final, se hotărăsc. Desigur, 
hotărârea aceasta este luată strict între ei doi, fără nici un fel de 
martor ocular. Dar, odată ce au ajuns la hotărârea de a se uni 
prin căsătorie, pleacă la familiile lor şi la prieteni, ca să le facă 
cunoscută bucuria unirii prin căsătorie. După aceea urmează 
cununia civilă şi religioasă. 

După cum se poate observa, înțelegerea dintre ei a fost 
confidențială. Dar după ce au ajuns să ia hotărârea de a se 
căsători, această hotărâre a fost făcută cunoscută în mod public, 
prin actul oficial al căsătoriei, simbolizat prin verighetele din 
degete. 

Cam în felul acesta stau lucrurile şi cu botezul. Actul de 
pocăință este făcut de om între el şi Dumnezeu. Omul, cercetat 
de Duhul Cel Sfânt al lui Dumnezeu, în adâncul sufletului său 
se hotărăşte să se pocăiască. Apoi, după ce actul pocăinţei s-a 
încheiat între el şi Dumnezeu, la nivel de duh, omul se bucură, 

precum cei doi tineri, să facă cunoscut acest legământ încheiat 
cu Dumnezeu la nivel de duh şi va face asta prin actul botezului 
trupului din afară. Actul botezului propriu-zis este un simbol 
asemănător cu verighetele din degetele celor doi tineri care s-au 
cununat, un semn văzut al înțelegerii lor private. Şi 
continuându-ne analogia spunem că, după cum prezenţa 
verighetelor în mâinile a doi tineri care nu s-au căsătorit oficial 
nu le dă deloc statutul de căsătoriţi, în acelaşi fel, săvârşirea 
botezului în apă fără să fi fost precedat de un legământ în inimă 
cu Dumnezeu prin jertfa Fiului Său [(Ps. 49:5(50:5)] nu dă 
nicidecum statutul de mântuit al celui cufundat în apă. 

Privitor la lucrarea pocăinţei care precede botezul, adică 
moartea împreună cu Hristos şi învierea împreună cu El, am 
amintit ceva în cadrul capitolului Pocăinţa. Cel mai grăitor 
prototip din care putem înţelege profunzimea învăţăturii despre 
botez este botezul Mântuitorului, unde vedem desăvârşit de 
limpede şi lucrarea pocăinţei ca temei al botezului (vom vedea 
mai jos că Tradiţia Patristică vorbeşte despre botezul 
Mântuitorului exact la fel - Prototip al Botezului). 

S-a arătat mai sus că (1) botezul în apă capătă sens şi este 
primit de Dumnezeu ca atare, numai în temeiul unei lucrări 
lăuntrice care a avut loc în profunzimea cea mai tainică a fiinţei 
celui care se botează. S-a mai arătat apoi că (2) botezul nu are 
de-a face cu păcatele, ci cu atitudinea păcătosului, a celui care 
se botează, față de Dumnezeu. Şi s-a subliniat de asemenea că 
(3) atitudinea aceasta în raport cu Dumnezeu reprezintă 
capitularea totală şi absolută în faţa lui Dumnezeu a celui care 
se botează. lar această capitulare absolută înseamnă moartea 
faţă de sine, înseamnă crucea lui Hristos fără de care, aşa cum 
spune şi sf. Ambrozie, apa botezului rămâne numai o materie 
obişnuită. 195 

Toate aceste realităţi lăuntrice ale raporturilor Sale cu Tatăl 
sunt elocvent arătate în viaţa Mântuitorului — Cel care este 


1% De misteriis IV, 20, col. 411C-412A (trad. rom., pp. 13-14), apud Constantin Voicu, Botezul 
în Tradiţia Patristică, p. 116. 

Prototip al botezului. El arată în cele mai simple cuvinte 
moartea Sa desăvârşită față de Sine în relație cu Tatăl prin 
versetul 19 de la Ioan 5: „Adevărat, adevărat zic vouă: Fiul nu 
poate să facă nimic de la Sine, dacă nu va vedea pe Tatăl 
făcând; căci cele ce face Acela, acestea le face şi Fiul 
întocmai.” Sau, cum spune mai jos la versetul 30: „Eu nu pot să 
fac de la Mine nimic; precum aud, judec; dar judecata Mea este 
dreaptă, pentru că nu caut la voia Mea, ci voia Celui care M-a 
trimis.” Sau, cum spune la loan 8:29: „Cel ce M-a trimis este cu 
Mine; nu M-a lăsat singur, fiindcă Eu fac pururea cele plăcute 
Lui.” De asemenea, Romani 15:3: „Căci şi Hristos n-a căutat 
plăcerea Sa...” 

Iată, deci, cum se adeveresc în viaţa Mântuitorului cele ce 
s-au arătat mai sus despre botez. Botezul în apă pe care-l 
recunoaşte Dumnezeu în viața unui om este numai botezul 
aceluia care s-a hotărât ca, în relaţia lui cu Dumnezeu, să nu 
facă nimic de la sine însuşi, ci numai lucrurile pe care le vede la 
Dumnezeu. În lisus stăpânea, în toată plinătatea şi desăvârşirea, 
voia şi plăcerea Tatălui, deoarece EI Se golise de Sine Însuși şi 
de orice altă intervenţie străină. Aceasta înseamnă moarte faţă 
de sine, aceasta este pocăința adevărată! Şi pentru că lisus a 
trăit real acea despărțire desăvârşită față de Sine, Dumnezeu a 
confirmat primirea botezului Său deschizând cerul şi făcând 
mărturisirea din Luca 3:22: Tu eşi Fiul Meu cel iubit întru Tine 
am binevoit. 

Dumnezeu a făcut această declaraţie publică despre Fiul 
Său cu mai multe scopuri. Putem să credem cu toată 
certitudinea că unul din scopurile pe care le-a avut Dumnezeu 
în vedere, deschizând cerul şi făcând acea declaraţie faţă de Fiul 
Său, a fost şi să ne ofere nouă un tablou real a ceea ce înseamnă 
cu adevărat botezul înaintea Lui. Cuvântul scris al lui 
Dumnezeu ne învaţă că „Cine zice că petrece întru El dator 
este, precum Acela a umblat, şi el aşa să umble” (1 loan 2:6). 
Nu putem spune că petrecem în Hristos decât trăind după 
aceleaşi principii ca şi ale Lui. Învăţăm astfel de-aici că, dacă 

vrem ca botezul nostru să fie luat în consideraţie înaintea lui 
Dumnezeu, trebuie să fie precedat de actul pocăinţei interioare, 
prin care consimţim, la fel ca şi Hristos, că din momentul acela 
noi nu mai trăim după învăţăturile şi preceptele izvorâte din 
gândirea noastră, din gândirea altor oameni şi nici chiar din 
gândirea venită din partea vreunui înger din cer 
(Galateni 1:8-9). 

Prin botez, candidatul proclamă şi recunoaşte de bună voie 
şi  nesilit de nimeni autoritatea absolută, deplină şi 
necondiționată a Dumnezeului Creator asupra ființei şi vieţii 
sale. Prin cufundarea trupului în apă el face cunoscut 
„începătoriilor, stăpânirilor, stăpânitorilor acestui veac şi 
duhurilor răutăţii care sunt în văzduh” (Efeseni 6:12), cât şi 
oamenilor văzuţi de pe Pământ că, punându-şi în valoare 
potenţialul de liberă alegere, se leapădă de arborele său 
genealogic care este neamul lui Adam cel făcut din pământ. lar 
prin ridicarea din apa botezului candidatul mărturiseşte învierea 
lui ca şi fiu al lui Dumnezeu, născut din nou din Adam Cel 
născut din Duhul Sfânt la o viaţă care n-a fost niciodată 
cunoscută în toată istoria creaţiei lui Dumnezeu (2 Corinteni 
5:17). Prin ridicarea din apa botezului, candidatul, din nou, face 
o declarație atât înaintea „incepătoriilor, stăpânirilor, 
stăpânitorilor acestui veac şi duhurilor răutății care sunt în 
văzduh” (Efeseni 6:12), cât şi a oamenilor. El se angajează ca, 
punându-și în valoare libertatea de alegere pe tot parcursul vieţii 
sale de acum înainte, să trăiască în desăvârşită ascultare de 
Hristos, prin puterea Duhului Sfânt, potrivit cuvântului scris al 
lui Dumnezeu, la fel ca şi Hristos (Matei 4:4). 


c) Câte feluri de botezuri există? 
Dacă vorbim despre botezul unei anumite denominaţiuni 


creştine, răspunsul este simplu: există atâtea feluri de botez câte 
denominaţiuni creştine sunt. 

Dar dacă vrem să aflăm câte feluri de botez sunt 
recunoscute înaintea lui Dumnezeu, noi, creştinii ortodocşi care 
avem ca bază a credinţei Sfânta Scriptură!%, deschidem Biblia 
la Efeseni 4:5-6 şi aflăm de-acolo că „este un Domn, o credinţă, 
un botez...” - ceea ce spunem şi prin Crez: un botez. Şi 
nădăjduiesc că, după ce am înţeles care este însemnătatea 
botezului din perspectiva Scripturii, nu ne va fi deloc greu să 
înţelegem şi care este acel un botez. Acela trebuie să fie 
neapărat botezul pe care Mântuitorul Însuşi l-a instituit, l-a 
practicat şi l-a lăsat scris pe paginile Sfintei Scripturi la Marcu 
16:16 — şi multe alte locuri. 

Iată, astfel, cât de simplu ni se revelează acum necunos- 
cutele de care avem nevoie în rezolvarea ecuaţiei acelui un 
botez primit înaintea lui Dumnezeu. Vârsta maturității la care a 
fost botezat lisus, mărturia pe care a lăsat-o înainte de botez, 
trăind desăvârşit lepădat de Sine, ascultarea deliberată în totală 
cunoştinţă de cauză faţă de Tatăl prin însăşi împlinirea 
botezului (fără să-l comenteze sau să-l „ajusteze”, cum fac 
mulţi dintre noi) - toate acestea sunt elemente care definesc 
exact acel un botez pe care L-a instituit Dumnezeu. Oamenii 
pot născoci în fiecare zi oricât de multe reţete de botez doresc, 
este libertatea lor. Dar când vine vorba despre botezul primit de 
Dumnezeu, aici nu este decât acest un botez, aşa cum a fost 
practicat de Însuşi Dumnezeul-Om lisus Hristos. 

Care botez nu poate fi primit de Dumnezeu? Răspunsul a 
devenit acum foarte simplu de dat: orice botez care neglijează 
vreunul din cele două elemente de temelie: (1) cufundarea 
trupului în apă fără ca acel candidat la botez să-şi fi cufundat 
mai întâi sufletul deplin conştient în moartea lui Hristos prin 
pocăință şi credinţă în Evanghelie; (2) cufundarea în apă a unui 
candidat fără conştientizarea acestui act în toată deplinătatea 
înţelegerii şi a alegerii sale personale. 


1% Daniel, Patriarhul Bisericii Ortodoxe Române, în Biblia, 2008, p. 8. 

2 Botezul pe paginile Sfintei Scripturi 


Ne apropiem acum de Sfânta Scriptură pentru a căpăta 
lumina lui Dumnezeu din cuvântul Său scris cu privire la botez. 
Dar pentru a avea un folos mai mare din citire, vom comenta un 
aspect important care condiţionează puternic înţelegerea 
Scripturii, vorbind despre... „cerneala simpatică”! Această 
cerneală este alcătuită dintr-un produs bazat pe o substanţă 
sensibilă la căldură. În condiţii normale, o pagină scrisă cu 
cerneală „simpatică” arătă ca şi o pagină goală, nu poţi vedea 
nimic din conţinutul aşternut pe ea. Dar de îndată ce este 
apropiată de o sursă de căldură (cum ar fi lumina becului), 
textul de pe ea apare şi se poate citi ca orice alt text. 

Adevărurile de pe paginile Bibliei pot fi comparate, 
cumva, cu cerneala „simpatică”. Este adevărat, cuvintele 
Bibliei pot fi citite de oricine a învăţat să citească. Dar când 
vine vorba despre adevărul conţinut în spatele cuvintelor, 
acesta este, la fel ca şi cerneala simpatică, accesibil numai în 
anumite condiţii pe care cel ce citeşte trebuie să le 
îndeplinească. În cazul subiectului pe care-l studiem, trebuie 
să fii gata să socoteşti ca pagubă şi drept gunoaie toate 
cunoştinţele care nu vin de la Hristos, aşa cum însuşi 
Apostolul Pavel a procedat (Filipeni 3:8). Iar fricţiunea aceasta 
creată de respingerea a ceea ce ştii pentru a accepta adevărul 
lui Dumnezeu va produce „căldura” necesară revelării 
adevărului din spatele literelor Scripturii. Numai atunci 
Adevărul Scripturii îţi va aduce un folos! Numai atunci şi abia 
atunci vei putea înţelege care este acel singur botez. 


a) Condiţiile care se impun unui candidat în vederea 
primirii botezului 


Ideile pe care urmează să le prezentăm nu ne sunt străine. 
Ele au fost deja prezentate sumar în cadrul capitolului 
introductiv Noţiuni generale. Ceea ce facem acum este doar să 

le vedem punctate de Scriptură cu prilejul botezurilor notate pe 
paginile ei. 

Acordând atenție împrejurărilor descrise cu prilejul 
botezurilor amintite pe paginile Scripturii şi pe care le vom 
analiza separat mai jos, constatăm că în toate cazurile 
candidaţii la botez au fost personal implicaţi deplin și 
desăvârşit conştienţi în toate fazele actului botezului pe care 
urmau să-l facă. Mai mult chiar, cu excepţia famenului 
etiopian, a lui Pavel şi celor din casa lui Corneliu, nu ni se 
spune că au fost botezați, ci că ei s-au botezat. Vom vedea cât 
de insistenţi şi cât de atenţi au fost şi Sfinţii Părinţi ai Bisericii 
cu privire la pocăinţa dovedită personal de către candidaţii la 
botez, înaintea botezului. Acum ne mulțumim doar să arătăm 
că nicăieri, în nici unul din botezurile menţionate pe paginile 
Scripturii, nu s-a săvârşit botezul asupra vreunei persoane 
decât după ce persoana respectivă a înţeles pe deplin motivul 
şi rostul botezului. În fiecare dintre cazurile amintite, botezul a 
fost săvârşit numai după ce candidaţii au dovedit înţelegerea 
rostului şi locului botezului. Iar în unele cazuri se vede explicit 
că botezul a fost cerut personal chiar de către candidat, ca 
urmare a înţelegerii poruncii Mântuitorului cu privire la faptul 
că pocăinţa trebuie să fie însoțită de botez. 


e Dece numai acestea? 


Înainte de a trata subiectul etapelor care preced botezul şi 
săvârşirea lui, în lumina celor câtorva botezuri menţionate în 
cartea Fapte, este benefic să facem discuţie asupra motivului 
pentru care Biblia ne păstrează numai aceste câteva botezuri, 
cât şi principiul lor de selectare. 

Este de la sine înţeles că pe vremea Apostolilor s-au 
săvârşit cu mult mai multe botezuri decât cele câteva înscrise pe 
paginile Scripturii. Dar acestea au fost selectate şi aşternute pe 
paginile Sf. Scripturi de către Duhul Sfânt după un principiu 
identic cu acela al selectării minunilor săvârşite de Domnul 

lisus înscrise în Sf. Scriptură. Citim despre Domnul lisus că a 
făcut mult mai multe minuni şi semne (loan 20:30); dar cele 
care au fost scrise au fost scrise pentru ca noi, oamenii, să 
credem în EI (loan 20:31). Cu alte cuvinte, TOT ce avem 
nevoie ca oameni să cunoaştem în vederea mântuirii, inclusiv a 
botezului, este scris în Scriptură. În privinţa mântuirii, inclusiv 
a botezului, nu aveam nevoie decât de cele ce au fost aşternute 
în scris pe paginile Scripturii. Amintim pentru a nu ştiu câta 
oară şi vom mai continua să amintim că şi Dumnezeul-Om lisus 
Hristos a biruit pe Satana tot aşa, prin „scris este” (Matei 4:4). 
lată motivul pentru care nici noi nu ne abatem de la ceea ce este 
scris. 

Vorbind acum despre botezurile menţionate în cartea Fapte, 
vom spune acelaşi lucru: acestea au fost scrise pentru ca noi să 
credem - de data aceasta fiind vorba despre a crede cele ce 
trebuie în legătură cu botezul. Botezurile care sunt menţionate 
pe paginile cărţii Fapte au fost scrise de oameni inspirați de 
Duhul Sfânt (2 Petru 1:21), selectate cu un scop bine 
determinat de către Duhul Sfânt, în vederea cunoaşterii din 
partea noastră a tuturor aspectelor legate de botez, de care 
aveam nevoie pentru ca, în urma cunoaşterii lor, să ajungem 
desăvârşiţi şi bine pregătiți pentru orice lucru bun, inclusiv 
pentru botez (2 Timotei 3:16). 

Indicând acum toate pasajele din cartea Faptele 
Apostolilor, unde se vorbeşte despre botez, căutăm ca, prin 
lumina Duhului Sfânt, să scoatem învăţătura pe care Dumnezeu 
a avut în vedere să ne-o transmită prin aceste texte. 

Fapte 2:38: „lar Petru a zis către ei: Pocăiţi-vă şi să se 
boteze fiecare dintre voi în numele lui lisus IIristos, spre 
iertarea păcatelor voastre, şi veţi primi darul Duhului Sfânt. ” 

Citim cu un verset mai înainte (37) că după ce au auzit 
propovăduirea lui Petru oamenii au rămas străpunşi în inimă Şi 
au întrebat ce trebuie să facă. Petru nu şi-a început răspunsul 
către ei prin a le vorbi despre botez, ci le spune mai întâi de 
toate să se pocăiască şi, după aceea, să se boteze. Deoarece 

Petru era călăuzit de Duhul Sfânt, nu putea să pună întâi 
botezul, atâta vreme cât Mântuitorul pusese mai întâi pocăinţa — 
Marcu 16:16. 

Fapte 2:41: „Deci cei ce au primit cuvântul lui s-au botezat 
şi în Ziua aceea s-au adăugat ca la trei mii de suflete. ” 

Textul ne înfăţişează, din nou, o acțiune premergătoare 
botezului şi anume primirea cuvântului lui Dumnezeu prin 
propovăduirea lui Petru. Lucrarea care s-a produs în ei, 
străpungându-le inimile, urmată de dorinţa de a şti ce trebuie să 
facă, dovedesc primirea cuvântului lui Dumnezeu propovăduit 
de Petru. Căci cuvântul lui Dumnezeu este acela care judecă 
simţirile şi cugetele inimii (Evrei 4:14). Deci numai cei care au 
rămas străpunşi în inimă şi au primit cuvântul lui Petru, s-au 
botezat. Cine vrea să afirme că şi copiii mici de la sânul 
mamelor lor au putut rămâne străpunşi în inimă, au primit 
cuvântul şi au vorbit în limbi poate să propovăduiască botezul 
copiilor. 

Fapte 8:12: „lar când au crezut lui Filip, care le 
propovăduia despre împărăţia lui Dumnezeu şi despre numele 
lui lisus Hristos, bărbaţi şi femei se botezau. ” 

În acest verset găsim menţiunea expresă că botezul a fost 
primit numai de bărbaţi şi femei, deci de oameni maturi. Nu 
scrie deloc că s-au botezat şi copii - de altfel nu scrie aşa ceva 
nicăieri în toată Biblia. Şi de ce nu scrie că s-ar fi botezat şi 
copii? Răspunsul este tot aici, în versetul de față, unde se arată 
că s-au botezat după ce au crezut propovăduirea lui Filip care 
vestea împărăţia lui Dumnezeu şi pe lisus Hristos. Este acelaşi 
tablou pe care l-am văzut în versetul precedent, unde citim că 
„cei ce au primit cuvântul lui s-au botezat” (Fapte 2:41). Şi 
dacă pruncii nu puteau să creadă şi nici să primească cuvântul, 
cum ar fi putut să se boteze? Nu scrie la Evrei 11:6 că „fără 
credinţă este cu neputinţă să fim plăcuţi lui Dumnezeu”? 

Fapte 8:36-38: „Şi, pe când mergeau pe cale, au ajuns la o 
apă; iar famenul a zis: lată apă. Ce mă împiedică să fiu 
botezat? Filip a zis: Dacă crezi din toată inima, este cu putinţă. 

Și el, răspunzând, a zis: Cred că lisus Hristos este Fiul lui 
Dumnezeu. Și a poruncit să stea carul; şi s-au coborât amândoi 
în apă, şi Filip şi famenul, şi l-a botezat.” 

Aici ne este descris un dialog între ucenicul Domnului, 
Filip şi famenul etiopian, căruia 1-l vestea pe lisus. Se vede că 
famenul mai întâi a înţeles învăţătura cu privire la botez, 
deoarece, dând peste o apă, el este cel care a cerut să fie 
botezat. Dar, să luăm aminte, Filip nu se grăbeşte să-l scufunde 
în apă, ci îi pune mai întâi condiţia de temelie a primirii 
botezului, şi anume credinţa în lisus Hristos ca Fiu al lui 
Dumnezeu. Numai după ce famenul îşi mărturiseşte cu gura 
lui credinţa, numai după aceea este botezat de Filip. 

Fapte 9:18: „Și îndată au căzut de pe ochii lui ca nişte 
solzi, şi a văzut iarăşi şi, sculându-se, a fost botezat. ” 

Aici este vorba despre botezul marelui Apostol al 
neamurilor, Pavel. Citind episodul întoarcerii lui la Dumnezeu 
pe drumul Damascului, descoperim că după întâlnirea aceea 
miraculoasă cu lisus Cel Înviat, Saul n-a mâncat şi n-a băut 
nimic trei zile şi trei nopţi. lar atunci când Dumnezeu îl trimite 
pe Anania la el, îi face cunoscut că Saul se roagă. Rugăciunea 
lui era atât de fierbinte şi pocăinţa lui atât de adâncă, încât a 
ajuns până la Dumnezeu. Abia după aceste evenimente, după ce 
au trecut acele trei zile de post şi de zbucium sufletesc, abia 
după aceea Dumnezeu l-a trimis pe Anania şi Pavel a primit 
botezul. 

Fapte 10:37,47-48: „Voi ştiţi cuvântul care a fost în toată 
Iudeea, începând din Galileea, după botezul pe care l-a 
propovăduit loan... Poate, oare, cineva să oprească apa, ca să 
nu fie botezați aceştia care au primit Duhul Sfânt ca şi noi? Şi a 
poruncit ca aceştia să fie botezați în numele lui lisus Hristos. ” 

Scena aceasta este plină de semnificaţii. Parcurgând cu 
atenţie întregul episod consumat cu prilejul întoarcerii la 
Dumnezeu a lui Cornelius, constatăm că Petru le-a propovăduit 
pe Domnul lisus Hristos şi că, în timp ce le vorbea despre isus 
Hristos, Duhul Sfânt S-a pogorât peste ei. Vom menţiona că 

pogorârea Duhului Sfânt a fost urmarea pocăinţei şi credinţei 
acelora peste care S-a pogorât. Căci, după cum citim la Efeseni 
1:13, acela care crede în Domnul lisus este pecetluit cu Sfântul 
Duh. Apoi, ca urmare a actului pocăinței şi credinţei în 
Evanghelie, au fost şi botezați. Au vorbit oare şi copiii în limbi? 
Au crezut şi s-au pocăit şi copiii — ca să putem afirma că au fost 
botezați şi ei? Deci, mai întâi trebuie să fie lisus prezent prin 
pocăință şi credinţă, pecetluirea Duhului Sfânt din Efeseni 1:13, 
după aceea urmează botezul. 

Fapte 16:15 şi 33: „„Iar după ce s-a botezat şi ea şi casa ei, 
ne-a rugat, zicând: De m-aţi socotit că sunt credincioasă 
Domnului, intrând în casa mea, rămâneţi. Şi ne-a făcut să 
rămânem... Şi el, luându-i la sine, în acel ceas al nopții, a 
spălat rănile lor şi s-a botezat el şi toți ai lui îndată. ” 

În acest text este relatat botezul Lidiei. Cu doar un verset 
mai sus, citim că Domnul i-a deschis inima ca să primească 
propovăduirea lui Pavel şi după aceea a fost botezată. Spunem 
din nou, inima unui copil în faşă nu se poate deschide pentru a 
primi sau respinge un cuvânt. Dar să reținem, Pavel nu i-a 
predicat botezul, ci le-a vestit Cuvântul lui Dumnezeu care 
conţinea şi porunca botezului. Altfel de unde ar fi ştiut Lidia 
despre botez? 

Iar la versetul 33 avem botezul temnicerului din Filipi. Mai 
întâi, Pavel i-a predicat Cuvântul. La versetul 30 temnicerul 
întreabă pe Pavel ce trebuie să facă pentru a fi mântuit, iar Pavel 
îi răspunde că trebuie să creadă în Domnul lisus. Reţineţi, Pavel 
nu i-a spus să se boteze, ci să creadă. La versetul 32 ni se arată 
că Pavel i-a vestit mai departe Evanghelia, lui şi la toţi cei din 
casa lui. Abia după aceea are loc botezul. Dar botezul a fost 
săvârşit de aceia din casa lui care au ascultat Cuvântul şi l-au 
înţeles. Totul a început cu vestirea Cuvântului tuturor acelora 
care erau în stare să-l audă şi să-l înţeleagă. 

Fapte 18:8: „Dar Crispus, mai-marele sinagogii, a crezut 
în Domnul, împreună cu toată casa sa; şi mulți dintre corinteni, 
auzind, credeau şi se botezau. ” 


144 


Şi aici este clară ordinea prin cuvintele „auzind, credeau şi 
se botezau ”. Botezul este urmarea primirii credinţei prin auzirea 
cuvântului lui Hristos. Pot oare pruncii de la sânul mamei să 
audă cuvântul şi apoi să creadă în el? 

Fapte 19:5: „Şi auzind ei, s-au botezat în numele Domnului 
Iisus...” 

Aici avem aceeaşi ordine, arătată prin cuvintele „auzind... 
s-au botezat...”. 

Fapte 22:16: „Și acum de ce zăboveşti? Sculându-te, 
botează-te şi spală-ţi păcatele, chemând numele Lui. ” 

Şi aici lucrurile stau la fel: ...sculându-te, botează-te... 


b) Botezul copiilor mici 


Începem comentariile pe marginea acestui subiect printr-o 
reflecţie. Dacă Dumnezeu ar fi rânduit botezul copiilor mici, de 
ce atunci nu vorbeşte nicăieri pe tot întinsul Scripturii şi despre 
acesta, aşa cum vorbeşte limpede despre botezul celor adulţi? 
De ce nu aduce Duhul Sfânt nici un amendament, ca să zicem 
aşa, la regula care spune că credinţa precede botezul? 

După ce am vorbit atât în capitolul „Noţiuni generale ” cât 
Şi, mai ales, în subcapitolele de mai sus despre cele două 
elemente de temelie care califică un botez ca fiind primit 
înaintea lui Dumnezeu, ar putea părea aproape inutil să mai 
vorbim despre botezul copiilor mici. Când vom prezenta 
opiniile Sfinţilor Părinţi despre botez, vom înţelege cu câtă 
grijă şi cu câtă reverență vorbesc Părinţii Bisericii despre 
botezul aşa cum este rânduit în Sf. Scriptură, aliniindu-se 
tipului de botez săvârşit de prototipul botezului (aşa cum îl 
vom auzi mai jos pe Constantin Voicu numindu-L pe Domnul 
Iisus). Vom vedea felul în care, pentru a fi siguri că nu încalcă 
principiile stabilite de către Mântuitorul cu privire la actul 
botezului, Părinţii au mers chiar un pas mai departe în ce 
priveşte pregătirea candidatului pentru botez şi au luat o serie 
de măsuri pentru a se face siguri că, într-adevăr, candidatul s-a 

pocăit, a înţeles deplin ce este botezul şi că îl doreşte cu toată 
inima. Aşa cum am spus deja, ar părea aproape inutil să mai 
abordăm subiectul botezului copiilor mici. Dar pentru că sunt 
câteva detalii pe care nu le-am amintit mai sus, o să ne oprim 
puţin şi asupra acestora. 

Urmează să aducem acum un alt set de argumente, 
deosebite de cele de mai înainte, tot din Scriptură, împotriva 
botezului copiilor mici. Biblia arată că fiecare om este singur 
responsabil înaintea lui Dumnezeu în ceea ce priveşte 
mântuirea sufletului. O să vorbim în cadrul mărturiilor 
Părinților Bisericii despre ce spune adevărata învățătură 
ortodoxă şi despre libertatea fiecărui om de a decide pentru 
sine. Acum vrem doar să amintim câteva locuri din Scriptură 
care arată că nimeni nu poate decide pentru altul în chestiunile 
care privesc mântuirea şi botezul lui. 

i) Matei 12:37: „Căci din cuvintele tale vei fi scos fără 
vină, şi din cuvintele tale vei fi osândit”. Dumnezeu nu ia în 
consideraţie şi nu ţine seama de declarația naşului că se 
leapădă de Satana în locul altuia. Mântuitorul repetă aici de 
două ori în contextul aceleiaşi propoziţii sintagma „cuvintele 
tale”, pentru ca noi să putem înţelege că numai „cuvintele 
tale” te pot face primit sau respins, înaintea lui Dumnezeu! 
Cât priveşte rolul pe care-l joacă azi naşul în cazul botezului o 
să aflăm în cadrul mărturiilor Părinților cât de abătut de la 
adevăr este practicată învăţătura aceasta în cadrul ortodoxiei 
contemporane. 

ii) lată aici o altă învăţătură a Scripturii care combate teza 
botezului copiilor mici. Citim la lezechiel 18:4-20 următoarele 
pasaje: „Sufletul care păcătuieşte, acela va muri... Nepri- 
hănirea celui neprihănit va fi peste el, şi răutatea celui rău va 
fi peste el”. 

Domnul Dumnezeu spune, de asemenea, şi la Ieşirea 
32:33: „Pe acela care a greşit înaintea Mea îl voi şterge din 
cartea Mea”. Dacă nici măcar credinţa tatălui bazată pe fapte 

de sfinţenie nu putea ajuta pe propriul său fiu, oare să ne poată 
ajuta pe noi numai nişte cuvinte goale ale naşului? 

iii) Ne gândim acum la loan Botezătorul. Mântuitorul 
pune o întrebare fariseilor: „Botezul lui loan de unde venea? 
Din cer sau de la oameni?” (Matei 21:25). Întrebarea aceasta 
este de importanţă capitală. Şi este aşa pentru că, în primul 
rând, era adresată de Domnul lisus. lar, în al doilea rând, 
pentru că numai aşa putem fi feriţi de rătăcire. 

Vrem noi să ştim de unde vine o datină, un obicei sau o 
învăţătură cum este aceasta a botezului copiilor mici? Să 
punem cu toată sinceritatea inimii întrebarea: de unde vine? 
Din cer, adică din descoperirea lui Hristos, cuprinsă în Sfânta 
Carte, sau de la oameni? De unde venea botezul lui loan? 
Răspunsul e limpede: venea din cer, de la Dumnezeu. Şi pe 
cine boteza loan? Pe oamenii care veneau la el „mărturisindu- 
şi păcatele” (Matei 3:6). Boteza loan şi pe cei care nu-şi 
mărturiseau păcatele? Boteza el şi pruncii? 

Punem astfel întrebarea logică: dacă pentru botezul 
practicat de loan era necesară pocăinţa, oare pentru botezul 
instituit de lisus, Fiul lui Dumnezeu, să nu mai fie necesară 
pocăinţa? Şi cine ar putea dovedi că loan Botezătorul sau lisus 
împreună cu ucenicii Săi ar fi botezat vreun prunc? 


e [emeiurile susținătorilor botezului copiilor mici 


Vom prezenta argumentele pe care-şi întemeiază învăţătura 
cei ce practică botezul copiilor mici, argumente pe care le vom 
analiza tot în lumina Scripturii. 

I. lisus a binecuvântat pe copiii mici, zicând Lăsaţi copiii 
să vină la Mine. 

- Este drept că Domnul Iisus a binecuvântat copiii, dar El 
niciodată n-a botezat copii şi nici ucenicilor nu le-a spus să 
boteze copii. El doar a spus ucenicilor, simplu, să nu-i mai 
oprească pe copii, ci să-i lase să vină la EI. Nu se poate găsi nici 
cea mai vagă asociere între a nu opri nişte copii care au venit ei 

singuri la Învățătorul şi a boteza nişte copii în faşă aduşi de alţii. 
Mântuitorul n-a spus aici aduceţi-i, ci El a spus lăsaţi-i - adică 
atunci când pot, să vină ei singuri la Mine. Mai mult chiar, lisus 
n-a spus aici lăsați copiii să vină la mine ca să-i botez Eu sau 
ucenicii Mei. Nu este vorba aici despre botez sub nici o formă, 
aşa cum, de fapt, îl vom auzi spre sfârşitul capitolului afirmând 
şi pe lustin Martirul. 

II. Botezul înlocuieşte tăierea împrejur. 

- Potrivit Sfintei Scripturi nu există nici un fel de analogie 
între tăierea împrejur şi botez. Aşa cum vom vedea imediat, 
Mântuitorul, Apostolul Pavel cât şi cele trei mii de suflete care 
s-au botezat (Fapte 2:41), deşi erau evrei tăiați împrejur potrivit 
Legii Vechiului Testament, au făcut și botezul la maturitate al 
Noului Testament. Tăierea împrejur era o umbră a unei alte 
realități — nicidecum a Botezului (Coloseni 2:17). Scriptura ne 
face cunoscut (Coloseni 2:11) că tăierea împrejur a Legii arăta 
înspre dezbrăcarea de trupul cărnii, în tăierea împrejur a lui 
Hristos, nu înspre botezul copiiilor în fașă. 

Nu există nici o dovadă pe tot întinsul Scripturii cu privire 
la înlocuirea tăierii împrejur din Vechiul Testament, cu botezul 
în Noul Testament. Tăierea împrejur în carne era un semn 
pentru poporul pământesc al lui Dumnezeu, semnul 
legământului lui Dumnezeu între El şi poporul Său făcut în 
„carnea pieliţei voastre” (Facerea 17:10-11, versiunea Anania). 
Pe când botezul instaurat de lisus este pentru toţi oamenii 
născuţi din Duhul Sfânt, este şi pentru Israelul pămânesc al lui 
Dumnezeu, tăiat împrejur sau netăiat împrejur în carne, este şi 
pentru cel duhovnicesc (Galateni 6:16). Domnul lisus Însuşi le- 
a făcut pe amândouă: a fost tăiat împrejur în carne la 8 zile şi 
S-a botezat în apă la 30 de ani ca o dovadă a ceea ce spune la 
Galateni 6:15: „În Hristos lisus nici tăierea împrejur nu este 
ceva, nici netăierea împrejur, ci făptura cea nouă”. Sau cum 
spune la 1 Corinteni 7:19, „Tăierea împrejur nu este nimic; şi 
netăierea împrejur nu este nimic.” Marele Pavel, de asemenea, 

le-a făcut pe amândouă -— tot aşa putem spune şi despre iudeii 
din Fapte 2, care s-au botezat la predica lui Petru. 

III. Copiii creştinilor sunt sfinți. 

- Scriptura spune despre copiii credincioşilor că sunt sfinţi 
datorită părinților (1 Corinteni 7:14). Dacă mor în perioada 
aceasta ei nu pier în iad, deoarece sfinţii merg în cerul sfânt al 
lui Dumnezeu. Ce nevoie mai este atunci să-i „creştinăm ” noi 
prin botez? Cuvântul nu ne spune aici că în cazul în care copiii 
sunt sfinţi datorită părinţilor, trebuie să fie botezați. 

IV. Casele botezate ar fi avut şi copii. 

- Prin casele botezate din Noul Testament nu se poate 
dovedi că ar fi fost botezați şi pruncii decât prin presupuneri. 
Dar credinţa vine din auzirea cuvântului lui Hristos 
(Romani 10:17), nu din presupunerile oamenilor. Adevărul se 
întemeiază pe ce este scris, căci aceasta este arma folosită şi de 
Domnul lisus. Tocmai de aceea suntem atenţionaţi să nu trecem 
peste ce este scris - 1 Corinteni 4:6. Mai mult, dacă la Fapte 
16:33-34 se spune s-a botezat el şi toți ai lui îndată, se spune 
imediat şi că s-a bucurat cu toată casa lui că a crezut în 
Dumnezeu. S-au bucurat şi copiii care sugeau la pieptul 
mamelor lor? Au crezut şi ei în Dumnezeu? lar dacă numai 
pentru faptul că este spus casa lui am putea presupune că au 
fost botezați şi copiii, atunci să luăm aminte că nici aceasta nu 
stă în picioare. De ce? Pentru că o astfel de vorbire se întâlneşte 
des în Scriptură într-un înţeles figurat. Când, de pildă, citim că 
tot Ierusalimul sau toată Iudeea venea la loan (Matei 3:5), 
fireşte că nu trebuie înţeles literal, că adică toţi, inclusiv copiii 
sugari veneau la loan Botezătorul — cum ar fi putut ei să vină 
singuri şi să-şi mărturisească păcatele ca să fie botezați de 
loan?! Acest fel de vorbire nu ne îndreptăţeşte să susţinem 
ideea botezului pruncilor - nici măcar ca presupunere. 

V. Domnul a poruncit să fie botezate şi neamurile. 

- Versetul acesta de la Matei 28:19 sună astfel: „....învățați 
toate neamurile, botezându-le..” Care este aici ordinea stabilită 
de Mântuitorul între învăţarea neamurilor şi botezarea lor? Întâi 

să fie învăţate şi apoi să fie botezate. Şi chiar dacă ar fi vorba 
numai despre botez, unde se vorbeşte aici despre botezul 
copiilor în faşă? Aceasta este o răstălmăcire a spuselor 
Mântuitorului. Acest argument stă drept împotriva lor deoarece 
botezul este dat acelora care au fost, mai întâi, învățați. Poate fi 
învăţat un prunc? 

VI. Botezul spală păcatul originar şi naşte din nou pruncul. 

- Botezul nu este o curăţire de păcate, nici măcar de 
întinăciunile trupeşti, ci mărturia unui cuget curat înaintea lui 
Dumnezeu (1 Petru 3:21). Scriptura nu vorbeşte nicăieri de 
nevoia spălării de păcatul originar ci, simplu, de spălarea 
păcatelor. lar aceasta se obține prin sângele Mielului 
(Efeseni 1:7), nu prin apa botezului. Căci dacă apa ar putea 
spăla păcatele, ce nevoie ar mai fi fost pentru Fiul lui 
Dumnezeu să vină pe Pământ şi să-Şi verse sângele pe cruce? 

VII. Pavel, în definitiv, n-a fost trimis să boteze, ci să 
predice Evanghelia, astfel că credinţa în Evanghelie este 
suficientă. 

- Dacă vorbim despre credinţa în Evanghelia Domnului 
lisus Hristos propovăduită de Pavel atunci, da, amin!, se poate 
afirma aceasta, deoarece credința în Evanghelia propovăduită 
de Pavel este suficientă. De ce spunem aşa? Pentru că în 
credinţa în Evanghelia Domnului Iisus Hristos propovăduită de 
Pavel este inclus şi botezul poruncit de Domnul lisus Hristos la 
Marcu 16:16, propovăduit deopotrivă şi de Pavel. Când spunem 
„propovăduit de Pavel” avem în vedere că în Evanghelia vestită 
de Sf. Ap. Pavel se cuprinde şi învăţătura despre botez. Poate 
cineva să-l acuze pe Pavel că s-ar fi abătut de la propovăduirea 
poruncii Mântuitorului cu privire la botez? Acum este foarte 
adevărat, Pavel (şi nici unul dintre Apostoli) nu propovăduia 
botezul în sine, izolat de credinţă, dar propovăduia credinţa 
urmată de botez, adică Evanghelia întreagă, aşa cum porunceşte 
Mântuitorul la Matei 28:20, prin cuvintele „TOATE câte v-am 
poruncit”. Căci, altfel, de unde a ştiut despre botez Lidia, 
femeile care erau cu ea şi apoi temnicerul din Filipi cu toată 

familia lui, dacă Pavel nu le-ar fi vorbit şi despre botezul care 
vine după credință? Porunca botezului este deci de la 
Dumnezeu, nu de la Pavel, dar Pavel a propovăduit-o — însă nu 
separat ci ca urmare a credinţei. 

Reamintim cele ce deja am spus mai sus: acestea sunt 
TOATE numai interpretări! În toate aşa-zisele probe ale 
susținătorilor botezului copiilor mici nu este nici un indiciu 
bazat pe texte din Scriptură, nici atât logice, care să ateste 
măcar un singur botez administrat unui copil. Toate cele şapte 
puncte pe care-şi întemeiază ei botezul copiilor mici au la bază 
numai presupuneri şi raționamente ale logicii omeneşti — care 
nici ca logică nu rezistă. 


e Rolul naşului în săvârşirea botezului 


Puţini, extrem de puţini sunt cei care au cunoştinţă de rolul 
cel adevărat al naşului în actul botezului, aşa cum a fost iniţiat 
şi stabilit de către Părinţii Bisericii. Iată cum stau lucrurile: 

„Astfel, cel care dorea să se boteze trebuia să se prezinte 
însoțit de un „garant, care garanta pentru seriozitatea 
intenţiilor acestuia!”. Numele candidatului şi al naşului era 
înscris apoi în registrul bisericii, catehumenul devenind din 
acest moment candidat la botez!%. Urmau apoi exorciştii, care 
reconstituiau un fel de „proces” cu diavolul 1%: „Pentru aceasta, 
tu Stai cu mâinile întinse în atitudinea celui ce se roagă şi ţii 
privirile îndreptate în jos, şi rămâi în această poziţie pentru a 
atrage mila Judecătorului 2%. După încheierea exorcismelor, 
candidaţii erau duşi în faţa episcopului, spre a li se face 


11 Teodor de Mopsuestia, Cateheza XII, 15, [trad. rom., p. 1075], apud Constantin Voicu, 
Botezul în tradiția patristică, p. 144. 

19 Cateheza XII, [trad. rom., p. 1075]. 

1% Cateheza XTII, |, [trad. rom. p. 302], Henry Ansgar Kelly, 7he Devil at Baptistm. Ritual, 
Theology, and Drama, Cornell University Press, Ithaca, New York and Londin, 1985, p. 149, 
apud Constantin Voicu, Botezul în tradiția patristică, p. 145. 

2% Cateheza XII, 24-25, [trad. rom., p. 1075] apud Constantin Voicu, Botezul în tradiţia 
patristică, p. 145. 

cercetarea sau examinarea înainte de botez. Aici ei rosteau 
Simbolul de credinţă şi rugăciunea Tatăl nostru. Naşul, care 
a stat în spatele candidatului, pune pe capul acestuia o bucată 
de pânză de in, simbol al libertăţii la care este chemat, şi îl 
ajută pe candidat să se ridice din genunchi, simbolizând prin 
aceasta ridicarea sa din vechea cădere. Candidatul la botez 
se cobora apoi în baia baptismală, iar săvârşitorul tainei, 
îmbrăcat în acelaşi veșmânt alb, punea mâna pe capul lui şi 
zicea: „Botează-se în numele Tatălui — şi îl afunda în apa 
botezului, şi al Fiului — îl afunda iarăşi, şi al Sfântului Duh — îl 
afunda a treia oară!. De fiecare dată candidatul răspundea: 
Amin "25 

Urmează apoi la subsolul paginii (144) următoarea 
explicație detaliată: „Teodor de Mopsuestia explică rolul 
acestuia (al naşului, n.a.): „Desigur, el nu este garant pentru 
păcatele viitoare, deoarece fiecare răspunde pentru sine în faţa 
lui Dumnezeu; ci el dă mărturie pentru cel care se prezintă la 
Botez, despre ceea ce acesta a făcut în trecut, despre felul cum 
s-a pregătit în timp, ca să devină membru al acestei cetăți şi al 
vieţii ce se duce în această cetate. Și pe bună dreptate este 
numit „garant” deoarece, pe mărturia lui, cel ce vine la Botez, 
este vrednic a fi botezat”. 

Acesta este adevăratul rol al naşului. Naşul doar depune o 
mărturie pentru cel ce vine la Botez. El nu aduce pe nimeni, ci 
doar dă mărturia cu privire la ceea ce acesta, candidatul la 
botez, a făcut în trecut, despre felul cum s-a pregătit în timp... 
Naşul nu ţine candidatul în braţe, nu se leapădă de Satana în 
locul candidatului, ci candidatul vine pe picioarele lui şi se 
leapădă de Satana cu gura lui, iar naşul doar depune mărturie de 
starea de curăţie a candidatului până la ora aceea. 


21 Cateheza XII, 27, [trad. rom. p. 1084], apud Constantin Voicu, Botezul în tradiţia patristică, 
p. 145. 
22 Cateheza XIII, 18, [trad. rom., p. 306], apud Constantin Voicu, Botezul în tradiția patristică, 
p. 147. 
%3 Cateheza XIV, 15, [trad. rom., p. 484], apud Constantin Voicu, Botezul în tradiția patristică, 
p. 147. 

Unde sunt toate aceste practici la naşii de azi? 

Încheiem subiectul acesta al botezului copiilor mici cu un 
avertisment. Am amintit textul în care Mântuitorul însuşi 
vorbeşte despre faptul că „din cuvintele tale vei fi osândir”. 
Noi, cei care ne numim drept credincioşi, mărturisim prin 
aceasta că umblăm după dreptarul creştinului, adică după Sfânta 
Scriptură. De aceea, trebuie să ne ferim cu toată străşnicia în a 
adopta vreo învăţătură întemeiată pe simple interpretări sau 
presupuneri ale noastre, ale vreunei denominaţiuni religioase 
sau ale oricărei alte făpturi omeneşti sau îngereşti. O astfel de 
practică ne osândeşte imediat prin chiar faptul că ne numim 
ortodocşi, drept credincioşi, dar nu trăim potrivit dreptarului 
credinţei noastre — Sfânta Scriptură. 


Q) Botezul în învăţătura Părinților Bisericii 


Prezentăm acum mărturiile Părinților Bisericii şi a altor 
scriitori bisericeşti în legătură cu botezul, dar nu ca pe nişte 
dovezi întăritoare ale Sfintei Scripturi. Dacă aducem un volum 
destul de mare de citate din scrierile Părinților Bisericii, alături 
şi de alte mărturii culese din lucrările unor scriitori bisericeşti, 
facem aceasta pentru a dovedi cu atât mai puternic temeiurile 
Sfintei Tradiţii ortodoxe, aşa cum au fost ele puse de înaintaşii 
noştri. Căci tocmai abaterea de la adevărul sacru al Scripturii a 
fost calea pe care şi-au făcut intrarea în ortodoxie toate 
practicile şi ritualurile străine de adevăr şi de Sfânta Tradiţie, 
aşa cum ne informează Tradiția Apostolică de la Roma, prin 
cuvintele lui Ipolit din Roma: „Căci multele erezii au crescut 
fiindcă  întâi-stătătorii n-au mai vrut Să-i înveţe pe alții 
gândirea apostolilor, ci au făcut după poftele lor ce au vrut ei, 


nu ce se cuvenea. "204 


24 Ipolit din Roma, Tradiţia Apostolică de la Roma, datată între anii 200-235, apud Canonul 
Ortodoxiei, Canonul Apostolic al primelor secole. La pagina 580 a cărţii amintite, paragraful 43 
(Concluzie), ni se dă definiţia a ceea ce socotesc ortodocşii ca erezie. 

Este astfel bine stabilit că, oricine se depărtează de la 
gândirea Apostolilor, aşa cum ne-a fost lăsată pe paginile 
Sfintelor Scripturi, se face vinovat de erezie. Aici trebuie căutat 
motivul pentru care, respectându-se cu sfințenie principiile 
Sfintei Tradiţii, pe paginile acestei cărți sunt prezentate numai 
citate în desăvârşit acord cu Sfânta Scriptură. 


a) Ce este Botezul în opinia Părinților Bisericii 
şi a altor scriitori bisericeşti 


Citatele de mai jos ne vor întări cu atât mai mult 
convingerea asupra faptului că botezul rânduit de Sfânta 
Tradiţie nu se abate cu nimic de la botezul Sfintei Scripturi. 
Toate citatele de mai jos accentuează într-un fel sau altul 
condiția de bază a administrării botezului care este 
manifestarea deliberată a voinţei candidatului, ca urmare a 
credinței. 

Dicţionarul de Teologie Ortodoxă al lui Ion Bria vorbeşte 
despre botez ca fiind semnul iluminării spirituale, actul de 
inițiere în istoria mântuirii, de imitare sacramentală... 
Rânduiala botezului este de fapt rânduiala iniţierii în 
creştinism şi a primirii celui ce crede într-o comunitate 
creştină, care este Biserica.205 

Sf. Grigorie de Nissa ne face cunoscut şi el că „Botezul 
[...] este o imitare a morţii lui Hristos, iar imitarea de către 
noi a acestei morți se face în chip simbolic prin elementul 
înrudit, prin apă. "2% 

Bibliotheca Sacra lămureşte poziţia ortodoxiei originare cu 
privire la ordinea botezului ca urmând după credință (Marcu 
16:16): 


%5 pr. prof. dr. Ion Bria, Dicţionarul de Teologie Ortodoxă, Editura IBMBOR. Lucrarea este 
tipărită cu binecuvântarea Prea Fericitului Părinte Teoctist, Bucureşti, 1994, a doua ediţie 
revizuită şi completată, pp. 72-73. 

2 Sfântul Grigorie de Nyssa, Marele cuvânt catehetic, 35, col. 88D, trad. rom., p. 335, apud 
Constantin Voicu, Botezul în tradiția patristică, p. 125. 

„Sfântul Petru, în cuvântarea de la Cincizecime, le adresa 
evreilor îndemnul: „Pocăiţi-vă şi să se boteze fiecare dintre voi 
în numele lui lisus Hristos, spre iertarea păcatelor voastre, şi 
veţi primi darul Duhului Sfânt. [...] Deci cei ce au primit 
cuvântul lui s-au botezat — vezi F.A. 2:38 şi 41... 27 

Sf. Vasile cel Mare vorbeşte despre botez ca fiind o 
asemănare a crucii, cu menţiunea că despre acest botez 
vorbeşte şi Apostolul. Lucrarea pe care o reprezintă această 
asemănare a avut loc înainte, adică pocăinţa şi credinţa: 

„Și atunci, să ne apropiem de apa botezului, care este 
asemănarea crucii, a morții, a mormântului şi a învierii din 
morţi. Și astfel, să încheiem şi să pecetluim un astfel de botez 
despre care vorbeşte şi Apostolul... "208 

Tradiţia patristică învaţă că Domnul lisus este Cel care ne 
renaşte, nu botezul. Hristos (nu apa), face pe oameni 
duhovniceşti prin Duhul Sfânt şi anume pe aceia care sunt 
renăscuţi în EI: 

„Domnul, făcându-Se om şi dând o altă obârşie firii prin a 
doua naştere din Duhul Sfânt şi primind moartea atotcuvenită 
din durere a lui Adam, [...] a făcut pe toţi cei renăscuţi în EI 
duhovniceşti, liberi de vina ce apăsa asupra lor.”29 

loan Zăgrean ne atrage atenţia asupra ordinii Mântuitorului 
cu privire la credinţă şi botez: 

„Credinţa ne este strict necesară pentru mântuire. Fără 
credinţă nimeni dintre noi nu poate să se mântuiască; de aceea 
Mântuitorul spune: „Cel ce va crede şi se va boteza se va 
mântui, iar cel ce nu va crede se va osândi” (Marcu XVI:16); 
iar Sf. Apostol Pavel zice: 'Dar fără credinţă cu neputinţă este 
a bineplăcea lui Dumnezeu. ” (Evrei XI:6) "210 


%7 Baptism And Forgivness in Acts 2:38, Bibliotheca Sacra 153, (1996), pp. 54-59, apud 
Constantin Voicu, Botezul în tradiția patristică pp. 31-32. 

2% Sf. Vasile cel Mare, Despre Botez, carte tipărită cu binecuvântarea Preafericitului Părinte 
Daniel, Patriarhul BOR, Bucureşti, 2010, p. 90. 

2% Răspunsuri către Talasie 61, PG 90, col 636C, trad. rom. pp. 313, 202, apud Constantin 
Voicu, Botezul în tradiţia patristică, p. 202. 

210 arh. prof. dr. loan Zăgrean, Morala creştină, Editura IBMBOR, Bucureşti, 1974, tipărită cu 
binecuvântarea Preafericitului Părinte Justinian, p. 172. 

Sf. Vasile cel Mare vorbeşte despre candidatul la botez ca 
despre cel care crede în Domnul şi se apropie de EI, nu ca cel 
pentru care crede naşul şi este apropiat de naş: 

„Un aspect esenţial subliniat de Sf. Vasile este acela că 
[...] el, catehumenul, trebuie să devină ucenic al lui Hristos, să 
Îl urmeze deja, să-şi înceapă viaţa creştină prin împlinirea 
poruncilor: „lar cel care crede în Domnul şi se apropie de EI 
pregătit pentru ucenicie trebuie mai întâi să înveţe a renunţa la 
orice păcat şi apoi la toate pricinile care îl abat de la 
supunerea datorată Domnului, chiar dacă acestea i s-ar părea 
bune. 21 

Dogmatica ortodoxă stabileşte că adevăratul botez este cel 
perfectat de cei care cred în EI: 

„Prin urmare, a fi botezat în Hristos înseamnă a se boteza 
cei care cred în El. "2 

Cei care se botează trebuie nu numai să creadă, ci şi să se 
pregătească în cunoştinţă desăvârşită sau într-o curăţire 
anterioară: 

„Pentru primirea Tainei este nevoie de credinţă şi curăţie 
interioară: „Și să nu spună cineva: «Eu Îl am pe Hristos primit 
de la Sfântul Botez», ci să afle că nu toți cei botezați primesc 
prin Botez pe Hristos, ci numai aceia care au credinţă sigură şi 
s-au pregătit pe ei înşişi în cunoştinţă desăvârşită sau într-o 
curăţire anterioară şi astfel au venit la Botez. "213 

Constantin Voicu ne face cunoscut că Biserica s-a 
constituit de către Apostoli pe temelia poruncii lui Hristos, nu a 
oamenilor, consacrând botezul instituit de Hristos, nu de 
oameni: 

„Ca urmare a iîndemnului Mântuitorului „Mergând, 
învăţaţi toate neamurile, botezându-le în numele Tatălui şi al 


211 Sfântul Vasile cel Mare, Despre Botez, Cartea 1, 1, 2, Editura IBMBOR, Bucureşti, 2010, 
tipărită cu binecuvântarea Preafericitului Daniel, Patriarhul Bisericii Ortodoxe Române, p. 21. 
22 Dogmatica, IV, 9, col. 1117B, trad. rom., p. 154, apud arh. prof. dr. Constantin Voicu, 
Botezul în Tradiţia Patristică, Editura Agnos, Sibiu, 2011, p. 204. 

213 Discursul etic 10, trad. rom., p 382, apud arh. prof. dr. Constantin Voicu, Botezul în Tradiţia 
Patristică, Editura Agnos, Sibiu, 2011, p. 211. 

Fiului şi al Sfântului Duh” (Mt. 28:19), Apostolii au constituit 
Biserica — Trup al lui Hristos."214 

Acelaşi autor ne face cunoscut că botezul este o imitare 
simbolică: 

„Botezul este o imitare simbolică a morţii reale şi Învierii 
lui Hristos [...] "215 

Patristica ne învaţă, cu autoritatea Sf. Scripturi, că iertarea 
păcatelor se obţine prin credinţă: 

„Nimeni nu este curat de întinare, chiar dacă viaţa lui ar fi 
de o zi. lar David, tânguindu-se, grăieşte: „În fărădelegi m-a 
zămislit şi în păcate m-a conceput maica mea... De aceea, 
iertarea păcatelor a fost dată celor care cred. "216 

Dacă nu picură Domnul din ceruri în sufletul omului, deci 
nu în (sau peste) trupul fizic, nu va simți niciodată, în el, viața 
cea adevărată: 

„...dacă Domnul nu-i picură de sus, în suflet, viața 
divinității, un astfel de om nu va simţi niciodată, în el, viaţa cea 
adevărată. "2" 

Părintele Stăniloae nu ne învaţă că primul pas în viaţa 
duhovnicească este botezul, ci credinţa: 

„Credinţa este primul pas în viaţa duhovnicească. * 

Preotul Coman ne face cunoscut despre credinţa adevărată 
că este acceptarea adevărurilor descoperite de Dumnezeu, nu a 
celor inventate de oameni: 

„Credinţa este o acceptare caldă şi entuziastă a 
adevărurilor descoperite de Dumnezeu prin organe consacrate 
şi garantate. Credinţa este un act suprem de încredere, de 
respect, de supunere şi abandonare totală în grija lui 


»218 


214 arh. prof. dr. Constantin Voicu, Botezul în Tradiţia Patristică, Editura Agnos, Sibiu, 2011, p. 
230. 

215 Constantin Voicu, Botezul în Tradiţia Patristică, p. 236. 

215 Despre Botez, |, 2, 7, PG31, col. 1536C, [trad. rom., p 54], apud Constantin Voicu, Botezul 
în Tradiţia Patristică, p. 116. 

27 Omilia XXIV, 5, col. 665A-B, trad. rom., p 199, apud Constantin Voicu, Botezul în Tradiţia 
Patristică, p. 173. 

21% Dumitru Stăniloae, Ascetica şi mistica ortodoxă vol. 1, Editura Deisis, Alba Iulia, 1993, p. 
117. 


157 


Dumnezeu. "21% Este un prunc capabil să manifeste aceste 
calități ale credinţei? 

Botezul îşi primeşte puterea de la Hristos, nu de la apă: 

Constantin Voicu ne face cunoscut că: 

„Tertulian a dorit să evidenţieze că Botezul îşi primeşte 
puterea de la Hristos şi că cel botezat se găseşte în strânsă 
legătură cu Hristos. "20 

Sfintele Taine sunt săvârşite asupra acelora care vor: 

„Sfintele Taine sunt săvârşite de către Biserică sau de 
către Hristos în Biserică asupra unor persoane care vor să 
devină mădulare ale trupului tainic al Mântuitorului, unindu-se 
în acest sens cu Hristos. "2 

Patriarhul Daniel întăreşte adevărul prezentat de Vasile cel 
Mare, că botezul urmează după actul credinţei. Şi mai arată, de 
asemenea, că botezul este un asentiment al nostru, adică a unei 
poziţii pe care am luat-o deja şi pe care acum doar o pecetluim 
prin botez: 

„În cartea sa Despre Sfântul Duh, Sf. Vasile va explica 
această relaţie astfel: „Credinţa şi botezul sunt două condiţii 
ale mântuirii şi sunt legate, de nedespărțit, una de alta. Pe de o 
parte, credința se desăvârşeşte prin botez, iar pe de altă parte, 
botezul se întemeiază pe credinţă; ambele sunt depline (prin 
invocarea) aceloraşi nume [...]. Mărturisirea precede credința, 
care duce la mântuire, însă botezul, cel ce pecetluieşte 
asentimentul nostru, îl urmează de aproape” (sublinierile îmi 
aparţin).222 

Tot Vasile cel Mare ne face cunoscut categoric că spălarea 
de orice păcat se face în sângele lui Hristos, nu în apă; şi că cel 
care se botează trebuie să îndeplinească anumite condiţii 
înainte de a fi botezat, şi să se lase învăţat: 


21 pr. Coman, Studii teologice, | şi 2 la 1958, p. 78. 

2 Constantin Voicu, Botezul în Tradiţia Patristică, p. 76. 

%1 Constantin Voicu, Botezul în Tradiţia Patristică, p. 9. 

22 Daniel, Patriarhul Bisericii Ortodoxe Române, în Cuvânt înainte la cartea Sf. Vasile cel 
Mare, Despre Botez, Editura IBMBOR, Bucureşti, 2010, p. 5. 

„De aceea, prin credința în sângele lui Hristos, suntem 
curăţiți de orice păcat şi prin apă suntem botezați întru 
moartea Domnului, ca şi cum acest lucru a fost statornicit prin 
mărturia aşternută în scris, ca să murim păcatului şi lumii şi să 
trăim pentru dreptate... Aşadar, componenta principală a 
activității catehetice este cea a învăţăturii. Botezul poate fi 
primit numai după o prealabilă şi temeinică asimilare a 
învăţăturii creştine: „În afară de aceasta, se cuvine ştiut că mai 
întâi trebuie să te laşi învățat, şi abia mai apoi să te 
învredniceşti de preaminunatul botez. ” 223 

Macarie cel Mare învaţă că Dumnezeu nu mântuieşte pe 
om împotriva voii sale. Asta înseamnă că botezul făcut unui 
copil care nu-şi poate exprima voia sa nu poate constitui 
creștinarea lui: 

„Fără voința omului Dumnezeu însuşi nu face nimic — deşi 
poate — din respect față de liberul arbitru. Prin urmare, 
lucrarea mântuitoare a Duhului depinde de voinţa omului. lar 
dacă îi dăm toată voința noastră, atunci Dumnezeu pune pe 
seama noastră toată lucrarea mântuirii. "224 

Sf. Macarie arată că dacă cineva nu se apropie de Domnul, 
mânat de propria lui voinţă şi cu tot sufletul şi nu se roagă cu 
credință puternică, nu dobândeşte vindecarea. Poate un copilaş 
să se apropie de Domnul mânat de voinţa lui şi să se roage cu 
credinţă pentru a primi vindecarea de boala păcatului? 

„...dacă acel orb n-ar fi strigat, iar femeia cea bolnavă n- 
ar fi alergat către Domnul, n-ar fi dobândit vindecarea, tot aşa, 
dacă cineva nu se apropie de Domnul, mânat de propria lui 
voinţă şi cu tot sufletul şi nu se roagă cu credinţă puternică, nu 
dobândeşte vindecarea. "25 

Vasile cel Mare, chiar în titlul unui subcapitol al cărții sale, 
arată că trebuie mai întâi să fii învăţat de Domnul şi după aceea 
să fii vrednic de botez: 


23 Sf. Vasile cel Mare, Despre Botez, Editura IBMBOR, București, p. 20. 
24 Sf. Macarie cel Mare, Omilii duhovniceşti. Omilia a XXXVII-a, 10. 


25 Sf. Macarie cel Mare, Omilii duhovniceşti. Omilia a XX-a, 3. 

„ Cuvântul I: Despre faptul că trebuie mai întâi să fii 
învăţat de către Domnul, şi după aceea să devii vrednic de 
Sfântul Botez. "2% 

Sf. Vasile cel Mare învaţă exact aceleaşi adevăruri despre 
botez ca şi Sfânta Scriptură: 

„Din acestea toate se înțelege că rațiunea nașterii de sus 
este asemănarea cu Dumnezeu. Însă nu se poate naşte cineva 
de sus dacă nu a primit harul lui Dumnezeu mai înainte, 
precum Apostolul a arătat cu claritate, atât în cele ce premerg 
botezului, cât şi în cele ce-i urmează. "227 

„De aceea, prin credința în sângele lui Hristos, suntem 
curăţiți de orice păcat şi prin apă suntem botezați întru 
moartea Domnului, ca şi cum acest lucru a fost statornicit prin 
mărturia aşternută în scris. "228 

„Oricine — spune Domnul — nu-şi poartă crucea şi nu-Mi 
urmează nu poate fi ucenicul Meu' (Luca 14:27). Aceasta 
O făgăduim, după cât se pare, prin apa botezului, mărturisind 
că împreună [cu Hristos] ne răstignim. "2% 

Sf. Antim Ivireanul, comentând Marcu 16:16 se aliniază 
desăvârşit Sf. Scripturi: 

„Și, pentru ca să vă încredințaţi cum că iaste cuvântul 
acesta adevărat, ascultați de vedeţi că zice Hristos către 
apostoli la 16 capete ale lui Marcu: „Mergeţi în toată lumea, 
propoveduiţi Evanghelia la toată zidirea şi cela ce va crede şi 
să va boteza, să va spăsi; iar ce nu va crede, să va osândi” 
(sic).230 

Patriarhul B.O.R. Daniel întăreşte învăţătura potrivit căreia 
apa botezului are rolul să ne boteze; dar curățirea de păcate este 
obţinută prin prin credința în sângele lui Hristos. 

„De aceea, prin credinţa în sângele lui Hristos, suntem 
curăţiți de orice păcat şi prin apă suntem botezați întru 


26 Sf. Vasile cel Mare, Despre Botez, p. 27. 
21 Sf. Vasile cel Mare, Despre Botez, p. 56. 
2 Sf. Vasile cel Mare, Despre Botez, p. 92. 
* Sf. Vasile cel Mare, Despre Botez, p. 39. 
20 Sf. Antim Ivireanul, Didahii, Editura Basilica, Bucureşti, 2010, p. 79. 

moartea Domnului, ca şi cum acest lucru a fost statornicit prin 
mărturia aşternută în scris, ca să murim păcatului şi lumii şi să 
trăim pentru dreptate. "25! 

Sf. Vasile cel Mare insistă asupra ordinii predate de 
Domnul la Matei 28:20, prin cuvintele: 

„De vreme ce poruncind Domnul, mai întâi: 'Învăţaţi toate 
popoarele” şi după aceea „Botezându-le” şi cele următoare, voi, 
trecând prima sub tăcere, ne-aţi cerut cuvânt despre cea de a 
doua. Noi însă, dacă nu am răspunde numaidecât, ne-am face 
potrivnici poruncii Apostolului... (vezi 1] Petru 3:15). 

Totuşi, socotim că este necesar să dezbatem chestiunea 
pornind de la ordinea predată de Domnul, astfel încât şi voi, 
mai întâi, să cunoaşteţi înţelesul lui „învăţaţi” şi, mai apoi, să 
primiţi în chip firesc învățătura preaslăvitului botez. "232 

Sfântul Vasile cel Mare afirmă ideea existenţei unei ordini 
a poruncilor Domnului: 

„Se cuvine mai întâi Să fim învăţaţi dacă există o ordine şi 
o înlănţuire logică în poruncile Domnului, astfel încât una să 
fie prima, alta a doua şi aşa mai departe; ori dacă toate au 
aceeaşi valoare una în raport cu alta şi dacă trebuie toate 
considerate ca având aceeaşi întâietate, astfel încât, celui care 
o doreşte, îi este îngăduit să înceapă de unde voieşte, ca într-un 
cere. 25 

Botezul cu apă este o asemănare a morţii noastre cu 
Hristos, nu realitatea: 

„Este evident că ne şi răstignim noi, cei care ne botezăm 
Cu apă, care este asemănarea crucii, a morţii, a mormântului 
şi a învierii din morţi, precum este scris. "254 

Din nou despre ordinea dintre botez şi credinţă: 

„Prin aceasta ne va fi lesne să reuşim în tot ceea ce 
lucrăm, dacă vom urma în chip statornic porunca dată de 


%1 Daniel, ÎPS Patriarhul Bisericii Ortodoxe Române în Cuvânt Înainte la cartea Despre Botez, 
Bucureşti 2010, p.7. 

2 Sf. Vasile cel Mare, Despre Botez, p. 27-29. 

253 Sf. Vasile cel Mare, Despre Botez, subsolul p. 28. 

234 Sf. Vasile cel Mare, Despre Botez, subsolul p. 69. 

Domnul nostru lisus Hristos, împreună cu botezul, grăind: 
“Învățându-le să păzească toate câte v-am poruncit vouă” 
(Matei 28:20). "255 

Iar în citatul care urmează ne face cunoscut nu numai că 
credinţa vine întâi, ci că trebuie să se vadă o schimbare de viaţă 
şi numai după aceea să fie învrednicit de botez: 

„Atunci va deveni demn să fie botezat în numele Sfântului 
Duh, când îşi va schimba şi locul şi felul de viaţă şi semenii 
împreună cu care trăieşte. Şi astfel, umblând întru Duhul, să ne 
învrednicim a fi botezați întru numele Fiului şi să ne îmbrăcăm 
în Hristos. "236 

Cel care se apropie de Hristos trebuie să înveţe a se preda 
Domnului, renunțând chiar şi la lucrurile care i se par lui bune. 
Apoi se va gândi la botez: 

„lar cel care crede în Domnul şi se apropie de EI pregătit 
pentru ucenicie, trebuie mai întâi să înveţe a renunţa la orice 
păcat şi apoi la toate pricinile care îl abat de la supunerea 
datorată Domnului, chiar dacă acestea i s-ar părea bune "257 

Iată aici un document ortodox al patristicii cu însemnătate 
absolută pentru viaţa Bisericii. Cine ar mai putea spune că 
adevărata ortodoxie învaţă botezul copiilor în faşă? 

„Simbolul  Niceo-Constantinopolitan are însemnătate 
absolută pentru viaţa Bisericii. Nimeni nu poate deveni 
mădular al Bisericii dreptmăritoare a lui Hristos dacă nu este 
botezat, şi Taina Botezului se administrează DUPĂ rostirea 
Simbolului de Credinţă al Bisericii sau Crezul "238 

Întrebăm: cum se mai poate justifica botezul copiilor mici 
care nu pot rosti simbolul? Astfel, cei care botează copii mici 
încalcă nu numai Sf. Scriptură, ci încalcă şi hotărârile 
Canoanelor Bisericii primelor secole. 


%5 Sf. Vasile cel Mare, Despre Botez, p. 85. 

236 Sf. Vasile cel Mare, Despre Botez, pp. 90-91. 

237 Sf. Vasile cel Mare, Despre Botez, p.30. 

%8 O exegeză a Crezului ortodox. Florilegiu patristic, Editura Basilica, Bucureşti 2010, p. 7. 

loan de Kronstadt afirmă că botezul recunoscut de 
ortodoxie este cel venit de la Apostoli: 

„Evlaviosul Cornelie sutaşul a fost un păgân care se ruga 
şi făcea milostenie mereu, şi a fost învăţat de înger să-l cheme 
pe Apostolul Petru şi să asculte de la el cuvântul mântuirii şi să 
primească botezul împreună cu toată casa sa. Grăitor! "25 

Tot el învaţă că numai preacuratul Sânge al lui Hristos 
Dumnezeu poate curăți păcatele: 

„Mijlocirea sângelui. Cred în atotcurăţitoarea mijlocire a 
preacuratului Sânge al lui Hristos Dumnezeu, celui vărsat spre 
iertarea păcatelor întregii lumi (ce crede neabătut şi după 
adevăr) şi a păcatelor mele; cred în atotputernica mijlocire a 
Sângelui acestuia care grăieşte (mijloceşte) mai puternic decât 
cel al lui Abel... 

Păcatul este otravă atotspurcată, omorâtoare, cât se poate 
de chinuitoare şi totodată amăgitoare a satanei, care ucide 
sufletul şi trupul pe vechi, care cufundă în întunericul cel 
dinafară, care desparte sufletul pe veci de Dumnezeu. De 
această otravă curăţă numai Sângele lui Hristos. "240 

Monahul Policarp Pârvuloiu, despre învăţătura sf. Vasile 
cel Mare privind botezul: „Învățătura Sfântului Vasile despre 
botez este cea tradițională a Bisericii, expusă şi explicată în 
mod simplu şi accesibil.” 241 

Constantin Voicu ne introduce în practici ale botezului 
nou-testamental, aşa cum era practicat de Părinţii Bisericii, 
potrivit literaturii patristice: 

„Un alt nume [pentru botez] utilizat cu predilecție în 
grecește este photismos ori photisma, adică luminare. Cei ce se 
pregăteau să primească botezul se numeau photezomenoi, 
adică cei către luminare, cum s-a tradus în ecteniile pentru cei 


*% Sf. loan de Kronstadt, Spicul de grâu, colecţia Părinţi Ruşi, Editura Sofia, ediţia a II-a 
revizuită, p. 19. 

4 Sf. loan de Kronstadt, Spicul de grâu, pp. 44-45, 47. 

41 monah Policarp Pârvuloiu, în Introducerea cărţii sf. Vasile cel Mare, Despre Botez, Editura 
IBMBOR, Bucureşti, 2010, p. 17. 

chemaţi din liturghia darurilor mai înainte sfinţite; iar cei de 
curând botezați se numeau neophistoi. "2? 

Şi sf. Irineu vorbeşte desluşit despre nevoia participării 
omului la opera de spiritualizare: 

„Dar trebuie ca şi sufletul să se spiritualizeze pe sine 
însuşi prin alegerea sa liberă. ” 2% 

loan Damaschinul se aliniază desăvârşit învăţăturii 
Mântuitorului din Marcu 16:16: 

„Prin urmare, a fi botezat în Hristos înseamnă a se boteza 
cei care cred în E1.”244 

Preotul Nicolae Moşoiu limpezeşte condiţia prezenţei 
Duhului Sfânt în cazul săvârşirii botezului, mergând până acolo 
încât să afirme că, altfel, botezul ar fi nedeplin: 

„Nu este vorba, cum ar părea la o primă vedere, de două 
botezuri, ci de unul singur, care ar fi nedeplin dacă s-ar săvârşi 
fără prezenţa Duhului Sfânt”.2%5 

Sfântul Simeon al Tesalonicului: 

„Această a doua naştere „nu din voie trupească, nici din 
voie bărbătească, ci de la Dumnezeu, este începutul unei vieţi 


noi”. 246 


Al doilea comentariu al sfântului Simeon al Tesalonicului: 

„Botezul este o imitare simbolică a morţii reale şi Învierii 
lui Hristos [...] 24 

Macarie cel Mare aşează mărturia Scripturii la locul care 
i se cuvine — autoritate absolută: 

„Pentru că numai atunci când „Duhul lui Dumnezeu 
mărturiseşte împreună cu duhul nostru” (Romani 8:6), precum 


22 arh. prof. dr. Constantin Voicu, Botezul în Tradiţia Patristică, Editura Agnos, Sibiu, 2011, p. 
18. 

2% C£. H. Crouzel, Theologie de l'image..., p. 182 sq., apud P. Tomas Spidlik S.J, Spiritualitatea 
Răsăritului creştin, ediţia a II-a, traducere de Ioan I. Ică jr, Editura Deisis, Sibiu, 2005, p. 136. 
4 Sf. loan Damaschinul, Dogmatica IV, 9, col. 117B, trad. rom., p.154, apud arh. prof. dr. 
Constantin Voicu, Botezul în Tradiţia Patristică, Editura Agnos, Sibiu, 2011, p. 204. 

5 pr. Nicolae Moşoiu, Botezul în Duhul Sfânt în învăţătura Sfântului Simeon Noul Teolog, p. 
60, apud Constanin Voicu, Botezul în tradiția patristică, p. 213. 

246 Sf. Simeon al Tesalonicului, De sacramentis, PG 60, col. 212B, apud Constantin Voicu, 
Botezul în tradiţia patristică, p. 222. 

247 Sf. Simeon al Tesalonicului, De sacramentis, 60, col. 212B. p. 222. 

spune Sf. Apostol Pavel, suntem cu adevărat vrednici de Hristos 
şi fii ai lui Dumnezeu; deci nu atunci când, după propria 
părere, ne socotim drepți. „Pentru că nu cel ce se laudă singur 
este dovedit bun, ci acele pe care Domnul îl laudă” (2 Corinteni 
1048) 748 

Ce altă dovadă ne mai trebuie pentru Justificarea botezului 
la maturitate din partea Sfintei Tradiţii, când chiar următorul 
document al patristicii vorbeşte despre botezul lui Iisus socotit 
prototip pentru toţi cei ce primesc botezul?! A fost botezat lisus 
ca prunc în faşă?! Nu, ci la vârsta de maturitate, la 30 de ani: 

„Actul botezului lui lisus de către loan a servit ca bază a 
instituirii botezului creştin: lisus botezat certifică practica 


botezului în Biserică, El devenind prototip pentru toţi creştinii 


care primesc Botezul. "249 


b) Alte documente 


i) Primul argument care dovedeşte că persoana botezată 
trebuie să fie în deplină cunoştinţă de cauză şi să-şi exprime 
liberă dorinţa aceasta îl luăm chiar din Crezul Ortodox. Crezul 
începe cu Cred într-unul Dumnezeu... şi continuă spre sfârşit cu 
Mărturisesc un Botez întru iertarea păcatelor. Trebuie 
menţionat aici că forma de adresare este la persoana întâi, 
singular. Eu, cel care spun Crezul, eu sunt cel care cred, eu sunt 
cel care mărturisesc botezul întru iertarea păcatelor! Dacă eu 
mărturisesc, înseamnă că eu, nu altcineva în locul meu, ci eu, 
acela care spun Crezul, fac şi mărturisirea prin actul botezului. 
Altfel, Crezul ar fi trebuit să conţină formule adecvate 
practicării botezului prin intermediar, aşa cum se face azi, 
incluzând ceva cu referire la credinţa şi mărturisirea naşului 
pentru copil. Dar acesta ar fi însemnat nu acel singur botez, ci 


248 Sf. Macarie cel Mare, Omilii duhovniceşti. Cuvânt despre desăvârşirea în Duh, 12. 
arh. prof. dr. Constantin Voicu, Botezul în Tradiţia Patristică, Editura Agnos, Sibiu, 2011, 
pp. 23-25. 

un alt botez, deoarece acel singur botez mărturisit în Crez 
urmează DUPĂ credinţă, nu înainte. 

Tot cu privire la Crez amintim şi că botezul este conceput 
întru iertarea păcatelor. Atenţie, este întru, nu ca plată pentru 
iertarea păcatelor. Iertarea de păcate este lucrarea 
Mântuitorului şi se obţine în temeiul sângelui Său vărsat pe 
cruce (Coloseni 1:14). Şi chiar vorbind despre iertarea 
păcatelor, vom vedea imediat mai jos, la aliniatul următor, că 
iertarea păcatelor este acordată de Dumnezeu în condiții de 
deplină libertate de alegere a omului — la fel cum ne vorbeau şi 
citatele de mai sus şi cum vom întâlni şi mai jos. De aceea şi 
Crezul ortodox este alcătuit exclusiv pentru persoane mature, 
capabile să consimtă liber, în deplină cunoştinţă de cauză şi 
nesiliţi de nimeni să aibă parte de iertarea păcatelor. Dacă 
Părinţii Bisericii ar fi crezut şi într-o formă de botez în cadrul 
căreia credinţa naşului ar fi putut înlocui credinţa copilului, în 
mod sigur ar fi prevăzut o excepţie de la libertatea de alegere, 
excepţie care ar fi fost stipulată în cadrul Crezului, fie şi măcar 
ca o anexă — dar aşa nu există nici în Sfânta Scriptură. Acesta 
este un argument care demonstrează că botezul copiilor nu 
este potrivit Sfintei Scripturi, nici Sfintei Tradiţii, ci este de 
origine omenească. 

ii) George Remete. Următorul argument al scriitorilor 
bisericeşti, pe care-l aducem în sprijinul înţelegerii că 
adevărata credinţă ortodoxă nu concepe botezul persoanelor 
care nu pot face mărturisirea de credinţă, l-am luat din lucrarea 
preotului Remete: 

„În fața lui Dumnezeu omenirea este nu numai un tot, unitar 
prin fire, origine şi scop, ci şi o unitate de persoane, adică de 
existenţe distincte unice, libere fiecare în parte. Mântuirea 
înseamnă deci nu numai înnoirea umanităţii în general ci şi 
împropierea liberă a acestei înnoiri, prin voinţă şi fapt, de către 
fiecare persoană. Această împropiere se numeşte mântuirea 
subiectivă. Mântuirea înseamnă transformarea, înnoirea reală a 
omului ca persoană. Însă persoana înseamnă libertate şi 

responsabilitate. De aceea, omul nu poate fi mântuit numai prin 
acțiune exterioară asupra lui, prin mântuirea obiectivă, ci 
trebuie să participe şi el, liber şi responsabil, la propria lui 
mântuire. Această impropiere, de către fiecare om în parte, 
constituie mântuirea subiectivă...”25 (sublinierile îmi aparţin). 

Acestea sunt învățături care se predau în seminarele şi 
facultățile de teologie ortodoxă din ţară. Aceasta este adevărata 
învățătură cu privire la botez, pe aceasta au învăţat-o preoţii 
ortodocşi români. Că sfinţiile lor o practică sau nu, acesta este 
un alt subiect de discuţie. Adevărul este şi rămâne numai unul, 
aşa cum bine spune arhiepiscopul de Alba Iulia Andrei în 
prefața la cartea amintită mai sus: „Într-o lume pluralistă 
întâlneşti multe doctrine religioase. Din spirit de iubire creştină 
şi de toleranţă eşti chemat să-l respecţi pe tot omul, cu crezul 
lui şi cu convingerile lui. Trebuie însă să ştii că unde se 
vorbeşte de mai multe adevăruri nu există nici un adevăr. 
Adevărul este unul singur: „Eu sunt Calea, Adevărul şi Viaţa, 
spune Domnul nostru lisus Hristos la loan 14:6.” 

iii) Al treilea argument care întăreşte puternic adevărul cu 
privire la doctrina corectă a botezului în cadrul ortodoxiei de la 
origine îl avem tot în lucrarea Dogmatica Ortodoxă, în care 
preotul George Remete dezvoltă foarte documentat dreptul 
omului de a-şi alege liber destinul veşnic, aşa cum îi l-a rânduit 
Creatorul (sublinierile îmi aparţin): 

„Mântuirea obiectivă este lucrarea divină de mântuire a 
întregii umanităţi la modul general, care se extinde deci în 
principiu asupra tuturor persoanelor. Însă mântuirea nu 
înseamnă intrarea în rai fără voinţa omului. Ea este un proces 
organic, o schimbare reală a omului care trebuie (omul) să 
consimtă şi să şi-o însuşească personal prin voinţă... Se poate 
afirma că mântuirea obiectivă a deschis porțile raiului pentru 
toți, căci toți am fost răscumpăraţi din robia păcatului 
strămoşesc şi împăcați cu Dumnezeu, dar, atenţie, încă nu am 


25 George Remete, Dogmatica Ortodoxă, p. 270. 

intrat în rai. Ca să intrăm în rai este nevoie de acţiunea 
noastră personală. Această mântuire personală este mântuirea 
subiectivă. Sf. Părinţi subliniază că dacă Dumnezeu l-a creat pe 
om fără voia lui, în schimb nu-l mântuieşte fără voia şi fără 
participarea lui. Această participare, colaborare reală a 
omului, în plus față de mântuirea obiectivă o arată Sf. 4p. 
Pavel prin cuvintele „Lucraţi cu frică şi cu cutremur la 
mântuirea voastră” (Filipeni 2:12). 2%! 

O ultimă mărturie cu privire la libertatea omului de a 
decide personal cu privire la primirea mântuirii aparţine 
părintelui Rafail Noica: 

„Când Dumnezeu zice să facem om după chipul nostru... 
îndumnezeirea care este dorirea cea mai adâncă a acestei 
făpturi cuvântătoare, îndumnezeirea stă numai în puterea 
Dumnezeului celui adevărat, care nu ca dumnezeii păgâni care 
erau geloşi, Dumnezeu vrea să împărtăşească dumnezeirea cu 
făptura Sa cuvântătoare până la totală identitate, zic marii 
Părinţi... Alegerea însă este a omului. Alegerea omului este 
întemeiată pe libertatea pe care Dumnezeu a pus-o în om. Că 
vrem, că nu vrem, că vrem în chip smintit sau că vrem în chip 
sfânt, sau că refuzăm în chip smintit sau din aşa zisă smerenie, 
avem în noi o libertate care este culmea culmilor darurilor 
dumnezeieşti prin care ne putem cu adevărat îndumnezei. 

Adică dacă omul nu ar avea o libertate care poate să 
treacă peste dragostea lui Dumnezeu, peste atotputerea lui 
Dumnezeu, peste toate minunile pe care le poate face 
Dumnezeu şi vrea să le dea moştenire omului cu puterea de a 
face minuni, dacă omul n-ar putea, paradoxal, totuşi refuza, 
paradoxal omul nu ar putea nici deveni un dumnezeu. Căci a 
fabrica o chestie pe care s-o numeşti dumnezeu este o chestie. 
Însă omul are libertatea aceasta. Și aş vrea, mi-a venit dorul să 
subliniez lucrul ăsta şi să vă spun: fie că vă simţiţi libertatea 
câteodată într-un moment chiar tragic când nu ştii ce să faci cu 


251 George Remete, Dogmatica Ortodoxă, p. 238. 

ea, eşti liber dar încotro... Deci fie că simţiţi libertatea aceasta 
până la panică fie că vă simţiţi îngrădiţi şi libertatea vă este 
îngrădită de om şi de diavol şi nu puteți să vă mişcaţi la 
dreapta sau la stânga şi sunteți sufocaţi fie de regimul din care 
de curând aţi scăpat sau de oameni buni care vă strâmtorează 
libertatea ...nici cei care vor să vă strâmtoreze nu pot să vă 
strâmtoreze până la capăt - omul este liber. ” 22 

Să reținem, dacă omul nu ar avea o libertate, nu ar putea 
nici deveni un dumnezeu. 

iv) lată cât de explicit şi categoric se ridică adevărata 
Sfântă Tradiţie ortodoxă împotriva administrării botezului unor 
persoane în necunoştinţă de cauză: 

„Condiţiile care se cer de la primitorul botezului sunt: 
voinţa de a se boteza, credinţă şi căinţă... Conform poruncii 
Domnului, Biserica nu sileşte pe nimeni să se boteze. Cel ce 
vrea să primească această sfântă taină trebuie să-şi manifeste 
dorința de a o primi. Botezul săvârşit asupra cuiva împotriva 
voinței lui e nul... Credinţa este absolut necesară pentru 
primirea botezului... Biserica cere de la cel care vine la botez 
să aibă credinţa creştină. "255 

Dacă, deci, se consideră totuşi botezul copiilor mici, de ce 
nu se aduc argumente biblice care să motiveze abaterea de la 
libertatea lor de a-şi alege destinul veşnic, libertate pe care le-a 
acordat-o Dumnezeu şi pe care Părinţii Bisericii o respectă 
neabătut, ca să se poată astfel califica şi ei pentru botez? 

v) Iustin Martirul spune: „De altfel Isaia nu v-a trimis la 
baie ca să vă spălați acolo crima şi celelalte păcate, căci toată 
apa mării n-ar fi în stare să vă curăţească; ci după cum este 
natural, baia aceea mântuitoare despre care a vorbit atunci, 
este baia celor ce se pocăiesc şi care se curăţă nu prin sângele 
țapilor şi al oilor ci prin credinţa în sângele lui Hristos şi prin 
moartea Lui... Căci ce folos poate să aibă botezul acela care 


22 http:/Avww.youtube.com/watch?v=HG5XRPeZNBKk. Un cuvânt rostit de părintele Rafail 
Noica în 2006, la mănăstirea Hozeva, accesat în ianuarie 2014. 
253 Teologia Dogmatică şi Simbolică, vol. II, pp. 853-854, Bucureşti, Editura IBMBOR, 1958. 

curăță numai carnea şi trupul? Botezaţi-vă sufletul de urgie şi 
de îmbuibare, de invidie şi de ură, căci numai atunci trupul va 
“fi cură 254 

Iar într-o altă lucrare, Iustin Martirul dărâmă puternic unul 
din temeiurile susținătorilor: 

„Într-adevăr, lisus a zis “Lăsaţi copilaşii să vină la Mine şi 
nu-i opriți”. Dar să-i lăsăm să vină ei atunci când cresc, când 
învaţă, când sunt învăţaţi la Cine să vină să devină creştini, 
atunci când sunt ei în stare să-L cunoască pe Hristos. Oricine 
îşi dă seama de seriozitatea botezului, va purta teamă de 
primirea lui mai mult decât de amânarea lui. Credinţa reală 
este siguranța mântuirii."255 

Este semnificativ şi faptul că Sf. Chiril al Ierusalimului 
care a scris multe cateheze pe tema botezului, n-a amintit 
niciodată despre botezul copiilor. 

vi) Dumitru Stăniloae învaţă că botezul nu poate fi dat fără 
conlucrarea candidatului: 

„Prin Taina Botezului, instituită de Mântuitorul, omul care 
crede în Hristos, se renaşte din apă şi din Duh la viaţa cea 
adevărată în Hristos şi devine membru al Bisericii”256. Atragem 
aici atenţia asupra sintagmei omul care crede în Iristos, acela 
se renaşte. Dacă ar fi fost adevărat că şi omul în locul căruia 
crede altă persoană s-ar renaşte, de ce nu s-a făcut această 
menţiune aici? 

O altă mărturie a părintelui Stăniloae: „Orice viață după 
Dumnezeu începe prin auzirea Cuvântului şi prin pocăință. De 
la pocăință se înaintează la virtute.” Numai de la pocăință se 
înaintează la virtute - aşa ne învaţă cel mai luminat teolog 
ortodox al sfârşitului secolului XX. 

Prezentăm în continuare lista a zece Părinţi şi a 
împăratului Theodosie, care au fost botezați la vârsta de 


254 Justin Martirul, Dialogul cu iudeul Trifon, făcând referire la Isaia 1:16, pp. 42 şi 45. 

55 Iustin Martirul, Jurgens, p. 129. 

256 Dumitru Stăniloae, Teologia Dogmatică Ortodoxă, vol. III, p. 34. 

25 Sf. Maxim Mărturisitorul, Ambigua, vol. 80, Colecţia Părinţi şi Scriitori bisericeşti, 
Bucureşti, 1983, p. 252, nota 321. 

maturitate, aşa cum învaţă Sfânta Scriptură şi aşa cum învaţă, 
deopotrivă, Sfânta Tradiţie şi începem cu Sf. loan Gură de 
Aur: 

Sf. loan Gură de Aur (347-407) a fost născut în casă 
creştină. Părinţii lui au fost creştini. El totuşi s-a botezat la 
vârsta de 22 de ani. Atunci era la ordinea zilei să se amâne 
botezul până când omul era deplin conştient de pasul pe care-l 
făcea.258 Şi tot Sf. loan Gură de Aur, tâlcuind textul de la loan 
3:5, făcea următorul comentariu foarte interesant: 

„Dacă aceasta ar fi îngăduit şi n-ar mai fi nevoie de părerea 
sau voinţa celui ce primeşte această taină (botezul), nici 
consimțământul celui din viaţă (aici se referă la botezul pentru 
cei morți din 1 Corinteni 15:29), apoi atunci ce împiedică pe 
greci şi iudei de a deveni credincioşi astfel, adică alții primind 
botezul în locul lor, după ce dânşii încetează din viaţă? "25 

Urmează apoi: Sf. Athanasie cel Mare (298-373); Sf. 
Grigorie de Nazianz (330-389); Sf. Vasile Cel Mare (329-379); 
Sf. Grigorie de Nissa (330-399), frate cu Sf. Vasile cel Mare; 
Sf. Ambrozie (340-397); Sf. Dumitru (248-305); Sf. Gheorghe 
(+303); Fer. Augustin (354-430); Fer. Ieronim (346-420). Şi 
Theodosie, împărat roman (346-395), a primit botezul la 
maturitate. Majoritatea dintre ei se trag din familii creştine, cum 
i-am putea cita pe cei doi fraţi, Grigorie de Nissa si Vasile cel 
Mare, apoi Fericitul Augustin şi alții. Şi nici nu putea să fie 
altfel din moment ce, la vremea lor, Sfânta Tradiţie, care este 
desăvârşit aliniată cu Sfânta Scriptură, era ţinută cu toată 
cinstea care i se cuvine, practicându-se botezul nou testamental, 
urmând credinţei. 

Paul Evdokimov comentează interesant renaşterea din duh, 
nu din apă: 


2 Revista Ortodoxă Studii Teologice nr. 9-10/1977, p. 617. 
259 Sf. loan Gură de Aur, Omilia 40 la 1 Corinteni, p. 568, trad. arhimandrit Teodosie Atanasiu, 
Bucureşti, 1908. 

„Credinţa inteligentă este fapta unui adult, nu cea a unui 
copil. Biserica se întemeiează pe renaşterea în duh, iar nu pe 
naşterea naturală a omului.260 


Nicodim Aghioritul îl citează pe Chiril al Ierusalimului: 

„Nicodim Aghioritul învaţă că “Dumnezeiescul Chiril al 
Ierusalimului îi sfătuieşte pe catehumeni să se boteze după ce, 
mai întâi, au fost luminaţi. Pentru că Harul Duhului Sfânt se dă 
în raport cu credința şi curăţia. "25! 


Paul Althaus ne face cunoscut că: 
„Abia Hristos cel înviat, odată cu instituirea botezului, i-a 
precizat forma şi modul îndeplinirii. Prin urmare [...] ca ceva 


cu totul nou, botezul există abia de la rostirea cuvintelor de la 
Mt. 28:19-20” [... JP? 


Constantin Voicu afirmă cu privire la botezul nou- 
testamental, recunoscut de Sfânta Tradiţie: 

„Din ziua aceea (a pogorării Duhului Sfânt), investiţi cu 
putere de sus, Apostolii au început a vesti Evanghelia şi a 
împărtăşi Sfântul Botez celor ce îl primeau cu credinţă [...] Sf. 
Petru, în cuvântarea de la Cincizecime, le adresa evreilor 
îndemnul: „Pocăiţi-vă şi să se boteze fiecare dintre voi în 
numele lui lisus Hristos, spre iertarea păcatelor voastre, şi veţi 
primi darul Duhului Sfânt. [...] Deci cei ce au primit cuvântul 
lui s-au botezat." — vezi F.A. 2:38 şi 41... "265 


2% Paul Evdokimov, Iubirea nebună a lui Dumnezeu, Editura Anastasia, traducere după 
originalul din Paris, 1973, Bucureşti. 

21 Nicodim Aghioritul, Calea Sărbătorilor, vol. III, publicat la Tesalonic 1987, p. 289, apud 
protopresbyter prof. univ. dr. Ioannis Romanides, Zeo/ogia Patristică, Editura Metafraze, 
Bucureşti, 2011, p. 183, subsolul paginii. 

2 Paul Althaus, Die Heilssbedeutung der Taufe im Newen Testamente, Qutersloch, 1897, p. 27, 
apud Constantin Voicu, p. 30. 

2% Constantin Voicu, Botezul în Tradiţia Patristică, Editura Agnos, Sibiu, 2011, p. 31. 

c) Cum erau respectate 
condițiile, temeiurile şi maniera practicării botezului 
pe vremea Sfinţilor Părinţi ai Bisericii 


În cap de listă vom aduce un canon care datează de pe 
vremea când unii dintre apostolii Domnului erau în viaţă, 
considerat fiind ca aparținând chiar Apostolilor. Este vorba 
despre  Didahia__celor___Doisprezece__ Apostoli din Siria 
occidentală de la anii 50 sau 90-100, care ne face cunoscut 
acest detaliu: 

1) „lar cu privire la Botez, aşa să botezați... să postească 
înainte de botez cel ce botează şi cel botezat şi dacă pot şi alții, 
iar celui ce se botează porunceşte-i să postească o zi sau două 
înainte. ""264 

Este demn de semnalat faptul că aceste scrieri sunt validate 
de către cele mai competente surse ale ortodoxiei de azi. Şi 
înțelegând din expunerile lui George Remete, Christos Yanaras, 
a părintelui Noica şi ale altora că Dumnezeu respectă libertatea 
de alegere a omului în problema mântuirii, nu ne este greu să 
înţelegem de ce există instrucţiuni precise, preliminare bote- 
zului, pentru candidatul la botez. Din nefericire, azi nici nu se 
mai pomeneşte despre postirea preotului care botează. Cât 
despre cel care se botează, cum ar putea pruncul în faşă să 
postească? lar dacă este vorba despre ceilalți de pe lângă el, 
cine să postească? Azi se fac chefuri mari cu mâncare, băutură, 
dans şi o seamă întreagă de acte deloc lăudabile, care sunt 
vehement criticate de către Sfinţii Părinţi ai Bisericii, Gherontie 
Ghenoiu şi alții. 

2) Mergem acum mai departe, tot la cartea amintită: „Când 
sunt aduşi cei care vor primi botezul, să se cerceteze viaţa lor: 
dacă au trăit în cuviinţă cât timp au fost catehumeni, dacă au 
cinstit pe văduve, dacă au vizitat pe bolnavi, dacă au făcut 


24 loan I Ică junior, primul volum al lucrării Canonul Ortodoxiei, Canonul Apostolic al 
primelor secole, Sibiu, 2008, Editura Deisis, p. 568 (Botezul). 


173 


toată fapta bună. Şi cei care i-au adus să dea mărturie despre 
fiecare: a făcut aşa, a auzit Evanghelia! Din momentul în care 
au fost separați, să se pună mâinile peste ei în fiecare zi, până 
ce vor fi exorcizaţi. Când se apropie ziua în care vor fi botezați, 
episcopul să-i exorcizeze pe fiecare din ei, ca să ştie dacă e 
curat. lar dacă nu e bun, dacă nu e nici curat să fie pus 
deoparte, fiindcă n-a ascultat cuvântul în credinţă, căci e cu 
neputinţă ca străinul să se ascundă mereu... "265 

Instrucţiunile acestea cu privire la condiţiile foarte detaliate 
pe care trebuie să le întrunească candidatul la botez şi preotul 
care botează, împreună cu comunitatea în sânul căreia se 
oficiază botezul, continuă pe parcursul a mai mult de trei pagini 
în cartea amintită, din care însă am amintit numai cele trei fraze 
de mai sus. Nu oricine putea să se boteze la vremea aceea. 


3) Iustin Martirul şi Filozoful: „Câţi s-ar lăsa convinşi şi ar 
crede că sunt adevărate cele învăţate şi spuse de noi şi 
făgăduiesc să poată trăi aşa, aceştia sunt învăţaţi să se roage şi 
să ceară postind de la Dumnezeu iertarea păcatelor dinainte 
(de botez), noi înşine rugându-ne şi postind împreună cu ei. 
După care sunt duşi de noi la apă...266 

Comentând acest citat al lui Iustin Martirul, cine ar putea 
acuza Sfinta Tradiţie ortodoxă ca propovăduind botezul drept 
spălare de păcate? Adevărata învăţătură a credinţei ortodoxe 
este aliniată perfect cu descoperirea lui Hristos, vestită de 
dumnezeieştii şi sfinții Lui apostoli, mărturisind iertarea 
păcatelor înainte de botez, înainte de cufundarea propriu-zisă 
în apă. 


4) Cităm acum din Constituţiile Sfinților Apostoli prin 


Clement, din care aflăm condiţiile pe care candidatul la botez 
trebuie să le îndeplinească înainte de botez: 


2% loan 1 Ică junior, Canonul Ortodoxiei, Didahia celor Doisprezece Apostoli, Tradiţia 
Apostolică a lui Ipolit din Roma scrisă la anii 50, p. 579, articolul Despre cei ce vor primi 
botezul. 

2% Justin Martirul şi Filozoful, Apologia I către Antoninus Pius, scrisă la Roma prin anul 155, în 
Joan Ică junior, Canonul Ortodoxiei, p. 366 (Botezul). 

„Cel botezat să fie (1) străin de orice impietate, (2) 
nelucrător faţă de păcat, (3) prieten al lui Dumnezeu, (4) 
vrăjmaş al diavolului, (5) moştenitor al Tatălui, (6) 
comoştenitor al Fiului Său, (7) renunţător la Satana, (8) la 
demoni şi amăgirile lor, (9) curat, (10) pur, (11) cuvios, (12) 
iubitor de Dumnezeu, (13) fiu al lui Dumnezeu, (14) rugându-se 
ca un fiu tatălui şi spunând aceste cuvinte primite de la 
adunarea comună a  credincioşilor..."2%  (numerotarea îmi 
aparţine). 

Să luăm aminte, ceea ce avem în față este parte din 
Constituţiile Sfinţilor Apostoli ai Mântuitorului! Aceste gânduri 
sunt scrise la anii timpurii ai lui 380 şi publicate în Canonul 
Ortodoxiei. Şi afirmăm că sunt recunoscute deopotrivă şi azi ca 
adevărata şi dreapta învăţătură a ortodoxiei - chiar dacă această 
recunoaştere este numai pe hârtie. Să luăm aminte la cât de 
multe şi amănunțite sunt condiţiile pe care trebuie să le 
îndeplinească un candidat la botez! Ne sunt enumerate 14 
condiții pe care candidatul la botez trebuie să le îndeplinească, 
printre care cele mai de seamă sunt cele stabilite de Dumnezeu 
în Sfânta Scriptură: moştenitor al Tatălui, iubitor de Dumnezeu 
Şi fiu al lui Dumnezeu. lar dacă aici nici măcar nu s-a pomenit 
nimic de vreo excepţie de la regulă pentru cazul în care ar fi fost 
vorba despre botezul copiilor mici, cine ar avea îndrăzneala să 
adauge această excepţie de la regulă doar ca urmare a unor 
presupuneri şi datini omeneşti, încălcând vehement nu numai 
Sfânta Scriptură, ci chiar şi Sfânta Tradiţie? 


Sf. Chiril al Ierusalimului: „Apa îl udă pe cel botezat numai 
pe dinafară; Duhul însă le botează pe cele mai dinăuntru. "268 


Sf. loan Gură de Aur: „Cel ce se botează trebuie mai întăi 
să-şi cunoască păcatele sale şi să le condamne. "2% Să luăm 


27 Jon I Ică junior, Canonul Ortodoxiei, Constituţiile Sfinţilor Apostoli prin Clement, citat 
extras din aliniatul de sub titlul Cum anume trebuie să fie cel inițiat (botezat), lucrare 
considerată ca fiind editată la Antiohia, în anul 380, p. 662. 

26 Sf. Chiril al Ierusalimului, Cateheza a XVII-a, cap. 14, vol. Il. 

29 Sf. loan Gură de Aur, Evrei. Omilia IX, p. 149. 

aminte la expresia „păcatele sale”. Îşi poate cunoaşte păcatele 
pruncul care se botează? Le poate el mărturisi? Unde e naşul 
aici? 

Ion Bria;: „Botez vine de la grecescul baptisma, latinescul 
baptismum, adică afundare: Baia naşterii celei de a doua 
(Tit 3:5)... semnul iluminării spirituale şi afundării în misterul 
lui Hristos. Botezul este una din Tainele instituite de lisus şi 
practicate de apostoli, ca fiind actul de inițiere în istoria 
mântuirii, de intrare în Biserică, de imitare sacramentală a 
morţii lui lisus... Rânduiala botezului este de fapt rânduiala 
inițierii în creştinism şi primirii a celui ce crede într-o 
comunitate creştină, care este Biserica... "2" (sublinierile îmi 
aparţin). 

Ne oprim aici cu dovezile prezentate din scrierile Părinților 
Bisericii, cât şi a altor teologi ortodocşi, în legătură cu modul în 
care văd ei botezul. Am ţinut neapărat să facem cunoscute 
opiniile lor pentru a dovedi că adevărata învăţătură ortodoxă cu 
privire la rostul botezului în economia mântuirii este aliniată 
desăvârşit cu aceea a Scripturii. Că nici nu putea fi altfel, este 
dovedit fără echivoc din însăşi faptul că credinţa ortodoxă este 
fundamentată pe temelia de nezdruncinat a lui Dumnezeu, 
temelie care este descoperirea lui Hristos, vestită de 
dumnezeieştii şi sfinţii Lui Apostoli, pe aceea că, aşa cum 
declară şi cea mai înaltă autoritate a B.O.R., baza cultului 
ortodox este Sfânta Scriptură. 

Toţi cei cu inima curată, adică doritoare după a cunoaşte pe 
Dumnezeul credinţei ortodoxe, vor primi cu bucurie părerile şi 
opiniile care au la bază adevărul Sfintei Scripturi şi pe ale 
Părinților Bisericii. 

În încheierea acestui capitol dorim din inimă tuturor 
acelora care au luat aminte la poruncile lui Dumnezeu care ne- 
au fost prezentate mai întâi din Sfântul Său Cuvânt şi apoi 


2% pr. prof. dr. lon Bria, Dicţionarul de Teologie Ortodoxă, Editura IBMBOR, lucrare tipărită 
cu binecuvântarea P.F. Părinte Teoctist, Patriarhul B.O.R., Bucureşti, 1994, p. 72. 

consemnate, deopotrivă, şi de către Sfinții Părinţi ai Bisericii, ca 
binecuvântările Lui minunate pregătite nouă în Fiul Său lisus 
Hristos să fie şi să rămână peste toţi aceia care se deschid să le 
primească. Amin! 


Capitolul 5 
Naşterea de sus 


În cadrul acestui capitol ne vom ocupa de un alt subiect 
controversat al doctrinei ortodoxe - este vorba despre naşterea 
de sus (loan 3:3) sau naşterea din nou (1 Petru 1:3)71. Pentru o 
înţelegere mai bună a explicaţiilor prezentate în lucrarea de faţă, 
am împărţit materialul pe trei subcapitole. În primul, vom vorbi 
despre naşterea de sus la modul general, din perspectiva 
Scripturii; în al doilea, vom analiza locul pe care-l ocupă 
naşterea din nou în economia mântuirii, dezvoltând pe larg 
subiectul; tot aici vom vorbi şi despre lisus, frații Lui şi cum 
putem, practic, să ajungem şi noi fraţi cu isus; iar în al treilea, 
vom prezenta mărturiile Părinților Bisericii cu privire la felul 
cum interpretează ei doctrina naşterii din nou. 


O Naşterea de sus 
(sau naşterea cea de a doua - Tit 3:5, spălarea naşterii 
cei din iznoavă) 


Generalităţi 


Termenul naştere este redat de DEX prin apariție, ivire, 
creare. Aceste conotaţii ne conduc la înţelegerea că naşterea 
este un proces de creare (sau recreare, aşa cum vom vedea mai 
Jos). Este apariţia a ceva nou, care nu a mai existat niciodată 


271 Pe tot parcursul acestui capitol ne vom referi alternativ la ambele exprimări „de sus” şi „din 
nou”, fără intenţia unei deosebiri fundamentale între ele. 

înainte. Iar în cazul naşterii de sus, înţelesul este perceput ca un 
proces constituit din două etape succesive, descrise astfel la 
2 Corinteni 5:17: „Deci, dacă este cineva în Hristos, este 
făptură nouă; cele vechi au trecut, iată, toate s-au făcut noi.” 

Aceste două etape sunt: 1. Cele vechi au trecut - aici este 
vorba despre lucruri aparținătoare vechii fiinţe adamice din noi, 
păcătoase. Vorbindu-se despre cele vechi ca fiind trecute, se are 
în vedere acelaşi proces prin care, raportându-ne la naşterea 
biologică, spunem despre noul-născut că viaţa în mediul 
intrauterin a trecut odată cu părăsirea pântecelui mamei. 2. 
Toate s-au făcut noi - acestea „noi” sunt, aşa cum le defineşte 
Scriptura, o nouă creaţie, ca şi noul-născut care tocmai a părăsit 
pântecele mamei şi a ajuns într-un loc unde n-a existat niciodată 
- pe Pământ. 

Cât de diferit este mediul pământesc în care a ajuns noul- 
născut, faţă de mediul intrauterin pe care l-a părăsit! Dar cât de 
diferit este noul statut în care a pătruns păcătosul născut din 
nou, fiind acum fiu al lui Dumnezeu ascuns cu Hristos în 
Dumnezeu (Coloseni 3:5), faţă de statutul de fiu al mâniei lui 
Dumnezeu, pe care l-a părăsit (Efeseni 2:3)! 

Acesta este adevărul pe care Sf. Scriptură vrea să ni-l 
prezinte vorbind despre procesul naşterii de sus. Păcătosul care- 
L primeşte pe Domnul lisus Hristos ca Mântuitor al său este 
investit de Dumnezeu cu puterea de a deveni fiu al lui 
Dumnezeu, născut din Dumnezeu (loan 1:11-13). În momentul 
în care el a primit şi a acceptat realmente moartea înlocuitoare a 
Mielului lui Dumnezeu ca ispăşire pentru păcatele sale 
(Efeseni 1:7), părăsind astfel vechiul mediu de viaţă, în păcat, la 
fel cum pruncul părăseşte pântecele mamei, păcătosul s-a 
născut din nou, de sus, de la Dumnezeu. Nu se spune aici că se 
va naşte, cândva, progresiv. Prin naşterea firească de la început 
din Adam, păcătosul este fiu a/ mâniei lui Dumnezeu (Efeseni 
2:3). Dar primind conştient şi deliberat puterea lui Dumnezeu 
de a fi născut din Dumnezeu (loan 1:12), a fost scos de sub 
puterea întunericului şi strămutat acum în împărăţia Fiului 

iubirii Sale (Coloseni 1:13). Mai mult, chiar Duhul Sfânt al lui 
Dumnezeu, cu care a fost pecetluit (Efeseni 1:13), mărturiseşte 
că el este acum, nu că va deveni, poate, cândva, fiu al lui 
Dumnezeu (Romani 8:16). 

Aici intervine punctul cel mai sensibil al interpretării 
doctrinei mântuirii în ortodoxia contemporană. Ceea ce se trece 
prea uşor cu vederea este tocmai cea mai copleşitoare dovadă a 
mântuirii ca fiind un act împlinit, privită prin analogie cu 
naşterea biologică. După cum procesul de creştere al pruncului 
nou-născut nu-i va altera niciodată şi pentru nimic în lume 
calitatea de fiu al mamei care l-a născut, tot aşa nici procesul de 
creştere al fiului lui Dumnezeu nu-i va altera niciodată şi pentru 
nimic în lumea asta şi nici în cea viitoare calitatea lui de fiu 
născut din Dumnezeu prin Hristos.272 Despre un nou-născut se 
pot spune o mie şi unul de lucruri în lume, dar unul singur NU: 
că ar mai putea fi vreodată nenăscut. Cum arătam mai sus, 
Însuşi Duhul Sfânt al lui Dumnezeu îi comunică credinciosului 
nou-născut că este fiu al lui Dumnezeu şi, mai mult chiar, este 
ŞI moştenitor al lui Dumnezeu, prin lisus Hristos” (Galateni 
4:7). 

Despre naşterea din nou se vorbeşte ca fiind de sus. Ce vrea 
să însemne acest de sus? În modul cel mai simplu spus, avem de 
a face cu crearea unui om nou, duhovnicesc, prin procesul 
naşterii spirituale din Dumnezeu, de sus, realizată în duhul 
omului păcătos, de jos. 

Deosebirea capitală dintre omul vechi, păcătos şi omul nou, 
duhovnicesc, constă în procesul prin care au fost aduşi la ființă 
şi, mai ales, prin originea fiecăruia. Putem, astfel, spune că 
avem de-a face cu omul cel vechi, făcut, şi cu omul cel nou, 
născut. Omul făcut de Dumnezeu în grădina Edenului a 
păcătuit şi a fost osândit la pieirea veşnică de la faţa lui 
Dumnezeu. Dar pentru că Dumnezeu l-a iubit prea mult încât 
să-l alunge de la faţa Lui pentru totdeauna a pregătit un plan de 


2 Despre naşterea din nou şi creştere s-a vorbit mai pe larg în Capitolul 2, Pocăinţa. 

salvare. Planul acesta urmând să împace desăvârşit dreptatea lui 
Dumnezeu, care cerea moartea păcătosului (Romani 6:23), cu 
dragostea lui Dumnezeu, care-l iubea, cuprindea achitarea plăţii 
păcatului prin moartea înlocuitoare a Mielului lui Dumnezeu cu 
sângele Lui (Apocalipsa 5:9) şi, prin aceasta, răscumpărarea 
păcătosului care se va arăta dispus să primească această moarte 
înlocuitoare. Astfel a rânduit Dumnezeu ca omul făcut, care 
descinde din Adam cel păcătos, să se poată naşte (renaşte) din 
Dumnezeu, în duhul său. 

Ideea recreării prin naşterea de sus este puternic întărită de 
traducerile ortodoxe ale Scripturii, din care citez întâia 
traducere integrală a Bibliei de la 1688, unde citim la Tit 3:5 
despre spălarea naşterii cei din iznoavă (iznoavă însemnând 
„din nou, încă odată, de la capăt”).2'5 Apoi versiunea lui 
Galaction (ediția 1988) vorbeşte despre spălarea naşterii celei 
de a doua. 

Adevăratul sens al textului din originalul grecesc este redat 
prin naştere de sus. Dacă am ales totuşi să ne referim la ambele 
expresii (din nou şi de sus), am făcut aceasta având în vedere 
faptul că fiecare dintre ele evidențiază un anumit aspect care ne 
va fi de folos la înţelegerea globală a semnificației. Deosebirea 
dintre cele două expresii constă în aceea că sintagma de sus ne 
indică, de asemenea, şi originea acestei noi creaţii. Expresia de 
sus ne arată limpede că noua creaţie care ia fiinţă cu acest prilej 
se naşte din Dumnezeu. Subliniem astfel că, deşi procesul 
naşterii se realizează în omul făcut (la nivel de duh), omul cel 
nou născut este din Dumnezeu; iar făptura aceasta nouă apare 
prin (şi creşte în) Hristos (loan 15:4-6). 

Textul citat mai sus afirmă, aşadar, că naşterea de sus 
generează o făptură, o creaţie nouă. Dar despre această creaţie 
nouă se vorbeşte în paralel cu una veche. Aici nu ni se spune în 
mod simplu doar că Dumnezeu va aduce la ființă o creaţie nouă, 
Ci şi că această creaţie nouă este pusă în legătură cu una veche 


23 Mic dicţionar enciclopedic, ediţia a III-a revăzută şi adăugită, 1986. 

care de drept a trecut, dar de fapt, trece treptat?74, făcând loc 
celei noi, progresiv. Vom vorbi în curând mai pe larg şi despre 
aspectul acesta. 


e Despre naşterea „din apă ” (loan 3:5) 


Mai întâi, trebuie să stabilim că naşterea de sus din apă, 
despre care vorbeşte Scriptura, nu este nicidecum acelaşi lucru 
cu botezul în apă. Acestea sunt două etape ale procesului 
mântuirii complet separate ca rol, ca natură, ca procedură, cât şi 
ca ordine. Un aspect foarte important al învățăturii naşterii de 
sus stă tocmai în înţelegerea deosebirii capitale dintre naşterea 
de sus din apă, pe de o parte, şi botezul în apă materială, pe de 
cealaltă parte. Naşterea din apă implică înţelegerea apei ca 
element participant la procesul de naştere (şi o să vedem 
imediat despre ce apă e vorba), pe când botezul în apă nu are 
nici pe departe conotaţia de coparticipare. 

Tradiţia populară şi-a permis să facă un rabat de la 
Scriptură. Fiind vorba despre apă în ambele cazuri, tradiţia (de 
luat aminte, aceasta este tradiția populară, nu Sfânta Tradiţie) 
şi-a permis să treacă peste elementul apă din procesul naşterii 
de sus şi, astfel, să se rezume, simplu, numai la apa materială a 
botezului. În felul acesta, prin eliminarea naşterii de sus din apă 
cu scopul de a se trece direct la botezul în apa materială, 
asistăm la o manipulare foarte reuşită urmărind, prin aceasta, 
scoaterea din ecuaţie a naşterii de sus propriu-zise. Profitând de 
faptul că apa este menţionată în ambele procese, s-a trecut sub 
tăcere apa din procesul naşterii de sus ca să se ajungă direct şi 
numai la apa în care se face botezul. Oamenii au ajuns să 
considere că afundarea pruncului în apă înlocuieşte naşterea de 
sus din apa la care se referă Mântuitorul în cadrul naşterii din 


274 Deoarece înţelegerea deosebirii cât şi a raportului de relaţionare dintre aceste două stări (de 
drept şi de fapt) joacă un rol foarte important în contextul acestei cărţi şi, respectiv, al acestui 
subiect, recomandăm ca, mai ales cititorii care nu au parcurs cartea de la început, să citească 
explicaţiile din capitolul 2 - Pocăinţa. 

nou. În timp ce botezul joacă un rol simbolic de pilduire (vezi 
1 Petru 3:21, Biblia lui Cantacuzino) şi se face în apa fizică, 
naşterea de sus, care-l precede, nu are nimic comun cu această 
apă de jos, de pe pământ. Cum să credem că apa aceasta 
materială de pe Pământ ar putea contribui la naşterea spirituală 
din cer, adică la creştinarea sufletului? Este adevărat, 
Mântuitorul vorbeşte şi în procesul naşterii de sus despre apă. 
Dar cine s-ar putea gândi aici la apa de pe pământul acesta 
blestemat, atribuindu-i-se calitatea sfântă de agent curăţitor al 
naturii păcătoase a sufletului omului?! Nu spune Scriptura 
destul de explicit la 1 Petru 3:21 (Biblia lui Cantacuzino) că 
„apa este pilda aceluia care ne mântuiaşte, nu a trupului 
lepădare de tină”? Dacă, deci, aşa cum ne învaţă Sfânta 
Scriptură, apa materială a botezului nu poate curăţi nici măcar 
trupul nostru material de tina păcatului, în ciuda faptului că este 
de aceeaşi natură materială cu trupul şi are contact direct cu el, 
cum ne va putea curăţi atunci sufletele noastre de păcat?! 

Asfel, apa botezului NU poate şterge păcatele şi cu nici un 
chip nu poate naşte de sus pe cineva; apa botezului este numai o 
dovadă a ştergerii necurățiilor sufletului, dacă ştergerea aceasta 
a avut loc în prealabil prin sângele Mielului lui Dumnezeu 
(Coloseni 1:14). Apa botezului nu intră în ecuaţia procesului 
naşterii din nou. Un botez efectuat de către cineva ale cărui 
păcate n-au fost spălate de sângele Mielului în urma pocăinţei 
prin naşterea de sus este nul, fals, mincinos. Aceasta este 
adevărat atât în cazul unui copil care nu se poate interesa de 
ştergerea păcatelor, cât şi al unui om matur, ale cărui păcate nu 
au fost, mai întâi, spălate de sângele Mielului lui Dumnezeu, 
prin pocăință şi credinţă în Evanghelie. 

Am lămurit ce nu este apa menţionată în contextul naşterii 
de sus. Să vedem mai departe ce este apa, care este rolul ei. 
Căci apa despre care se vorbeşte aici este nu numai importantă, 
dar chiar participă activ la procesul naşterii din nou. 

Citim la loan 15:3 cuvintele Mântuitorului către ucenicii 
Săi: „Acum voi sunteți curaţi pentru cuvântul pe care vi l-am 

spus”. Citim, de asemenea, la Efeseni 5:26 despre apa 
cuvântului lui Dumnezeu ca având însuşirea de curăţire: „Ca 
s-o sfințească, curăţind-o cu baia apei prin cuvânt”. Găsim 
astfel că după ce am fost născuţi din apa cuvântului lui 
Dumnezeu, acelaşi cuvânt al lui Dumnezeu din care ne-am 
născut din nou ne şi spală, ne „curăță”, ne sfinţeşte. Iar 
Apostolul Petru (1 Petru 1:23) aduce la lumină un adevăr care 
năruieşte interpretarea eronată a naşterii de sus prin apa 
botezului: „Fiind născuţi din nou nu din sămânță stricăcioasă, 
ci din nestricăcioasă, prin cuvântul lui Dumnezeu cel viu şi 
care rămâne în veac”. În versetul acesta, ni se arată desluşit că 
apa din care se face nașterea din nou este sămânţa 
nestricăcioasă din care ne naştem (nicidecum apa stricăcioasă 
de pe Pământ), iar aceasta este cuvântul lui Dumnezeu cel viu şi 
care rămâne în veac. 

Aşadar, apa din care se face naşterea de sus este cuvântul 
lui Dumnezeu. Această apă este cu totul diferită de apa 
materială a pământului. Cuvântul lui Dumnezeu este primul 
element folosit de Duhul Sfânt (Romani 10:17) pentru a atinge 
inima păcătosului care, găsind mântuirea, se va naşte din nou. 
Şi în felul acesta, când Mântuitorul a spus lui Nicodim că 
trebuie să fim născuţi de sus din apă avea în vedere cuvântul lui 
Dumnezeu, prin care luăm cunoştinţă (Romani 10:17) de nevoia 
naşterii de sus. În felul acesta, găsim armonia desăvârşită între 
expresia de sus din loan 3:3 şi expresia din apă folosită în loan 
Eu 

În concluzie, deoarece apa menţionată de Mântuitorul ca 
element care contribuie la procesul naşterii de sus este cuvântul 
lui Dumnezeu, cufundarea unui prunc în apa fizică nu este şi nu 
poate fi creştinare, adică naştere de sus. Am spus cufundarea, 
pentru că nu poate fi botez, deoarece botezul vine în urma 
credinței, credinţa vine prin auzire, auzirea prin cuvântul lui 
Dumnezeu (Romani 10:17); urmează apoi pocăinţa şi, abia la 
urmă, botezul (Fapte 2:38) — toate acestea fiind etape pe care un 
copil de la sânul mamei nu le poate parcurge. 

Amintim în sprijinul acesta şi Liturghia Sfântului loan 
Gură de Aur, care prevede următoarea rugăciune a preotului 
(Rugăciunea pentru cei chemaţi): ,,...învredniceşte pe dânşii, la 
vremea potrivită, de baia naşterii celei de a doua, de iertarea 
păcatelor şi de veşmântul nestricăciunii; uneşte-i pe dânşii cu 
sfânta Ta sobornicească şi apostolească Biserică şi-i numără 
pe dânşii cu turma Ta cea aleasă "275 

Aici avem cu adevărat dovada incontestabilă a adevăratei 
învățături ortodoxe, potrivit căreia cufundarea pruncului în apă 
înainte de vremea potrivită (adică la timpul când ajunge să poată 
crede) nu-l poate naşte de sus, păcatele nu-i pot fi şterse, nu poate 
fi îmbrăcat în veşmântul nestricăciunii şi nu poate fi unit cu 
turma aleasă a Bunului Păstor — deci nu poate face parte din 
Biserică. De ce? Pentru că nu a fost învrednicit de naşterea cea de 
a doua la vremea potrivită pentru acest act, aşa cum se citeşte la 
Sfânta Liturghie. De altfel, credinţa ortodoxă nici măcar nu are o 
Liturghie pentru copii. 


e „...şi din Duh...” (oan 3:5) 


Dumnezeu l-a întocmit pe om după chipul Său (Facerea 
1:26), adică, o trinitate - duh, suflet şi trup. Noi vom spune 
câteva cuvinte numai despre duh - nucleul alcătuirii omului. 

Duhul, partea cea mai lăuntrică a omului, este comparti- 
mentul alcătuirii sale în care se realizează comuniunea cu 
Dumnezeu. Duhul este componenta omului care-l deosebeşte de 
toate celelalte creaturi ale lui Dumnezeu. În alcătuirea lui fizică, 
omul încorporează toate elementele cuprinse în materie; prin 
adăugarea sufletului se înrudeşte cu regnul animal; iar prin duh 
se împărtăşeşte cu Dumnezeu. Am putea spune că prin crearea 
omului, Dumnezeu a urmărit să realizeze acel „Dumnezeu să fie 
totul în toate” (1 Corinteni 15:28, vers. Anania). Şi chiar dacă 


*5 Liturghia sfântului loan Gură de Aur, http://aww.dervent.ro/liturghia.php, accesat în 
februarie, 2014. 

primul om, Adam, a căzut de la această chemare, Dumnezeu ŞI- 
a atins totuşi deplin şi desăvârşit acest ţel prin Dumnezeul-Om, 
Hristos (Coloseni 3:11). 

Putem înțelege mai bine duhul, ca funcție centrală, 
considerând cortul adunării din Vechiul Testament alcătuit din 
trei părți principale: (1) curtea de afară (Ieşirea 27:9), (2) sfânta 
şi (3) sfânta sfintelor (leşirea 26:33). Sfânta sfintelor este locul 
cel mai dinăuntru unde se afla chivotul legii, între cei doi 
heruvimi. Acolo, nu în curtea de afară şi nici în sfânta, ci în 
sfânta sfintelor Dumnezeu Se întâlnea cu omul, deasupra 
capacului chivotului (Ieşirea 25:22). 

Întocmirea cortului adunării ca o imagine a alcătuirii 
omului ne este confirmată şi în Noul Testament la 1 Corinteni 
6:19, unde citim că trupul nostru este templul Duhului Sfânt. 
Prin trupul nostru fizic venim în legătură cu lumea 
înconjurătoare; sufletul corespunde sfintei, în care se făcea 
slujirea; duhul este partea cea mai dinăuntru, în care individul 
se întâlneşte cu Dumnezeu. 

Duhul, deci, este alcătuirea cea mai dinăuntru a omului, 
este locul în care Dumnezeu Se descoperă omului. Funcţiile 
principale ale duhului sunt: intuiţia, comuniunea şi conştiinţa. 
Aceste funcțiuni nu sunt în mod necesar separate, ci mai 
degrabă lucrează foarte strâns între ele şi împreună cu celelalte 
pe care nu le-am enumerat aici. 

Intuiţia este facultatea duhului omenesc prin care ni Se 
descoperă Dumnezeu, în Hristos. Omul, fiind cercetat de Duhul 
Sfânt, se simte apăsat de starea lui de păcat (loan 16:8), este 
pătruns la inimă (Fapte 2:37), ascultă de porunca lui Dumnezeu 
de a se pocăi şi a crede în Evanghelie (Marcu 1:15), urmând 
apoi botezul (Marcu 16:16). Toate aceste procese sunt rezultatul 
cercetării Duhului Sfânt şi percepute în duhul omului prin 
facultatea numită intuiție. După acestea, urmează pecetluirea cu 
Duhul Sfânt (Efeseni 1:13), care-Şi va face locuinţa tot aici, în 
duhul omului. Căci numai prin Duhul Sfânt putem cunoaşte pe 
Dumnezeul care este Duh (loan 4:24), aşa după cum bine spune 

şi Sf. Siluan Athonitul „Dar Dumnezeu este cunoscut numai 
prin Duhul Sfânt şi cel ce în mândrie ar vrea să îl cunoască pe 
Făcătorul cu mintea sa, acela e nebun. "276 Şi de-acum încolo, 
credinciosul acesta fiind născut de sus, are pe Duhul Sfânt 
locuind în duhul lui şi rămânând cu el în veac (loan 14:16-17). 
Aici, în duhul lui, în partea cea mai lăuntrică a alcătuirii sale, 
credinciosul va auzi mereu îndemnurile Duhului Sfânt, care-l 
vor povăţui pe calea cea nouă şi vie deschisă de lisus 
(Evrei 10:20), la fel cum Israel primea poruncile lui Dumnezeu 
în sfânta sfintelor. De-acum înainte Dumnezeu va putea să aibă 
comuniune cu omul şi să împărtăşească cu el frumusețile 
veşnice ale Fiului Său. Omul find născut chiar din Sine este, 
astfel, înzestrat cu toate însuşirile dumnezeieşti, necesare 
recunoaşterii atributelor divinității. 

lată, aşadar, în câteva cuvinte, ce vrea să însemne acea 
înnoire cu Duhul Sfânt (Tit 3:5). Duhul omului aflat în trecut 
sub robia patimilor sufletului şi ale trupului este acum înnoit 
prin naşterea din nou, realizată de Duhul Sfânt. ŞI, sub 
călăuzirea Duhului Sfânt, care de-acum locuieşte în el, duhul 
preia, progresiv, funcţia de lider peste întreaga ființă. După cum 
întreaga viaţă şi mişcare a poporului Israel se afla sub comanda 
lui Dumnezeu, care le vorbea din sfânta sfintelor, tot aşa şi 
credinciosul îşi va conduce viața de-acum înainte după 
îndemnurile primite de la Duhul Sfânt şi descoperite în duhul 
său. Tot aici are loc şi închinarea cerută de Dumnezeu în duh, 
amintită de lisus la loan 4:24. 


0) Despre locul şi rolul pe care-l ocupă naşterea din nou 
în lucrarea mântuirii 


Subiectul acesta reclamă cea mai mare atenţie din partea 
oricărui cititor care este interesat de problema locului unde îşi 


216 Sfântul Siluan Athonitul, Tânjirea lui Dumnezeu 2, 
https:/Awww.youtube.com/watch?v=iFGnhMRcB3M, accesat în aprilie 2014. 

va petrece veşnicia. Ne facem intrarea în lumea de sub soare 
prin miracolul naşterii trupeşti, iar în cerul lui Dumnezeu, prin 
miracolul naşterii duhovniceşti. Naşterea trupească este 
condiţionată în exclusivitate de suveranitatea absolută şi tainică 
a lui Dumnezeu. Dumnezeu nu întreabă pe nimeni dacă vrea sau 
nu vrea să se nască, nici dacă vrea să se nască într-o parte a 
Pământului sau în cealaltă, dacă vrea să fie american, român, 
eschimos sau unul din miile de copii subnutriţi care mor zilnic 
de foame în ţările lumii a treia; nu întreabă pe nimeni nici cu 
privire la starea socială a familiei în care ar vrea să se nască, 
dacă vrea să fie prinţ sau unul din cerşetorii de la capul podului, 
ce nume să poarte, dacă vrea să fie bărbat sau femeie, dacă vrea 
să fie blond sau brunet, dacă vrea să fie frumos sau urât, cu ochi 
albaştri sau căprui, cu nasul mai mare sau cilibiu; nu întreabă pe 
nimeni nici dacă vrea să fie născut din părinţi legitimi sau dintr- 
o pereche de tineri nestăpâniţi, care nu şi-au putut controla 
activitatea hormonilor. Dar când vine vorba despre naşterea 
duhovnicească, aici lucrurile stau cu totul diferit, în sensul că 
Dumnezeu cere consimțământul expres al fiecărei ființe 
omeneşti care doreşte să aibă parte cu Dumnezeu în veşnicie. 
lar adevărul acesta este foarte bine enunțat de către părintele 
Noica, prin aceste cuvinte: „Când Dumnezeu zice să facem om 
după chipul nostru... îndumnezeirea, care este dorirea cea mai 
adâncă a acestei făpturi cuvântătoare, îndumnezeirea stă numai 
în puterea Dumnezeului celui adevărat, care nu ca dumnezeii 
păgâni care erau geloşi, Dumnezeu vrea să împărtășească 
dumnezeirea cu făptura Sa cuvântătoare până la totală 
identitate, zic marii Părinţi... Alegerea însă este a omului. 
Alegerea omului este întemeiată pe libertatea pe care Dumnezeu 
a pus-o în om. Că vrem, că nu vrem, că vrem în chip smintit sau 
că vrem în chip Sfânt, sau că refuzăm în chip smintit sau din aşa- 
zisă smerenie, avem în noi o libertate care este culmea culmilor 
darurilor  dumnezeieşti prin care ne putem cu adevărat 
îndumnezei. Adică dacă omul nu ar avea o libertate care poate 
să treacă peste dragostea lui Dumnezeu, peste atotputerea lui 

Dumnezeu, peste toate minunile pe care le poate face Dumnezeu 
şi vrea să le dea moştenire omului cu puterea de a face minuni, 
dacă omul n-ar putea, paradoxal, totuşi refuza, paradoxal omul 
nu ar putea nici deveni un dumnezeu. Căci a fabrica o chestie pe 
care s-o numeşti dumnezeu este o chestie. Însă omul are 
libertatea aceasta... OMUL ESTE LIBER. "27 

Deşi între cele două moduri de naştere există deosebiri, 
asemănarea de căpetenie între ele rezidă în faptul că în nici unul 
din cele două locuri, în lumea fizică sau cerul lui Dumnezeu, nu 
se poate intra decât prin naştere. Şi vorbind tot despre 
asemănare, ambele moduri de naştere sunt miracolul lui 
Dumnezeu - unul mai mare şi mai tainic decât celălalt! În timp ce 
naşterea trupească se face din Adam cel făcut, naşterea din nou 
este din lisus Cel născut, mort şi înviat. Dacă, deci, în lumea 
pământească nu se poate intra decât pe calea naşterii (biologice), 
cu cât mai puţin ar putea intra cineva în cerul lui Dumnezeu pe 
orice altă cale în afară de naşterea de la Duhul Sfânt. 

Omul păcătos nu are ce să caute în cerul lui Dumnezeu fără 
naşterea de sus, nu poate să intre acolo şi, chiar dacă ar putea să 
intre, nu ar vrea lucrul acesta. El trebuie să treacă mai întâi prin 
ciclul naşterii din nou, din Dumnezeu, ca să se adapteze 
condiţiilor de existenţă care sunt în raiul lui Dumnezeu. Poate 
omida aceea respingătoare şi lipicioasă să zboare din floare în 
floare în razele luminoase ale soarelui fără să treacă prin 
procesul de metamorfoză? Tot aşa, păcătosul care doreşte să 
zboare spre înaltul cerului lui Dumnezeu trebuie să treacă 
printr-un proces asemănător metamorfozei, pe durata căruia 
vechea lui natură de păcătos rămâne în mormântul lui Hristos, 
unde omul intră de bună voie prin moartea împreună cu Hristos; 
iar de acolo, prin învierea împreună cu Hristos iese o făptură cu 
totul nouă (2 Corinteni 5:17), în acelaşi fel în care, din gogoaşa 
cea respingătoare în care s-a „îngropat” omida, vine la viaţă 
fluturele multicolor. 


2" http://www.youtube.com/watch?v=HG5XRPeZN8k, accesat în ianuarie 2014. 

În continuare, vom analiza o altă dovadă a Scripturii, 
privind imposibilitatea pătrunderii în cerul lui Dumnezeu pe 
oricare altă cale în afara nașterii de sus. Este vorba despre 
dialogul dintre fruntaşul iudeu Nicodim şi Mântuitorul, 
prezentată în loan 3:1-7: 

„Și era un om dintre farisei, care se numea Nicodim şi care 
era fruntaş al iudeilor. Acesta a venit noaptea la lisus şi I-a zis: 
„Rabi, ştim că de la Dumnezeu ai venit învăţător; că nimeni nu 
poate face aceste minuni, pe care le faci Tu, dacă nu este 
Dumnezeu cu el”. Răspuns-a lisus şi i-a zis: „Adevărat, adevărat 
zic ţie: De nu se va naşte cineva de sus, nu va putea să vadă 
împărăţia lui Dumnezeu ”. lar Nicodim a zis către EI: „cum poate 
omul să se nască, fiind bătrân? Oare, poate să intre a doua oară 
în pântecele mamei sale şi să se nască?” lisus a răspuns: 
„Adevărat, adevărat zic ţie: De nu se va naşte cineva din apă şi 
din Duh, nu va putea să intre în Împărăţia lui Dumnezeu. Ce 
este născut din trup, trup este; şi ce este născut din Duh, duh 
este. Nu te mira că ţi-am zis: trebuie să vă naşteţi de sus”. 

Observăm cât de categoric vorbeşte aici Mântuitorul prin 
cuvintele nu va putea să vadă - nici atât să intre în Împărăţia 
lui Dumnezeu, fără naştere de sus. 

Îndreptăm atenţia cititorilor asupra faptului că aici avem 
de-a face cu un iudeu, ba încă nu unul de rând, ci cu Nicodim, 
un fruntaş al lor. Deci lisus spune că TREBUIE să se nască din 
nou unui iudeu. Ce nădejde ar mai rămâne unuia dintre 
neamuri, aşa cum suntem noi, să putem intra pe oricare altă cale 
în Împărăţia lui Dumnezeu? Și amintim că iudeii sunt poporul 
din care lisus Şi-a luat trupul Său de carne şi oase. Am putea 
spune că poporul evreu este înrudit cu Dumnezeu. Ne dăm noi 
seama ce înseamnă lucrul acesta? Şi iată că acum vine lisus şi-i 
spune unui evreu că nu poate ajunge în cerul lui Dumnezeu 
decât pe poarta naşterii de sus, punându-l astfel pe bietul 
Nicodim la un loc cu toți păgânii, cu sălbaticii canibali din 
junglele virgine şi cu cei mai decăzuţi oameni de pe Pământ. 

Concluzia pe care vrem s-o punctăm este aceasta: dacă 
pentru iudei, poporul ales al lui Dumnezeu, din care Şi-a luat 
trup omenesc Fiul lui Dumnezeu, dacă nici chiar pentru ei nu 
este o altă cale de intrare în Împărăţia lui Dumnezeu decât calea 
naşterii de sus, prin pocăință, credinţă în Evanghelie şi botez, să 
fie oare o altă cale pentru noi, cei care nici măcar nu suntem 
evrei?! 

Apostolul Pavel ne face cunoscut că planul lui Dumnezeu 
privind mântuirea noastră se realizează prin înfiere în lisus: 
„Precum întru El ne-a şi ales, înainte de întemeierea lumii, ca 
să fim Sfinţi şi fără de prihană înaintea Lui, Mai înainte 
rânduindu-ne, în a Sa iubire, spre înfierea întru EI, prin Iisus 
Hristos, după buna socotinţă a voii Sale” (Efeseni 1:4-5). 

Şi Apostolul Petru spune acelaşi lucru: „Binecuvântat fie 
Dumnezeu şi Tatăl Domnului nostru lisus Hristos, Care, după 
mare mila Sa, prin învierea lui lisus Hristos din morţi, ne-a 
născut din nou, spre nădejde vie” (1 Petru 1:3). 


e Despre „baia naşterii celei de a doua” 


Ne-am ocupat până acum de naşterea din apă şi din Duhul 
Sfânt, arătând că omul pământesc, carnea şi sângele nu pot să 
moștenească Împărăţia lui Dumnezeu şi că stricăciunea nu 
poate moşteni nestricăciunea (1 Corinteni 15:46-50) - motiv 
pentru care cine vrea să ajungă în raiul lui Dumnezeu trebuie să 
se nască din nou de la Duhul Sfânt din cer. Cum spune şi 
Mântuitorul, în discuţia Lui cu Nicodim: Ce este născut din 
trup, trup este; şi ce este născut din Duh, duh este. 

Vom vorbi, în continuare, despre baia naşterii celei de a 
doua, cum găsim scris la Tit 3:5. Ce ar putea să însemne 
naşterea cea de a doua? Mai întâi, fiind vorba despre o a doua 
naştere, trebuie să înţelegem că a avut loc alta, premergătoare 
acesteia, care este naşterea firească, din Adam cel făcut. Există, 
deci, o naştere firească din Adam cel făcut (pământesc, 

păcătos) şi o a doua naştere din Adam Cel născut, Dumnezeul- 
Om lisus Hristos. Urmează acum să ne ocupăm de raporturile 
dintre aceste două naşteri, încercând să evidenţiem felul în care 
omul, fiinţă cu voinţa liberă, este chemat să-şi aducă aportul său 
în cazul naşterii celei de a doua. Căci aşa cum am arătat mai 
sus, dacă în cazul venirii noastre pe lume Dumnezeu nu întreabă 
pe nimeni dacă vrea să se nască sau nu pe Pământ, când vine 
vorba despre naşterea din Duhul Sfânt, pentru a avea parte de 
Împărăţia cerurilor, Dumnezeu cere consimțământul expres al 
fiecărei fiinţe omeneşti la modul strict individual. 

Se cere o mare atenţie în ce priveşte deosebirea dintre 
aceste două stări: naştere firească, naştere duhovnicească; 
naştere din Adam cel făcut, naştere din Adam Cel Născut. 
Adam cel făcut este din pământ, pământesc. Adam Cel Născut 
este din cer, ceresc. Întâi vine cel firesc, apoi cel duhovnicesc 
(1 Corinteni 15:46). 

Acum vine marea întrebare: cum se face trecerea de la o 
stare la cealaltă? Cum poate un om firesc să ajungă un om 
duhovnicesc? Cum poate un om care descinde din Adam cel 
păcătos, făcut din ţărâna pământului, să se nască (din nou) din 
Adam Cel Născut prin Duhul Sfânt? Am vorbit mai sus despre 
un proces similar metamorfozei — dar cum se produce acesta? 
lată întrebări cărora încercăm să le dăm răspunsuri, din 
perspectiva Sfintei Scripturi. Vom vorbi astfel câteva cuvinte 
mai întâi despre lisus, despre fraţii Lui şi, după aceea, despre 
felul în care putem deveni şi noi frați cu lisus. 


e lisus, fraţii Lui şi cum putem ajunge şi noi fraţi cu lisus 


lisus este Întâiul născut dintre mai mulți fraţi (Romani 
8:29). Întemeietori de sisteme religioase au fost destui, atât 
înainte cât şi după El. Dar niciunul dintre aceştia nu este născut 
de la Duhul Sfânt al lui Dumnezeu, niciunul dintre aceştia nu 
este fiul lui Dumnezeu, niciunul dintre aceştia nu este 
Dumnezeu din Dumnezeu adevărat şi om din om adevărat, dar 

fără păcat, niciunul dintre aceştia nu se poate răscumpăra pe 
sine însuşi din păcat, nici atât nu poate răscumpăra pe alţii. Toţi 
aceşti păcătoşi au murit în păcatele lor, iar mormintele lor atestă 
acest adevăr. Dar lisus Hristos este născut de la Duhul Sfânt 
(Matei 1:18), din Fecioara Maria. Şi lisus a murit, dar numai ca 
înlocuitor al nostru, iar după ce a murit a fost înviat, S-a înălțat 
la dreapta lui Dumnezeu şi mijloceşte pentru noi. Mormândul 
Lui gol grăieşte cu cea mai mare putere acest adevăr. El este 
singurul om, Dumnezeul-Om, al cărui mormânt a rămas gol. Şi 
cum citim la loan 1:11-13, toţi aceia care-L vor primi pe EI ca 
Mielul de jertfă pentru ispăşirea păcatelor lor pe calea pocăinţei, 
sunt investiţi de Dumnezeu cu puterea de a fi născuţi şi ei din 
Dumnezeu, de la Duhul Sfânt, cum a fost născut şi Dumnezeul- 
Om, lisus Hristos. 

Hristos este arătat în Scriptură ca fiind Întâiul născut dintre 
mai mulți fraţi (Romani 8:29). Aşa după cum fraţii biologici 
capătă relaţia de filiație, prin naşterea din aceiaşi părinți, fraţii 
Dumnezeului-Om lisus Hristos, credincioşii Lui, capătă relația 
de fraţi, prin naşterea din aceeaşi sursă cu EI, adică din 
Dumnezeu, prin Duhul Sfânt, după cum citim la Evrei 2:11: 
„Pentru că şi Cel ce sfinţeşte (adică lisus) şi cei ce se sfințesc 
(adică cei care primim să ne naştem din EI), dintr-Unul sunt 
toți; de aceea nu se ruşinează să-i numească fraţi ”. 

Cum stau lucrurile cu privire la frații aceştia ai Lui? Cum 
se poate ca nişte oameni care fac parte din neamul păcătos al lui 
Adam cel făcut să se poată înfrăți cu Dumnezeul-Om lisus 
Hristos din ceruri, Cel Născut? Răspunsul la aceste întrebări 
este foarte scurt: prin moarte şi înviere. După cum dintr-o 
omidă respingătoare se naşte un fluture delicat care, în loc să se 
târască precum omida, zboară din floare-n floare, în acelaşi fel, 
dintr-un păcătos pierdut, se naşte un sfânt, copil al lui 
Dumnezeu, frate cu Dumnezeul-Om lisus Hristos, pe care L-a 
răstignit. 

Adevărul acesta al eliberării prin moarte şi înviere este 
măiestrit ilustrat în lumea basmelor lui Creangă. Spânul îl 

păcălise pe naivul de Harap Alb să coboare în fântână şi, 
trântind capacul peste el, l-a pus să-i jure că nu va spune 
niciodată nimănui că el este adevăratul Harap Alb. Povestea se 
încheie cu momentul în care Spânul, fiind recunoscut de fata 
împăratului Roşu, este dat în vileag şi atunci îi taie capul lui 
Harap Alb. Dar fata împăratului Roşu îi pune capul la loc, 
lipindu-1-l cu apă moartă, îl udă cu apă vie şi Harap Alb înviază. 
De-acum era un alt Harap Alb, căci cel care făcuse jurământul a 
murit şi, pentru că acum el era un alt om, putea astfel să se 
măsoare cu spânul, omorându-l. 


e Moartea şi învierea - chintesența procesului de 
metamorfoză 


Moartea, în terminologia Scripturii, înseamnă ruperea 
legăturii cu sursa de viaţă, Dumnezeu. Legătura becului cu 
uzina de curent se face prin conductorul metalic. Odată ce 
conductorul a fost întrerupt (fie prin manevrarea  întreru- 
pătorului, fie prin tăierea firului), curentul nu mai ajunge la bec 
şi becul se stinge, iar omul rămâne în beznă. 

Spiritul (duhul) este conductorul prin care omul este 
alimentat cu energia de viaţă din Dumnezeu. La un moment dat 
omul a încetat ca prin duh să mai rămână conectat cu sursa de 
existență, Dumnezeu, şi s-a întors către el însuşi, consultându-se 
cu ceea ce simţea el, cu ceea ce vedea el şi cu ceea ce credea el 
însuşi (ne referim la experienţa Evei din Eden). Şi-a întrerupt 
comunicarea cu Dumnezeu prin duh, pentru a lua el singur 
decizii controlate de ceea ce izvora din sufletul lui. Citim la 
Geneza 3:6 că omul a văzut, omul a luat şi omul a mâncat — 
toate acestea fiind facultăţile sufletului. Rezultatul? Cum era şi 
firesc, chiar din clipa în care s-a întors dinspre Dumnezeu spre 
sine, izolându-se astfel de sursa de energie de viaţă, s-a stins şi a 
rămas în bezna păcatului şi a morţii. El nu a murit fizic în acel 
moment (moartea fizică urma să vină la timpul ei), dar din chiar 
acea clipă în care s-a întors dinspre Dumnezeu înspre el a murit, 

în sensul separării, despărțirii sale de Dumnezeu. Putem astfel să 
definim moartea prin „despărțit de”. Acelaşi adevăr ni-l confirmă 
şi părintele Arsenie Boca: „Moartea sufletului e despărțirea de 
Dumnezeu''2"8 

Despărțirea aceasta de Dumnezeu este fără cale de 
întoarcere. În Vechiul Testament, găsim acest adevăr 
reprezentat prin ţapul pentru Azazel care, după ce era încărcat 
(simbolic) cu păcatele poporului, era alungat în pustie, în 
pământ neumblat, uitat şi dispărut astfel pentru totdeauna 
(Levitic 16:10). Hristos a experimentat această alungare de la 
faţa lui Dumnezeu în locul nostru când, pe cruce fiind, a scos 
cel mai deznădăjduit strigăt de disperare care s-a auzit vreodată 
în întreg Universul: „Dumnezeul Meu, Dumnezeul Meu, de ce 
M-ai părăsit?” (Marcu 15:34). Fiind făcut păcat pentru noi 
(2 Corinteni 5:21), Hristosul încărcat cu păcatul omenirii a 
suferit acea alungare de la fața lui Dumnezeu. Dar, fiind 
purtătorul păcatului altuia, adică al nostru, numai păcatul pe 
care-l purta ca înlocuitor al nostru a rămas în mormânt pentru 
veci de veci; El însă a fost înviat, ca răscumpărător al tuturor 
acelora care vor să învieze împreună cu El la o viaţă nouă. 

Aici este cazul să zăbovim puţin în vederea accentuării 
unui adevăr care este prea uşor trecut cu vederea. Moartea de 
care a murit omul prin alungarea de la faţa lui Dumnezeu nu 
este o imagine, o metaforă. Fiinţa aceea veche a noastră, 
moştenită din Adam păcătosul, nu va mai vedea niciodată faţa 
lui Dumnezeu. Ceea ce a făcut Dumnezeu prin planul de 
mântuire este o lucrare tainică, o metamorfoză în urma căreia, 
din ceea ce este vechi, păcătos şi mort, iese la viaţă o ființă 
nouă. Dacă nu se cobora Mielul lui Dumnezeu să ne scoată din 
abisul alungării noastre veşnice de la faţa lui Dumnezeu (atunci 
când, fiind făcut păcat pentru noi a fost părăsit de Tatăl - 2 
Corinteni 5:21), nimeni n-ar mai fi putut avea parte de rai. Ceea 
ce ar mai putea face de la sine şi prin sine însuși un trup 


278 Arsenie Boca, Despre sufeltul după moarte, Editura Babel, 2014, p. 46. 

omenesc mort intrat în descompunere pentru a învia şi a se 
ridica singur din sicriul îngropat în pământ, tot atât de mult ar 
putea face păcătosul alungat de la faţa lui Dumnezeu pentru a 
reveni la viaţa veşnică din moartea veşnică, prin sine însuşi. Dar 
cine primeşte să se lepede de natura lui păcătoasă prin pocăință, 
credinţă în Evanghelie şi botez, acela este înviat la viaţă veşnică 
de Iisus Hristos, ca fiu născut din Dumnezeu (loan 1:13). 

lată, deci, vestea cea bună! Dumnezeu a găsit calea prin 
care a omorât moartea în care eram noi cufundaţi. Cum bine 
spune Jean-Claude Larchet, „Moartea lui Hristos este 
“omorârea morții , ...iar biruinţa Sa se face câştig al celor care 
se unesc cu El ...Biruind pentru noi, Hristos ne dăruieşte 
puterea de a birui şi noi, de ne vom uni cu EL. ”2"% Moartea 
reuşise să pună mâna pe făptura vie a lui Dumnezeu, omul, şi 
s-o coboare în pierzare pentru totdeauna. Dar, slavă lui 
Dumnezeu!, moartea şi-a găsit şi ea moartea prin omorârea lui 
Hristos (pentru trei zile), Hristos devenind astfel omorâtorul 
morţii omului păcătos. Cu moartea Lui, El a călcat peste 
moartea în care ne aflam noi, a înviat şi ne-a înviat şi pe noi dar, 
atenţie!, numai pe aceia care primim să fim înviaţi împreună cu 
El. 

Să luăm aminte şi la aceea că, în timp ce textul din Evrei 
2:9 ne face cunoscut că Hristos a gustat moartea pentru fiecare 
om, Larchet ne lămureşte că, de fapt, biruinţa aceasta ajunge 
câştig NUMAI a/ celor care se unesc cu El. Şi, aminteşte el, 
primim şi noi puterea lui Hristos de a birui moartea despărțirii 
de Dumnezeu, dacă ne vom uni cu EI. lar tema naşterii din nou 
pe care o discutăm aici, tocmai acest detaliu îl prezintă: calea pe 
care ne putem uni cu Acela care a omorât moartea păcatului. 


e Cum omoară păcatul prin despărţirea de Dumnezeu? 


2 Jean-Claude Larchet, Tradiția ortodoxă despre viaţa de după moarte, Editura Sophia, 
Bucureşti, 2006, http://www.doxologia.ro/cuvinte-duhovnicesti/cu-moartea-pre-moarte-calcand, 
accesat în februarie 2014. 

Este interesant de urmărit felul cum s-a desfășurat moartea 
lui Adam în grădina Edenului. Dumnezeu spusese acolo omului 
că în ziua în care va gusta din pomul oprit va muri negreşit 
(Facerea 2:17). Dar tot în cartea Facerea ni se face cunoscut că 
Adam a trăit nouă sute treizeci de ani şi apoi a murit. Cum 
rămâne cu avertismentul că va muri în ziua când va gusta din 
pom? 

Din faptul că la Facerea 3:23 ni se spune că Adam a fost 
scos din Eden şi la 5:5 că a murit la nouă sute trei zeci de ani, 
înţelegem că moartea, în terminologia Scripturii, înseamnă, de 
fapt, „despărțit de”. Adam „a murit” chiar în ziua când a 
păcătuit în sensul că fiind alungat din grădină a fost despărțit de 
Dumnezeu. 

Următorul exemplu îl luăm din cartea Osea 13:1. Citim 
acolo că „Efraim... era mare în Israel, dar el s-a făcut vinovat 
cu Baal şi a murit”. Nu este vorba aici despre aceea că întreaga 
seminţie a lui Efraim ar fi murit fizic, deoarece seminţia aceasta 
există şi azi. Spunându-ne că s-a făcut vinovat cu Baal şi a 
murit, cuvântul lui Dumnezeu vrea să ne arate cum, în 
momentul în care a păcătuit închinându-se zeului Baal, Efraim 
s-a despărţit spiritual de Dumnezeu, la fel cum s-a despărțit şi 
Adam în grădina Edenului, când a gustat din fructul oprit. 

O altă exemplificare a sensului cuvântului moarte dată prin 
„despărțit de” îl luăm din descrierile cu privire la viaţa 
Domnului Hristos. De data aceasta, însă, nu vorbim despre 
moarte prin „despărțit de”, ca efect al păcătuirii — căci nu se 
poate vorbi despre păcat în cazul Domnului Hristos. Ci vom 
vorbi acum despre felul în care ni se cere nouă să murim faţă de 
originea noastră păcătoasă, prin procesul despărțirii de tot ce 
vine de la noi înşine. 

Mântuitorul spune aceste cuvinte, la loan 5:19, cu privire la 
felul cum a trăit El pe Pământ: „Adevărat, adevărat zic vouă: 
Fiul nu poate să facă nimic de la Sine, dacă nu va vedea pe 

Tatăl făcând; căci cele ce face Acela (Tatăl Său), acestea le 
face şi Fiul întocmai”. 

A muri faţă de tine însuţi înseamnă aşadar a te despărți de 
tine însuţi în sensul de a nu mai face voia ta, fie bună sau rea în 
felul în care lisus a trăit pe Pământ „despărțit de ” Sine. 

Facem acum o scurtă recapitulare cu anumite nuanțări. Să 
luăm aminte că aici nu este vorba despre a face bine sau a nu 
face rău. Şi cine ar putea vorbi despre rău în cazul 
Dumnezeului-Om lisus Hristos? Moartea, în terminologia 
Scripturii, nu are de-a face cu a te despărţi de cele rele pentru a 
face pe cele bune, ci moartea față de sine înseamnă „despărțit 
de tine” în sensul de nimic de la tine sau din oricare altă sursă 
străină de Dumnezeu. Se aude la tot pasul printre noi că trebuie 
să faci fapte bune ca să ajungi în raiul lui Dumnezeu. lată că 
intrarea în raiul lui Dumnezeu se obține prin a NU face fapte 
din inițiativa ta — nici bune şi nici rele. Cine vrea să aibă parte 
cu lisus care a murit față de Sine, prin aceea că n-a făcut nimic 
de la sine, trebuie şi el să moară faţă de sine în acelaşi fel, 
părăsind TOT ceea ce vine de la sine sau de la oricare altă 
fiinţă. 

Ca încheiere a acestui subiect, vreau să aduc o mărturie a 
lui Christos Yannaras, care defineşte moartea într-un mod 
asemănător: „Omul este persoană, chip al lui Dumnezeu, 
deoarece există ca posibilitate de răspuns la chemarea de 
dragoste a lui Dumnezeu. Prin funcţiile sale psiho-somatice, 
omul „administrează această posibilitate, răspunde pozitiv sau 
negativ la chemarea lui Dumnezeu, conduce existenţa sa la 
viață, care înseamnă relaţie, sau la moarte, care înseamnă 
separarea de Dumnezeu."280 


e Cum se realizează naşterea din nou 


2% Christos Yannaras, Abecedar al credinţei, Editura Bizantină, Bucureşti, 1996, p. 85. 

Cred că acum, după ce am luat cunoştinţă de ceea ce 
înseamnă moarte, în terminologia Scripturii, nu vom mai avea 
nici o dificultate în înţelegerea versetului de la Romani 6:38: 
„Dacă am murit împreună cu Hristos, credem că vom şi vieţui 
împreună cu El”. Vrem să vieţuim cu lisus? Vrem să avem 
parte cu lisus de raiul lui Dumnezeu? Oricine doreşte să 
păşească pe calea aceasta urmează să parcurgă un proces care 
poate fi conturat în următorii patru paşi: 

1. Primul pas constă în manifestarea acestei dorinţe printr-o 
rugăciune simplă înaintea Domnului și Mântuitorului nostru 
lisus, care este prezent în tot locul şi care abia aşteaptă să ne 
audă. Este imperativ necesar ca dorinţa aceasta să fie formulată 
clar, conştient şi în deplină cunoştinţă de cauză înaintea lui 
Dumnezeu. Iar lucrurile stau astfel pentru că, să nu uităm, dacă 
naşterea noastră firească de la Adam cel făcut din pământ a fost 
numai alegerea lui Dumnezeu, naşterea duhovnicească din lisus 
Cel Născut din ceruri se face cu consimţământul nostru. 
Aceasta explică nenumăratele ocazii în care Îl auzim pe 
Mântuitorul spunând, într-un fel sau altul, cuvintele dacă 
voieşte cineva. El nu obligă pe nimeni. Este adevărat că El a 
murit pentru toţi oamenii, este adevărat că mântuirea Lui este 
garantată în mod absolut egal pentru toţi oamenii şi este tot atât 
de adevărat că El Însuşi doreşte ca toţi oamenii să vină la 
pocăință (1 Timotei 2:4). Dar, când vine vorba despre cei care 
vor beneficia practic din jertfa Sa adusă pentru toţi, ne face 
cunoscut că numai aceia care aleg să creadă (loan 3:16), numai 
aceia care aleg să moară împreună cu El (Romani 6:8), numai 
aceia vor avea parte de mântuirea Lui. Chiar şi teologii 
ortodocşi moderni spun acelaşi lucru. Spre exemplu, George 
Remete vorbeşte foarte pe înţeles despre mântuirea obiectivă şi 
cea subiectivă?8!. Prin mântuirea obiectivă s-a referit la faptul 
că lisus a murit pentru întreg neamul omenesc. Dar când vine 


%1 George Remete, Dogmatica Ortodoxă, „Mântuirea subiectivă (îndreptăţirea). Condiţiile 
Mântuirii Subiective: Harul, Credinţa şi faptele bune”, p. 270. 

vorba despre oamenii care vor beneficia de mântuirea aceasta, 
adusă pentru tot neamul omenesc, teologul mai sus-amintit 
vorbeşte despre mântuirea subiectivă, referindu-se la faptul că 
numai acela care primeşte această mântuire prin propria sa 
alegere are parte de ea. Dumnezeu nu are nepoți; El are numai 
copii născuţi din EI, prin Duhul Sfânt din Tatăl Său, aşa cum 
scrie la Evrei 2:11: „„dintr-Unul sunt toţi ” 

2. După ce mi-am mărturisit din toată inima dorinţa de a 
deveni frate cu Dumnezeul-Om lisus, urmează cel de al doilea 
pas. Citim la loan 1:11-13 că tuturor acelora care L-au primit pe 
Isus, Dumnezeu le-a dat putere să se facă fii ai lui Dumnezeu, 
născuţi din El. Aplicând astfel metoda conceptului morții din 
Scriptură, exprimată mai sus prin formula „despărțit de”, mă 
voi lepăda de TOT ce ştiu şi cred că aş putea să fac prin mine 
însumi pentru a intra în cer, la fel ca Hristos care n-a mai făcut 
NIMIC de la Sine (loan 5:19). Cufundându-mă astfel de bună 
voie în moartea lui Hristos prin puterea lui Dumnezeu şi murind 
împreună cu Hristos tot prin puterea Lui, capăt puterea lui 
Dumnezeu de a deveni fiu al Său. Moartea împreună cu Hristos 
este alegerea mea, este acceptul meu ca răspuns al inițiativei şi 
puterii Duhului Sfânt de a mă mântui; învierea împreună cu El 
este lucrarea Lui realizată prin aceeaşi putere a Duhului Sfânt, 
făcută în temeiul alegerii mele. 

3. Apoi, deoarece procesul mântuirii include, deopotrivă, 
şi botezul, ca urmare a credinţei (Marcu 16:16), voi continua 
procesul morţii față de mine prin ascultarea desăvârşită şi 
necondiționată de porunca Lui (vezi capitolul Botezul). Astfel 
voi mărturisi pentru lumea văzută prin apa botezului, ceea ce 
s-a petrecut, prin credinţă, înăuntrul meu. Prin cufundarea în 
apă voi face cunoscut martorilor văzuţi şi nevăzuţi că m-am 
făcut una cu lisus în moartea Lui, deplin conştient şi de bună 
voie (Romani 6:8), că am pus capăt originii mele din Adam cel 
făcut din ţărână prin aceea că trăiesc „despărțit de” mine 
însumi, ascultând de porunca Tatălui de a mă pocăi şi a mă 
boteza. Iar prin ridicarea din apa botezului, voi declara în faţa 


199 


martorilor văzuţi şi nevăzuţi că am înviat la o viață nouă 
(2 Corinteni 5:17), că de-acum încolo îmi am originea în 
Hristos Cel Născut din Tatăl şi trăiesc, ca şi lisus, potrivit 
devizei: NIMIC din mine însumi! 

4. Urmează acum al patrulea pas, care priveşte noua 
conduită de viaţă. Porunca Mântuitorului, din Marcu 1:15, nu 
este numai pocăiţi-vă, ci şi, deopotrivă, credeți în Evanghelie. 
Deci, după pocăință şi botez urmează o viaţă pe care o voi trăi 
crezând şi împlinind Evanghelia prin puterea Duhului Sfânt. Şi 
pentru că sunt copil nou-născut al lui Dumnezeu, la fel ca şi în 
viața biologică, urmează procesul de creştere. lar procesul 
acesta de creştere are loc în cadrul unui grup de credincioşi 
care cred şi practică ceea ce este scris în Sfintele Scripturi. 
Este normal să fie aşa. Ne aducem aminte că după ce 
Mântuitorul l-a înviat pe Lazăr din morţi (loan 11) a poruncit 
celor prezenţi să-l dezlege şi să-l lase să meargă. Orice 
credincios născut din nou are nevoie de credincioşii de lângă 
el să-l dezlege de apucăturile din viaţa de dinainte şi să-l 
înveţe să meargă pe noua cale a vieţii. Aici intervine nevoia 
expresă ca această creştere în credinţă să aibă loc în mijlocul 
unui grup de credincioşi care „respiră” aerul Evangheliei, după 
cum noul-născut pe Terra respiră oxigenul din atmosfera 
Pământului. 

lată, aşadar, calea pe care, din nişte fiinţe mârşave, 
păcătoase şi blestemate de Dumnezeu, care ne aveam originea 
în Adam cel făcut din ţărână, putem ajunge fii ai lui Dumnezeu, 
fraţi cu Dumnezeul-Om lisus Hristos Cel Născut, Fiul lui 
Dumnezeu. 


Q) Naşterea de sus în interpretarea Sfinţilor 
Părinţi ai Bisericii şi a altor scriitori bisericeşti 


Adevăraţii ortodocşi din toate timpurile n-au făcut şi nu fac 
altceva decât să se alinieze desăvârşit cu adevărul venit prin 
descoperirea lui Hristos, adevăr vestit de dumnezeieştii şi sfinţii 

Lui Apostoli. Ei merg atât de departe cu apărarea adevărului 
venit de la Dumnezeu prin descoperirea lui Hristos, încât 
socotesc că orice micşorare, adăugire sau vreo schimbare 
oarecare aduse Sfintei Scripturi vin de la Diavolul sau, cum 
spun ei, este o însufleţire a Diavolului. 52 

Totuşi, deoarece o majoritate îngrijorător de mare a 
ortodocşilor sunt în necunoştință totală de scrierile Sfinţilor 
Părinţi ai Bisericii (cei mai mulți nu ştiu nici măcar un singur 
nume de-al lor), ne atribuim ca sarcină de onoare să le slujim 
sufletelor dumnealor, aducându-le la cunoştinţă opiniile 
Sfinților Părinți ai Bisericii, cât şi ale altor scriitori bisericeşti 
de-a lungul veacurilor, în legătură cu naşterea din nou. Vom 
aduce spre întărire o bogăţie de date bibliografice începând cu 
cea mai timpurie perioadă a Părinților. Demn de toată luarea 
aminte în privinţa aceasta este şi menţiunea că aceste adevăruri 
de acum aproximativ 2000 de ani sunt validate şi propovăduite 
întocmai de către cei mai respectaţi şi mai luminaţi teologi ai 
zilelor noastre (cât de respectate sunt în practica bisericilor 
ortodoxe, este un alt subiect). Ne vom îndeletnici, deci, în 
continuare, cu argumentarea nevoii imperative a naşterii din 
nou, din perspectiva Sfintei Tradiţii Ortodoxe. 


Sf. Chiril al Ierusalimului vorbeşte despre ideea naşterii din 
nou prin moarte, aşa cum a fost prezentată mai sus şi, de 
asemenea, că naşterea aceasta din nou se produce prin credinţă: 

„Naşterea voastră a avut loc o dată cu moartea 
voastră”28. „Trupurile se nasc prin părinţii din astă lume, pe 

când sufletele se renasc prin credinţă. 


Pentru Sf. Maxim Mărturisitorul relația de filiație cu 
Dumnezeu se face prin naşterea din Duh: 

„Dumnezeu Se face şi Se numeşte Tată după har al acelora 
care au primit de bunăvoie naşterea din Duh. "285 


22 Joan N. Floca, Canoanele Bisericii Ortodoxe, Note şi Comentarii, paragraful 20, p. 598. 
23 Sf. Chiril al Ierusalimului, Cateheza a II-a, vol. 2, p. 552. 
284 Sf. Chiril al lerusalimului, Cateheza I-a, 2. 

Sf. Macarie Cel Mare prezintă nevoia naşterii din Duh 
regesc, arătând că numai cei născuţi de sus au în ei pe Hristos; 
şi că fraţi cu lisus devenim numai prin naştere de sus: 

„„..dacă cineva nu s-a născut de la Duhul cel împărătesc şi 
regesc, dacă n-a dobândit noblețea împărătească şi cerească şi 
nu S-a făcut fiu al lui Dumnezeu — precum este scris: lar celor 
care L-au primit pe El, le-a dat putere să se facă fii ai lui 
Dumnezeu (loan 1,12)” nu poate să poarte mărgăritarul cel 
ceresc şi de mare preţ, chipul luminii celei de negrăit, care este 
Domnul.”286 

Aici ne prezintă naşterea din Duhul Sfânt ca şi calea de a 
ajunge fii ai lui Dumnezeu: 

„Cei care s-au învrednicit să devină fii ai lui Dumnezeu şi 
să se nască de sus, de la Duhul Sfânt, care au în ei pe Hristos 
care-i luminează şi le dă odihnă, sunt călăuziţi în multe şi 
felurite chipuri de Duhul...”287 

Şi tot el vorbeşte limpede despre aceea că prin naşterea de 
sus devenim cetăţeni ai altei lumi, fii ai Cerescului Adam, 
asemenea lui Hristos: 

„Creştinii, deci, aparțin altei lumi; ei sunt fii ai lui Adam 
celui ceresc, făptură nouă, fii ai Duhlui Sfânt, fraţi luminoşi ai 
lui Hristos, asemenea Părintelui lor...”288 


Dumitru Stăniloae vorbeşte limpede despre naşterea din 
Hristos: 

„Naşterea Fiului lui Dumnezeu din Fecioară a ținut seama 
de neputinţa imanenţei umane de a se mântui prin ea însăşi, de 
a sparge în sus orizontul închis al umanului supus repetiţiei şi 
morţii, de a încadra pe toți cei ce se nasc din Hristos după har 
în şirul celor născuţi din Dumnezeu. "289 

George Remete ne vorbeşte despre duhul înfierii: 


25 Sf. Maxim Mărturisitorul: Filocalia, vol. III, p. 385. 

255 Sf. Macarie cel Mare, Omilii duhovniceşti. Omilia XXIII, |, Editura IBMBOR, Bucureşti, 
2010, pp. 168-169. 

257 Sf. Macarie cel Mare, Omilia XVIIL, 7, p. 152. 

2% Sf. Macarie cel Mare, Omilia XVI, 8, p. 137. 

2% Dumitru Stăniloae, Teologia Dogmatică Ortodoxă, vol. II, p. 82. 

„După învăţătura ortodoxă, mântuirea subiectivă sau 
îndreptarea (conf. Romani 8:29) este o renaştere, o transformare 
spirituală reală a omului...2% 

„În concepția ortodoxă, esența îndreptării este tocmai 
sfințirea reală a omului, o viaţă nouă în Hristos. Sf. Scriptură 
arată limpede că iertarea păcatelor este urmată de „duhul înfierii 
şi o viață nouă în Hristos! 

Sf. Simeon al Tesalonicului consideră naşterea din nou ca 
pe începutul vieţii cu Dumnezeu: 

„Această a doua naştere 'nu din voie trupească, nici din 
voie bărbătească, ci de la Dumnezeu, este începutul unei vieți 
nai 292 

Radu Botiş, după ce aminteşte un comentariu al lui 
Kallistos Ware, încheie cu o concluzie privitoare la nevoia 
naşterii din nou: 

„Când Dumnezeu Se face Om, are loc începutul unei ere 
fundamental nouă în istoria omului şi nu o simplă întoarcere la 
trecut. Întruparea face ca omul să treacă la un nou registru, la 
o stare superioară celei dintâi. Numai în lisus vedem revelate 
deplinele posibilităţi ale naturii noastre umane, El este primul 
Om perfect. Adevăratul chip şi asemănarea cu Dumnezeu este 
Hristos Însuşi... Întruparea cere şi din partea noastră o naştere 
din nou. Naşterii lui Hristos de sus îi corespunde o asemenea 
naştere şi pentru noi un botez... A te naşte din duh înseamnă a 
te naşte în Hristos din Acelaşi Duh de la Care S-a întrupat şi 
botezat El”.%3 

Sf. Macarie ne asigură că Mântuitorul S-a pogorât din 
ceruri ca să ne facă fu Săi: 

„Că de aceea S-a pogorât EI (din ceruri): ca să mântuiască 
pe cei păcătoşi, să învieze şi să ridice pe cei morţi... El ne-a 


» George Remete, Dogmatica Ortodoxă, p. 270. 

»1 George Remete, Dogmatica Ortodoxă, p. 216. 

»2 De sacramentis, PG 60, col. 212B, p. 222. 

3 Kalistos Ware, Approches de Dieu dans la Tradition Ortodoxe, apud pr. Radu Botiş, Aspecte 
pedagogice şi catehetice în lucrarea de mântuire a Domnului lisus Hristos, p. 73. 

chemat să ne facem cu adevărat fiii Săi, să moştenim viaţa care 
niciodată nu se sfârşeşte şi slava cea nestricăcioasă”. 4 

Sf. Simeon Noul Teolog lămureşte condiţia filiației, 
adresându-se patriarhilor: 

„Patriarhilor, dacă voi nu sunteţi prieteni ai lui Dumnezeu, 
fii ai lui Dumnezeu, dumnezei prin înfiere, adică asemănători, 
în cinul harului care ne este dat, Celui care este Dumnezeu prin 
fire, părăsiţi tronurile voastre şi mergeţi mai întâi de vă 
pătrundeți de Dumnezeieştile Scripturi. "25 

În următorul pasaj, el lămureşte nu numai nevoia 
imperativă a naşterii de sus, ci chiar imposibilitatea relaţiei cu 
Dumnezeu în afara reînnoirii, a renaşterii: 

„Cum vor ajunge să înţeleagă astfel de taine cei care n-au 
avut niciodată în ei cea mai mică experiență a efectelor lor: 
prefacerea totală, reînnoirea, transformarea, refacerea, 
renaşterea? Ei care încă n-au fost botezați în Duhul Sfânt cum 
pot şti ce este transformarea celor care au fost botezați în EI? 
Ei, care nu sunt născuţi de sus, cum vor vedea slava celor care, 
potrivit cuvântului Domnului, sunt născuţi de sus, a celor care 
sunt născuţi din Dumnezeu şi deveniți copii ai lui 
Dumnezeu? "2% 

Sf. Simeon arată că cei nenăscuţi din nou nici nu pot fi 
numiţi creştini: 

„Cel care se naşte din nou de sus şi iese din această lume 
ca dintr-un sân întunecos, pentru a intra în cerească lumină 
înțelegătoare şi, pentru a spune aşa, a se arăta puţin în ea, este 
în aceeaşi clipă umplut de o bucurie negrăită şi varsă lacrimi 
fără durere... căci de acum încolo începe cineva să fie numit 
printre creştini. Dar cei care n-au fost încă primiți la 
frumuseţea şi contemplarea unei asemenea frumuseți... cum, 


24 Sf. Macarie cel Mare, Omilii duhovniceşti, Omilia a XI-a, 14, p. 89. 

5 Sf. Simeon Noul Teolog, Et. 3, 590-599, apud arhiepiscop Vasili Krivoşein, În lumina lui 
Hristos, Bucureşti, 2005, p. 132. 

2 Sf. Simeon Noul Teolog, Cat. 24, 109-121, apud arhiepiscop Vasili Krivoşein, În lumina lui 
Hristos, Bucureşti, 2005, p. 151. 

spune-mi, să le dai pur şi simplu numele de creştini? Ei nu sunt 
cu adevărat astfel. "»" 

Sf. Macarie cel Mare explică necesitatea naşterii de sus fără 
de care, spune el, sufletul este neputincios să săvârşească 
vreunul dintre lucrurile lui Dumnezeu. EL lămureşte în citatul 
următor că scopul naşterii lui Hristos ca om este să ne dea nouă 
posibilitatea să ne naştem dumnezei. Ne arată apoi că nu se 
poate trăi cu Dumnezeu fără această naştere: 

„Domnul nostru lisus Hristos, purtând grijă de mântuirea 
omului, a pus în lucrare, de la început, întregul Său plan, prin 
mijlocirea părinţilor, a patriarhilor, prin Lege și prooroci, iar 
în cele din urmă EL însuşi venind a îndurat moartea, disprețuind 
ruşinea crucii. Or toată această trudă şi tot zelul Său (n-au avut 
alt scop, ci numai) să nască din Sine însuşi, din firea Sa, să 
nască de sus, din Dumnezeirea Sa, fii duhovniceşti. Și după cum 
părinții aceştia (pământeşti), dacă nu au fii, sunt trişti, tot așa 
și Domnul, iubind neamul omenesc, ca pe chipul Său, a voit ca 
oamenii să se nască din aceeaşi sămânță a dumnezeirii... 

Iar viaţa înseamnă naşterea de sus, de la Dumnezeu; fără 
această naştere e cu neputinţă ca un suflet să trăiască, după 
cum a zis Domnul: 'De nu se va naşte cineva de sus, nu va 
putea să vadă Împărăţia lui Dumnezeu — Ioan 3:3... 

Trupul este o asemănare a sufletului, iar sufletul este chip 
al Duhului. Şi după cum trupul fără suflet este mort şi nu poate 
să facă nimic, tot aşa şi sufletul lipsit de sufletul ceresc, adică 
lipsit de Duhul cel dumnezeiesc, este mort pentru Împărăţia 
(cerurilor) şi neputincios să săvârșească vreunul dintre 
lucrurile lui Dumnezeu. "298 

Iar în citatul următor vorbeşte de două ori despre naşterea 
din Tatăl cel ceresc: 

„Pentru că aceia care au moştenirea cea adevărată, sunt ca 
nişte fii născuţi din Tatăl cel ceresc şi petrec în casa Tatălui 


21 Sf. Simeon Noul Teolog, Cat. 8, 93-104, apud arhiepiscop Vasili Krivoşein, În lumina lui 
Hristos, Bucureşti, 2005, p. 170. 
2 Sf. Macarie cel Mare, Omilii duhovniceşti. Omilia a XXX-a, 2 şi 3, pp. 216-217. 

(lor), precum zice Domnul: 'Robul nu rămâne în casă în veac, pe 
când Fiul rămâne în veac — loan 8: 35. Deci dacă şi noi voim a 
ne naşte din Tatăl cel ceresc, se cuvine să facem ceva mai mult 
decât ceilalți oameni... să arătăm frică de Dumnezeu... "29 

În citatul acesta stabileşte că înfierea ne garantează 
dobândirea desăvârşirii: 

„Cei care au fost unşi cu (untdelemnul provenind) din 
lemnul vieții, lisus Hristos, şi din planta cea cerească, se 
învrednicesc să ajungă la măsura desăvârşirii, adică (să 
dobândească) Împărăţia şi înfierea. "3% 

Cât de limpede demonstrează Sf. Macarie în buchetul de 
citate de mai jos noul fel de viaţă al acelora care s-au născut de 
sus, de la Duhul Sfânt, sârguinţa de care trebuie să dea dovadă 
cei născuţi din nou pentru a intra în odihna lui Dumnezeu! Cum 
ne arată apoi şi că aceia care nu au parte de înfiere trăiesc 
degeaba: 

„Cei care s-au învrednicit să devină fii ai lui Dumnezeu şi 
să se nască de sus, de la Duhul Sfânt, care au în ei pe Hristos 
care-i luminează şi le dă odihnă, sunt călăuziţi în multe şi 
felurite chipuri de Duhul... "301 

„Sârguieşte-te, deci, să devii fiu fără prihană al lui 
Dumnezeu, să intri în acea odihnă în care, ca înainte-mergător 
al nostru, a intrat Hristos. 30% 

„Pentru că dacă ...nu ne-am învredhnicit de înfiere, suntem 
departe de puterea lui Dumnezeu şi în zadar vieţuim. "305 

„După cum este cu neputinţă ca peştele să trăiască fără 
apă, sau să meargă cineva fără picioare, să vadă lumina fără 
ochi, să vorbească fără limbă sau să audă fără urechi, tot aşa 
este cu neputinţă să cunoască cineva tainele şi înțelepciunea lui 
Dumnezeu, să fie.. .creştin, fără Domnul lisus şi fără lucrarea 
puterii dumnezeieşti. Pentru că aceia sunt cu adevărat înţelepţi 


9 Sf. Macarie cel Mare, Omilia a XIV-a, 4. 
300 Sf. Macarie cel Mare, Omilia a XVII-a, 2. 
301 Sf. Macarie cel Mare, Omilia a XVIII-a, 7. 
302 Sf. Macarie cel Mare, Omilia a XXV-a, 7. 
303 Sf. Macarie cel Mare, Omilia a XXV-a, 2. 

ai lui Dumnezeu care sunt conduşi şi păstoriți după omul lor 
lăuntric de puterea dumnezeiască. "304 

Sf. Macarie ne lămureşte că nu este posibilă îndumnezeirea 
pentru aceia care nu au naşterea din nou: 

„Prin puterea Duhului şi prin naşterea din nou cea 
duhovnicească... omul se îndumnezeieşte. "5305 

lar în citatul acesta vorbeşte lămurit despre nevoia 
schimbării naturii lăuntrice a omului: 

„Unii socotesc că, depărtându-se de femeie şi de toate 
cele văzute, sunt sfinţi. Dar nu este aşa. Pentru că răutatea 
trăieşte şi se ridică în inima omului. (Numai) acela este sfânt, 
care s-a curățit şi sfințit după omul cel dinlăuntru. "306 

Sf. Simeon Noul Teolog ne asigură că singura cale de a fi 
făcuţi dumnezei este înfierea: 

„Vă cer tuturor, o, părinţilor şi fraţilor, siliți-vă să vă faceţi 
părtaşi unei vieţi ca aceea, care este lumina lui Dumnezeu, 
Însuşi Duhul Sfânt, Care sfințește pe cei ce se împărtăşesc cu El 
şi îi face dumnezei prin înfiere. "50" 

Asterie al Amasei ne învaţă istoria mântuirii în câteva 
cuvinte prin citatul care urmează, dovedind că naşterea din nou 
şi creşterea prin har sunt calea de a ajunge la aceasta: 

„Apoi... S-a arătat EI (lisus), strigând oamenilor cu 
propria Sa voce: 'Veniţi către Mine toţi cei osteniţi şi 
împovărați şi Eu vă voi da odihnă — Matei 11:28. 

Cum primea [Hristos pe cei care răspundeau chemării 
Sale?  Dădea cu uşurinţă iertarea păcatelor, degrabă 
eliberarea de necazuri şi dureri. Cuvântul a sfinţit, Duhul a 
pecetluit, omul cel vechi a fost înmormântat, cel nou s-a 
născut şi a crescut prin har. Ce-a urmat de aici? Omul a ajuns 
prieten cu Dumnezeu, în loc de duşman; fiu în loc de străin; 


304 Sf. Macarie cel Mare, Omilii duhovniceşti. Omilia a XVII-a, 10. 

305 Sf. Macarie cel Mare, Omilii duhovniceşti. Omilia a XXVI-a, 2. 

306 Sf. Macarie cel Mare, Omilii duhovniceşti. Omilia a XVII-a, 13. 

307 Sf. Simeon Noul Teolog, Cat. 34, 370-383, apud arhiepiscop Vasili Krivoşein, În lumina lui 
Hristos, Bucureşti, 2005, p. 36. 

inițiat în tainele credinţei, în loc de necunoscător; sfânt, în loc 
de necredincios. "508 

Sf. Simeon Noul Teolog spune exact acelaşi lucru: 

„Să nu avem altceva în minte decât poruncile 
Mântuitorului Hristos... ca şi noi să devenim dumnezei prin 
înfiere şi prin har "5% 

Sf. Vasile cel Mare arată cât se poate de limpede că nu 
putem vedea Împărăţia lui Dumnezeu decât prin naştere de sus. 
Ceea ce ne comunică mai jos în cele două citate acest mare 
ierarh al Bisericii nu este decât ceea ce Însuşi Mântuitorul ne 
porunceşte la Ioan 3:3-5: 

„Atunci când ne vom naşte de sus, vom vedea Împărăţia lui 
Dumnezeu, precum a fost făgăduit. 310 

„Și aşa, îmbrăcaţi în Fiul lui Dumnezeu şi botezați în 
Numele Tatălui, ni se dăruieşte puterea de a deveni fii ai lui 
Dumnezeu. "51 

O carte publicată de curând de Editura Patriarhiei Române 
ne face cunoscut că nu-L putem numi Tată pe Dumnezeu decât 
prin procesul naşterii (din nou) - atenţie pentru cei care spunem 
rugăciunea Tatăl nostru: 

„Căci numele de Dumnezeu indică demnitatea, pe când cel 
de Tată, proprietatea fiinţială. Spunând cineva Dumnezeu, 
arată pe Domnul tuturor, iar numindu-L Tată, exprimă 
proprietatea: arată că a născut. "52 


Sf. loan Kronstadt citează Scriptura care vorbeşte despre 
puterea pe care Dumnezeu Însuşi a dat-o tuturor ce-L primesc 
pe Hristos ca mântuitor, să se nască din EI: 

„O, păcat, păcat! Cât eşti de pierzător! Tu ai făcut 
străină de Dumnezeu lumea pe care El a zidit-o din neființă. 
În lume era, şi lumea printr-Însul s-a făcut, şi lumea pe 


308 Asterie al Amasiei, Omilii şi predici, p. 175. 

39 Sf. Simeon Noul Teolog, Cat. 24, 76-80, apud arhiepiscop Vasili Krivoşein, În lumina lui 
Hristos, Bucureşti, 2005, p. 421. 

310 Sf. Vasile cel Mare, Despre Botez, Editura IBMBOR, Bucureşti, 2010, p. 42. 

SII Sf. Vasile cel Mare, Despre Botez, Editura IBMBOR, Bucureşti, 2010, p. 91. 

312 O exegeză a Crezului ortodox, Editura Basilica, Bucureşti, 2010, p. 30. 

Dânsul nu L-a cunoscut. Întru ale Sale a venit, şi ai Săi pe 
Dânsul nu L-au primit; iar câţi L-au primit pe Dânsul, le-a dat 
lor stăpânire ca să se facă fii ai lui Dumnezeu, celor ce cred 
întru numele Lui, cari nu din sânge, nici din poftă trupească, 
nici din poftă bărbătească, ci de la Dumnezeu s-au născut 
(loan 1:10-13). "515 

Sf. loan Casian, citându-l pe Fericitul Augustin, întăreşte 
nevoia naşterii din Duh a omului prin analogia la naşterea din 
Duh a Mântuitorului: 

„Augustin [este vorba despre Fer. Augustin], preot al 
cetăţii Hippo-Regius, zice: “Dar pentru ca oamenii să se nască 
din Dumnezeu, S-a născut mai întâi Dumnezeu dintre ei: 
Hristos Dumnezeu. Și Hristos la naşterea dintre oameni n-a 
căutat pe pământ decât mamă, fiindcă tată avea în cer, născut 
din Dumnezeu, prin Care suntem făcuţi, şi născut din femeie, ca 
prin El să ne facem, din nou. "514 


Sf. Macarie Egipteanul ne face cunoscută nevoia impera- 
tivă de a fi înviaţi la viaţă: 

„Venirea Domnului pentru om s-a făcut fiindcă zăcea mort 
în groapa întunericului, a păcatului, a duhului celui necurat şi 
a puterilor celor viclene, ca să-l învieze încă din acest veac şi 
să-l aducă la viaţă, să-l curăţească de toată întunecimea, să-l 
lumineze cu lumina Sa şi să-l îmbrace cu veșmintele cele cereşti 
ale divinității. 515 


Sf. loan Gură de Aur vorbeşte despre nevoia naşterii din 


nou: 

„Că Fiul lui Dumnezeu... S-a născut după trup, ca tu să te 
naşti după Duh; S-a născut din femeie, ca tu să încetezi de a 
mai fi fiu al femeii... [EI] pentru că nu S-a născut nici din sânge 


313 Sf. loan de Kronstadt, Spicul de grâu, colecţia Părinţi Ruşi, Editura Sofia, ediţia a II-a 
revizuită, p. 48. 

314 Sf. Ioan Casian, Convorbiri duhovniceşti. Despre Întruparea Domnului, cartea a VII-a, cap. 
XXVII, 1, în col. PSB, vol. 57, p. 878, apud 0 exegeză a Crezului ortodox, Editura Basilica, 
Bucureşti, 2010, pp. 115-116. 

315 Sf. Macarie Egipteanul, Cele cincizeci de omilii duhonviceşti. Omilia XXXIV, 2, în col. PSB, 
vol. 34, p. 42, apud O exegeză a Crezului ortodox, Editura Basilica, Bucureşti, 2010, p. 114. 

nici din voința trupului sau a bărbatului, ci de la Duhul Sfânt, 
ne arată naşterea cea mai presus de noi... de la Duhul. "516 


Sf. Grigorie al Nissei vorbeşte aşa de frumos despre taina 
înfierii: 

„Cine îmi va da mie acele aripi, prin care să pot zbura cu 
înțelegerea la înălțimea măreției acestor cuvinte... ca 
depărtându-mă cu minte de toate cele se perfac şi-şi mută locul, 
şi ajungând într-o stare neschimbată şi neclintită a sufletului, 
să-mi fac mai întâi familiar, prin alegerea voinţei, pe Cel 
neschimbat şi neprefăcut, şi apoi să-L chem prin cea mai 
familiară numire: Tată? "51 


Fericitul Augustin aminteşte cum nu se poate mai desluşit 
că Mântuitorul S-a născut ca om pentru ca noi, născându-ne 
prin El ca dumnezei, să putem ajunge astfel copiii lui 
Dumnezeu; căci numai în felul acesta putem ajunge părtaşi cu 
EI: 

„Fiind Unul-Născut (lisus), nu are fraţi, dar pentru că este 
şi Cel dintâi născut, EI a binevoit să-i numească fraţi pe toți cei 
care, în urma Sa şi prin întâietatea Sa, renasc prin harul lui 
Dumnezeu, Care îi adoptă ca fii ai Săi (Luca 8:21), după cum 
proclamă învăţătura apostolică. "518 

„Credem că a înviat din morţi a treia zi, fiind prin aceasta 
Cel dintâi născut pentru fraţii care aveau să-l urmeze pe care 
i-a chemat Să devină fii ai lui Dumnezeu prin înfiere 
(Efeseni 1:5), milostivindu-Se ca ei să fie împreună părtaşi şi 
moştenitori cu EL. *319 


Sf. Grigorie al Nissei ne atrage atenţia în următoarele două 
citate că nu-L putem chema pe Dumnezeu ca Tată dacă nu 


316 Sf. loan Gură de Aur, Omilii la Matei. Omilia II-a, 2, în colecţia PSB, vol. 23, p. 29, apud O 
exegeză a Crezului ortodox, Editura Basilica, Bucureşti, 2010, pp. 112-113. 

317 Sf. Grigorie al Nyssei, Despre rugăciunea domnească, Editura IBMBOR, Bucureşti, 2009, p. 
32-33. 

318 Fericitul Augustin, Despre credinţă şi Crez, colecţia Credinţa Ortodoxă, p. 36. 

319 Fericitul Augustin, Despre credinţă şi Crez, colecţia Credinţa Ortodoxă, p. 48. 

suntem născuţi şi înrudiţi cu Dumnezeu, avându-ne existenţa în 
EI: 

„Adică trebuie să vadă cineva sfințenia, bunătatea, 
curăţia lui Dumnezeu în sine, nu să o cugete numai teoretic, ca, 
simțindu-se născut din Dumnezeu şi înrudit cu EI, să-l poată 
spune Tată. “320 

„Căci numele de Tată arată cauza celui ce îşi are existenţa 
744197 7] Sai 

Sf. Simeon Noul Teolog argumentează foarte convingător 
actul naşterii din Duhul, din Însuşi Dumnezeu, ca singura cale 
prin care poţi ajunge să-L vezi pe Tatăl şi să locuieşti cu El: 

„... aceia care L-au primit pe Dumnezeu datorită faptelor 
credinţei şi au devenit dumnezei, născuţi din Duhul, da, din EI 
Însuşi, unii ca aceştia Îl văd pe EI, Tatăl lor, care nu încetează 
să locuiască în lumina cea neapropiată; aceştia Îl au în ei înşişi 
locuind ca într-un sălaş şi ei înşişi locuiesc întru El, Cel cu 
totul neajuns. "322 

Sf. Simeon Noul Teolog îşi mărturiseşte neputinţa de a 
înţelege cum este posibil ca nişte oameni nenăscuţi din nou să 
facă teologie şi să vorbească despre Dumnezeu în starea 
aceasta. El vorbeşte despre trecerea prin moarte prin 
imperativul trebuie şi ca fiind condiţia de a deveni copii ai Săi. 
Cine ar putea spune că Sfânta Tradiţie ortodoxă socoteşte 
ceremonia botezului unui prunc în faşă ca fiind procesul naşterii 
din Duhul? 

„Pentru mine este un subiect uimitor faptul că majoritatea 
oamenilor, înainte de a fi născuţi din Dumnezeu şi a deveni 
copiii Săi, nu se tem nicidecum să se ocupe de teologie şi să 
vorbească despre Dumnezeu... Ne trebuie înainte de toate să 
trecem de la moarte la viaţă, aceasta este condiţia pentru a 


30 Sf. Grigorie al Nyssei, Despre rugăciunea domnească, Editura IBMBOR, Bucureşti, 2009, 
subsolul p. 34. 

%1 Sf. Grigorie al Nyssei, Despre rugăciunea domnească, Editura IBMBOR, Bucureşti, 2009, p. 
35. 

32 Sf. Simeon Noul Teolog, Imn 52, 50-60, apud arhiepiscop Vasili Krivoşein, În lumina lui 
Hristos, Bucureşti, 2005, p.427. 

primi de sus sămânța Dumnezeului Celui viu şi a fi născuţi din 
EI, încât să devenim copiii Săi... "5% 

Iar dacă celelalte comentarii ale Sf. Simeon Noul Teolog de 
până aici n-au reuşit totuşi să ne convingă de nevoia imperativă 
a naşterii de sus, ce se cere făcută în mod cu totul conştient şi de 
bună voie, atunci citatul care urmează acum va face aceasta cu 
toată competenţa: 

„Deci dacă tu nu eşti născut din Dumnezeu, aceasta vrea 
să spună nu numai că tu nu eşti copilul Lui, nu numai că tu nu 
L-ai dobândit încă, nici nu L-ai primit în tine însuşi, ci şi că EI 
nu ţi-a dat putere să devii fiu al lui Dumnezeu şi tu nu poți să 
devii. Or, dacă nu devii fiu al lui Dumnezeu, oare cum vei 
vedea pe Dumnezeu, Tatăl tău care este în ceruri? Nimeni 
niciodată n-a putut să-l vadă pe tatăl său înainte de a se 
naşte..., dacă nu este mai întâi născut de el... Câtă vreme tu, 
care eşti născut numai din trup, care n-ai cunoscut încă 
naşterea datorată Duhului şi n-ai devenit tu însuţi duh prin 
naştere, cum poți oare să cercetezi adâncimile lui Dumnezeu 
sau, mai curând, cum poţi să-L vezi pe Dumnezeu? În nici un 
fe [| 324 

Sf. Macarie cel Mare ne vorbeşte despre naşterea din nou 
ca poarta de intrare în Împărăţia lui Dumnezeu în următoarele 
citate: 

„Pentru a intra în Împărăţia Iui Dumnezeu, trebuie ca 
sufletul să se nască de la Duhul Sfânt... "5 

„lar omul nostru cel lăuntric să se nască din Duhul, 
precum a zis Domnul: Cel ce crede în Mine a trecut din moarte 
Ia viață (loan 5:24). 326 


323 Sf. Simeon Noul Teolog, Teol. 2,33-45 şi 57-63, apud arhiepiscop Vasili Krivoşein, În 
lumina lui Hristos, Bucureşti, 2005, p. 190-191. 

324 Sf. Simeon Noul Teolog, Er. 9, 390-407, apud arhiepiscop Vasili Krivoşein, În lumina lui 
Hristos, Bucureşti, 2005, p. 215. 

325 Sf. Macarie cel Mare, Omilii duhovniceşti. Omilia a XXX-a, chiar în titlu. 

326 Sf. Macarie cel Mare, Omilia a XLIX-a, 2. 

„Cel născut după Duh este, într-o anumită măsură, 
desăvârşit. Este desăvârşit în sensul în care spunem despre un 
prunc că, având toate mădularele, este deplin întreg. "52" 

„Pentru că numai atunci când „Duhul lui Dumnezeu 
mărturiseşte împreună cu duhul nostru” (Romani 8:6), precum 
spune Sfântul Apostol Pavel, suntem cu adevărat vrednici de 
Hristos şi fii ai lui Dumnezeu; deci nu atunci când, după 
propria părere, ne socotim drepți. „Pentru că nu cel ce se 
laudă singur este dovedit bun, ci acelea pe care Domnul îl 
laudă” (2 Corinteni 10:18).”528 

Un alt citat, care atestă nevoia naşterii din Duhul Sfânt 
drept calea de eliberare de sub vina păcatului: 

„Domnul, făcându-Se om şi dând o altă obârşie firii prin 
a doua naştere din Duhul Sfânt şi primind moartea 
atotcuvenită din durere a lui Adam, [...] a făcut pe toţi cei 
renăscuţi în El duhovniceşti, liberi de vina ce apăsa asupra 
zi ata 

Cât de frumos şi la subiect ni se vorbeşte şi aici despre 
nevoia naşterii din nou care se poate realiza îmbrăcând 
nestricăciunea lui Hristos: 

„E de la sine înţeles, deci, că suntem prunci, noi, copiii 
lui Dumnezeu, care am lepădat pe omul cel vechi, am 
dezbrăcat haina păcatului şi am îmbrăcat nestricăciunea lui 
Hristos, ca să ajungem oameni noi, popor Sfânt, şi, fiind 
născuţi din nou, să păstrăm neintinat pe om, să fim prunci, ca 
un prunc al lui Dumnezeu. "35% 

Sf. Irineu ne arată cu ce preţ mare s-a plătit posibilitatea 
noastră de a ne naşte din nou, dovedind prin aceasta cu atât 
mai mult nevoia naşterii din nou: 


37 Sf. Macarie cel Mare Omilii duhovniceşti. Cuvânt despre răbdare şi dreapta socotință, L2, 
Editura IBMBOR, Bucureşti, 2010, p. 331. 

328 Sf. Macarie cel Mare, Omilii duhovniceşti. Cuvânt despre desăvârşirea în Duh, 12, Editura 
IBMBOR, Bucureşti 2010, p. 314. 

%9 Răspunsuri către Talasie, 6, PG 90, 280C-D, [trad. rom., p. 51], apud arh. prof. dr. 
Constantin Voicu, Botezul în Tradiţia Patristică, Editura Agnos, Sibiu, 2011, p. 202. 

30 Pedagogul 1, 32, 4, PG 8, col. 92C, [trad. rom., p. 184-185], apud arh. prof. dr. Constantin 
Voicu, Botezul în Tradiţia Patristică, Editura Agnos, Sibiu, 2011, p. 97. 

„Cuvântul întrupat S-a făcut om, şi Fiul lui Dumnezeu S-a 
făcut Fiul omului, ca să îngăduie omului să cuprindă cuvântul 
lui Dumnezeu şi, dobândind înfierea, să se facă fiu al lui 
Dumnezeu.""551 

Sf. Grigorie al Nyssei face o demonstraţie cu adevărat 
impresionantă a imposibilității de a-L chema Tată pe Dumnezeu 
atâta vreme cât nu îţi ai existenţa în El. Prin naşterea noastră din 
Adam cel păcătos ne avem existenţa în păcat. Numai prin 
naşterea din „Adam cel de pe urmă cu duh dătător de viaţă ” 
(I Corinteni 15:45), de viaţă nouă, dumnezeiască, numai aşa 
putem şi avem dreptul să-i zicem lui Dumnezeu Tată şi să 
spunem rugăciunea Tatăl nostru: 

„Deci dacă, privind cineva spre sine, se vede având încă 
nevoie de curăţire şi îşi cunoaşte reaua lui conştiinţă plină de 
pete şi de arsuri urâte, şi fără să se curățească mai întâi de 
aceste rele se socoteşte pe sine înrudit cu Dumnezeu şi zice 
Tată, el cel nedrept Celui drept, el cel necurat Celui curat, 
cuvântul lui e o înjurătură şi o batjocură, odată ce numeşe pe 
Dumnezeu Tată al ticăloşiei sale. Căci numele de Tată arată 
cauza celui ce îşi are existenţa din el [...]. Deci dacă cineva, 
zăbavnic la inimă, cum zice Scriptura, şi iubitor de minciuni, 
îndrăzneşte să rostească cuvintele rugăciunii, să ştie că nu 
cheamă Tată pe Cel din cer, ci pe cel din iad, care şi el e 
mincinos [...], fiind el însuşi păcat şi tată al minciunii (loan 
8:44) [...]. Cei cu conştiinţa luminată se numesc fii ai luminii 
[...]. Adevărul nu ne învaţă Să minţim, ca să ne spunem ceea ce 
nu Suntem şi să ne numim ceea ce nu ne-am făcut; ci, numind 
Tată al nostru pe Cel nestricăcios şi drept şi bun, să adeverim 
prin viaţă înrudirea noastră cu EI [...]. Mie mi se pare că aud 
pe Dumnezeu zicând către tine cuvintele acestea: Tu, cel cu 
viaţa stricată, numeşti Tată pe Tatăl nestricăciunii? De ce 
întinezi cu glasul tău murdar numele neprihănit? De ce minţi 


31 Irineu, Adversus haereses III, 19, |, PG 7, 939B, SC 34, 1952, p. 332; III, 16, 3, col. 922BC, 
p. 282B, apud Tomas Spidlik, Spiritualitatea Răsăritului creştin, ediţia a II-a, Editura Deisis, 
Sibiu, 2005, p. 399. 

împotriva Cuvântului? De ce batjocoreşti firea neîntinată? De 
eşti fiul Meu, ar trebui numaidecât ca şi viaţa ta să poarte 
trăsăturile bunătăţilor Mele. Nu recunosc în tine chipul firii 
Mele [...]. Deci e primejdios a îndrăzni cineva să se folosească 
de rugăciunea aceasta înainte de a-şi curăţi viaţa şi de a numi 
pe Dumnezeu Tatăl său. 3% 

Fericitul Augustin ne prezintă pe Domnul lisus ca pe Cel 
dintâi născut pentru fraţii care aveau să-L urmeze şi vor deveni 
fii prin înfiere: 

„Credem, de asemenea, că a înviat din morți a treia zi, 
fiind prin aceasta Cel dintâi născut pentru fraţii care aveau 
să-L urmeze (Romani 8:29) şi pe care i-a chemat să devină fii 
ai lui Dumnezeu prin înfiere [...] "355 

Teofan Zăvorâtul, citându-l la rândul lui pe Macarie cel 
Mare, subliniază necesitatea naşterii din nou, prin care cel 
născut este mântuit și a ajuns deja în veacul viitor: 

„După cuvintele lui Macarie cel Mare, cel ce e născut din 
Dumnezeu, care rămâne în Dumnezeu şi în lumea 
dumnezeiască, a ajuns deja în veacul viitor. "354 

Încheiem şirul mărturiilor Sfinţilor Părinţi ai Bisericii 
alături de o serie de scriitori ai Bisericii cu câteva comentarii ale 
unuia dintre cei mai respectaţi sfinţi, calificat de către ÎPS Sa 
Teoctist ca stâlp al Bisericii — Sfântul loan Gură de Aur: 

„Naşterea din nou este o a doua creaţie, căci din ceea ce 
nu eram am fost aduşi la ceea ce suntem. Ceea ce eram mai 
dinainte am murit, adică omul cel vechi, şi ceea ce am devenit 
nu eram mai înainte. "955 


32 Sfântul Grigorie al Nyssei, Despre Rugăciunea Domnească, Editura IBMBOR, Bucureşti, 
2009, pp. 35-38. 

333 Fericitul Augustin, Despre credinţă şi crez, colecţia Credinţa Ortodoxă, Editura IBMBOR, 
Bucureşti, 2010, tipărită cu binecuvântarea Preafericitului Părinte Daniel, Patriarhul Bisericii 
Ortodoxe Române, p. 47. 

334 Teofan Zăvorâtul, Schița unei morale creştine, Moscova, 1895, p. 309, apud Tomas Spidlik, 
Spiritualitatea Răsăritului creştin, ediţia a II-a, Editura Deisis, Sibiu, 2005, p. 86. 

335 Sf. loan Gură de Aur, Omilia XVII la Efeseni, p. 39. 

„Fiul lui Dumnezeu... S-a născut trupeşte, ca să te naşti tu 
duhovniceşte; S-a născut din femeie ca să încetezi tu a fi fiul 
femeii. 3% 

„Dacă cineva a crezut în Hristos, a venit într-o altă creaţie, 
căci s-a născut de sus prin Duhul.”35 

„Un aliment alterat nu mai revine la forma inițială, chiar 
dacă-i pui sare. Firii vechi degeaba îi pui sarea adevărului. 358 

„Noi ne naştem din nou prin puterea Cuvântului lui 
Dumnezeu. Acest Cuvânt ne plăsmuieşte. Dar această naştere 
nu e de la natură, ci din făgăduinţă dumnezeiască. "5% 

Ne oprim la punctul acesta. Nu putem decât să mulţumim 
lui Dumnezeu pentru toată călăuzirea pe care ne-a dat-o. Cum 
am spus mereu, este datoria şi privilegiul nostru să dăm dovadă 
de oameni mai buni la suflet, cum citim la Fapte 17:11, astfel 
încât după ce isprăvim de parcurs gândurile de mai sus să le 
comparăm cu Sfintele Scripturi. După aceea vom cerceta şi 
scrierile Sfinţilor Părinţi, raportându-le din nou la Sfintele 
Scripturi, căci numai în felul acesta ne merităm din plin numele 
de adevăraţi creştini ortodocşi. 


336 Sf. loan Gură de Aur, Omilia 1 la Matei, 2. 

337 Sf. loan Gură de Aur, Omilia XI la 2 Corinteni. 

38 Sf. Ioan Gură de Aur, Omilia XV, Comentarii la Predica de pe Munte. 
3% Sf. loan Gură de Aur, Omilia XVII la Romani, 216. 

Capitolul 6 
Preot şi preoţie 


În capitolul acesta urmează să ne ocupăm de subiectul 
preot şi preoţie, analizat din perspectivele doctrinei ortodoxe. 
Spunând din perspectivele doctrinei ortodoxe nu excludem 
nicidecum punctul de vedere al Scripturii. Dimpotrivă, pentru 
că dreapta credință ortodoxă are ca bază descoperirea lui 
Hristos, vestită de dumnezeieştii şi sfinţii Lui Apostoli, punctul 
de vedere al adevăratei ortodoxii nu poate fi cu nimic abătut de 
la cel al Sfintei Scripturi. Mai mult, dacă amintim şi canonul 
Părinților Bisericii, potrivit căruia orice micşorare, adăugire sau 
vreo schimbare oarecare aduse Sfintei Scripturi sunt văzute ca 
însufleţire a diavolului3%, atunci chiar nu mai putem face vreo 
deosebire între punctele de credinţă ale ortodoxiei şi cele ale 
Sfintei Scripturi. 

Socotim de folos să reamintim că aici vorbim despre 
ortodoxia originară, aşa cum a luat ea ființă prin Părinţii 
Bisericii, adică exact ca o continuare a învăţăturii şi misiunii 
Apostolilor Domnului. Am vorbit despre acest detaliu în partea 
introductivă a cărţii, dar socotim că este foarte important să 
menţinem viu în mintea cititorilor faptul că, vorbind despre ce 
este credinţa ortodoxă, noi, de fapt, ne referim la ortodoxia cea 
adevărată, de la origine. 


O Ce spune Scriptura despre preot şi preoţie 


Spunem mai întâi câteva cuvinte despre împrumutarea 
rânduielilor preoţiei Vechiului Testament pentru preoția Noului 
Testament, citându-l pe Sfântul Grigorie al Nyssei. El face o 
distincţie cât se poate de clară între preoţia Vechiului Testament 


3% Canoanele Bisericii Ortodoxe, Note şi Comentarii, arhidiacon prof. univ. dr. loan N. Floca, 
paragraful 20, p. 598. 

şi a Noului Testament, distincţie care descalifică transferarea şi 
continuarea preoţiei Vechiului Testament în era Noului 
Testament, comunicându-ne că „slujba preoţiei era restrânsă în 
Vechiul Testament la cei din seminţia lui Levi. Era legată de un 
anumit sânge moştenit. "51 Înţelegem, prin urmare, că noi, 
neamurile, care nici măcar nu facem parte din poporul Israel — 
cu atât mai puţin din seminţia lui Levi, nu avem ce să 
continuăm, pentru că nu avem nici cu ce să începem. Levi era 
evreu, nu român. Acesta este motivul pentru care nu întâlnim 
nimic pe paginile Noului Testament din felul cum se practică 
preoţia din zilele noastre. În timp ce Vechiul Testament este 
cartea poporului pământesc al lui Dumnezeu, Noul Testament 
este cartea Bisericii duhovniceşti a lui Hristos, a acelora care 
„sunt fii ai lui Dumnezeu prin credinţa în Hristos lisus, unde nu 
mai este iudeu, nici elin; nu mai este rob nici liber... ci toți sunt 
una în Hristos ” (Galateni 3:26 şi 28). 

Cuvântul grecesc pentru preot (hiereus) nu apare niciodată 
în legătură cu vreo funcţie în Biserica lui Hristos. EI este folosit 
numai în următoarele situaţii: în legătură cu Domnul lisus 
Hristos ca Mare Preot (la Evrei 5:5-6); în legătură cu toţi 
creştinii ca fiind preoți (la 1 Petru 2:5 şi 9, Apocalipsa 1:6, 
5:10); în legătură cu preoţi iudei şi cu preoţii păgâni (Fapte 
14:13). Deci este evident că pe vremea Bisericii primare nu 
exista o clasă preoțească în Biserică. Acest lucru este confirmat 
şi de Vasile Mihoc, un teolog român: „Zermenul Hiereus 
(preot) nu este folosit niciodată în Noul Testament pentru 
desemnarea membrilor ierarhiei bisericeşti.”5%2 Dacă totuşi 
găsim termenul preoți cu o astfel de conotație în Biblia 
ortodoxă contemporană din limba română (în limba engleză nu 
există această abatere), se datoreşte traducerii vădit abuzive a 
termenului grec presbyteros (care înseamnă bătrân sau 


31 Sfântul Grigorie al Nyssei, Despre Rugăciunea Domnească, p. 45. 
5% Vasile Mihoc, Dreapta învăţătură de credinţă a Bisericii, în Mitropolia Ardealului, 1983, 
nr. 1-2,p. 37. 

presbiter) prin cuvântul preoF%. Nu este treaba noastră să 
comentăm modul în care s-a comis abuzul — lăsăm aceasta în 
seama lui Dumnezeu. Ceea ce trebuie însă spus cu toată 
competenţa şi autoritatea Sfintei Scripturi, a Sfintei Tradiţii, cât 
şi a dicționarului grec-român, este că termenul preoți, întâlnit în 
toate versetele menţionate la subsolul paginii, este tradus din 
grecescul presbyteros. Cuvântul presbyteros nu are nimic de-a 
face cu preoți, ci se traduce prin prezbiter sau bătrân, după 
cum, de altfel, l-a tradus şi biblia ortodoxă, cât şi cea catolică 
din Statele Unite. 

Aşadar, pe vremea Domnului lisus şi a Sfinţilor Apostoli 
nu se pomeneau nici măcar aluziv forme ierarhice în 
conducerea Bisericii. N-a existat niciodată aşa ceva în Biserica 
primară de pe vremea Apostolilor. Spre exemplu, cu ocazia 
primului şi celui mai important consiliu al Bisericii, întrunit 
prin hotărârea Duhului Sfânt al lui Dumnezeu, despre care citim 
la Fapte 15, nu s-a făcut apel la nici un fel de ierarhie între 
creştinii adunaţi la un loc — nici atât la preoţi, pentru că nu 
existau în Biserica primară. Preoţia Vechiului Testament luase 
sfârşit odată cu loan Botezătorul (Luca 16:16), iar preoția 
Noului Testament nu mai constituia o clasă ierarhică. Primele 


3% Echivalentul grec pentru bătrân sau prezbiter este presbyteros. Dovada cea mai grăitoare a 
traducerii tendenţioase a acestui termen reiese din traducerea aceluiaşi cuvânt, de către acelaşi 
autor, pe paginile aceleiaşi Biblii în mod alternativ şi prin bătrân, şi prin preot, ca şi cum 
presbyteros ar însemna, deopotrivă, bătrân și preot. Însă, în concordanța Strong, cuvântul grec 
presbyteros (pentru bătrân) este notat cu G4245, în timp ce hiereus (pentru preo?) cu G2409. În 
Biblia ortodoxă contemporană cuvântul presbyteros apare tradus prin preot în următoarele 
pasaje: Faptele Apostolilor 11:30; 14:23; 15:2, 4, 6, 22, 23; 16:4; 20:17; 21:18; 1 Timotei 4:14; 
5:17, 19; Tit 1:5; Iacov 5:14; 1 Petru 5:1, 3, 5; 2 loan 1; 3 loan 1. În acelaşi timp, acelaşi termen 
presbyteros, notat cu G4245, este tradus, de data asta corect, prin bătrân în următoarele pasaje: 
Marcu 15:1; Luca 20:1; Luca 22:66; Fapte 2:17; 4:5 şi 23, 22:5; 25:15. Cum este posibil aşa 
ceva?! Ceea ce trebuie neapărat să se mai cunoască este că traducerile ortodoxe autorizate din 
toate timpurile au folosit corect bătrân, pentru presbyteros, de exemplu: Biblia lui Cantacuzino 
de la 1688; Noul Testament de la 1857; Biblia de la Iaşi a lui Niţulescu de la 1921; Biblia lui 
Galaction de la 1939; chiar şi traducerea modernă americană The Orthodox Study Bible; şi încă 
un document foarte autoritar, Scripture 4 All, Greek Interlinear Bible arată termenul presbyteros 
cu însemnările G4245, SENIORS, elders. Pot aceia care au mutilat adevărul Scripturii să spună 
că S-a părut nimerit Duhului Sfânt ca presbyteros să se traducă alternativ, după bunul nostru 
plac, când bătrân, când preot? Care dicţionar de greacă traduce presbyteros prin preot? A se citi 
şi comentariul episcopului Nicolae Coman, pe acelaşi subiect în Revista Teologică, nr. 4-6, 
Sibiu, 1922, pp. 106-109. 

forme ale preoţiei ierarhice, aşa cum se practică în zilele 
noastre, apar mai târziu, ca nişte invenţii pur omeneşti, după 
plecarea tuturor Apostolilor la cele veşnice. În anul 150 d.C. au 
apărut numai un fel de forme liturgice simple şi conducători 
liturgici, dar nici atunci nu era încă atestat clericalismul în 
forma în care există azi. 

Astfel, citim la Fapte 15:7 că, după ce s-a făcut multă 
cercetare s-a ridicat Petru şi a venit cu o propunere. Petru era 
aici doar unul dintre ei, nu era preotul Petru, nu era liderul 
Petru, nu i se spune nici măcar „apostolul Petru”, ci era, simplu, 
Petru. lar el spune în cuvântarea lui la versetul 11 „credem”, 
adică afirma o opinie colectivă, nu o hotărâre a mea, marele 
Petru. Apoi, la versetul 19 spune el „socotesc”, nu că eu 
poruncesc. Şi ce frumos citim la versetul 22 cuvintele acestea: 
„Atunci Apostolii şi prezbiterii, cu toată Biserica, au hotărât să 
aleagă... ”. Deci, aici nu era nici o formă de ierarhie, nici o 
deosebire între preoţi şi laici - pentru că în Biserica Domnului 
TOȚI sunt preoţi (dar nu ca preoţii de azi, ci vom arăta imediat 
mai Jos ce fel de preoți); nici măcar Apostolii Domnului nu-şi 
arogă vreo superioritate. Ei iau hotărârile exact aşa cum spune 
la versetul 25: „Noi (adică toată adunarea laolaltă formată din 
Apostoli, prezbiteri şi ceilalți credincioşi), într-un singur gând 
am hotărât...” loan, cel care a primit marea descoperire 
apocaliptică se recomandă simplu ca „fratele vostru şi 
împreună cu voi părtaş la suferința şi la împărăţia şi la 
răbdarea în lisus ” — nici măcar apostol nu se cheamă. 

Urmează acum cea mai importantă parte a subiectului 
nostru. Citim la versetul 28 că hotărârea aceasta, luată cu 
participarea întregii Biserici la un loc, a fost inițiativa Duhului 
Sfânt, căreia Apostolii şi întreaga adunare doar i se supun, după 
cum sună versetul amintit: „Pentru că s-a părut nimerit (1) 
Duhului Sfânt şi (2) nouă...” (notarea cu | şi 2 îmi aparţine). 
Aici este cheia. În Biserica Domnului toate se rânduiesc după 
cum pare nimerit Duhului Sfânt, nu oamenilor, nici chiar 
Apostolilor Domnului, căci chiar şi ei doar se supun hotărârii 

Duhului. Şi pentru că astfel stau lucrurile, întrebăm: unde, când 
şi cui a lăsat Duhul Sfânt vreo instrucţiune cu privire la forma 
de preoţie a zilelor noastre şi slujirii care se practică azi în 
ortodoxie? De unde şi-a arogat clasa aceasta de oameni funcţia 
de conducători cu autoritate supremă în lucrurile lui 
Dumnezeu? Care din Bisericile zilelor noastre, oricare ar fi ea, 
ar putea spune că formele lor de preoţie sunt inițiativa Duhului 
Sfânt? 

Dar, va argumenta cineva, preoţia este totuşi pe paginile 
Scripturii, atât în Vechiul Testament, cât şi în Noul Testament. 
Da, hotărât lucru, preoţia este pe paginile Scripturii Vechiului 
Testament cât şi, deopotrivă, a Noului Testament. Despre 
preoția Noului Testament vom vorbi îndată mai jos. Cât despre 
rostul preoţiei Vechiului Testament, ca şi a tuturor celorlalte 
rânduieli specifice poporului Israel din care s-a inspirat 
ortodoxia contemporană, Scriptura lămureşte că acestea sunt 
„umbra celor cereşti” (Evrei 8:5) sau „umbra bunurilor 
viitoare, şi nu chipul însuşi al lucrurilor” (Evrei 10:1). Aşadar, 
preoția Vechiului Testament nu este chipul însuşi, în sensul de a 
copia rânduielile ei, ci ea arăta, în mod profetic sau, cum spune 
textul acesta, era o umbră a ceea ce urma să vină în viitor, în 
vremea noastră (vezi Evrei cap. 9 şi cap. 7 de la versetul 20 în 
Jos). 

Apoi, dacă chiar mai doreşte cineva să justifice preoţia din 
vremea Bisericii prin preoţia din vremea Legii lui Moise, să 
facă bine şi să ia aminte că preoţii nu erau făcuţi preoți în 
facultățile teologice de către oameni, ci erau născuți preoţi din 
familia lui Aaron, sânge moştenit din seminţia lui Levi (cum 
spune Grigorie al Nyssei). ŞI, atenție, aşa cum citim la Evrei 
5:4, „nimeni nu-şi ia singur cinstea asta, ci numai cel chemat 
de Dumnezeu, precum Aaron”. Mai mult chiar, la versetul 
următor, Evrei 5:5, citim că „nici Hristos nu Și-a dat Lui slava 
de a deveni Arhiereu, ci Acela Care L-a grăit: „Fiul Meu eşti 
Tu, Eu astăzi Te-am născut”. 

Pot spune aceleaşi lucruri şi preoţii de azi că, adică, 
Dumnezeu i-a chemat la preoţia pe care o practică aşa cum L-a 
chemat pe Hristos, marele nostru preot? După care Biblie? 

Dar nici să creadă cineva că a face preoţi pe oricine după 
criterii omeneşti ar fi ceva nou căci, vorba Ecclesiastului (1:9), 
nimic nou nu e sub soare. Practica aceasta este patentată, de 
fapt, tot de evrei. Orice om din popor care venea cu câţiva viței 
din cireadă şi cu şapte berbeci la regele Ieroboam era făcut 
„preot al celui ce nu era Dumnezeu "5%. 

În sfârşit, adevărul pe care am încercat să-l accentuăm 
priveşte faptul că preoţia Vechiului Testament era instituită, 
poruncită, rânduită şi supravegheată de Dumnezeu. Toate 
lucrurile privitoare la preoția Vechiului Testament au fost 
comunicate de Dumnezeu lui Moise direct, vorbindu-i gură 
către gură pe muntele Sinai, de-a lungul celor două serii a câte 
40 de zile pe care le-a petrecut împreună cu el pe munte 
(Numerii 12:8), apoi puse în scris tot de Moise (Ieşirea 24:4). Şi 
însuşi Moise, în toată slujirea lui a mers după regula aşa mi-a 
poruncit mie Domnul Dumnezeu (leşirea 40, Lev. 8:35 ş.a). 

Cine poate spune însă despre slujba preoţiei practicată de 
ortodoxia contemporană ca fiind instituţia lui Dumnezeu sau a 
Duhului Sfânt, poruncită de Dumnezeu? Unde se poate găsi în 
Noul Testament, fie şi numai o aluzie la clădirile bisericilor de 
azi, atât cu privire la exteriorul dar, mai ales, la interiorul lor, 
adică mobilierul, picturile, îmbrăcămintea preoțească, vânzarea 
de lumânări, icoane, pomenile, tarife afişate cu preţurile pentru 
diferitele slujbe, fasturile şi ritualurile liturghiei etc.? 

Lăsăm acum în seama cititorilor să reflecteze asupra 
acestor lucruri. lar noi, deoarece Noul Testament are de spus 
ceva în legătură cu preot şi preoție, vom lua în analiză două 
texte edificatoare, căutând să înţelegem cele ce sunt rânduite de 
Dumnezeu prin Duhul Sfânt, nu de oameni. 


34 2 Paralipomena 13:9. Demn de toată luarea aminte este menţiunea că preoţii aceştia făcuţi pe 
bani erau preoţi „al celui ce nu era Dumnezeu ”. 

- Apocalipsa 5:9-10 „Și cântau o cântare nouă, zicând: 
Vrednic eşti să iei cartea şi să deschizi peceţile ei, fiindcă ai 
fost înjunghiat şi ai răscumpărat lui Dumnezeu, cu sângele Tău, 
oameni din toată seminţia şi limba şi poporul şi neamul, Şi i-ai 
făcut Dumnezeului nostru împărăție şi preoți, şi vor împărăţi pe 
pământ.” 

- 1 Petru 2:9 „lar voi sunteți seminție aleasă, preoție 
împărătească, neam sfânt, popor agonisit de Dumnezeu ca să 
vestiți în lume bunătăţile Celui ce v-a chemat din întuneric, la 
lumina Sa cea minunată. ” 


e Preot 


În textul citat mai sus din Apocalipsa, apostolul loan ne 
relatează un episod interesant. Cel ce şedea pe scaunul de 
domnie ţinea în mână o carte pecetluită cu şapte peceţi şi, 
pentru că nimeni nu se găsea vrednic să o deschidă, loan a 
început să plângă. Dar în timp ce plângea, unul din cei 24 de 
bătrâni care şedeau şi ei pe scaunele lor de domnie i-a adus 
vestea bună că s-a găsit Cineva care să deschidă cartea, iar Acel 
Cineva era Leul din seminția lui luda, pe care loan îl vedea ca 
pe Mielul ce părea junghiat. În timp ce Mielul S-a apropiat şi a 
luat cartea din mâna Celui ce şedea pe scaunul de domnie, loan 
a auzit deodată o cântare cântată de un cor despre care se spune 
că era de zece mii de ori zece mii şi mii de mii. Toţi aceştia 
slăveau şi măreau pe Mielul care a fost găsit vrednic să ia cartea 
din mâna Celui ce şedea pe scaunul de domnie şi să-i rupă 
pecețile, pentru că prin sângele Lui a răscumpărat pentru 
Dumnezeu oameni din orice seminţie şi i-a făcut preoţi pentru 
Dumnezeu, Tatăl Său. 

Înţelegem astfel că, în vremea Bisericii din Noul 
Testament pe care o trăim, lucrarea de răscumpărare a 
oamenilor şi promovarea lor la statutul de preoţi aparţine în 
exclusivitate Mielului, Fiul lui Dumnezeu. Şi un alt detaliu 
foarte important, El i-a făcut pe TOȚI deopotrivă şi fără nici un 

criteriu discriminatoriu preoți pentru Dumnezeu. Aşa citim în 
textul de mai sus: „Ai răscumpărat lui Dumnezeu, cu sângele 
Tău, oameni din toată seminţia şi limba şi poporul şi neamul; Şi 
I-ai făcut Dumnezeului nostru împărăție şi preoți...” Mielul lui 
Dumnezeu i-a răscumpărat pe oameni; apoi tot EI, Mielul, i-a 
făcut pe toţi preoți ai Dumnezeului nostru. Aşa după cum în 
Vechiul Testament Dumnezeu a făcut preoţi pe toţi cei născuţi 
din Aaron, tot EI îşi face preoţi şi în perioada Noului Testament, 
de data aceasta pe cei născuţi din EI, prin jertfa Fiului. 

Astfel stau lucrurile cu privire la orice om din neamul lui 
Adam care, prin pocăință, credinţă în Evanghelie şi botez, a 
primit să fie răscumpărat de lisus Hristos şi făcut astfel preot 
pentru Dumnezeul Său. 

Ne întoarcem la versetele de mai sus, ca să vedem din nou 
cine sunt cei chemaţi la preoție, dar, de data aceasta, în lumina 
textului de la 1 Petru. Apostolul Petru ne spune aici că voi. Cine 
sunt aceşti voi? Nu mai încape îndoială, aceşti voi trebuie să fie 
cei cărora le este adresată epistola! Şi cui îi este adresată 
epistola? Primele versete ne aduc lămurirea prin aceste cuvinte: 
„către cei aleşi după cea mai dinainte ştiinţă a lui Dumnezeu- 
Tatăl, şi prin Sfinţirea de către Duhul, spre ascultarea şi 
stropirea cu sângele lui lisus Hristos...” 

Nu-i aşa că lisus Hristos i-a făcut preoți pentru Dumnezeu 
pe aceia pe care i-a răscumpărat cu scumpul Său sânge? Voi, 
voi care aţi fost aleşi după ştiinţa lui Dumnezeu prin stropirea 
cu sângele lui lisus Hristos (nu aleşi şi şcolarizați de oameni), 
voi care aţi primit această alegere prin pocăință, botez şi 
credinţă în Evanghelie, voi TOŢI sunteţi făcuţi preoţi de Acela 
care v-a răscumpărat! Ce armonie între aceste două texte ale 
Sfintei Scripturi — 1 Petru şi Apocalipsa! 


e Preoţie 


In era Bisericii, preoţia nu mai este poziţie ierarhică, aşa ca 
la evrei, ci fiecare om din orice popor şi neam de pe Pământ, 

care primeşte să devină fiu al lui Dumnezeu prin naşterea din 
Dumnezeu (loan 1:13), este făcut preot al lui Dumnezeu, de 
către Miel. De fapt, planul inițial al lui Dumnezeu, care era ca 
tot poporul lui Israel să fie o împărăție preoțească (Ieşirea 19:6), 
se împlineşte abia acum, în cadrul Bisericii alcătuite din 
„Oameni din fiece seminţie şi limbă şi popor şi neam” 
(Apocalipsa 5:9). Dacă preoția Vechiului Testament era 
dobândită prin naşterea din Aaron, cea a Noului Testament este 
dobândită prin naşterea din Dumnezeu (loan 1:13). 

Un ultim element care se cere evidenţiat, referindu-ne la 
preoţia contemporană, priveşte faptul că preoții făcuți de 
oameni sunt preoţi ai acelor culte religioase care i-au făcut 
preoţi, servesc interesele acelor culte religioase, sunt plătiţi de 
acele culte religioase şi împlinesc nişte ritualuri prescrise de 
cultele pe care le slujesc. Însă preoţii născuţi din Dumnezeu 
aparțin lui Dumnezeu, servesc interesele lui Dumnezeu şi 
împlinesc poruncile lui Dumnezeu din Cuvântul scris al lui 
Dumnezeu. 

După ce am stabilit că un adevărat credincios al lui 
Dumnezeu nu numai că este preot al lui Dumnezeu, ci chiar în 
vederea aceasta a fost răscumpărat de către Fiul lui Dumnezeu, 
ne vom ocupa de slujba preoţiei. Vom căuta să înţelegem în ce 
constă slujirea preoțească şi ce anume i-a dat Mântuitorul de 
lucru aceluia pe care l-a făcut preot pentru Dumnezeu. 

Dar, trebuie să amintim din nou, aici nu vorbim despre 
preot şi preoție în termenii cu care suntem noi, oamenii, 
obişnuiţi în cadrul ortodoxiei contemporane. Despre preot şi 
preoţie se vorbeşte orice, numai adevărul Scripturii nu este 
arătat cum trebuie. Multe se pun pe seama preotului şi preoţiei! 
Noi însă ne ocupăm aici cu ceea ce spune Scriptura despre 
chemarea preotului şi slujba preoţiei. De-acolo ne luăm 
învăţătura în toate cele privitoare la Dumnezeu şi, respectiv, la 
chemarea de preot şi slujba preoţiei. 

Ne întoarcem astfel la textele Scripturii indicate mai sus, 
unde ni se spune că noi suntem popor agonisit de Dumnezeu. 

Înţelegem că suntem agonisiți de Dumnezeu, dar cu ce scop? 
Ca să vestim bunătățile Celui ce ne-a chemat. Noi suntem 
obişnuiţi să auzim că preoţii trebuie să poarte straie deosebite 
de ale celorlalţi creştini, să li se acorde drepturi, închinăciune şi 
sărutarea mâinii, că trebuie să oficieze anumite slujbe, să 
îndeplinească ritualuri, obiceiuri şi coduri de viață potrivit 
tradiției ortodoxe. Însă Cuvântul ne arată aici că adevărata 
chemare a preotului este să vestească bunătăţile lui Dumnezeu! 

Acesta este cel mai important criteriu după care poţi face 
distincția între un preot făcut preot de către lisus Hristos pentru 
Dumnezeu şi un preot făcut preot de către oameni pentru religia 
din care face parte. Adevăratul preot făcut preot pentru 
Dumnezeu de către Fiul lui Dumnezeu va vesti puterile 
minunate ale lui Dumnezeu, fără a se depărta de adevărul 
Scripturii lui Dumnezeu. 

Vorbind şi despre diferitele slujbe ale preotului, în tot Noul 
Testament nu se găseşte nici o menţiune a unei clase elevate de 
preoţi, împuterniciţi cu săvârşirea anumitor slujbe speciale, aşa 
cum stăteau lucrurile în economia Vechiului Testament la evrei. 
În Biserica lui Hristos, Duhul Sfânt nu a instituit ierarhie nici 
chiar în ce priveşte slujiri privilegiate, deoarece toţi sunt preoți. 
Nu întâlnim nicăieri în Noul Testament că, spre exemplu, slujba 
de înmormântare trebuie oficiată de o anumită clasă de creştini. 
loan Botezătorul a fost înmormântat de ucenicii lui 
(Marcu 6:29), Anania şi Safira au fost îngropaţi de „nişte 
tineri” (Fapte 5:10), martirul Ştefan de „nişte bărbaţi cucer- 
nici” (Fapte 8:2) etc. Chiar şi cu privire la Cina Domnului, 
Apostolul Pavel, cel care a primit-o direct de la Domnul (| 
Corinteni 11:23), spune la vers. 27 că „aceasta să faceţi”, nu 
zice că „aceasta să facă preotul” sau cineva anume. Nici 
cununia sau botezul nu este o slujbă care trebuie făcută de o 
anumită clasă elevată de creştini, aşa cum se practică în religiile 
mari de către preoţi sau în protestantism de cei ordinaţi. Citim, 
spre exemplu, la Fapte 2:41, despre botezul primilor creştini că 
s-au botezat. Nu se aminteşte absolut nimic în legătură cu cine 

i-ar fi botezat. Tot la fel şi despre botezul temnicerului din 
Filipi, din Fapte 16:33, citim că „s-a botezat îndată, el şi toți ai 
lui”. Bineînţeles, botezul acesta a fost înfăptuit de cineva. Dar, 
deoarece funcţia clericală a celui ce a făcut botezul este 
totalmente inexistentă, nici măcar numele fratelui care l-a 
botezat nu este menţionat. Vorbind apoi şi despre plata în bani 
sau bunuri a acestor slujbe, învăţătura Domnului lisus Hristos 
este arătată la Matei 10:8 prin porunca: „în dar ați primit, în 
dar să dați”. 

Desigur, sunt încă multe alte lucruri de spus în privinţa 
acestui subiect. Noi însă ne oprim numai asupra textelor 
prezentate mai sus. Motivul pentru care am ales aceste două 
texte din 1 Petru şi Apocalipsa are de-a face cu faptul că textele 
acestea sunt citate în doctrina ortodoxă ca justificare a preoţiei. 


2 Ce au de spus Părinţii Bisericii şi alţi scriitori 
bisericeşti despre preot şi preoție 


S-a amintit de mai multe ori pe parcursul cărţii noastre că 
adevărații creştini ortodocşi nici n-ar mai avea nevoie să li se 
demonstreze cu bibliografie faptul că Părinţi Bisericii, 
împreună cu alţi scriitori bisericeşti care iubesc pe Dumnezeu şi 
cuvântul Lui scris, nu au nici de adăugat, nici de scos, şi nici 
atât de comentat cu privire la adevărul Scripturii (chiar şi 
canoanele sunt stabilite în funcţie de adevărul Scripturii). Vom 
aminti totuşi numai câteva din mărturiile lor: 

- Gherontie Ghenoiu: „Sunt două feluri de preoţii: una care 
se dă prin hirotonie, adică prin punerea mâinilor şi prin 
rugăciunile episcopului... iar cea de a doua, preoţia lăuntrică, 
duhovnicească sau obştească, despre care ap. Petru zice la 
1 Petru 2:9 „Voi sunteţi seminţie aleasă, preoție împărătească, 
neam Sfânt, popor al Său dobândit, ca să vestiți în afară 
virtuțile Celui Care v-a chemat din întuneric la minunata Lui 

lumină.”5%5 Aici, este adevărat, Ghenoiu vorbeşte şi despre o a 
doua preoţie, aceea dată prin hirotonie. Dar atâta vreme cât el 
recunoaşte preoția duhovnicească dobândită prin naşterea din 
Dumnezeu, întrebăm: dacă cineva este făcut preot prin punerea 
mâinilor unui episcop (fie el şi cel mai sfânt dintre oameni), dar 
nu este răscumpărat de Mielul lui Dumnezeu cu sângele Său şi 
făcut preot de Miel pentru Dumnezeu, va fi totuşi un astfel de 
om recunoscut de Dumnezeu ca preot al Lui?! Să ne dăm 
răspunsul fiecare în dreptul nostru. 

- Origen: „Nu ştii, oare, că preoția este dată tuturor 
credincioşilor, adică întregii Biserici a lui Dumnezeu? Ascultă 
ce spune Petru: “Voi sunteţi neam ales, împărăție preoțească, 
neam Sfânt, popor agonisit” — 1] Petru 2:9. Ai deci preoția 
fiindcă eşti neam preoţesc. De aceea eşti dator să aduci lui 
Dumnezeu jertfa de laudă, jertfa rugăciunilor, jertfa milei, 
jertfa curăţeniei, jertfa dreptăţii, jertfa sfinţeniei. Dar ca să le 
aduci pe acestea cum se cuvine îţi trebuie să le pui în 
învelişurile omeneşti, deosebite de hainele comune celorlalți 
oameni şi să ai neapărat focul dumnezeiesc care este dat 
oamenilor de Dumnezeu — Luca 12:49. Căci dacă nu este 
acesta ci ne folosim de altul şi contrariu acestui foc, adică al 
celui care se preface în înger de lumină (2 Corinteni 11:14), 
pătimim, fără îndoială, aceleaşi îndurate de Nadab şi Abihu... 

Altarul inimii în care se sfinţeşte Hristos — 1 Petru 3:15, şi 
pe care fiecare creştin, imitându-l îşi aduce jertfele sale 
spirituale — 1 Petru 2:5. Nu vreau să te miri că acest templu 
este deschis numai preoţilor. Căci toţi care sunt unşi cu 
ungerea Duhului Sfânt au fost făcuţi preoţi, precum zice şi 
Petru către toată Biserica — 1 Petru 2:9. Deci, toţi sunteţi neam 
preoţesc, şi de aceea vă apropiaţi de cele sfinte. Dar şi fiecare 
din noi are în sine jertfa consumării a arderii de tot şi însuşi 
aprinde jertfa sa pe altarul inimii, ca să ardă totdeauna. Dacă 


345 Gherontie Ghenoiu, Îndrumătorul Bunului Creştin, tipărită cu binecuvântarea P.F. Părinte 
Teoctist, Patriarhul B.O.R., scrisă la Mânăstirea Sfântul Nicolae — Sitaru, Editura IHTIS, 1997, 
p. 177, aliniatul 86. 

eu voi renunța la toate pe care le posed şi voi lua crucea mea 
ca să urmez pe Hristos, am adus jertfa arderii de tot la altarul 
lui Dumnezeu. ..734 

Ion Bria: „Fiecare creştin are o demnitate preoțească şi 
are acces direct la obiectul preoţiei. 547 

Dumitru Stăniloae (1): „Toţi cei ce se jertfesc sau se 
dăruiesc Persoanei supreme sunt preoți şi se sfinţesc prin 
oferirea lor lui Dumnezeu. "54%8 

Dumitru Stăniloae (II): „Preoţia lui Hristos în Biserică prin 
preoţia generală. În felul acesta toți sunt preoţi şi jertfe în 
Biserică, toţi sunt învăţători şi călăuzitori spre mântuire ai lor 
şi ai altor credincioşi apropiaţi sau şi ai altor oameni, dar fără 
o răspundere formală pentru comunitatea bisericească. După 
Sfinţii Părinţi, omul este în acelaşi timp împărat, prooroc şi 
preot ca şi Hristos: împărat, în virtutea stăpânirii lui peste 
patimi, preot, din cauza autojertfirii; prooroc, ca un iniţiat în 
tainele dumnezeieşti. Rugăciunile pe care le fac credincioşii 
personal şi viaţa de jertfă pe care o practică pentru ei înşişi şi 
în relaţiile lor cu alții îşi iau puterea din aducerea continuă a 
jertfei lui Hristos şi din împărtăşirea de ea."5%* 

Vasile Mihoc, un teolog român: „Termenul Hiereus (preot) 
nu este folosit niciodată în Noul Testament pentru desemnarea 
membrilor ierarhiei bisericeşti.*350 

Ne oprim la punctul acesta cu mărturiile aduse de către 
scriitorii bisericeşti ai ortodoxiei privind înţelegerea pe care o 
are Sfânta Tradiţie a Bisericii ortodoxe, referitor la preot şi 
preoţie, urmând ca în încheierea acestui capitol să scoatem la 
lumină un adevăr tăinuit cu mare grijă de satana. 


34% Origen, Omilia a 9-a, Selecta in Leviticum. 

347 pr. prof. dr. Ion Bria, Dicţionar de teologie ortodoxă, Bucureşti, 1994, p. 313. 

34% pr. prof. Dumitru Stăniloae, Teologia Dogmatică Ortodoxă, vol. L, Bucureşti, 2003, p. 278, 
citat din Schmemann, For the Life of The World, New York, 1963, p. 69. 

3% Ibidem, vol. II, Bucureşti 2003, p. 243. 

35 Vasile Mihoc, Dreapta învăţătură de credinţă a Bisericii, p. 37. 

8 De ce preferă oamenii să se mărturisească unui 
preot, în loc să se mărturisească lui lisus 


Ne-am ocupat până la punctul acesta de preoți şi preoţie, 
prezentând adevărul Scripturii şi al Sfintei Tradiţii, potrivit 
căruia, preoția din vremea Noului Testament nu mai este o clasă 
ierarhică, ci toţi credincioşii mântuiţi şi născuţi din Dumnezeu 
sunt făcuţi preoți de lisus Hristos pentru Dumnezeu, Tatăl Lui — 
toţi credincioşii adevăraţi sunt preoți. 

Când însă vine vorba despre mijlocirea între oameni şi 
Dumnezeu, care în vremea Vechiului Testament era făcută de 
preoţia lui Aaron, lucrurile s-au schimbat, prin aceea că acum 
este făcută de către Acela spre care arăta, în mod profetic, 
Aaron. În vremea de față noi nu mai avem mare preot pe Aaron, 
un biet om din rasa lui Adam cel păcătos, ci „avem un Arhiereu 
mare, Care a străbătut cerurile, pe lisus, Fiul lui Dumnezeu” 
(Evrei 4:14). Avem „Arhiereu care a șezut de-a dreapta 
tronului slavei în ceruri, Slujitor Altarului şi Cortului celui 
adevărat, pe care l-a înfipt Dumnezeu şi nu omul” (Evrei 8:1). 
EI singur face acum mijlocirea, aşa cum citim la 1 Timotei 2:5: 
„Unul este Mijlocitorul între Dumnezeu şi oameni: omul 
Hristos Iisus. ” 

În cele ce urmează vom vorbi ceva despre motivul pentru 
care oamenii zilelor noastre nu vor să meargă direct la singurul 
Mijlocitor dintre Dumnezeu şi oameni, lisus, ci preferă ca în 
locul Lui un om din neamul păcătos al lui Adam să fie 
mijlocitor între ei şi Dumnezeu. Scriptura este cât se poate de 
clară aici, vorbind despre Mijlocitorul rânduit de Dumnezeu - 
nu un oarecare mijlocitor sau mai mulți. 

De ce atunci resping oamenii pe marele preot pus peste 
casa lui Dumnezeu (Evrei 10:21), adică pe lisus, preferând să 
apeleze la un om din rasa lui Adam cel păcătos? De ce-L 
resping ei pe acel unul care este Mijlocitorul între Dumnezeu şi 
oameni: omul Hristos lisus”? Să nu ştie ei că Mijlocitorul lor 
către Dumnezeu este /isus Hristos cel drept (Evrei 2:1)? De ce 

resping ei totuşi pe Singurul Mijlocitor, pe lisus ce/ drept, ca să 
apeleze la nişte bieţi muritori de rând, nedrepți, care să 
mijlocească la Dumnezeu pentru ei? Şi, până la urma urmei, la 
care dumnezeu apelează ei prin preoţii aceştia care, la rândul 
lor, cărui dumnezeu se adresează şi ei, din moment ce Singurul 
Dumnezeu adevărat a rânduit pe Fiul Său, Dumnezeul-Om lisus 
Hristos ca Singurul mijlocitor între El şi oameni? Îl va lăsa 
acum Dumnezeu la o parte pe Singurul Mijlocitor, Fiul Său, ca 
să asculte pe nişte oameni păcătoşi? Şi ce ar putea oferi ei lui 
Dumnezeu ca plată în vederea păcatelor acelora pentru care se 
roagă? Mijlocitorul lisus, da, prezintă ca plată a păcatelor celor 
pentru care Se roagă propriul Lui sânge nevinovat, 
dumnezeiesc. Dar ce plată poate prezenta un preot care este, şi 
el, nimic altceva decât un biet păcătos? 

Adevărul este că cei mai mulţi nici nu se gândesc la aceste 
adevăruri. Dar în spatele neştiinţei lor stă altceva mult mai grav, 
stă faptul că nu vor să ştie. Dacă ar fi numai neştiinţa, pe 
aceasta Dumnezeu ar trece-o cu vederea (până la momentul 
pocăinţei), aşa cum spune la Fapte 17:30. Nenorocirea vine însă 
din faptul că ei aleg în mod conştient şi deliberat să nu ştie - nu 
vor să ştie. Iar lucrurile stau în felul acesta deoarece, iubind mai 
mult întunericul decât lumina, nu vor să vină la lumină (lisus 
este lumina lumii, vezi loan 8:12) ca să nu li se vădească faptele 
lor rele (loan 3:19-20). Şi pentru că Marele Preot, Dumnezeul- 
Om lisus Hristos nu este numai om din om adevărat, ci şi 
deopotrivă Dumnezeu din Dumnezeu adevărat şi El cunoaşte 
totul, oamenii vicleni şi păcătoşi caută să-şi fure singuri căciula, 
mergând la oameni păcătoşi, ca şi ei, care nu le cunosc starea de 
păcat. Îşi amăgesc astfel strigătul inimii după Dumnezeu 
mergând la nişte bieţi păcătoşi care se pretind a mijloci la 
Dumnezeu pentru ei. În felul acesta vor să trăiască robi ai lui 
Satan în plăceri păcătoase şi vinovate aici, pe Pământ, iar la 
urmă să aibă parte cu lisus Hristos în cerul lui Dumnezeu numai 
pentru că alți oameni tot atât de păcătoşi au mijlocit pentru ei. 

Care va fi sfârşitul unor astfel de oameni? lisus spune 
despre aceştia că atunci când un orb conduce pe un alt orb vor 
cădea amândoi în groapă (Matei 15:14). Dacă oamenii aceştia 
nu aleg să meargă la Singurul Mijlocitor rânduit de Dumnezeu 
pentru ei, la lisus Hristos, atunci soarta lor va fi pierzarea 
veşnică de la faţa lui Dumnezeu. Căci, să nu uităm, iertarea de 
păcate presupune vărsare de sânge (Evrei 9:22). De aceea, 
numai lisus poate mijloci pentru noi, deoarece El Şi-a adus 
propriul Lui sânge, cerut de dreptatea lui Dumnezeu pentru 
păcat. 

Dorinţa noastră este ca toţi cei care au citit aceste rânduri 
să le verifice în lumina Sfintei Scripturi şi, după aceea, tot ce au 
găsit că este potrivit cu Scriptura lui Dumnezeu, să ia şi să 
împlinească. 

Binecuvântarea lui Dumnezeu să fie şi să rămână peste toţi 
aceia care vor să i-o primească! Amin! 


232 


Capitolul 7 


Închinarea şi Iconologia 


1. Închinarea 
Generalităţi 


Pe parcursul acestui capitol, vom vorbi despre două 
subiecte strâns legate între ele: Închinare şi Iconologie. Vom 
afla care este adevărata închinare cerută şi aşteptată de 
Dumnezeu, cum să ne închinăm, despre închinarea în faţa unei 
fiinţe omeneşti, a sfinţilor, a Maicii Domnului şi a îngerilor, 
precum şi despre cinstirea moaștelor. În partea a doua, vom 
vorbi despre iconologie. Vom lua astfel cunoştinţă despre cele 
ce au de spus Scriptura și Sfânta Tradiţie în legătură cu 
închinarea la icoane, vom comenta legiferarea cultului icoanelor 
de către sf. loan Damaschinul şi vom vorbi în încheiere despre 
închinarea proscuneo şi latreia. 

Ocupându-ne acum de închinare vom afla, spre surprin- 
derea celor mai mulţi dintre noi, că închinarea este o lucrare, o 
acţiune prin care închinătorul îl recunoaşte în modul cel mai 
practic pe Dumnezeul Căruia i se închină ca pe singurul 
Dumnezeu adevărat, de la care vin toate şi care le merită pe 
toate. Nu este aceasta închinarea singurului ortodox adevărat, 
cum îl numeşte părintele Sofronie pe Domnul şi Mântuitorul 
nostru, lisus Hristos?55! 

DEX-ul vorbeşte despre verbul a se închina ca a accepta 
punctul de vedere al altcuiva, a se da bătut, a se supunes*?. 
DEX-ul on line*5 defineşte astfel: a recunoaşte suveranitatea 
cuiva; a accepta să devină vasal; a capitula; a dărui cuiva ceva 


351 Părintele Noica, Ortodoxia este răspunsul lui Dumnezeu, 
https://www.youtube.com/watch?v=_YXg-HisZ7E, accesat în aprilie 2014. 

35 Mic dicţionar enciclopedic, Editura Ştiinţifică şi Enciclopedică, Bucureşti, 1986. 
353 m.dexonline.ro/definitie/ 

în semn de evlavie, de supunere, de recunoştinţă; a manifesta o 
atitudine de recunoaştere a superiorității sau puterii cuiva; a se 
dedica, a se consacra; a face o ofrandă. Şi pentru că este vorba 
despre ofrandă, aflăm din aceeaşi sursă că ofranda înseamnă: 
jertfă adusă unei divinităţi; dar oferit unei persoane în semn de 
devotament, de respect, de recunoştinţă; jertfă;  prinos; 
sacrificiu. 

Vom merge acum la Sfânta Scriptură, de unde, păstrând 
lumina căpătată, ținând cont de acest înţeles ca fiind o acţiune, 
vom vedea în ce constă, practic, închinarea. 

Întâia menționare a închinării apare pe paginile Scripturii la 
cartea Facerea 22. Iar contextul în cadrul căruia este menţionată 
închinarea aici evidențiază, în chip luminos, toate semnificaţiile 
adevăratei închinări cerută şi primită de Dumnezeu. Astfel că, 
parcurgând cu adâncă reverență, cu rugăciune şi cu multă grijă 
episodul acesta din viaţa lui Avraam, nu putem decât să 
rămânem foarte impresionați de felul lămurit în care se 
oglindesc aici toate înțelesurile cuvântului închinare, aşa cum a 
rânduit-o Dumnezeu. 

NI se face cunoscut aici că Avraam, care primise pe Isaac, 
prin care urma să fie trimis Mesia, este chemat de Dumnezeu 
să-l aducă jertfă. Și când i-l cere, Dumnezeu îi vorbeşte astfel 
despre Isaac: „Ja pe fiul tău, pe Isaac, pe singurul tău fiu, pe 
care-l iubeşti... şi adu-l ardere de tot...” (Facerea 22:2). Să 
acordăm toată luarea aminte acestor patru trăsături deosebite ale 
relaţiei lui Avraam cu fiul său, pe care, enumerându-i-le, 
Dumnezeu face să-i vibreze cele mai sensibile coarde ale 
simțămintelor lui afective de tată: (1) fiul tău — rupt din inima 
ta; (2) Isaac — nume dat de Dumnezeul care 1 l-a promis cu 25 
de ani în urmă şi care acum 1-l cere ca să fie jertfit; (3) singurul 
tău fiu din care trebuia să aibă urmaşi ca stelele cerului de 
mulți; (4) pe care-l iubeşti. 

Duhul Sfânt n-a enumerat aici aceste trăsături la 
întâmplare, ci, dacă le-a amintit pe fiecare în parte, a făcut 

aceasta, pe lângă alte motive necunoscute de noi, ca să ne arate 
ce este, cu adevărat, închinarea. 

Când le spune slugilor că el şi fiul său Isaac se vor duce 
până acolo şi se vor închina (Facerea 22:5), Avraam n-a avut în 
minte să meargă doi paşi mai încolo şi să schiţeze un semn cu 
mâna prin aer, ci să facă o lucrare: să-l aducă jertfă pe Isaac. 
Închinarea, deci, implică o acţiune: îndeplinirea unei porunci a 
Aceluia Căruia i te închini, chiar şi atunci când porunca aceasta 
este dincolo de orice posibilitate de înţelegere. Şi să reținem, 
Avraam a ales liber să meargă la locul închinării, adică al 
aducerii fiului său ca jertfă, el însuşi luând în mână focul şi 
cuțitul. 

Închinarea nu are de-a face cu un simplu semn, schițat 
grăbit cu mâna prin aer, în timp ce, trecând pe lângă o biserică, 
vorbeşti despre scumpirea benzinei şi numărul de partide 
politice din România. Închinarea este o atitudine care presupune 
concentrarea intensă a duhului, a sufletului şi a minţii, o 
adevărată jertfă de tine însuţi şi de tot ceea ce iubeşti. 
Dumnezeu nu i-a cerut aici lui Avraam ceva, ci i-a cerut TOT! 
I-a cerut TOT ce era el ca tată pentru fiul său; TOT ce era fiul 
său pentru el; TOT ce cuprindea sfera duhului său, adică 
credinţa în făgăduinţa lui Dumnezeu că Isaac va fi tatăl multor 
neamuri; TOT sufletul său, unde vibrau cele mai sensibile 
simțăminte afective de tată; TOT ce avea el în afară — adică 
singura lui nădejde văzută într-un urmaş care să-l moştenească 
— TOT, da, TOT! El este astfel, aici, prototipul luminos al 
Tatălui din ceruri care, atunci când ni L-a dat pe Fiul nu ne-a 
dat numai ceva, ci pe „Singurul Lui Fiu născut” (loan 3:16).55% 

Nu vom mai stărui asupra episodului în sine. Rămâne ca 
fiecare să se adâncească singur în citire şi meditare. Ceea ce 
dorim şi urmează să ne rămână de-aici este lumina suficient de 
clară pe care o aduce Sfânta Scriptură asupra a ceea ce califică 
Dumnezeu ca închinare. Lecţia adevăratei închinări pe care ne-o 


354 „His only begotten Son” (The Orthodox Study Bible). 

prezintă episodul acesta din viața lui Avraam are o autoritate și 
o valoare absolută pe tot întinsul Sfintei Scripturi, în temeiul 
adevărului confirmat și de George Remete prin cuvintele: „În 
cazul Sfintei Scripturi, valoarea şi autoritatea unei afirmaţii 
este absolută, indiferent de câte ori este susținută în Biblie, 
chiar şi dacă e semnalată într-un singur loc. "355 

Am arătat până aici că închinarea este o activitate pe care 
închinătorul o aduce la îndeplinire deliberat, ca urmare a 
dorinței lui Dumnezeu, fără să pună în cântar nimic din sine 
însuşi cu privire la ceea ce i se cere, chiar dacă-l costă cel mai 
mare preț posibil sau nimi. 

Urmează acum să facem o evaluare a poziţiei în care ne 
aflăm cu privire la această înţelegere şi, respectiv, ce avem de 
făcut pentru a ne ridica la înălțimea închinării cerute de 
Dumnezeu. Şi începem prin a aduce o veste bună tuturor 
cititorilor care, uimiți fiind cu privire la cât de departe este 
închinarea adusă de ei faţă de adevărata închinare cerută de 
Dumnezeu, se cutremură la acest gând. Toţi aceia care au 
practicat închinarea numai ca un simplu semn făcut cu mâna, 
dar au făcut acest lucru cu toată reverenţa şi sinceritatea inimii 
lor, pot să fie foarte liniştiţi căci, fiind făcută în necunoștinţă de 
cauză (Fapte 17:30), a fost primită de Dumnezeu — desigur, 
numai până la momentul acesta, când închinătorul ia cunoştinţă 
de adevăratul fel de închinare pe care şi-l doreşte Dumnezeu. 


e Caracteristicile adevăratei închinări 


lată acum ce fel de închinare ne cere Dumnezeu, în 
Scriptură, la Evrei 12:28-29: 

„Să aducem lui Dumnezeu o închinare plăcută, cu evlavie 
şi cu sfială, pentru că Dumnezeul nostru este un foc mistuitor”. 


355 George Remete, Dogmatica Ortodoxă, p. 101. 

Notăm că aici, ca de altfel nicăieri în oricare altă parte a 
Scripturii, nu se aminteşte nici măcar aluziv despre închinarea 
prin semnul crucii făcut cu mâna! Închinare înseamnă 
capitulare, a se supune, a se declara învins, a accepta punctul 
de vedere al altcuiva, a aproba, a se da bătut, a se supune. A te 
închina lui Dumnezeu înseamnă, așadar, a capitula în faţa lui 
Dumnezeu, a te da bătut şi a te supune Lui, cu privire la felul 
prescris de EI, privind închinarea pe care i-o aduci. Dacă vom 
da atenție chiar şi numai acestei singure însemnătăţi a 
închinării, vom avea adevăratul câştig din împărtăşirea 
gândurilor care urmează prin aceea că, declarându-ne învinşi în 
faţa lui Dumnezeu, vom pune punct oricărei opinii personale şi 
a oricărui altcuiva, privitoare la închinare, ca să acceptăm 
necondiționat porunca Aceluia în faţa Căruia ne-am declarat 
învinşi. 

lată acum un exemplu care ne va ajuta să pricepem mai 
bine sensul închinării dintr-o anumită perspectivă. Istoria 
poporului român consemnează faptul că o lungă perioadă de 
timp ţara noastră a fost închinată turcilor, Imperiului Otoman. 
Dar, prin faptul că ţara noastră era închinată turcilor, nimeni nu 
se gândea că românii ar face un semn oarecare în faţa turcilor, 
ci toată lumea înţelegea că ei recunoşteau supremaţia Imperiului 
Otoman asupra lor, că se supuneau şi acceptau orice condiţii, 
biruri şi poveri ar fi cerut turcii de la ei; cu alte cuvinte, că le 
dădeau turcilor tot ce voiau ei să aibă de la români. Dacă acesta 
este sensul cuvântului închinare, cum s-a ajuns la a se considera 
ca atunci când este vorba să ne închinăm lui Dumnezeu noi să 
rămânem la un simplu semn făcut cu mâna? 

Lui Dumnezeu, deci, trebuie să-i aducem „o închinare 
plăcută, cu evlavie şi cu sfială”. Astfel stând lucrurile cu 
închinarea pe care o cere Dumnezeu, care creştin dintre noi nu 
se va cutremura la gândul că până acum nu ne-am interesat 
asupra felului în care trebuie făcută o închinare plăcută lui 
Dumnezeu, adică adusă cu evlavie şi cu sfială? Iată motivul 
foarte serios care trebuie să ne determine în a lăsa deoparte 

orice înţelesuri am vrea noi să dăm acestei practici şi să ne 
grăbim să aflăm din partea lui Dumnezeu care este închinarea 
plăcută Lui. Şi, să nu uităm!, Dumnezeu este un foc mistuitor! 

Vom comenta acum trăsăturile acestea ale închinării din 
textul citat de la Evrei 12:28-29. 

a) Închinarea pe care ne-o cere Dumnezeu trebuie să fie, 
mai întâi, plăcută. Dacă e vorba că închinarea noastră trebuie să 
fie plăcută, cui se cere să-i fie plăcută? Mie, celui care o aduc 
sau Aceluia căruia i-o aduc? Şi deoarece închinarea se cere să-l 
fie plăcută Aceluia Căruia i-o aduc, trebuie să încetez cu orice 
considerare a felului de închinare închipuit de mine şi care m-ar 
face pe mine să mă simt mai bine sau mai puţin bine; apoi, 
trebuie să mă îndrept cu totul spre Dumnezeul Căruia i-o aduc, 
ca să aflu cât de plăcut îi este Lui semnul crucii făcut cu mâna. 

b) O altă condiţie pretinsă de Dumnezeul Căruia îi aducem 
închinarea este ca ea să fie făcută cu evlavie. Însemnătatea 
acestui cuvânt ne este redat de DEX prin smerenie; cuvioşie; 
cucernicie; atitudine de respect şi duioşie faţă de cineva; 
pietate. Aceste sensuri sunt suficient de grăitoare pentru a ne 
face să ne oprim puţin şi să ne analizăm felul de închinare pe 
care-l practicăm față de Dumnezeu. Trebuie să înlăturăm din 
felul nostru de a ne închina tot ceea ce nu corespunde cu 
cerințele lui Dumnezeu şi să începem de-acum încolo să-l 
aducem lui Dumnezeu închinarea pe care o cere EI - dacă chiar 
vrem să ne închinăm Lui. A ne închina cu evlavie înseamnă 
respect faţă de Acela Căruia ne închinăm, prin supunerea faţă 
de cerinţele Lui. Cu alte cuvinte, se cere să ne interesăm dacă 
prin semnul crucii făcut cu mâna întrunim condiția de evlavie, 
adică de respect şi duioşie faţă de Dumnezeu, smerenie faţă de 
EI. 

c) O altă condiție pe care trebuie să o întrunească 
închinarea, ca să fie bine primită înaintea lui Dumnezeu, este să 
fie făcută cu sfială. Ce înseamnă sfială? Este lipsă de încredere 
în sine, lipsă de îndrăzneală; sentiment de ruşine, de jenă faţă 
de cineva, teamă, sfiiciune. 

Este oare felul nostru de închinare pe care-l practicăm prin 
semnul crucii făcut cu mâna o atitudine şi purtare sfioasă faţă 
de Dumnezeu? Este o închinare făcută într-un sentiment de 
lipsă de încredere în sine, adică de neîncredere în părerea 
noastră personală privitoare la semnul crucii făcut cu mâna? 
Este oare felul nostru de închinare pe care-l practicăm prin 
semnul crucii caracterizat de un simţământ de /ipsă de îndrăz- 
neală, adică lipsit de îndrăzneala de a mă închina fără să ţin 
seama de condiţiile puse de Dumnezeu, sau de sentiment de 
ruşine, de jenă faţă de Dumnezeu, privind felul în care mă 
închin Lui? Să nu uităm, Dumnezeu este un foc mistuitor! 
Răspunsul şi-l va da fiecare în dreptul său. 

În ceea ce ne priveşte, vrem cu tot dinadinsul să învăţăm 
acum, împreună, cum să putem aduce lui Dumnezeu închinarea 
plăcută Lui, cu evlavie şi cu sfială, aşa cum ne-o cere El în 
Sfintele Scripturi. 


O Închinarea, aşa cum este prezentată pe paginile 
Sfintelor Scripturi 


Căutând să aflăm felul în care ne cere Domnul Dumnezeu 
închinarea noastră, vom deschide Sfânta Scriptură la 
Evanghelia după loan 4:20-24 (site-ul bibliaortodoxă.ro): 

„Părinţii noştri s-au închinat pe acest munte, iar voi ziceți 
că în Ierusalim este locul unde trebuie să ne închinăm. Și lisus 
i-a Zis: Femeie, crede-Mă că vine ceasul când nici pe muntele 
acesta, nici în Ierusalim nu vă veţi închina Tatălui. Voi vă 
închinaţi căruia nu ştiţi; noi ne închinăm Căruia Știm, pentru că 
mântuirea din iudei este. 

Dar vine ceasul, şi acum este, când adevărații închinători 
se vor închina Tatălui în duh şi în adevăr; că astfel sunt 
închinătorii pe care Tatăl îi caută. Duh este Dumnezeu, şi cei 
ce 1 se închină trebuie ca-n duh şi-n adevăr să 1 se închine. ” 

e Paralela dintre cele două contexte35€ 


Ne ocupăm mai întâi de partea istorică a versetului 
acestuia, deci de contextul în care este plasată această 
învăţătură. 

Capitolul 4 de la loan ne face martorii dialogului Mântu- 
itorului cu o femeie din Samaria, privind adevărata închinare 
cerută de Dumnezeu, cât şi locul unde trebuie adusă. Samaria 
era o cetate care pentru evrei avea o reputație mai rea decât 
toate celelalte cetăţi locuite de păgâni. Cetatea aceasta 
aparținuse inițial împărăției de nord a lui Israel. Ea fusese 
cumpărată de împăratul Omri în anul 879 î.Hr. pentru doi talanţi 
de argint de la Şemer, domnul muntelui Samariei. Dar la anul 
722 î.e.n., sub domnia împăratului Osea peste Israel, Samaria a 
fost cucerită de Salmanasar, regele Asiriei, care, după cucerire, 
a dus pe Israel în robie şi a adus oameni păgâni din Babilon, din 
Cuta, din Ava, din Hamat şi din Sefarvaim, așezându-i în 
cetățile Samariei, în locul copiilor lui Israel. Dar pentru că 
oamenii aceştia slujeau dumnezeilor lor de lemn şi de piatră, 
Dumnezeu a trimis nişte lei care-i omorau. Atunci s-au speriat 
foarte tare, au adus lucrul acesta la cunoştinţa împăratului 
Asiriei, cu rugămintea de a le trimite nişte preoți şi oameni din 
Israel, care să le arate cum trebuie să se teamă de Dumnezeul 
lui Israel. Şi, în felul acesta, s-a ajuns la situaţia în care Samaria 
a devenit un amestec de evrei şi păgâni. Tocmai acest amestec a 
făcut ca evreii să-i socotească pe samarineni mai demni de 
disprețuit decât toate celelalte popoare. Pe de altă parte, 
samarinenii erau şi ei descendenţi din Avraam. 

Contextul acesta, ales de Duhul Sfânt pentru a ne învăța 
închinarea poruncită de Dumnezeu, are o aplicaţie foarte directă 
la contextul ortodoxiei de azi, care descinde din ortodoxia 
originală - după cum femeia aceasta se trăgea din evreii 
veritabili întorşi în Samaria. Și, după cum învățătura femeii cu 


356 Ne referim aici la paralela dintre contextul în cadrul căruia ne este dată această învățătură şi 
situaţia în care ne aflăm noi, azi. 

privire la închinare fusese distorsionată din cauza amestecului 
cu neamurile păgâne din Samaria, tot aşa și închinarea 
ortodoxiei contemporane este distorsionată de puhoaiele de 
învățături păgâne introduse în sânul ei de-a lungul vremii. 

Vrem acum să aducem, alături de femeia samarineancă de 
la loan 4, pe arhiereii Ana şi Caiafa şi căţi erau din neamul 
arhieresc (Fapte 4:16). Samarineanca ajunge să-L recunoască în 
lisus pe Mesia cel așteptat şi, de bucurie, se pare că i-a trecut şi 
setea — cert este că-și lasă găleata la fântână și merge în cetate 
să vestească şi altora fericita ei descoperire. Iudeii din 
Fapte 4:16 au fost constrânși să recunoască şi ei pe lisus în 
minunea săvârşită de ucenicii Lui. Dar, vai, în timp ce femeia 
samarineancă, în care întâlnirea cu lisus i-a aprins dorința 
misionară de a duce vestea Lui oricui și tuturora, iudeii aceştia, 
dimpotrivă, căutau să astupe gura acelora care doar pomeneau 
numele lisus. Au fost siliți și ei să-L recunoască pe lisus, însă ei 
voiau cu orice chip să-L tăgăduiască. Nu că ar fi avut dubii, ci 
ei refuzau deliberat în a-L recunoaște, chiar cu prețul omorârii 
ucenicilor Lui, pentru că ei nu aveau nevoie de un Mesia care să 
stea în calea câştigului lor bănesc şi a poziţiei lor înalte în 
societatea evreiească. 

Iubiţi cititori ai acestei cărți, să dea Domnul Dumnezeu ca 
toți aceia care descoperă în cartea aceasta pe lisus în învățătura 
Sa limpede cu privire la dreapta închinare să aibă inima 
samarinencei! Descoperind astfel taina adevăratei închinări, aşa 
cum este prezentată pe paginile Sfintei Scripturi, cât și 
recunoscută deopotrivă de Sfânta Tradiție Ortodoxă, să o adopte 
prompt şi neabătut, cum L-a primit şi samarineanca pe lisus. 

Ne întoarcem acum la subiectul nostru şi ne vom ocupa mai 
departe de porunca Dumnezeului Hristos cu privire la 
închinarea poruncită de Dumnezeu Tatăl, aşa cum ne este 
prezentată în textul citat mai sus, text care ne conduce la două 
idei asupra cărora ne vom opri pe rând: 1. categoriile de 
închinători şi 2. închinarea în duh şi în adevăr. 

1. Sunt mai multe categorii de închinători? 


Da, sunt. Spunându-ni-se explicit adevărații închinători 
înțelegem că sunt şi alte categorii care nu sunt închinători 
adevăraţi, nu sunt căutaţi şi nici atât primiţi de Tatăl. Ei se 
închină într-un fel considerat drept în ochii lor, fără să le pese 
dacă Dumnezeu primeşte sau nu închinarea lor. Şi aceasta nu 
din pricină că Dumnezeu n-ar fi vrut să le descopere şi lor 
adevăratul fel de închinare plăcut Lui, ci, dimpotrivă, pentru 
că ei nu vor să se intereseze şi să asculte care este adevăratul 
fel de închinare poruncit de Dumnezeu. Şi nu vor să o 
cunoască nu pentru că nu pot, ci pentru că adevărata închinare 
le cere preţul pe care nu vor să-l dea. Preferă mai bine să-şi 
fure căciula singuri, înşelându-se voit şi conştient că se 
închină lui Dumnezeu printr-un exercițiu fizic al mâinii, numai 
pentru a-şi înăbuși strigătul sufletului lor după mântuirea lui 
Dumnezeu. 

Omul are voinţa liberă. Dacă omul nu vrea să afle voia lui 
Dumnezeu cu privire la dreapta închinare, Dumnezeu nu i Se 
impune, ci îl lasă /a mintea lui fără judecată, să facă cele ce 
nu se cuvine (Romani 1:28), adică închinându-se după gustul 
lui, prin facerea semnului crucii. 

Aşadar, există numai un singur fel de închinare şi o 
singură categorie de închinători adevăraţi pe care-i caută şi-i 
primeşte Dumnezeu. Câţi dintre noi ne-am pus întrebarea 
asupra felului în care ne închinăm, dacă este sau nu cel primit 
de Dumnezeul Căruia îi aducem închinare? Nu cumva inima 
noastră înşelată ne-a dus şi pe noi în rătăcire încât ţinem în 
mână o minciună, refuzând deliberat să devenim conştienţi de 
ea, aşa ca și poporul lui Dumnezeu (Isaia 44:20)? 

Toţi ortodocşii şi catolicii îşi fac semnul crucii - măcar în 
momentele foarte critice ale vieţii. Nu vrem să zicem acum că 
lucrul acesta este rău, atâta vreme cât este făcut din lipsă de 
cunoştinţă a adevăratei închinări dorită de Dumnezeu (Fapte 
17:30). Însă, în acelaşi text (Fapte 17), Dumnezeu poruncește 

acum, chiar în momentul acesta în care citiţi aceste rânduri, ca 
oamenii de pretutindeni, mai ales cititorii acestor rânduri care 
iau cunoștință din Cuvântul Lui cu privire la adevărata 
închinare, să se pocăiască şi să se întoarcă la Dumnezeu, să 
părăsească vechiul fel de închinare pomenit în popor, pentru ca 
apoi să practice singurul fel de închinare cerut şi primit de 
Dumnezeu. Doar astfel poate cineva să ajungă închinător 
adevărat. 
Vrem să facem și noi parte din adevărații închinători? 


2. Închinarea în duh şi în adevăr. 
a) În duh 


Omul este o trinitate - duh, suflet şi trup (a se lua aminte la 
ordinea celor trei componente). El este, în esenţă, duh, o fiinţă 
spirituală. Trupul de carne din afară joacă rolul de 
„îmbrăcăminte” pentru adevărata identitate spirituală a omului, 
la fel după cum hainele noastre ne îmbracă trupurile. 
Dumnezeu, fiind duh (loan 4:24), Se va întâlni cu omul în duhul 
omului. După cum dacă vrei să vorbeşti cu mine nu te adresezi 
hainelor mele și nici trupului de carne, ci minţii mele, în acelaşi 
fel Dumnezeu comunică cu noi în duhul nostru. De aceea l-a și 
făcut Dumnezeu pe om după asemănarea Sa pentru ca, 
înzestrându-l cu duh, să Se poată întâlni cu el la nivel de duh 
(despre trinitatea umană vezi Zaharia 12:1 şi 1 Tesalo- 
niceni 5:23). 

Duhul este, aşadar, acea parte a fiinţei umane unde omul se 
întâlneşte cu Dumnezeul care este duh; sufletul este partea 
fiinţei umane care găzduieşte intelectul, voinţa şi sentimentele; 
iar trupul este relaţia noastră cu substanța - vehiculul care ne 
poartă prin lumea materială. 

lisus vorbeşte aici despre închinarea în duh pentru că duhul 
este locul unde se întâlneşte Dumnezeu cu omul. Felul acesta de 
închinare exclude participarea oricărei laturi din alcătuirea 

materială a omului (vom auzi acelaşi lucru mai Jos şi de la 
Evagrie Monahul). Omul spiritual se va întâlni cu Dumnezeul 
spiritual în compartimentul spiritual cel mai lăuntric al ființei 
sale, în spirit (în duh). Acolo va aduce omul adevărata închinare 
pe care o doreşte Dumnezeu, pentru că acolo îl întâlneşte EI pe 
om, în această parte tainică a fiinţei sale; şi de-aici, prin Duhul 
Lui Cel Sfânt, îi luminează drumul către patria cerească. Prin 
naşterea din nou, despre care am vorbit în capitolul precedent, 
omul primeşte în duhul său pe Duhul Sfânt al lui Dumnezeu. 
Prin mintea înnoită de Duhul Sfânt (Romani 12:2) învaţă apoi 
să deosebească impulsurile venite din ființa lui cea veche, 
carnală (Romani 8:5-10), de cele venite din partea Duhului 
Sfânt al lui Dumnezeu, care locuieşte în duhul său. Şi ascultând 
apoi de poruncile lui Dumnezeu, comunicate în duh, creştinul 
îşi va alinia trăirea practică a vieții potrivit acestor porunci 
sfinte, ca şi Avraam. 


b) În adevăr 


A doua condiţie pe care trebuie s-o întrunească închinarea 
pentru a plasa pe închinător în categoria adevăraților 
închinători presupune a fi făcută nu numai în duh, ci şi în 
adevăr. 

În rugăciunea domnească, Mântuitorul spune aceste cuvinte 
„[Tată] Sfințeşte-i pe ei întru adevărul Tău; cuvântul Tău este 
adevărul” (loan 17:17). Aceasta înseamnă că cine vrea să se 
închine cu adevărat lui Dumnezeu, trebuie să se închine potrivit 
poruncilor Sale, aflate pe paginile Scripturii. Mântuitorul spune 
la Ioan 4:23 „în adevăr”, iar aici tot El afirmă despre Cuvântul 
lui Dumnezeu că „este adevărul”. Arhimandritul Vasilios ne 
spune şi el că Jisus este Cuvântul, ceea ce înseamnă că 


închinarea trebuie făcută cu adevărat potrivit poruncilor Lui.957 


357 Arhimandritul Vasilios, Intrarea în Împărăţie, Editura Deisis, Sibiu, 1996, p. 43. 

Astfel, dacă felul de închinare pe care-l cere Dumnezeu în 
Scriptură este semnul crucii făcut cu mâna, atunci înseamnă că 
ne închinăm cum ne cere Dumnezeu, potrivit cu Cuvântul Său. 
Dar pentru că adevărul lui Dumnezeu, adică Sfânta Sa 
Scriptură, nu arată nicăieri că închinarea cerută de EI este aceea 
făcută cu mâna, în cazul acesta, continuând să facem semnul 
crucii cu mâna, ieşim de bunăvoie din categoria închinătorilor 
adevăraţi care se închină lui Dumnezeu în adevăr! Ne vom 
închina mai departe, dar oricui altcuiva, numai lui Dumnezeu, 
nu! 

Cine are urechi de auzit să audă şi cine are inimă de primit 
să primească! 


G) Semnul crucii cu mâna (în semn de închinare), 
văzut din perspectiva Scripturii 


lată un subiect care, prezentat așa cum îl arată Scriptura 
(cât şi Sfânta Tradiţie, cum vom vedea mai jos) îi va surprinde 
pe toţi ortodocşii pentru care semnul acesta este cel mai scump 
dintre toate ritualurile prin care-şi exprimă credința lor în 
Dumnezeu. Sunt dintre aceia care, în afară de semnul crucii şi 
mersul la biserică de Paște şi de Crăciun, nu mai au nimic de-a 
face cu ortodoxia. Pentru aceştia, a încerca să demonstrezi că 
Dumnezeu este mâniat pe cei ce fac semnul crucii poate 
constitui un şoc emoțional foarte puternic. 

Noi am făcut cunoscut mereu şi continuăm să amintim că 
lămuririle care se găsesc pe paginile acestei lucrări nu se 
adresează tuturor celor care se numesc ortodocşi, nici acelora 
care se mulțumesc doar să facă un semn cu mâna; ci sunt 
adresate acelora care sunt cu adevărat ortodocşi care ţin la 
credința cea adevărată adusă prin descoperirea lui Hristos, 
vestită sfinţilor Lui Apostoli şi continuată de Părinții Bisericii, 
așa cum au primit-o de la Apostoli. 

Începem prin a face cunoscut că închinarea sub forma 
semnului crucii făcut cu mâna nu-şi are originea în niciuna din 

toate versiunile Sfintei Scripturi — ne referim la acelea conforme 
cu originalul grec. Oricare versiune ar dori cineva să consulte, 
nici una nu vorbeşte nicăieri şi în nici un fel, nici măcar prin 
aluzie, despre semnul crucii făcut cu mâna. Este adevărat că 
există anumite interpretări tendenţioase ale oamenilor, dar fără 
nici un sprijin în Sfânta Scriptură. Cei care au curajul să treacă 
peste cele scrise, adăugând presupuneri omeneşti la Cuvântul 
lui Dumnezeu, se fac vinovaţi de păcatul înfierat de Scriptură la 
1 Corinteni 4:6: „să nu treceţi peste ce e scris...” 

Tot cu referire la respectarea textului Sfintei Scripturi, 
reamintim că adevărații creştini ortodocşi ţin cu toată străşnicia 
la integritatea desăvârşită a textului Sfintei Scripturi, aşa după 
cum ne învaţă Enciclica Patriarhilor Ortodocşi de la 1848.35 Iar 
pentru aceia care doresc să afle în ce fel a găsit diavolul 
instrumente care au turnat otrava ereziei în apa cea limpede a 
învăţăturii ortodoxe o să-l cităm pe sf. Ipolit Romanul (seco- 
lul 2 d.Hr.): „Numeroase erezii s-au înmulțit pentru că condu- 
cătorii unor grupări creştine nu au voit să predice învăţătura 
apostolilor, ci au făcut ce au voit după plăcerea lor, şi nu ceea 
ce trebuie. ""55 

Revenind, deci, la subiectul nostru, facem din nou cunoscut 
că Biblia nu vorbeşte nicăieri despre facerea semnului crucii cu 
mâna. Duhul Cel Sfânt al lui Dumnezeu a avut grijă să ne lase 
porunci clare, specifice, cu privire la absolut toate tainele care 
se cer a fi săvârşite în Biserica Noului Testament. Dacă 
Templul lui Dumnezeu făcut din pietre moarte nu a fost 
construit după cum s-a părut oamenilor (nici chiar lui David sau 
lui Solomon) ci, dimpotrivă, după scrisoarea insuflată de la 


358 loan N. Floca, Canoanele Bisericii Ortodoxe. Note şi Comentarii, p. 598: „Şi ţinem 
mărturisirea pe care am primit-o curată de la atâţia bărbaţi, evitând orice inovaţie ca pe o 
însufleţire a diavolului; cel care primeşte inovaţie vădeşte nedesăvârşită Credinţa Ortodoxă cea 
propovăduită. Dar aceasta este pecetluită ca desăvârşită, nesuferind nici micşorare, nici 
adăugire, nici vreo schimbare oarecare, şi cel care îndrăzneşte să facă sau să sfătuiască sau să 
cugete la aceasta a şi tăgăduit credinţa lui Hristos, şi s-a pus de bunăvoie anatemei veşnice, 
pentru blestem împotriva Duhului Sfânt, ca şi cum n-ar fi vorbit drept în Scripturi, şi prin 
Sinoadele ecumenice.” 

35 Ipolit Romanul, Revista Ortodoxia nr. 2, p. 301, 1982. 

Domnul şi aşa cum l-a luminat Dumnezeu pe împăratul David 
(1 Paralipomena 28:19), cu cât mai mult trebuie ca Biserica lui 
Hristos, alcătuită din pietrele vii de azi (| Petru 2:5), să fie 
construită după insuflarea Lui — Sfânta Scriptură (2 Timotei 
3:16). S-ar putea, oare, ca tocmai Biserica lui Hristos, al cărei 
cap este EI (Coloseni 1:18), să fie construită după modele alese 
la bunul plac al oamenilor?! Nici vorbă de aşa ceva! Duhul 
Sfânt S-a îngrijit să ne dea şi pe acestea tot în seris, cum citim 
la loan 20:31. Dar din aceste porunci lipseşte cu desăvârşire 
semnul crucii făcut cu mâna. 


e Jezechiel 9:4 


Explicaţiile cu privire la manipularea acestui text din 
Scriptură, pe care unii oameni de prin secolul IV au căutat să-şi 
sprijine semnul crucii făcut cu mâna, sunt oferite în Capitolul 3 
(Crucea). lată, în cele ce urmează, câteva explicații supli- 
mentare. 

În primul rând, semnul acela (nimeni nu ştie cum arăta acel 
semn) era scris de cineva pe fruntea altei persoane. Citim aici că 
„unul îmbrăcat cu haină albă care avea la brâu unelte de 
scris” avea porunca să facă un semn pe fruntea altor oameni din 
cetate, nu pe a lui, ci pe a celor care plângeau din cauza 
ticăloşiilor săvârşite în templu. Ce relaţie este între scrierea unui 
semn de către o persoană pe fruntea altor persoane, cu a 
gesticula tu singur semnul crucii cu mâna ta prin aer peste 
umerii tăi şi sub abdomenul tău? Apoi acesta era un simplu 
semn pe care cineva l-a scris cu cerneală pe fruntea altcuiva.360 
Dacă, deci, chiar vrea cineva să-şi justifice cultul semnului 
crucii pe textul acesta, trebuie să apeleze la acel „unul îmbrăcat 
cu haină albă care avea la brâu unelte de scris”. Să-i 
poruncească acestuia să-i scrie şi lui un semn pe frunte — deci, 
din nou, un semn oarecare, căci aici nu se vorbeşte nici măcar 


36 Spunând „cerneală ” avem în vedere concordanța Strong, poziţia H7083. 

aluziv de cruce. Nu e vorba aici nici pe departe ca oamenii să 
imite singuri cu mâna lor un semn prin aer, numai pentru că 
acest cuvânt aramaic semn începe cu litera „t” - tawv. 

Renumitul dicţionar  Sfrong's Hebrew and Greek 
Dictionary redă explicaţiile cuvântului semn la poziţia H8420 
cu lămurirea că acesta derivă de la poziția H&8427 şi are 
următoarea însemnătate: „a mark, by implication a signature: - 
desire, mar, tâvâh taw-vaw”; A primitive root; to mark out, that 
is, (primitive) scrateh or (definitely) imprint: - scrabble, set [a 
mark]”. Aşa după cum în ebraică se scrie faw-vaw”, în engleză 
se scrie mark iar în româneşte semn. Deci cuvântul acesta nu 
face absolut nici o aluzie la semnul crucii. Aici nu se vorbeşte 
despre cum arăta semnul acela ci este vorba doar despre literele 
cuvântului semn în aramaică. Cum dar își permit unii oameni să 
stabilească ei că acel semn ar fi fost o cruce?! Şi, în ultimă 
instanţă, care scriitor al Sfintei Scripturi, care prooroc sau care 
apostol a vorbit despre semnul crucii bazat pe acest text? 

Orice ortodox care nu vrea să se aşeze sub anatema 
Duhului Sfânt şi a Părinților Bisericii va rămâne strict la textul 
scris al Scripturii, care nu indică nicăieri nimic în legătură cu 
semnul crucii făcut cu mâna. ar cât priveşte faptul că, aşa cum 
spune literal canonul amintit mai sus, „diavolul a găsit 
instrumente, care au turnat otrava ereziei în apa cea limpede a 
învăţăturii ortodoxe”, adevăratul ortodox se fereşte de orice 
otravă aruncată de Satana în „apa cea limpede a învăţăturii 
ortodoxe” prin interpretări tendenţioase ale Sfintei Scripturi. 


e „„Dar este atât de frumos... Şi ce e rău în asta?!” 


Auzim pe mulți spunând că, „e adevărat, Scriptura nu 
vorbeşte nicăieri despre închinarea prin semnul crucii făcut cu 
mâna. Dar arată aşa de frumos să amintim crucea Mântuitorului 
prin semnul făcut cu mâna! Ce poate fi rău în lucrul aceasta?” 

În privinţa aceasta, Scriptura este categorică. Chiar dacă ar 
fi vorba despre cele mai sincere şi curate simțăminte omeneşti 

posibile, ori de câte ori încercăm să aducem lui Dumnezeu ceva 
care izvorăşte din firea noastră, fie el cel mai înălțător lucru 
posibil, Dumnezeu este la fel de mânios împotriva noastră ca şi 
împotriva lui Satan. Am mai amintit în capitolele precedente 
împrejurarea în care apostolul Petru, din dragoste firească 
pentru Mântuitorul său, a încercat să-L oprească de la drumul 
crucii. Drept răspuns la această dovadă de dragoste altruistă faţă 
de El citim că lisus „l-a certat pe Petru şi i-a zis: Mergi, 
înapoia Mea, satano! Căci tu nu cugeţi cele ale lui Dumnezeu, 
ci cele ale oamenilor ” (Marcu 8:33). Asta înseamnă că oricât de 
frumoasă ar părea închinarea la icoana Mântuitorului, a Maicii 
Sale (după trup), la îngeri, la sfinți şi la osemintele lor, din 
momentul în care inițiativa aceasta e a noastră, face parte din 
cele ale oamenilor, pentru care Dumnezeu Se va mânia pe noi 
zicându-ne şi nouă: „,...înapoia Mea, satano!” 

O altă dovadă. La puţină vreme după instaurarea lor în 
slujbă, doi fii ai marelui preot Aaron pe nume Nadab şi Abiud 
au vrut să dovedească zelul lor faţă de Dumnezeu aducând foc 
pe altarul de tămâie din propria lor iniţiativă (Levitic 10). Ei 
erau îmbrăcați în îmbrăcămintea preoțească poruncită de 
Dumnezeu, aşezaţi în slujbă şi sfinţiţi după toate rânduielile lui 
Dumnezeu, iar focul pe care l-au adus pe altar era adus în 
cădelniţe sfințite de Dumnezeu, pe altarul sfințit de Dumnezeu 
şi cu tămâie făcută după toate poruncile lui Dumnezeu. Toate 
erau aşa cum le poruncise Dumnezeu! Atunci pentru ce S-a 
mâniat Dumnezeu atât de tare pe ei încât i-a mistuit pe loc cu un 
foc venit din cer? Preoţii aceştia au adus focul pe altar din 
iniţiativa lor izvorâtă din zelul lor omenesc pentru slujirea 
lui Dumnezeu, dar nu la porunca Lui! Cum, va întreba 
cineva, numai pentru atât i-a mistuit mânia lui Dumnezeu? Da, 
numai pentru atât! Dumnezeu nu avea nevoie de dovezile lor de 
zel, ci de ascultarea lor. Neascultarea a fost păcatul care l-a 
izgonit şi pe Adam din grădina Edenului. Dumnezeu preţuieşte 
ascultarea mai mult decât jertfele (1 Regi 15:22). lisus a spus: 
„nimic de la Mine Însumi, ci numai de la Tatăl” (loan 5:19). 

Aducem acum un citat din Sfânta Tradiţie, care se aliniază 
desăvârşit învățăturilor Mântuitorului în ce priveşte orice 
adăugire care vine din cele ale oamenilor, chiar dacă sunt 
idealuri minunate. Parafrazând spusele Mântuitorului, „Oricine 
dintre voi care nu se leapădă de tot ce are nu poate fi ucenicul 
Meu ” (Luca 14:33), arhimandritul Vasilios ne face cunoscut că 
„important nu este ca noi să împlinim proiectul pe care ni l-am 
propus să-l realizăm, ci ca Duhul Sfânt să facă cu noi şi în noi 
ceea ce El vrea şi când vrea, indiferent dacă acest lucru ar 
părea sau chiar ar fi catastrofa proiectelor noastre şi a 
hotărârilor noastre bune. "5! 


e ÎInchinarea în faţa oamenilor şi a îngerilor 


Înţelegând că a face semnul crucii cu mâna nu înseamnă în 
nici un caz închinare, pare de prisos să mai discutăm despre 
semnul crucii. Vrem totuşi să vedem: chiar ne cere Dumnezeu 
să facem semnul crucii în faţa icoanei Maicii Domnului şi a 
icoanelor îngerilor Lui? 

Ca model al felului cum trebuie să ne raportăm la 
închinarea practicată între oameni vom apela la mărturia 
Scripturii din cartea Fapte 10, unde ni se prezintă convertirea 
unui păgân - sutaşul Corneliu. Petru primeşte porunca Duhului 
Sfânt să însoţească pe trimişii sutaşului Corneliu, ajunge la casa 
acestuia şi la versetele 25-26 (Anania), citim că atunci „când a 
fost să intre Petru, Corneliu l-a întâmpinat şi i S-a închinat 
căzându-i la picioare. lar Petru l-a ridicat zicându-i: „Ridică- 
te], şi eu sunt om.” 

Apostolul Petru este acela care a primit descoperiri 
dumnezeieşti direct de la Dumnezeu din cer (Matei 16:17); el a 
săvârşit şi învieri (Fapte 9:40); chiar şi cu prilejul slăvitei 
schimbări la față a Mântuitorului, dintre toţi ucenicii numai 
Petru, lacov şi loan au fost luaţi ca martori pe muntele 


31 Arhimandritul Vasilios, Intrarea în Împărăţie, p. 10. 

schimbării la faţă. Aşadar, Petru nu este numai unul din rândul 
dumnezeieştilor şi sfinților Apostoli ai Domnului ci, în plus, 
deţine un loc de seamă chiar în ceata lor. lar acum, când 
păgânul Corneliu vrea să i se-nchine, Apostolul Domnului, 
Petru, îl oprește spunându-i că şi el este tot om — aşezându-se 
astfel pe acelaşi plan cu păgânul acesta. 

Să luăm bine seama la Cuvântul lui Dumnezeu! Vom vedea 
imediat cum nici chiar îngerii nu primesc închinarea. 
Deocamdată însă vorbim despre faptul că, dacă evreul Petru, 
unul din apostolii cei mai de seamă ai Domnului, care excela în 
toate meritele arătate mai sus, nici el nu a primit închinarea din 
partea unui om — deşi acela era un păgân, care altul dintre 
reprezentanții speciei umane ar putea pretinde sau primi 
închinare, mai ales din partea creştinilor?! Chiar dacă s-ar 
socoti cineva demn de a fi pus alături de Petru, tot n-ar putea 
pretinde, nici atât să primească închinarea pe care Petru a 
refuzat-o. 

Rămâne ca fiecare cititor al acestor rânduri să tragă 
concluziile de rigoare cu privire la închinarea pretinsă şi primită 
de feţele bisericeşti. 

Am amintit mai sus că nici măcar îngerii nu primesc 
închinarea. Asta este chiar mai interesant decât faptul că 
oamenii nu trebuie să primească închinare. Îngerii, care sunt 
făpturi dumnezeieşti, sfinte, care nu cunosc păcatul şi care văd 
necurmat faţa lui Dumnezeu, care locuiesc în cerurile sfinte şi 
în comuniune cu Dumnezeu, nici ei nu primesc închinare! 
Găsim la Apocalipsa 19:9-10 şi 22:8-9 (Anania) că loan 
încearcă să se închine îngerului care fusese trimis să-i facă 
descoperirile respective, iar îngerul îi spune: „Vezi să nu faci 
asta!... Lui Dumnezeu închină-te”. lar în al doilea loc loan ne 
descrie scena prin cuvintele: „Și eu, Ioan... am căzut să mă 
închin înaintea picioarelor îngerului... Dar el mi-a zis: ,, Vezi să 
nu faci asta!... Lui Dumnezeu închină-te!“ Cu atât mai puţin ne 
vom închina oamenilor — şi ce să mai zicem despre închinarea 
la moaşte! 

4 Părinţii şi scriitorii bisericeşti despre închinare 
şi semnul crucii făcut cu mâna 


Am luat seama aşadar că Scriptura nu vorbeşte nicăieri 
despre semnul crucii făcut cu mâna şi nici atât despre închinare 
în faţa icoanelor, a feţelor bisericeşti şi a îngerilor. Am văzut de 
asemenea, că închinarea cerută şi primită de Dumnezeu este în 
duh şi în adevăr şi că Dumnezeu nu numai că nu este interesat 
în ceea ce socotim noi frumos înaintea Lui, ci un astfel de păcat 
poate fi pedepsit cu moartea. Vom prezenta, în continuare, 
comentarii ale unor scriitori bisericeşti pe marginea acestui 
subiect, în afară de cei deja menţionaţi ocazional până la 
punctul acesta. Şi vom proceda astfel pentru a se înţelege că 
practica aceasta nu este străină numai față de Scriptură, ci şi, 
deopotrivă, faţă de învăţăturile Sfintei Tradiţii Ortodoxe. 


Sf. Macarie învaţă astfel: „Te rogi în chip firesc, dar 
mintea-ţi rătăceşte şi te gîndeşti la multe; Dumnezeu însă îți dă 
rugăciunea cea adevărată, „în duh şi adevăr — loan 4:34. "5% 


Dumitru Stăniloae ne învaţă că „Numai spiritul uman e 
fereastră sau uşă prin care pătrunde natura în planul infinităţii 


şi al libertăţii dumnezeieşti "36 


loan Carpathiul este şi el direct la subiect: „În Duh şi în 
Adevăr se cade să ne închinăm" (loan 4:24), a spus Cuvântul 
mântuitor. cum deci iubitule? În omul dinăuntru, fiindcă a spus 
„în duh” (en pneumati) nu pentru că duhul nostru poate face 
singur aceasta, ci pentru că Duhul dumnezeiesc completează 
din pricina înrudirii aceasta, adică asemănarea cu Dumnezeu, 
şi acela (duhul nostru) iese din adevărul său, cercetează 
adâncurile... 364 


3% Sf. Macarie cel Mare, Omilii duhovniceşti. Omilia a XXVI-a, 21. 

3% Dumitru Stăniloae, Teologia Dogmatică Ortodoxă, vol. 2, p. 49. 

364 Fericitul loan Carpathiul, Despre Lumina taborică, rugăciunea lui Iisus şi curăţia minţii, 
Editura Deisis, Sibiu, 2013, p. 201. 

Ieromonahul Anatolie dă o povaţă călugăriţei T. cu privire 
la închinare, prin care o trimite direct la cuvintele 
Mântuitorului: „Dar trebuie să-ți spun că tu cugeţi ca 
samarineanca de la fântâna lui Iacov, care, vorbind cu 
Domnul, I se împotrivea în cuvânt, spunând: „Părinţii noştri S- 
au închinat pe acest munte...” şi celelalte, vezi loan 4. Dar ce-i 
răspunde Domnul? „Nici pe muntele acesta, nici în lerusalim nu 
vă veţi închina Tatălui... adevărații închinători se vor închina 
Tatălui în duh şi adevăr. 


Aşa se cuvine să fie închinarea noastră! Spre o astfel de 
închinare să ne îndreptăm minţile şi inimile şi, crede-mă, vom 
afla milă şi viaţă veşnică. Noi suntem oameni duhovniceşti, iar 
legătura noastră trebuie să fie în duh — şi aceasta este 
adevărata unitate creştină, ce nu se va rupe în veac, în lisus 
Hristos, Domnul nostru... Pe acestea să le cauţi şi pacea lui 
Dumnezeu se va pogori peste tine "565 


Cartea de Învăţătură Creştină Ortodoxă tălmăceşte porunca 
decalogului din Ieşirea 20:2-3, dându-i dreapta aplicabilitate la 


vremea Bisericii: 

„Dumnezeu a dat această poruncă oamenilor lumii vechi... 
Dar porunca ne priveşte şi pe noi credincioşii, ca să ne 
închinăm lui Dumnezeu, singurului Dumnezeu, în duh şi în 
adevăr, că şi Tatăl astfel îi doreşte pe cei ce 1 se închină Lui. 
Duh este Dumnezeu şi cei ce 1 se închină trebuie să 1 se închine 
în duh şi în adevăr” (loan 4:23-24). „Unul este Dumnezeu” 
(Matei 19:17 şi Marcu 10:18). În EI trebuie să credem, să 
nădăjduim; spre EI să se îndrepte toată dragostea noastră. 

Credinţa într-un singur Dumnezeu înseamnă şi: păzirea 
învăţăturii descoperite de El şi pe care Sfânta Biserică o 
păstrează şi o propovăduieşte în toată curăţia; împlinirea 
rânduielilor bisericeşti, ferirea de superstiții şi de practicarea 


365 Sfântul Cuvios Anatolie de la Optina, Povăţuiri de suflet ziditoare, pp. 33-34. 

lor, întărirea nădejdii în mântuire, trăirea în duh de smerenie şi 
bunătate. 556 


Evagrie Monahul spune clar să nu luăm nimic de la trup: 
„Dacă vrei să te rogi în duh, nimic să nu iei de la trup şi nu vei 
avea nori care să-ţi facă umbră în vremea rugăciunii. 5% 


Tertulian arată desluşit, semnul crucii nu este din Scriptură, 
ci în tradiție: „Dacă s-ar cere o motivare biblică pentru semnul 
crucii, ea nu s-ar putea găsi. Începutul îl are în tradiţie...568 


Ion Buga, în contextul unor comentarii la adresa pulsului 
ortodoxiei contemporane afirmă: „În ultimă analiză, sensul 
suprem al Întrupării lui Hristos este cel liturgic; El a venit 
pentru a răspunde la întrebarea esenţială unde să ne închinăm 
(Ioan 4,20), iar răspunsul vizează tocmai formalismul ucigător 
şi mutaţia închinării „în duh şi în adevăr”. Dar muntele 
formalismului ameninţă necontenit adevărata închinare... "5% 


lon_Bria explică termenul Cult, definindu-l ca pe o 
activitate, o disciplină de viaţă, o acţiune: „Apostolul Pavel 
numeşte celebrarea credinţei prin acte de adorare (logiki latreia, 
vezi Romani 12:1) drept slujire cuvântătoare (Noul Testament, 
1982), închinare duhovnicească (Biblia, 1988) sau închinăciune 
înțeleaptă (Gala Galaction), în sensul de reorganizare a 
cugetului şi conduitei după exigenţele, imperativele şi disciplina 
Evangheliei. Aceasta înseamnă cultul cu mintea: a orienta, a 
dărui şi a încredința viaţa lui Dumnezeu: „Pe noi înşine şi unii pe 
alții şi toată viaţa noastră lui Hristos Dumnezeu să o dăruim . 
Cultul sau închinarea trebuie să se facă în Duh şi adevăr. „Dar 
vine ceasul, şi acum este, când adevărații închinători se vor 
închina Tatălui în duh şi în adevăr, că astfel sunt închinătorii 


3 Cartea de Învăţătură Creştină Ortodoxă, tipărită cu binecuvântarea P.F. Părinte Iustin, 
Bucureşti, 1978, alcătuită din încredințarea Sfântului Sinod, de către P.S. Vasile, episcopul 
Oradiei, pr. prof. Dumitru Călugăr, pr. prof. P. Deheleanu şi pr. prof. Dumitru Radu, pp. 154- 
155. 

3€7 Evagrie Monahul, Filocalia, vol. 1, p. 91. 

368 Tertulian, Despre coroana ostaşului, XI, 3, Migne. 

3% Jon Buga, Prologul traducătorului la Schmemann, Din apă şi din duh, p. 5. 

pe care Tatăl îi caută. Duh este Dumnezeu, şi cei ce 1 se închină 
trebuie ca-n duh şi-n adevăr să I se închine”. lisus pronunţa 
aceste cuvinte în contextul convorbirii Sale cu femeia din 
Samaria, al cărei subiect este cultul la templu şi adorarea lui 
Dumnezeu. Expresia „În Duh” poate să însemneze aici în 
contextul întâlnirii personale cu Dumnezeul cel viu, sau în 
prezența şi în comuniunea Duhului Sfânt care se va da 
creştinilor tocmai pentru a-i antrena în slujirea lui Dumnezeu... 
Cultul înseamnă deci a sta în faţa şi în ambianța Duhului; el 
este un act de întâlnire şi de sărbătoare... „În adevăr” poate să 
fie înţeles aici în totală ascultare faţă de voinţa lui Dumnezeu, 
urmând lui lisus care nu a avut alt scop decât acela de a 
împlini opera Tatălui (loan 5:42). Cultul este în fond un act de 
ascultare, de disciplină şi de orientare a întregii vieți, potrivit 
credinței, descoperită în Duhul Sfânt. De aceea, în cult, nu 
săvârşirea riturilor exterioare este partea cea mai importantă, 
ci aşezarea conştientă şi liberă a credinciosului într-o 
comuniune dependentă de Dumnezeu, în care recunoaşte 
centrul vieţii sale. „În adevăr” înseamnă, deci, a te fixa fără 
echivoc pentru unica sursă a vieţii, Dumnezeu, a alege fără 
ezitare „calea lui Hristos, adică a fi credincios adevărului, a 
trăi după adevăr (Ul loan 3-4).%57% 

Rugăciunea noastră este ca Dumnezeul care S-a îndurat de 
noi şi ne-a făcut cunoscut felul în care trebuie să ne închinăm 
Lui să ne ajute să lepădăm orice povară şi păcatul ce grabnic 
ne împresoară, ca să putem alerga cu stăruinţă în lupta care ne 
stă înainte (Evrei 12:1) pe calea ascultării de lisus. Să nu lăsăm 
ca muntele formalismului care ameninţă necontenit adevărata 
închinare şi formele moarte instituite de oameni să ia locul 
adevăratei închinări în duh şi în adevăr. Să nu uităm, aceste 
îndemnuri puternice nu vin numai din partea Sfintei Scripturi, 
deşi aceasta este mai mult decât suficient! Ele ne vin, 


3% Ion Bria, Dicţionarul de Teologie Ortodoxă, tipărit cu binecuvântarea P.F. Părinte Teoctist, 
Patriarhul B.O.R., ediţia a II-a, revizuită şi completată, Editura IBMBOR, Bucureşti, 1994, p. 
115 (Culs). 

deopotrivă, şi din partea adevăraţilor slujitori ai Bisericii, 
învățături care se predau în seminariile teologice ortodoxe. 

Să lepădăm, deci, tot ceea ce este străin de lisus în felul 
nostru de închinare şi să-l aducem închinarea cuvenită Lui: o 
închinare plăcută Lui, cu evlavie şi cu sfială! 


II. Iconologia 


După ce am căpătat lumină asupra a ceea ce este închinarea 
din perspectiva lui Dumnezeu, cât şi potrivit învăţăturii 
Părinților Bisericii, ne va fi uşor să discutăm aspectele 
iconologiei. Cel mai proeminent dintre Apostolii Domnului, 
Petru, n-a acceptat închinare pe când era încă în viață nici chiar 
de la un păgân; nici Maicii Domnului nostru lisus Hristos care 
L-a născut după trup nu i s-a adus închinare de nimeni în timpul 
vieții ei (vezi capit. 9, Mariologia); şi nici la îngerii lui 
Dumnezeu din cer nu ne este îngăduit să ne închinăm 
(Apocalipsa 19:10; 22:9). Astfel stând lucrurile, cine ar mai 
putea îndrăzni să se gândească a se închina la pozele lor - 
picturi desenate sau statuete dăltuite, lucrări fără viaţă (icoane), 
făcătură de om?! Ce să mai zicem despre închinarea la oase, fie 
chiar şi la oasele lui Petru, care n-a vrut să primească închinare 
nici când era viu?! 


O Generalităţi 


Vom aduce, pentru început, doar câteva mărturii ale 
Sfintei Tradiţii pentru a linişti pe toţi cei care, cunoscând 
foarte puţin sau chiar nimic din învăţăturile moştenite de la 
Părinţii Bisericii în materie de icoane, sunt deranjați numai 
când aud că punem în discuţie închinarea la icoane. Vom cita 
astfel numai câteva surse autorizate, demonstrând că acest cult 
al icoanelor îşi are originea în învățături care sunt porunci 

omeneşti (Marcu 7:7), inventate de oameni mai târziu, după 
sute de ani de la plecarea Apostolilor la cele veşnice. 

Ion Bria ne face cunoscut că fixarea teologiei icoanei este 
opera unui om: „Atitudinea Bisericii faţă de cultul icoanelor s- 
a precizat cu timpul... Cel care a fixat teologia icoanei în 
forma ei clasică a fost Sf. loan Damaschin (cca 730-760)... 
Sinodul al Vll-ea ecumenic (Niceea, Bithinia, 787), cu 
contribuţia patriarhului Tarasie (784-306) fixează învăţătura 
ortodoxă despre reprezentarea iconografică a lui Hristos, 
Maicii Domnului, îngerilor şi sfinţilor... *571 

Revista Mitropolia Ardealului ne comunică locul de 
obârşie al cultului icoanelor: „Bizanțul este locul de obârşie al 
icoanei. "SP 

Canonul 82 al Sinodului 6 ecumenic ne arată că oamenii 
au inventat acest cult zicând „noi decidem”: „Noi decidem ca 
să se picteze de acum încolo în icoane, în locul vechiului miel, 
trăsăturile umane ale lui Hristos, Dumnezeul nostru...”3%5 

După ce am înţeles că icoanele sunt invențiile oamenilor 
precizate de ei cu timpul, neavând nimic comun cu învăţătura 
Sfintei Scripturi, vom învăţa acum de la Părinţii Bisericii şi 
alți scriitori bisericeşti felul în care trebuie să ne raportăm la 
învățături ca acestea venite de la oameni (Marcu 8:33). 


Tertulian din Cartagina: „Nouă însă nu ne este îngăduit să 
introducem nimic după bunul-plac, dar nici să alegem ceea ce 
ar introduce cineva după bunul lui plac. Noi avem înteme- 
ietori/învăţători (autores) pe apostolii Domnului, care n-au 
ales ei înşişi după bunul lor plac un lucru pe care să-l 
introducă, ci au însemnat cu credinţă neamurilor învăţătura 
(disciplinam) primită de la Hristos. Astfel, chiar dacă un înger 
din cer ne-ar vesti o altă evanghelie i se va spune de către noi: 


371 Ion Bria Dicţionarul de Teologie Ortodoxă, Editura IBMBOR, Bucureşti, 1981, p. 195. 

52 Mitropolia Ardealului, nr. 6/1987, p. 45. 

3% Fragment cules din Canonul 82 al Sinodului 6 ecumenic de la 691, publicat în Telegraful 
Român, nr. 9-10/1987 p. 2. 

anatema! (Galateni 1:8).*34 Şi lucrurile stau astfel deoarece, 
aşa cum ne spune şi George Remete, „Adevărul şi Rațiunea lui 
Dumnezeu sunt originea şi temeiul adevărului, şi al raţiunii 
umane...375 


Irineu __Duvlea: „Doar crezând şi raportându-ne la 
Dumnezeu, la slava Acestuia, şi nu la părerea semenilor 
despre noi, putem fi credincioşi cu adevărat. Doar astfel nu 
pierim, ci avem viaţa veşnică (loan 3:16).%3%6 


Sf. Ignatie: „Fiți surzi, dar, când cineva vă vorbeşte 
altceva decât de Hristos, Cel din neamul lui David, Cel din 
Maria, Care cu adevărat S-a născut, a mâncat şi a băut, Care 
cu adevărat a fost răstignit şi a înviat din morţi, înviindu-L pe 
EI, Tatăl Lui...931 


Ne mărginim, pentru început, numai la aceste câteva 
mărturii culese din tezaurul literaturii ortodoxe care ne 
încredinţează fără echivoc că subiectul de față merită, 
într-adevăr, toată atenţia. Căci cultul icoanelor, apărând mai 
târziu şi fiind inventat de oameni, se exclude automat din 
„descoperirea lui Hristos” care este temelia Crezului ortodox. 
Iar învăţăturile care nu fac parte din descoperirea lui Hristos, 
ci sunt de provenienţă umană, sunt respinse de Mântuitorul cu 
același cuvânt cu care l-a mustrat pe Petru (Matei 16:23): 
„Înapoia Mea, Satano...” 


e Ortodoxia contemporană recunoaşte că icoanele nu 
sunt din Scriptură 


374 Tertulian din Cartagina (+226), Despre prescrierea ereticilor (cca 200), traducere după ediţia 
F. Refoule: TERTULLIEN, 7raite de la prescription contre les heretiques, Paris, 1957, pp. 89- 
151, apud Canonul Ortodoxiei I, Canonul apostolic al primelor secole, diacon profesor dr. loan 
I Ică jr., Editura Deisis/Stravopoleos, 2008, p. 516. 

315 George Remete, Dogmatica Ortodoxă, Editura Reîntregirea, Alba Iulia, 2000, p. 92. 

376 Episcop Vicar al Episcopiei Ortodoxe Române din America, Cuvânt de Suflet, p. 129, 
Editura Vatra Românească, Grass Lake, Michigan, Statele Unite, 2007. 

371 Către Tralieni, cap. IX, pargrafele 1-2. 

Iată aici o altă mărturie care dovedește că icoanele nu sunt 
din Scriptură: 

„În Sfânta Scriptură a Noului Testament nu găsim nicăieri 
vreo poruncă a Mântuitorului să se facă icoane... "378 
(documentul citat merge mai departe cu nişte argumente pe care 
este ruşine chiar să le şi amintim). Ceea ce am ţinut neapărat să 
dovedim însă este aceea că ortodoxia contemporană recunoaşte 
cultul icoanelor ca fiind străin de Sfânta Scriptură. 


2% Lămuriri 


Începem capitolul acesta prin câteva lămuriri asupra a ceea 
ce este icoana. Potrivit DEX-ului cuvântul icoană are 
următoarele înţelesuri: Imagine pictată sau, mai rar, sculptată, 
care reprezintă diferite divinităţi sau scene cu temă religioasă 
şi care serveşte ca obiect de cult; Obiect de cult ce reprezintă 
un tablou cu chipuri de sfinţi sau cu scene din Biblie; Imagine 
pictată care reprezintă un sfânt, Imagine, portret, reprezentare; 
Semn (= reprezentând divinitatea); Imagine,  Înfăţişare, 
Reprezentare, Viziune. 

În Biblia ortodoxă la Deuteronom 4:12-23 (Anania), citim 
următoarele învățături cu privire la icoane: „Jar Domnul v-a 
grăit din mijlocul focului... dar vreo asemănare n-aţi văzut; 
nimic, în afară de glas... de vreme ce n-aţi văzut vreo 
asemănare atunci când Domnul v-a grăit la Horeb, în munte, 
din mijlocul focului, să nu cădeți în nelegiuirea de a vă face 
vreun chip cioplit, nici vreo înfăţişare, nici vreo asemănare, fie 
ea bărbătească sau femeiască nici asemănarea vreunei fiare 
din cele ce sunt pe pământ, nici asemănarea vreunei păsări 
înaripate care zboară sub cer, nici asemănarea vreunei 
viețuitoare ce se târăşte pe pământ, nici asemănarea vreunui 
peşte din apele de sub pământ. ” 


37 Învățătura ortodoxă despre Icoane, http://www.impantokratoros.gr/icoane_1.ro.aspx, accesat 
în octombrie 2014. 

Una din observaţiile ridicate de adepţii închinării la icoane 
priveşte faptul că aceste interdicții sunt date poporului evreu din 
vechime, nu nouă. Vom vedea imediat că acest argument nu stă 
în picioare. Pentru moment însă trebuie să facem o mică 
discuţie. 

Dacă principiul călăuzitor al transferării învățăturilor 
Vechiului Testament în Noul Testament ia în calcul deosebirea 
dintre Israelul pământesc din vechime şi Biserica lui Hristos de 
astăzi, cum se face că acest principiu nu a fost respectat şi cu 
prilejul transferării preoţiei levitice din Vechiul Testament, în 
Biserica Noului Testament? Spunem aceasta deoarece preoţia 
practicată în ortodoxia contemporană este împrumutată de la 
poporul Israel (vezi capitolul Preot şi Preoție) ca vestimentaţie, 
veniturile materiale ale preoţilor etc. Ceea ce totuși n-au putut 
transfera este însuşi dreptul la preoţie, căci acesta se moştenea 
prin naştere din seminția lui Levi, nu prin şcoli. Și ne place sau 
nu ne place să admitem, adevărul este că preoţii noştri români, 
cu siguranță, nu descind din Levi. 

Întrebăm acum: dacă am putut împrumuta cu atâta uşurinţă 
preoţia evreilor, care se moştenea prin naşterea din Levi, de ce 
când este vorba despre interdicția închinării la icoane nu o mai 
adoptăm, motivând că ar fi fost dată în mod cu totul specific 
numai evreilor? Putem să trecem peste faptul că preoția din 
Vechiul Testament aparţinea exclusiv celor născuţi din Levi (şi 
am făcut asta numai ca să putem să ne facem proprii noştri 
preoți, ca şi leroboam din 2 Paralipomena 13:9); dar nu putem 
să trecem peste învățătura cu privire la interdicția închinării la 
icoane pentru că, chipurile, ar fi fost dată în exclusivitate 
poporului evreu?! În cazul în care ne plac drepturile şi foloasele 
preoțești de la evrei le împrumutăm fără să-i considerăm evrei, 
iar când este vorba despre interdicția închinării la icoane, ne 
aducem aminte că ei sunt evrei? Nu este asta exact ceea ce 
spune Mântuitorul la Matei 23:24 prin cuvintele „Călăuze 
oarbe care strecuraţi ţânţarul şi înghiţiți cămila? ” Înghiţim 
cămila, trecând peste porunca lui Dumnezeu cu privire la 

moştenirea preoţiei prin naşterea din Levi; dar strecurăm 
țânţarul în cazul interdicției închinării la icoane, pretinzând că 
noi suntem dintre neamuri. În cazul preoţiei suntem evrei, în 
cazul închinării la icoane suntem neamuri. 

Dar ceea ce trebuie să se cunoască, fie că vrem să ne 
socotim evrei, neamuri sau amândouă, este că lucrurile nu stau 
astfel. Acelaşi cuvânt asemănare este adresat în direct şi 
Bisericii lui Hristos la Romani 1:22-25 (Anania): „Zicând că 
sunt înţelepţi, au ajuns nebuni şi Slava lui Dumnezeu Celui 
nestricăcios au preschimbat-o în asemănarea chipului omului 
celui stricăcios... Dicţionarul Strong's Concordance (H8544) 
traduce cuvântul asemănare prin „homoioma = ceea ce 
seamănă cu cineva sau ceva; imagine. Deseori tradus prin 
„formă, chip”. 

Ceea ce ne reţine atenţia aici are de-a face cu faptul că 
icoana reprezintă, în primul rând, o imagine, o asemănare, o 
înfățișare. Patru din cele cinci definiţii de mai sus descriu 
icoana ca pe o imagine. Imaginea cuprinde în sine TOT ceea ce 
poate fi perceptibil cu unul din cele cinci simţuri, în timp ce 
credinţa este dovedirea lucrurilor nevăzute (Evrei 11:1). Prin 
urmare, icoanele, fiind imagini perceptibile cu unul dintre cele 
cinci simţuri nu au nimic comun cu credința, aceasta fiind 
dovedirea lucrurilor celor nevăzute, care nu pot fi percepute 
prin simţuri trupeşti. 

Aşadar, tot ceea ce este reflectare de tip senzorial, 
reproducere a unui obiect, formă de reprezentare în conştiinţă a 
realităţii pe baza simţurilor şi reprezentare plastică a unei ființe, 
prin desen etc., toate acestea şi altele asemănătoare cu ele, care 
sunt introduse în slujirea lui Dumnezeu, se includ în definiţia 
icoane. Este imperativ necesar să ne însuşim cu toată temeinicia 
aceste definiţii enunțate mai sus şi care ne dau înțelesurile 
autorizate ale cuvântului icoană; căci numai în felul acesta vom 
putea cuprinde cu adevărat porunca lui Dumnezeu asupra 
închinării la icoane. 


261 


Dacă nu înţelegem suficient de limpede ce este icoana din 
perspectiva lui Dumnezeu, deopotrivă în alcătuirea şi în 
semnificația ei, atunci nu vom putea înţelege bine nici gândul 
lui Dumnezeu cu privire la icoană. Este ca şi când, spre 
exemplu, pe o sticluță care conţine cianură de potasiu (0 
combinaţie chimică extrem de otrăvitoare) am pune o etichetă 
pe care am scrie Conţinut care s-ar putea să facă rău, în loc să 
scriem Otravă mortală! Din nefericire, tocmai aceasta a fost 
calea pe care răul acesta mare al cultului icoanelor, ca şi toate 
celelalte, şi-a făcut intrarea în ortodoxie. Unii creştini, lăsând la 
o parte Cuvântul lui Dumnezeu în folosul datinii lor 
(Matei 15:6) şi predicând astfel ce au voit după plăcerea lor şi 
nu ceea ce trebuie*”, au început să caute explicaţii după logica 
omenească, pentru îndreptăţirea introducerii în creştinism a unei 
practici vehement condamnată de Dumnezeu, de Apostolii 
Domnului şi de Părinţii Bisericii. 


Q Ce spune Scriptura despre icoane şi închinarea 
la icoane 


Înainte de a purcede la citarea textelor care tratează acest 
subiect vreau să amintesc că evreii au fost duşmani neîmpăcaţi 
ai icoanelor; ne-o dovedeşte însăşi istoria: 

Tacitus, istoric latin ($ 120 d.Hr.): „Iudeii nu pun nici un fel 
de chipuri în oraşele lor. Ei n-au nici un fel de statui pentru a 
lăuda pe regii lor, nici pentru a onora pe cezari. 538 

Ne întoarcem acum spre Dumnezeul Sfintei Scripturi, ca să 
învăţăm de la EI cele cu privire la interdicția închinării la icoane 
(toate versetele sunt citate din versiunea Anania): 

Ieşirea 20:4: „Să nu-ți faci chip cioplit, şi nici vreo 
asemănare cu ceva din câte sunt în cer, acolo sus, ori din câte 


3% Sf. Ipolit Romanul, Ortodoxia, nr. 2, p. 301. 
38 Anale, V, 5. 

sunt pe pământ, aicea jos, ori din câte sunt în apele de sub 
pământ.” 

Deuteronom 4:12, 15-18, 23: „lar Domnul v-a grăit din 
mijlocul focului; glasul cuvintelor Lui l-aţi auzit, dar vreo 
asemănare n-aţi văzut; nimic, în afară de glas. Păziţi-vă cu 
străşnicie sufletele; de vreme ce n-aţi văzut vreo asemănare 
atunci când Domnul v-a grăit la Horeb, în munte, din mijlocul 
focului, să nu cădeţi în nelegiuirea de a vă face vreun chip 
cioplit, nici vreo înfăţişare, nici vreo asemănare, fie ea 
bărbătească sau femeiască, nici asemănarea vreunei fiare din 
cele ce sunt pe pământ, nici asemănarea vreunei păsări 
înaripate care zboară sub cer, nici asemănarea vreunei 
viețuitoare ce se târăşte pe pământ, nici asemănarea vreunui 
peşte din apele de sub pământ... Luaţi aminte asupră-vă, ca nu 
cumva Să uitaţi legământul pe care Domnul, Dumnezeul vostru, 
l-a încheiat cu voi, şi să nu vă faceţi chip cioplit asemănător cu 
ceva din cele pe care Domnul, Dumnezeul tău, ţi-a poruncit [să 
nu le asemeni]. ” 

Deuteronom _5:8-9: „Să nu-ți faci chip cioplit, nici vreo 
asemănare cu ceva din câte sunt în cer, acolo sus, ori din câte 
sunt pe pământ, aicea jos, ori din câte sunt în apele de sub 
pământ; să nu te închini lor, nici să le slujeşti; că Eu, Domnul, 
Dumnezeul tău, Eu sunt un Dumnezeu gelos...” 

Deuteronom 27:15: „Blestemat să fie omul care va face 
chip cioplit sau turnat — urâciune înaintea Domnului, lucru de 
mână de meşter — şi-l va pune-n loc ascuns! Și, răspunzând 
întregul popor, va zice: Amin!” 

Levitic 26:1: „Să nu vă faceţi idoli, nici chipuri cioplite; 
nici Stâlp să nu vă ridicaţi; în ţara voastră să nu puneţi piatră-n 
semn de veghe ca să vă închinaţi eil; căci Eu sunt Domnul, 
Dumnezeul vostru!” 

Romani 1:22-23: „Zicând că sunt înţelepţi, au ajuns nebuni 
şi slava lui Dumnezeu Celui nestricăcios au preschimbat-o în 
asemănarea chipului omului celui stricăcios şi al păsărilor şi al 
patrupedelor şi al târâtoarelor.” 

Sunt încă multe alte texte din Scriptură, aproape întreaga 
Scriptură în care Dumnezeu vorbeşte despre urâciunea 
închinării la lucruri făcute de mâna omului, dar noi ne rezumăm 
aici numai la acestea. 

Acum, pentru că inventatorii icoanelor aduc ca justificare 
faptul că Dumnezeu a poruncit lui Moise să facă chipuri de 
heruvimi pe obiectele de la cortul întâlnirii le facem cunoscut 
că, Acelaşi Dumnezeu care i-a poruncit lui Moise chipuri de 
heruvimi pe catapeteasmă, tot El i-a poruncit foarte clar lui, 
atunci, cât şi nouă, celor de azi, să nu ne facem nici un fel de 
chip. lar poruncile acestea ale lui Dumnezeu cu privire la 
atitudinea creştinilor față de icoane sunt scrise în Sfânta 
Scriptură, aşezată la locul ei de cinste în toate altarele bisericilor 
ortodoxe. 

Dumnezeu a acordat un spaţiu mare acestei teme în Cartea 
Sa. Prin tot felul de cuvinte şi asemănări, a căutat să imprime 
cât mai puternic în mintea credincioşilor Săi cât de mult urăşte 
EI închinarea la ceea ce este lucrarea mâinii omului, aşezându-l 
sub blestem pe oricine o practică. N-am văzut noi mai sus că 
închinarea pe care o aşteaptă Dumnezeu este în duhul din 
lăuntrul omului? Oricât de plăcută şi acceptabilă ni s-ar părea 
închinarea în faţa unei imagini care-L reprezintă pe Dumnezeu, 
să nu uităm, închinarea aceasta nu este făcută în duh. Evagrie 
Monahul tocmai ne-a poruncit mai sus să nu luăm nimic de la 
trup în închinarea adusă lui Dumnezeu. lar din textul de la 
Romani 1:22-23 aflăm că Dumnezeu îi numeşte nebuni pe aceia 
care au preschimbat slava Dumnezeului  nestricăcios în 
asemănarea chipului omului celui stricăcios. 

De ce, dar, spune Scriptura aici despre aceştia că sunt 
nebuni? Nebunul zice că nu e Dumnezeu [(Psalmul 13(14):1 şi 
52(53):1)]. Deci sunt nebuni pentru că, schimbând mărirea lui 
Dumnezeu în asemănarea chipului omului care putrezeşte s-au 
purtat faţă de Dumnezeu ca şi cum nu ar fi. Căci icoana, 
făcătură omenească, arată numai latura umană a Dumnezeului- 

Om separându-L şi dezbrăcându-L de dumnezeirea Lui. Nu este 
aceasta o întoarcere la nestorianism? 


4 Ce are de spus Sfânta Tradiţie Ortodoxă despre 
cultul icoanelor 


Vom cita acum documente autorizate ale Sfintei Tradiţii 
Ortodoxe care dovedesc fără echivoc adevărata poziţie a 
ortodoxiei Sfinţilor Părinţi, în materie de iconologie. Iar aceste 
documente capătă cu atât mai multă valoare şi autoritate fiind 
editate şi recunoscute de cele mai competente şi autorizate 
foruri contemporane ale cultului creştin ortodox, în 2008. Se 
confirmă deci ceea ce spune Dumitru Popescu: „În decursul 
acestui secol, teologia românească s-a întors la izvoarele 
patristice, liberându-se de influenţele străine..."551 lar noi, la 
rândul nostru, tocmai aceasta căutăm să împlinim prin scrierea 
de faţă — întoarcerea la izvoarele patristice, eliberându-ne de 
izvoarele străine de Sfânta Scriptură şi de Sfânta Tradiţie 
ortodoxă. 

Începem cu comentarea unui document prin care tradiţia 
populară îşi justifică introducerea sărbătoririi sfinţilor, 
venerarea moaştelor şi închinarea la icoane — toate acestea fiind 
obiceiuri importate de la păgâni. 

„Întemeiată pe argumente biblice, Biserica învaţă că 
acelor creştini care au dus o viaţă exemplară în comunitatea 
creştină, concretizată prin fapte şi minuni deosebite, li se 
cuvine o cinstire deosebită. Această cinstire s-a concretizat 
într-un adevărat cult, format din sărbători, biserici închinate, 
slujbe, venerarea moaştelor şi a icoanelor lor. "382 

Întrebăm: care sunt argumentele biblice care justifică 
introducerea sărbătoririi în calendarul ortodox a tot felul de 
oameni din popor făcuţi sfinţi din voia altor oameni din popor? 


31 George Remete, Prefaţă la Dogmatica Ortodoxă, Editura Reîntregirea, Alba Iulia, 2000. 
32 Remete, Dogmatica Ortodoxă, p. 277. 

Care sunt argumentele biblice ale venerării moaştelor? Unde în 
Sfânta Scriptura s-a practicat așa ceva sau se porunceşte a se 
practica? 

Cunoaştem foarte bine împrejurarea din Vechiul Testament 
de la cartea IV Regi 13:21, unde citim că pe când îngropau un 
mort „s-a întâmplat ca cei ce-l îngropau să vadă una din aceste 
cete şi, speriindu-se, au aruncat mortul în mormântul lui Elisei. 
Căzând acela, s-a atins de oasele lui Elisei şi a înviat şi s-a 
sculat pe picioarele sale.” Dar unde ni se porunceşte aici 
instaurarea cultului venerării moaştelor pe temeiul acestui 
episod? Oasele lui Elisei erau acolo, în mormânt, în pământ. 
Biblia ne arată că mortul s-a atins de oasele lui Elisei în căderea 
lui în mormânt. Au fost oasele lui Elisei scoase din pământ 
după aceea, puse în cutie şi aşezate în templu ca să fie pupate şi 
venerate ca urmare a învierii acelui mort atins de ele? Cine 
poate dovedi aşa ceva cu Scriptura sau cu tradiţia evreilor? 
N-am văzut noi că oasele de mort prezente chiar şi în curtea în 
care era templul însemnau o pângărire a clădirii din apropiere? 

Venind apoi la vremea Noului Testament, a poruncit lisus, 
Apostolii sau ceilalți scriitori ai Noului Testament să se facă aşa 
ceva în cadrul Bisericii? Unde se găseşte vreo aluzie la astfel de 
practici, pe tot întinsul Scripturii? loan Botezătorul a fost cel 
mai mare om născut din femeie (Luca 7:28); Ştefan este steaua 
martirilor, care înainte de a muri, a văzut cerul deschis şi pe 
Fiul lui Dumnezeu. El este cu adevărat un sfânt atestat de Duhul 
Sfânt, menţionat în Scriptură. Se vede însă undeva în Noul 
Testament vreo învăţătură cu privire la dezgroparea oaselor lui 
loan Botezătorul sau ale lui Ştefan, ca să fie puse în biserică, să 
li se aducă închinare, să fie pupate sau să facă ceva minuni? 

Și mai este aici un aspect. Dacă chiar este așa, că anumite 
evenimente arătate în Sf. Scripturi servesc ca bază a instituirii 
practicilor în sânul Bisericii, de ce, spre exemplu, când a venit 
vorba despre reprezentarea chipului Mântuitorului, în sec. IV, 
nu a fost pictat așa cum i S-a arătat lui Pavel, pe când se 
îndrepta spre Damasc (Fapte 9:3)? 

Într-adevăr, la 1 Timotei 5:17 se vorbeşte despre 
învrednicirea de îndoită cinste a prezbiterilor care îşi ţin bine 
dregătoria. Dar aici este vorba despre prezbiteri şi se vorbeşte 
despre o îndoită cinste - nu despre a li se aduce o închinare pe 
care nici Petru şi nici îngerii nu o primesc — cu cât mai puţin să 
li se picteze chipurile din pură imaginaţie sau, vai!, să li se 
dezgroape oasele şi să fie pupate. Ce să mai zicem despre aşa- 
zisa sfânta Paraschiva, o femeie, care nu a fost un prezbiter? 

Lăsăm aceste semne de întrebare la latitudinea oricărui om 
cu inima curată şi cu logica sănătoasă. În ceea ce ne priveşte, 
continuăm cu dovezi istorice care lămuresc că iconologia este 
invenţia oamenilor apărută în creştinism la câteva sute de ani 
după plecarea Apostolilor la cele veşnice, fiind importată de la 
păgâni. Şi este tot atât de semnificativ a se lua aminte la aceea 
că ori de câte ori se spune că Biserica a hotărât... Biserica a 
găsit de cuvinţă..., Biserica a stabilit... etc. s-ar prea putea să fi 
fost vreo biserică inventatoare a acestor practici, dar în nici un 
caz Biserica lui Hristos, căci Biserica lui Hristos nu se abate de 
la cuvântul lui Hristos — Sfânta Scriptură. 


Ene Branişte: „În tot cursul primelor trei veacuri, cultul 
Bisericii nu s-a dezvoltat din pricina prigoanelor, şi a rămas la 
simplitatea şi puţinătatea formelor externe de până aici (adică 
cele de pe timpul apostolilor)... Cărre sfârşitul acestei epoci 
(sec. III) apar cele dintâi încercări de a sistematiza şi 
reglementa rânduiala serviciilor divine... La  Sinoadele 
Ecumenice din Efes (anul 431) şi Calcedon (451) se pun bazele 
dogmei mariologice, stabilind atributele de Pururea Fecioară 
şi Născătoare de Dumnezeu, ale Maicii Domnului. "383 


Invăţătura ortodoxă despre icoane menţionează că: 
„Cinstirea icoanelor, a Domnului nostru lisus Hristos, a 
Maicii Domnului, a îngerilor şi a sfinţilor este o dogmă a 


33 pr. prof. Branişte, Studii teologice, 1963, nr. 3-4, articolul Originea, instituirea şi dezvoltarea 
cultului creştin, pp. 134-138. 

credinței creştine, formulată la Sinodul al VII-lea ecumenic 
(787); ea decurge din dogma fundamentală a Bisericii... 584 

Mai înțâi notăm aici că cinstirea icoanelor este, 
literalmente, formulată la Sinodul al VII-lea ecumenic (787) — 
deci la aproape şapte sute de ani după plecarea Apostolilor la 
cele veşnice. Aceasta înseamnă că se înscrie desăvârşit în, aşa 
cum spune însuşi Mântuitorul, cele ale oamenilor (Marcu 8:33). 
lar pentru aceia care se agită puternic pentru îndrăzneala” 
noastră de a comenta hotărârile Sinoadelor le aducem la 
cunoştinţă că Mântuitorul n-a avut nevoie nici chiar de părerile 
lui Petru — eminentul Său Apostol. Cu atât mai puțină nevoie ar 
avea EI de „amendamentele” Sinoadelor aduse la Cuvântul spus 
de EI. 

Când Petru a vrut să-L „ajute” pe Mântuitorul în lucrarea 
Lui sub imboldul simţirilor sale omenești Mântuitorul l-a 
înfruntat, adresându-i-se cu cuvintele înapoia Mea, satano! ŞI, 
ca să ştie bine Petru de atunci, Sinoadele de mai încoace, noi cei 
de astăzi şi toți oamenii care vor mai popula încă Pământul 
pentru ce i-a zis satano, Mântuitorul adaugă aceste cuvinte: 
„Căci tu nu cugeţi cele ale lui Dumnezeu, ci cele ale 
oamenilor ”. 

Citatul de mai sus vorbește apoi despre aşa-zisă dogmă 
fundamentală a Bisericii. Noi răspundem: da, s-ar putea să fie o 
dogmă a unei oarecare biserici, dar nu a Bisericii Ortodoxe. 
Spunem aceasta deoarece baza Bisericii Ortodoxe este Sfânta 
Scriptură, cum învaţă Sfinţii Părinţi ai Bisericii. Însuşi P.F. 
Părinte Daniel ne face cunoscut că baza cultului ortodox este Sf. 
Scriptură.585 Iar Scriptura este categorică cu privire la acest 
subiect numind nebuni pe toţi aceia care schimbă slava lui 
Dumnezeu Celui nestricăcios cu asemănarea putredului om. Şi 
după această afirmaţie Biblia a pus punct. Ei încalcă nu numai 
Scriptura, ci şi Sfânta Tradiţie Ortodoxă, căci aceasta anatemi- 


354 http:/Avww.impantokratoros.er/icoane_I.ro.aspx, accesat în august 2014, Ce reprezintă 
icoana ortodoxă pentru creştini? 
385 -Daniel, patriarhul B.O.R., Biblia, Bucureşti, 2008, Cuvânt înainte, p. 8. 

zează de două ori pe oricine adaugă, scade sau alterează în 
vreun fel oarecare Sfânta Scriptură, socotind pe unii ca aceştia 
drept însufleţiţi de satana38€, fie ei chiar Părinţii Bisericii, 
Apostolul Pavel sau un înger din cer (Galateni 1:8-9). 


Minciu Felix ($225), scriitor latin: „Dacă n-avem temple şi 
altare credeţi că ascundem ceva? Cum aş putea reprezenta pe 
Dumnezeu când, dacă ai socoti bine, însuşi omul este 
reprezentarea lui Dumnezeu? Ce temple să-I ridic, când întreaga 
lume făcută de mâinile Lui nu L-ar putea cuprinde? Voi putea 
închide într-un mic templu puterea unei măriri atât de 
nemăsurate? Să nu-L cinstim în gândul nostru? Să nu-L 
divinizăm mai bine în inimile noastre? Gândul curat şi conştiinţa 
sănătoasă sunt cele mai bune jertfe care I Se pot aduce... 
Dumnezeul pe care-L adorăm noi nu-L arătăm, căci nu-L vedem, 
şi de aceea-L credem pentru că suntem liberi să-L simţim şi fără 
să-L putem vedea. Nu-L vedem noi în faptele Lui?'38 


Aristide din Atena (sec. II), filozof grec, pe care Fericitul 
Ieronim îl descrie ca „foarte elocvent şi ucenic al lui Hristos sub 
vechea-i haină”: „EI (Dumnezeu) nu este un nume, căci tot ce 
are nume este părtaş creaturii; un chip nu are, nici legătura 
organelor, căci cine le posedă pe acestea este părtaş lucrului 
creat... Cerul nu-L poate cuprinde, căci cerul şi toate cele 
văzute şi nevăzute sunt create de E1.388 


Tertulian ($240), scriitor latin: „Dacă Dumnezeu interzice 
să se facă orice reprezentare, cu atât mai mult interzice 
reprezentarea chipului Său. Autorul adevărului nu iubeşte ceea 


ce este fals; tot ce se plăsmuieşte în ochii Lui este o 
falsificare.”389 


Clement Alexandrinul (ț215), învăţător creştin, pune, de 
asemenea, în lumină măreţia, infinitatea şi spiritualitatea lui 


3% Canoanele Bisericii Ortodoxe, Note şi Comentarii, paragraful 20, p. 598. 
37 Octavius, XXXII, 1-4, Apologeţi de limbă latină, p. 386. 

388 Aristide din Atena, Apologia |, 5. 

38 Tertulian, De Spectacolis, 23, 24-26. 


269 


Dumnezeu, care depăşeşte orice reprezentare materială: „Căci 
icoana lui Dumnezeu este Logosul divin şi omul cel fără de 
păcat; iar chipul omenesc al icoanei lui Dumnezeu este 
mintea”3%. Tot în Stromata!, scrie: „A venera Fiinţa 
spirituală prin materie înseamnă a o necinsti, pentru că o 
pricepem prin simţuri — nu prin credinţă. Oare nu este frumos 
şi drept să nu circumscriem (adică să nu mărginim, să nu 
încadrăm) într-un loc oarecare pe Cel care-l fără de margini, şi 
nici să cuprindem în <temple făcute de mâini omeneşti> pe Cel 
care cuprinde toate? Care lucru ieşit din mâna cioplitorilor de 
lemn, a cioplitorilor în piatră şi din meseria unui lucrător, 
poate ieşi un sfânt?... Nu e ridicol, oare, ca omul, care, după 
cum spun filozofii este <jucăria lui Dumnezeu> (spusa lui 
Platon în Legile, VII, 803 C), să facă pe Dumnezeu, şi 
Dumnezeu să ajungă jucăria meseriei lui? Pentru că un lucru 
făcut este asemenea şi identic cu materialul din care a fost 
făcut; un obiect de fildeş este fildeşul elefantului, un obiect de 
aur este aur... Deci nu sunt Sfinte şi dumnezeieşti lucrurile pe 
care le fac meseriile. "5%? Acelaşi autor spune într-o altă 
Stromată: „Eu nu numesc biserică locul, ci adunarea celor 
aleşi. Adunarea celor aleşi este un templu, pentru că primeşte 
în el măreața vrednicie a lui Dumnezeu. În Biserică este 
consacrată o fiinţă vrednică de mult preţ, este consacrată Celui 
Care e vrednic de totul. "5% 


Origen (Ț254) relatează obiecțiile sale făcute la insinuările 
filozofului Celsus, care le imputa creştinilor că evită să 
construiască altare, statui şi temple: „Nu fugim de statui şi de 
temple, dar ne ruşinăm să zidim dăruitorului întregii vieţi 
temple neînsufleţite şi moarte "54. Zice el, în alt loc: „E lucru 
nebunesc nu numai să te-nchini, ci şi să laşi să se înțeleagă de 


3% Clement Alexandrinul, Stromata V, 14, 94, 5. 
%1 Ibidem, Stromata V, 28, 4-6. 

3% Ibidem, Stromata VIII, 5, 28, 1-4. 

3% Ibidem, Stromata VII, 5, 29, 4. 

394 Origen, Contra lui Cels VIII, 17-19. 

cei mai mulţi că tu ai face aşa ceva de dragul mulțimilor; căci 
în Sufletul celor ce cinstesc pe Dumnezeu cu toată evlavia nu 
se găseşte nici un loc pentru minciună. De aceea noi ne ferim 
să ne închinăm la chipuri cioplite... Noi nu credem că 
chipurile cioplite ar putea reproduce înfăţişarea lui 
Dumnezeu, deoarece este cu neputinţă să redai o fiinţă care 
este nevăzută şi lipsită de trup... Pe Dumnezeu Cel fără de 
trup şi invizibil, nu-L putem mărgini în spaţiu. "3% Şi tot el 
spune: „Oare la creştini, sufletul omului drept nu-i un altar? 
Jertfele cele adevărate, miresmele cele adevărate, nu-s 
rugăciunile ce se înalță dintr-o inimă curată? Sfaturile 
plăcute Domnului, nu-s virtuțile al căror model îl găsim în cel 
dintâi născut al oricărei făpturi? 3% 


I. Rămureanu: „În Biserica primară nu se poate vorbi 
despre reprezentarea chipului Mântuitorului. Creştinii din 
primele secole s-au ferit să înfăţişeze sau să picteze chipul lui 
Hristos... Ei trăiau în permanenta prezenţă spirituală a lui 
Hristos şi mult timp n-au simţit necesitatea unei reprezentări 
plastice, exterioare, a Mântuitorului.”5% 


Serghei Bulgakoff, vorbind despre tradiţie, spunea ceva 
asemănător: „Epoca creştinismului primitiv abia se aseamănă 
cu epoca contemporană. "3% 


Iconom Petre Vintilescu: „Nu se îngăduia în primele zile 
ale Bisericii creştine înfăţişarea lui Dumnezeu în vreo imagine, 
oricât ar fi fost de eterizată şi de ideală...”3% 


Preot dr. Nicolae V. Dură: „Epoca apostolică nu avea 
neapărată nevoie de icoane, pentru că amintirea Celui Intrupat 
mărturisea nemijlocit despre existența Sa, iar Cuvântul 


35 Ibidem, Contra lui Cels VII, 66. 

3% Ibidem, Contra lui Cels VIII, 17. 

37 1. Rămureanu, Studii Teologice, nr. 9-10/1971, pp. 621-626, în Cinstirea sfintelor icoane în 
primele trei secole. 

3% Ortodoxia, p. 12, Sibiu, 1933. 

3% Cultul şi ereziile, p. 18, Piteşti, 1926. 

Evangheliei propovăduit la toate neamurile lumii de atunci 
păstra încă vie prezenţa Sa... Primele imagini ale iconografiei 
creştine ce au putut fi găsite, apar în jurul anului 200 pe 
mormintele martirilor. Sunt imagini din Vechiul Testament... 
Îndeobşte recunoscut, că, cel puţin din secolul al IV-lea, se 
poate constata şi atesta în chip documentar şi cinstirea sau 
cultul icoanelor.”4% 


Teologul Sever Mureşianu: „Dintru început pictura veche 
creştină nu a cutezat să facă decât numai simboale... şi 


decoraţiuni arhitectonice, şi numai încet, încet, cu multă 
rezervă s-a strecurat în ea figurațiunea omenească. "4%! 


Origen, scriitor creştin din sec. 3: „,Celsus socotește că şi 
noi adorăm pe câte unul care a fost dat morţii sau pe câte un 


prizonier de război, cum fac geții care cinstesc pe Zalmoxis, cei 
din Cilicia pe Mopsos, cei din Acarnania pe Amfiloh. Noi vom 
dovedi că această comparaţie nu are nici un temei. Popoarele 
amintite au înălțat temple şi statui celor pomeniţi. Noi însă 
refuzăm să aducem divinității o asemenea cinstire, potrivită 
numai demonilor, legaţi, nu ştiu cum, de un loc pe care fie că l- 
au ocupat, fie că îl locuiesc prin ceremonii religioase sau prin 
vrăjitorii. În schimb, nu ne putem minuna îndeajuns în faţa lui 
Iisus, Care ne-a înălţat de la ce cade sub simţuri, care sunt nu 
numai stricăcioase, ci condamnate să se descompună, şi ne-a 
îndreptat gândurile spre a cinsti numai pe Dumnezeu, Stăpânul 
tuturor, pe o cale dreaptă, prin rugăciunile pe care 1 le aducem 
prin Cel care este Mijlocitor între natura Celui nenăscut şi 
între lumea tuturor celor create, Care ne aduce binefacerile 
Tatălui, ducându-ne sub forma Marelui Preot, rugăciunile 
îndreptate spre Dumnezeu, Stăpânul tuturor. "42 


Antonie Plămădeală: „Ortodoxia a sacralizat (a sfinţit) 
cosmosul, natura, familia, naşterea, bucuria, jocul, autoritatea 


4% pr. dr. Nicolae V., în revista Ortodoxia Nr. 1, 1982, articolul Teologia icoanelor, p. 55. 
401 Sever Mureşianu, Iconologia creştină occidentală şi orientală, Bucureşti, 1983, p. 64. 
4% Origen, Contra lui Celsus 3, 34. 

civilă, legile. L-a coborât pe Dumnezeu în toate şi n-a 
condamnat nici lumea, nici bucuria, nici cântul, nici bunurile 
materiale... În toate a căutat măsura, iar măsura a orientat-o 
după cerinţele firescului. Să fie toate cât mai aproape de 
firesc... "403 


Nicolae Velimirovici dezvăluie motivul pentru care 
oamenii care nu-L vor în viaţa lor pe Dumnezeu şi de aceea 
aleargă la surogate: 


„Când un om doreşte să-l vadă pe împăratul şi, după 
aceea, cu multă osteneală reuşeşte să se găsească în faţa lui, ce 
motiv ar avea să privească în dreapta şi în Stânga, şi să ia 
seama la robii împăratului? El poate privi într-o parte şi în alta 
din două motive: sau pentru că nu este vrednic să stea singur în 
fața împăratului, sau pentru că socoteşte că nici împăratul nu-l 
poate ajuta. 


De ce însă omul nu poate rămâne singur înaintea lui 
Dumnezeu? Nu este Acesta Împăratul şi, în acelaşi timp, şi 
Părintele lui? Şi cine s-ar înfricoşa să rămână singur, faţă 
către faţă, cu părintele său?... Păcatul este cel care-ţi întoarce, 
omule, fața de la împărat către robi... 


Mai crezi că Împăratul şi Dumnezeul tău nu te poate ajuta, 
şi de aceea îţi îndrepți privirile asupra robilor Săi. Dar dacă 
Dumnezeu nu te poate ajuta, toţi robii Săi împreună cu mult 
mai puţin. Oare nu toate făpturile lui Dumnezeu aşteaptă 
ajutorul de la Acela? Atunci ce fel de ajutor aştepţi de la 
zidirile Lui?... 


Cine este cel care adoră un idol sculptat sau asemănarea 
vreunui lucru? Cel care nu-l ştie pe cel care este sculptat sau 
pe cel pictat — doar acesta adoră chipul şi imaginea "+4 


4% Mitropolitul Antonie Plămădeală, în Telegraful Român 11-12, Ortodoxie şi ecumenism, 
Sibiu, 1984, pp. 1-2. 

404 Sf. Nicolae Velimirovici, Prima Lege a lui Dumnezeu, Editura Cartea Ortodoxă, 2011, pp. 
19-21. 

Ioannis Romanides: „În tradiţia ebraică de dinainte de 
Profeţi, dar şi la Profeţi, era cunoscut că lui Dumnezeu nu-i 
corespunde nici o imagine/icoană din creaţia materială, că 
omul, adică, nu poate să facă vreun chip lui Dumnezeu. Orice 
chip al lui Dumnezeu este interzis în Vechiul Testament. De 
aceea nu aveau icoane în Vechiul Testament... Alte icoane în 
afară de Acesta (de Hristos) nu are Dumnezeu... Nu doar ideile 
ante-menţionate de autor argumentează că între aceste cuvinte 
(imagine, icoană, chip şi în anumite contexte chiar cuvântul 
“tip”) nu există nici o diferenţă conceptuală, aşa cum se 
întâmplă în majoritatea limbilor europene (inclusiv în Ib. 
română), ci tradiţia patristică însăşi susţine acest lucru. "45 
Dacă, deci, poziţia evreilor era atât de categorică împotriva a tot 
ce este imagine, de ce ortodoxia a lăsat la o parte această 
oprelişte? În timp ce pretinde că Vechiul Testament al evreilor 
este totdeauna prezent în orânduirile Bisericii, ortodoxia a 
trecut peste această profanare a lui Dumnezeu prin imagini. 
Care este explicaţia? 


Sf. Vasile cel Mare ne învaţă că nu avem voie să adoptăm 
nici obiceiuri care ni se par bune: 

„Iar cel care crede în Domnul şi se apropie de El pregătit 
pentru ucenicie, trebuie mai întâi să înveţe a renunţa la orice 
păcat şi apoi la toate pricinile care îl abat de la supunerea 
datorată Domnului, chiar dacă acestea i s-ar părea bune "%" 

Redăm acum mai jos edictul împăratului Copronim, 
împotriva închinării la icoane, pentru a putea distinge cu atât 
mai lesnicios sâsâitul şarpelui din spatele cultului icoanelor: 

„1) Dacă cineva cutează să înfăţişeze cu culori materiale 
icoana dumnezeiască a Cuvântului după întrupare; 2) Dacă, 
pe motivul întrupării cineva încearcă să reprezinte în culori 


4%5 Joannis Romanides, Teologia Patristică, Editura Metafraze, Bucureşti, 2011, pp. 103-104, 
parţial şi subsolul paginii 103. 

1% pr. prof. Nicoale Neaga, N-am venit să stric Legea, Sibiu, 1940, cap. XVI şi XVII, pp. 97- 
112. 

47 Sf. Vasile cel Mare, Despre Botez, carte tipărită cu binecuvântarea Preafericitului Părinte 
Daniel, Patriarhul B.O.R., Bucureşti, 2010, p. 30. 

materiale şi în icoane, care amintesc omul, usia şi ipostasul 
Cuvântului care nu poate să fie reprezentat, chiar după 
întrupare; 3) Dacă îndrăzneşte cineva să reprezinte într-o 
icoană unirea ipostatică a celor două naturi şi, numind-o 
icoana lui [Hlristos, săvârşeşte astfel în chip mincinos 
amestecul celor două naturi; 4) Dacă cineva desparte de 
persoana Cuvântului trupul, cu care este unit şi vrea să 
reprezinte acest trup prin vreo icoană; 5) Dacă cineva 
împarte pe Hristos în două persoane şi vrea să reprezinte pe 
cel care S-a născut din fecioară şi nu acceptă, prin urmare, 
decât o unire relativă a naturilor; 6) Dacă cineva înfăţişează 
printr-o icoană trupul îndumnezeit prin unirea sa cu Cuvântul 
şi separă astfel trupul de firea dumnezeiască, 7) Dacă vrea 
cineva să reprezinte, cu sprijinul culorilor materiale, pe 
Dumnezeu — Cuvântul care, deşi Dumnezeu a primit totuşi în 
Persoana Sa chip de rob, dacă cineva vrea să-L reprezinte sub 
o formă pur omenească şi pretinde a-L despărți astfel de 
nedespărțita  dumnezeire, introducând astfel o a patra 
persoană în Sf. Treime; 8) Dacă cineva vrea să înfăţişeze sub 
culori materiale pe sfinţi în icoane fără viaţă, care nu sunt de 
nici un folos — căci această cugetare este mincinoasă şi vine 
de la demoni — şi nu se sileşte mai ales să-și amintească 
virtuțile acestor sfinţi,  imitându-i într-un Chip viu — 
ANATEMA! "408 

Ultimul document din care trebuie să învăţăm deosebirea 
dintre lucruri şi persoane, cu atât mai mult Persoana Divină, 
aparține marelui Dumitru Stăniloae: 

„Dacă în păgânism sacrul era o calitate a lucrurilor, în 
Vechiul Testament el a devenit o calitate a Persoanei absolute 
şi în oarecare măsură a întregului popor format din persoane, 
iar în creştinism, încă mai mult, comunicând celor ce cred în 
EI pe Duhul Său Cel Sfânt, sau sălăşluindu-Se prin aceasta Ea 
însăşi în noi [...]. "4 


408 petre Vintilescu, Cultul şi ereziile, Piteşti, 1926. 
1% Dumitru Stăniloae, Teologia Dogmatică Ortodoxă, vol. 1, Bucureşti, 2003, pp. 276-277. 

Aceasta este, aşadar, adevărata poziţie a Sfintei Tradiţii 
Ortodoxe cu privire la orice învățături, obiceiuri sau practici 
introduse în creştinism de către cineva după bunul lui plac, 
inclusiv închinarea la icoane. În ceea ce ne priveşte, noi (drept 
credincioşii din toate vremurile), avem întemeietori/învăţători 
(autores) pe apostolii Domnului, care n-au ales ei înşişi după 
bunul lor plac un lucru pe care să-l introducă, ci au însemnat 
cu credință neamurilor învăţătura (disciplinam) primită de la 
Hristos.410 Şi, prin faptul că aceste învățături, care datează din 
vremurile timpurii ale Bisericii primare, sunt păzite cu 
străşnicie şi ţinute la locul cel mai de cinste de către cele mai 
competente foruri ale ortodoxiei zilelor noastre (chiar dacă 
numai în scris), putem să declarăm cu şi mai multă tărie că 
aceasta este adevărata credinţă ortodoxă! 


O Comentarii pe marginea Sinodului VII 


Am înţeles, aşadar, ce are de spus Cuvântul lui Dumnezeu 
despre icoane. Şi cunoaştem acum tot atât de bine adevăratul 
punct de vedere şi al Sfintei Tradiţii Ortodoxe cu privire la 
icoane. Să reținem, nu vorbim aici despre tradiţia populară 
inventată de oameni, ci despre „Sfânta Tradiţie care este 
Evanghelia Domnului Hristos şi Domnul Hristos Însuşi, pe 
Care Duhul Sfânt Îl face să ia chip în fiecare suflet credincios, 
ca şi în întreaga Biserică. "411 În cele ce urmează, vom aduce 
în discuţie hotărârile Sinodului VII, pe care le vom comenta 
după ce, mai întâi, vom vorbi despre relația dintre Vechiul 
Testament şi Noul Testament. 


+10 Tertulian din Cartagina (+226), Despre prescrierea ereticilor (cca 200), p. 516. 

411 Textul original al lui Iustin Popovici sună astfel: “The holy Tradition is the Gospel of the 
Lord Christ, and the Lord Christ Himself, Whom the Holy Spirit instills in each and every 
believing soul, in the entire Church”, 
http://full-of-grace-and-truth.blogspot.com/2010/04/quotes-from-st-justin-popovich-on.html, 
accesat în octombrie, 2013. 

«e Vechiul Testament sub lumina Noului Testament 


Pentru început, considerăm necesare câteva lămuriri ale 
învățăturilor Vechiului Testament privite prin lumina Noului 
Testament. Această nevoie intervine ca rezultat al încercării 
oamenilor de a justifica închinarea la icoane pe interpretarea 
eronată a învățăturilor Vechiului Testament. Sfânta Scriptură 
ne vorbeşte clar despre aceea că lucrurile din Vechiul 
Testament sunt numai umbra lucrurilor viitoare (Coloseni 
2:17), dar trupul este al lui FHristos. lată ce spune Sfânta 
Scriptură mai departe despre aceasta, la Evrei 9:8-14: 

„Aceasta era o asemănare pentru vremurile de acum, 
când se aduc daruri şi jertfe care nu pot duce pe cel ce se 
închină în felul acesta la desăvârşirea cerută de cugetul lui. 
Ele sunt doar nişte porunci pământeşti date, ca toate cele 
privitoare la mâncări, băuturi şi felurite spălături, până la o 
vreme de îndreptare. Dar Hristos a venit ca Mare Preot al 
bunurilor viitoare, a trecut prin cortul acela mai mare şi mai 
desăvârşit, care nu este făcut de mâini, adică nu este din 
zidirea aceasta, şi a intrat, o dată pentru totdeauna, în Locul 
Preasfânt, nu cu sânge de ţapi şi de viței, ci cu însuşi sângele 
Său, după ce a căpătat o răscumpărare veşnică. Căci, dacă 
sângele taurilor şi al ţapilor şi cenuşa unei vaci, stropită peste 
cei întinaţi, îi sfinţeşte şi le aduce curăţarea trupului, cu cât 
mai mult sângele lui Hristos, care, prin Duhul cel veşnic, S-a 
adus pe Sine însuşi jertfă fără pată lui Dumnezeu, vă va 
curăța cugetul vostru de faptele moarte, ca să slujiţi 
Dumnezeului celui Viu!” 

Aşadar, în vremea Noului Testament nu se mai vorbeşte 
despre sfinţirea locurilor, a templelor, a materiei moarte, ci 
acum se sfințesc oamenii. Domnul Hristos n-a venit să 
sfinţească materia moartă, ci pe oamenii vii (| Petru 1:15); n-a 
murit pentru sfinţirea imaginilor care-i reprezintă pe oameni, 
ci pentru mântuirea sufletelor lor; n-a venit să umple cu har 
icoanele moarte, ci oamenii vii (Efeseni 5:18). lar procesul de 

sfințire priveşte alcătuirea spirituală a omului care, odată 
sfințit în omul dinăuntru, va deveni sfânt şi în afară (Matei 
23:26). Şi sfinţirea părţii spirituale a omului este făcută de 
către Duhul Sfânt, nu de oameni. Nu se vede nicăieri în Noul 
Testament vreo ceremonie de venerare a lucrurilor 
neînsuflețite. 

Dacă evreii aveau un templu din „pietre moarte”, în 
vremea Noului Testament cei care cred în lisus sunt ei înşişi 
pietre vii, alcătuind laolaltă o casă duhovnicească (1 Petru 2:5, 
Evrei 3:6), nu una din pietre şi lemne. Dacă evreii aveau un 
şarpe din bronz, noi Îl avem pe Acela simbolizat de şarpe, pe 
lisus Hristos Cel viu care S-a răstignit pentru noi ca să ne 
scape de muşcătura şarpelui (a satanei - loan 3:14). Evreii 
aveau ca mare preot un om păcătos, care trebuia să aducă 
jertfe pentru propriile lui păcate în fiecare an și care intra 
numai o dată pe an în Sfânta Sfintelor, un om supus morţii; noi 
avem pe Marele nostru Preot, lisus Hristos, Dumnezeul-Om, 
sfânt şi fără de păcat, care S-a adus pe Sine o singură dată 
pentru totdeauna jertfă pentru noi şi în locul nostru (Evrei 
9:12) şi Care azi este înălţat la dreapta lui Dumnezeu (1 Petru 
3:22). Evreii Îl aveau pe Dumnezeu ascuns în chivotul din 
Templu și numai marele preot Aaron intra la El o singură dată 
pe an. Noi intrăm cu toţii plini de îndrăzneală direct în Sfânta 
Sfintelor, prin sângele lui Iisus (Evrei 10:19), noi suntem în El 
(I Corinteni 1:30) şi El va fi cu noi în toate zilele până la 
sfârşitul veacului (Matei 11:20), noi Îl avem în noi (loan 
17:23, Coloseni 1:27) şi viața noastră este ascunsă cu El întru 
Dumnezeu (Coloseni 3:3). Evreii aveau umbra, noi avem 
lumina care proiecta umbra (loan 8:12). Evreii aveau simbolul, 
noi avem realitatea reprezentată de simbol. Evreii aveau 
„umbra bunurilor viitoare” (Evrei 10:1), noi avem chiar 
chipul lucrurilor. 

Cugetând asupra acestor adevăruri, cine ar mai avea 
nevoie de o bucată de materie moartă, fie ea făcută chiar şi din 
cel mai scump aur, ca să-L arate pe Cel viu care este realmente 

în noi, noi suntem în El şi El este şi cu noi până la sfârşitul 
veacului (Matei 28:20)? Cine se închină icoanei aceleia se 
închină oricui, numai Dumnezeului-Om, NU! Au nevoie de 
icoana Lui numai aceia care nu-L au pe El, aceia care nu ştiu 
că El este tot atât de mult şi Dumnezeu din Dumnezeu 
adevărat și că EI locuieşte în însăși ființa noastră, în noi, în 
trupul nostru care este templul Duhului Sfânt (1 Corinteni 
6:19). Cine ar fi acela care, întâlnindu-şi iubita, în loc s-o 
îmbrăţişeze s-ar duce în camera alăturată şi ar strânge la piept 
o piatră rece, moartă, cioplită după chipul ei? Când lisus care 
nu este numai lângă tine, ci este în tine, este cu tine şi tu eşti în 
El, ce rost îşi au nişte poze moarte şi lipsite de viaţă? 
Realitatea prezenţei Lui spirituale în credincioşii Săi 
transcende incomparabil, indiscutabil şi inexplicabil capa- 
citatea de reprezentare a Sa în materie. Căci El era şi om şi 
Dumnezeu în acelaşi timp, iar poza nu poate arăta decât 
umanitatea Lui. Cum ai putea reprezenta în icoană materială, 
moartă, ființa veşnic vie divino-umană a lui lisus? Şi pentru că 
nu se poate, nu este aceasta întoarcerea la erezia despărțirii 
firilor lui lisus propagată de ereticul Nestorie? Să fim cinstiţi 
şi să răspundem acum la această întrebare: icoana la care te 
închini este sau nu este lisus? 

«e  Sinoadele şi Scriptura 


Ortodoxia contemporană îşi justifică cultul icoanei 
Mântuitorului pe temeiul întrupării Sale. Acest argument nu 
rezistă, deoarece lisus Cel întrupat nu era numai trup, ci era tot 
atât de mult şi Dumnezeu din Dumnezeu adevărat. Cele două 
firi ale lui lisus sunt una şi a reprezenta numai umanitatea 
Dumnezeului-Om este o erezie grav combătută în timpul lui 
Nestorie (vezi Sinodul III), este o blasfemie. S-a arătat deja 
mai sus că nici doctrina umplerii cu har a icoanei nu rezistă, 
deoarece aşa ceva ţine de economia Vechiului Testament, iar 
pentru cei care sunt în Hristos cele vechi au trecut, s-au dus, 
toate s-au făcut noi (2 Corinteni 5:17) — acest adevăr fiind 
susținut şi de Stăniloae, în citatul amintit mai sus. lar harul, 
cum s-a mai spus, n-a fost dat să umple pietre, lemne, nici 
chiar aur, ci pe oameni. 

Cultul icoanelor a fost legiferat de către Sinodul al VII- 
lea, în anul 787, la Niceea. Dar nimeni nu ştie cum a arătat 
lisus Hristos. Nici lisus Hristos şi nici Apostolii Lui nu ne-au 
lăsat imagini care să-i reprezinte: „Atât icoana, cât si Sfânta 
Scriptură nu ne-au păstrat trăsăturile chipului istoric-fizic al 
Mântuitorului lisus Hristos.“4P 


* . 3 
** Proscuneo şi latreia 


Ne vom opri acum asupra justificării dogmatice a lui loan 
Damaschin, unde un om îşi arogă autoritatea de a emite 
„amendamente” la adresa Sfintei Scripturi a lui Dumnezeu, 
legiferând cu de la sine putere închinarea la icoane. lată cum 
sună justificarea aceasta a lui Damaschin: 

„Este permis şi chiar util şi bineplăcut lui Dumnezeu a face 
icoane religioase şi a le venera; dar această venerare să fie 


+2 ȚI[. Închinarea la icoane nu este idolatrie,  http://wrww.impantokratoros.gr/icoane_1.ro.aspx, 
accesat în septembrie 2014. 


280 


numai cinstire, iar nu adorare, căci adorarea se cuvine numai 
lui Dumnezeu. Cinstirea nu se adresează materiei icoanei şi 
astfel ea nu este idolatrie. "415 

Deoarece suntem asiguraţi că închinarea la icoane este 
„bineplăcută” lui Dumnezeu, trebuie să ne convingem 
verificând Scriptura insuflată de Dumnezeu (2 Timotei 3:16). 


e Venerare şi adorare 


Declarația aceasta a aceluia care a justificat cultul 
închinării la icoane afirmă că este plăcut lui Dumnezeu a le 
venera; dar această venerare să fie numai cinstire, iar nu 
adorare. 

Cuvântul grecesc pentru venerare este proscuneo, aşa cum 
apare în sintagma aspasmon kai timetiken proskynesin. lar 
cuvântul grecesc pentru adorare sau cinstirea adevărată datorată 
exclusiv lui Dumnezeu este /atreia. Să vedem acum cui 
porunceşte Dumnezeu să fie adusă închinarea proscuneo. Mai 
întâi însă trebuie subliniată deosebirea dintre cele două moduri 
de închinare menționate de Damaschin — să vedem adică practic 
cum te-nchini proscuneo şi cum te-nchini latreia. 

Unde, cum, când şi cine a făcut vreodată această separare 
între cele două tipuri de închinare? Cum se închină preoţii 
proscuneo când trec prin faţa icoanelor sfinților sau a Maicii 
Domnului şi /atreia în faţa icoanei Mântuitorului, astfel încât 
enoriaşii să poată deosebi cui i se închină preotul? Cum arată o 
închinare şi cum arată cealaltă? Apoi, ce ştie badea Neculai şi 
lelea Maria de la ţară despre închinarea proscuneo şi latreia? 
Unde sunt arătate formele concrete de închinare pentru ca nu 
cumva, din neştiinţă, să se aducă unui sfânt închinarea cuvenită 
numai lui Dumnezeu? N-ar fi asta o blasfemie? 


413 Sf. loan Damaschin, Iconoclasmul, Sinodul VII de la Niceea, CreştinOrtodox.ro, accesat în 
octombrie 2014, 
http:/Aww.crestinortodox.ro/istoria-bisericii/sinoade-ecumenice/iconoclasmul-sinodul-vii- 
ecumenic-la-niceea-787-70574.html. 

Adevărul este că există un singur fel de închinare în 
ortodoxie şi iată cum este practicat (desigur, după soluția 
acelora care l-au inventat): „Cele trei degete astfel impreunate 
se pun pe frunte — pentru a Sfinți mintea -, apoi coboară până 
la buric — pentru a Sfinți simţurile -, de acolo, mâna merge la 
umărul drept, iar apoi ea merge orizontal la umărul stâng — 
pentru a sfinți puterea trupului. În timp ce se face semnul 
Sfintei Cruci, se rosteşte “în numele Tatălui” (când mâna e pe 
frunte), “şi al Fiului” (când mâna coboară la buric), “şi al 
Sfântului Duh ” (când mâna se duce de la un umăr la celălalt), 
„Amin ” (când mâna o retragem de la umărul stâng). Cele trei 
degete  împreunate simbolizează unitatea  Sfântei şi 
nedespărţitei Treimi. Celelalte două degete, strânse unul lângă 
celălalt şi ambele în podul palmei închipuiesc cele două firi, 
omenească şi dumnezeiască, unite în persoana Domnului 
nostru Iisus Hristos. "414 

Aflăm de-aici că închinarea practicată de ortodoxie este, de 
fapt, numai de un singur fel, nu două, şi că, invocându-Se 
Sfânta Treime este, automat, de tipul /atreia. Care este atunci 
celălalt model de închinare datorat sfinților de tip proscuneo, 
despre care Damaschin vorbește ca fiind bineplăcut înaintea lui 
Dumnezeu să fie adus sfinților? Cum se ţin şi cum se mută 
degetele pe trup în timpul închinării de tip proscuneo, care sunt 
formulele care trebuie să fie rostite în cazul în care omul se 
închină unui sfânt, spre deosebire de felul în care i se închină lui 
Dumnezeu? 

Concluzia fără echivoc este următoarea: pentru că nimeni 
nu s-a gândit niciodată la al doilea fel de închinare, deoarece 
aşa ceva nici n-a existat vreodată, înseamnă că ortodoxia 
practică închinarea de tip /atreia deopotrivă sfinţilor, Maicii 
Domnului şi lui Dumnezeu — iar aceasta este o blasfemie! Şi 
dacă închinătorii comit această blasfemie, cine este vinovat 
înaintea lui Dumnezeu pentru ea? Vrea cineva să ne răspundă? 


414 http:/Avww.marturieathonita.ro/cum-se-face-corect-semnul-sfintei-cruci/, accesat în 
septembrie 2014. 

e Proscuneo 


Ne pregătim acum pentru o confruntare directă cu textul 
grec al Noului Testament, urmărind închinarea poruncită de 
Dumnezeu ca să vedem cât de „bineplăcută ” îi poate fi Lui 
închinarea proscuneo la icoane. Vom cita astfel următoarele 
versete ale Noului Testament: 

Matei 2:2, 8; 8:2; 9:18; 14:33; 15:25; 18:26; 20:20; 
28:9,17; Marcu 5:6; Luca 4:7-8 şi 24:52; loan 4:20-24; 9:38; 
12:20; Fapte 7:43; 8:27; 10:25; 24:11; 1Cor. 14:25; Evrei 1:6; 
Apoc. 5:14; 7:11; 9:20; 11:1, 16; 13:4, 15; 14:7, 9; 15:4; 16:2; 
19:4, 10, 20; 20:4; 22:8-9. 

Cine poate ca, verificând aceste texte, să ajungă la 
concluzia că îi este plăcută lui Dumnezeu închinarea la icoane 
de tip proscuneo? Mai mult, Dumnezeu arată aici că nu numai 
sfinților nu avem voie să ne închinăm, ci că nici chiar îngerii 
din cer nu primesc închinarea proscuneo (vezi Apocalipsa 
19:10 şi 22:8-9). Avem aici repetată de două ori interdicția 
categorică şi foarte explicită a închinării de tip proscuneo în 
faţa îngerilor lui Dumnezeu şi tot de două ori porunca de a 
aduce închinarea de tip proscuneo lui Dumnezeu — nu icoanelor 
şi moaştelor. 

Dacă, deci, închinarea de tip proscuneo (şi orice alt fel de 
închinare) nu poate fi adusă nici chiar îngerilor din cer, cum de 
s-a putut face afirmaţia că 1-ar fi bineplăcut lui Dumnezeu să fie 
adusă unor imagini făcute de om, morților și moaştelor? 

Iubiţi cititori ai acestor rânduri! Ne bucurăm foarte mult 
pentru tot ajutorul pe care Dumnezeu ni l-a acordat în vederea 
lămuririi adevăratei poziţii a Sfintei Scripturi şi deopotrivă a 
Sfintei Tradiţii Ortodoxe, în legătură cu închinarea la icoane. 
Aşa cum s-a spus deja de mai multe ori, aceste lămuriri nu sunt 
decât pentru cei interesaţi în cunoaşterea Sfintei Scripturi. După 
cum nu se poate să conduci maşina pe partea dreaptă în Anglia, 
nici chiar dacă cei mai renumiţi preşedinţi de ţară ai lumii şi 

chiar lumea întreagă ți-ar spune că ai voie, cu atât mai puţin ai 
să poţi intra în cerul lui Dumnezeu printr-o justificare a lui loan 
Damaschin. 

Capitolul 8 


Cultul sfinţilor şi învăţătura despre moaşte. 
Mântuirea după moarte 


1.Generalități 


La începutul acestui capitol, amintim cititorilor că noi 
avem în vedere Sfânta Tradiţie ortodoxă, aşa cum a fost ea 
cinstită şi respectată de teologii ortodocşi de-a lungul 
veacurilor, cât şi de minţile luminate ale slujitorilor Bisericii 
zilelor noastre (chiar dacă de aceştia din urmă, numai în scris). 
În acelaşi timp, ne ţinem strâns de cuvintele Mântuitorului, 
pentru a nu cădea în păcatul ţinerii unor datini omeneşti, pe 
care degeaba le ţin cei care le ţin (Marcu 7:7-9). 

Facem cunoscut, aşadar, cititorilor că, în ceea ce ne 
priveşte, „lăsând la o parte ce gândeşte cutare sau cutare” 
(porunci omeneşti şi datini ale oamenilor, cum le numeşte 
Mântuitorul, n.€.), „toate le cercetăm şi le căutăm în Sfintele 
Scripturi "15, după porunca P.F. Părinte Daniel, apud sf. loan 
Gură de Aur. A ne depărta de învăţăturile Sfintelor Scripturi 
prin adăugarea, omiterea sau alterarea oricăror învățături de pe 
paginile ei sfinte ar însemna un întreit păcat: păcat împotriva 
Dumnezeului Sfintelor Scripturi, păcat împotriva Sfintei 
Tradiţii ortodoxe şi păcat împotriva poruncii mai marelui 
Bisericii Ortodoxe Române care a stabilit că baza cultului 
ortodox este Sfânta Scriptură. +16 


+15 P.F. Părinte Daniel, Patriarhul B.O.R., apud Sf. loan Gură de Aur, Biblia, 2008, subcoperta 
din faţă. 
+15 Ibidem, p. 8. 

2. Sfânta Scriptură despre cultul morților şi al 
moaştelor 


Ne vom apropia acum de Sfânta Scriptură - dreptarul 
credinței ortodoxe, în care găsim descoperirea lui Hristos, 
încredinţată de EI prin Duhul Sfânt dumnezeieştilor şi sfinţilor 
Lui Apostoli (Fapte 1:2), ca să aflăm de acolo adevărata 
învăţătură despre cultul morţilor şi despre moaşte. După aceea, 
potrivit schemei după care este alcătuită cartea de faţă vom lua 
aminte la opiniile Părinților Bisericii şi ale altor scriitori 
bisericeşti cu privire la acest subiect. Dacă aducem şi mărturiile 
scriitorilor bisericeşti alături de cele ale Scripturii, nu facem 
asta ca şi cum am avea nevoie de aprobările oamenilor cu 
privire la lucrurile lui Dumnezeu. Noi procedăm astfel pentru a 
arăta cât de dreaptă este credinţa ortodoxă cea adevărată prin 
aceea că primeşte cu toată inima şi cu tot sufletul învăţăturile 
nealterate ale lui Dumnezeu. Şi chiar dacă aş încerca să vorbesc 
despre Părinţi ca fiind o autoritate alături de aceea a lui 
Dumnezeu, ei ar fi primii care m-ar anatemiza pe toţi vecii 
pentru îndrăzneala de a-i pune pe ei, oameni muritori, alături de 
autoritatea lui Dumnezeu. Părinţii Bisericii nu recunosc nici un 
alt temei al credinţei ortodoxe decât descoperirea lui Hristos, 
Sfânta Scriptură. 

Privind poziţia Scripturii faţă de cultul morților, amintim 
prima dată Legea lui Moise care n-a instituit nici un cult al 
morţilor pentru că un om mort, un cadavru, era pentru evrei o 
sursă de necurăţie. Şi pentru că Scriptura nu ne dă nici un fel de 
învățături care să promoveze cultul morţilor o să arătăm mai 
degrabă ce zice Scriptura împotriva cultului morţilor. 

La evrei, cadavrul era o sursă de necurăţie; atingerea de un 
mort, fie om sau animal, atrăgea necurăţia asupra celui ce s-a 
atins de cadavru, după care urmau ritualuri de curăţire - 
simbolul unor adevăruri duhovniceşti de mai târziu, când urma 
să vină Hristos. Nazireii nu aveau voie să vină în contact cu un 

mort, nici chiar dacă ar fi fost părinţii, frații sau surorile lor 
(Numeri 6:6-8). 

Tot în Vechiul Testament, constatăm că umplerea unei 
cetăţi cu morţi era un mijloc de a atrage necurăţia asupra acelei 
cetăți, cum citim la lezechiel 9:7: „Apoi le-a zis: „Întinaţi 
templul, umpleți curțile cu ucişi şi ieşiţi!” Din acest text tragem 
concluzia că, dacă prezenţa unui mort în curtea templului 
spurca nu numai curtea, ci chiar şi templul din incinta curții, cu 
atât mai mult va fi spurcată biserica prin aducerea unui cadavru 
în interiorul ei, aşa cum se procedează în ortodoxie. Prezenţa în 
biserică a oaselor aşa-zis sfinte spurcă biserica şi pe cei ce intră 
în biserică. Aceasta este o urâciune, o întinăciune, 0 
spurcăciune înaintea lui Dumnezeu. Să nu creadă cineva că 
dacă o mână de oameni îndeamnă la puparea oaselor, 
Dumnezeu îşi schimbă atitudinea faţă de oasele morților, doar 
pentru că aşa vor oamenii aceştia. Dacă totuşi Dumnezeu îi 
îngăduie să se poarte cu atâta îndrăzneală împotriva Lui, 
practicând un cult păgânesc în casa peste care Se cheamă 
Numele Lui sfânt, face aceasta din dragoste pentru ei, dându-le 
timp să se pocăiască. Vor lua ei seama? 

Textul acesta ne arată mai departe că porunca să se spurce 
templul prin aducerea morților în curtea lui vine chiar de la 
Dumnezeu. Dacă cineva voia să rămână în templul acela nu 
făcea decât să se spurce, oricine ar fi fost mortul — ce să mai 
zicem despre puparea oaselor lui! 

O altă dovadă în sprijinul acestei învățături ne-o oferă 
istoria oraşului Tiberiada. După mărturia lui losephus Flavius, 
Irod Antipa a întâmpinat greutăţi în popularea noului oraş cu 
evrei, deoarece, fiind construit peste un cimitir, era considerat 
necurat. Antipa a adus atunci locuitori de alte neamuri, săraci, 
robi eliberaţi, dar şi pe unii evrei, pe care însă i-a mutat cu forța. 

Aflăm apoi că Legea lui Moise cerea ca cei ce se întorceau 
de la război, înainte de a intra în tabără, să se curăţească timp de 
şapte zile, fiindcă pe câmpul de luptă s-au atins de cadavre — 
Isaia 9:5. În toate împrejurările şi în toate circumstanţele, 

mortul era un cadavru pe care evreii căutau să-l îngroape cât 
mai repede posibil. Chiar şi în vremurile noastre, evreii îşi 
îngroapă morţii în ziua când au murit. 

lată un alt argument foarte interesant de observat. 
Ortodoxia a copiat rânduieli şi obiceiuri care-şi au rădăcina în 
religia poporului evreu, după cum ne face cunoscut teologul 
ortodox Nicolae Neaga: „Datina aducerii pruncului la patruzeci 
de zile de către mama la biserică, se bazează pe Levitic 
12:2-8...  Tămâia, simbolul rugăciunii, se bazează pe 
orânduirea veche... Slujba înmormântării e împletită aproape 
exclusiv cu floricele din câmpul biblic al Vechiului Testament. 
Ierarhia o aflăm în Vechiul Testament gata organizată. Cea 
creştină e după tipul sacerdoţiului vechi. Multe părți ale 
veșmintelor au aceeaşi semnificaţie. Mitra arhierească e după 
formă şi simbol înrudită cu mitra arhiereilor  biblici... 
Liturghia, vecernia, utrenia, toate îşi au rădăcina în Vechiul 
Testament Părţile principale ale bisericii sunt întocmite pe baza 
veche... Vechiul Testament nu-şi dezminte rolul său creator... 
totdeauna este prezent.” 41! 

Acum dar, dacă recunoaştem poporul evreu ca fiind 
poporul lui Dumnezeu până la punctul de a ne conforma lor prin 
obiceiurile împrumutate de la ei, de ce nu rămânem şi la 
ritualurile practicate de ei în ceea ce priveşte cultul morţilor? 
Dacă Vechiul Testament este fordeauna prezent în viaţa şi 
practicile ortodoxe, de ce nu se vede prezent şi în ce priveşte 
cultul morţilor şi al moaştelor? Dacă este aşa cum spune preotul 
profesor Nicolae Neaga că Slujba înmormântării e împletită 
aproape exclusiv cu floricele din câmpul biblic al Vechiul 
Testament, întrebăm: în care parte din câmpul biblic al Vechiul 
Testament se întâlnesc obiceiurile practicate de ortodoxia de azi 
la slujbele de înmormântare ca pomeni, parastase, prosoape, o 
grămadă de bani la preoţi etc.? Oficiau preoţii înmormântări în 
Vechiul Testament? Unde se vede măcar o singură 


+17 pr. prof. Nicoale Neaga, N-am venit să stric Legea, Sibiu, 1940, cap. XVI şi XVII, pp. 97- 
112. 

înmormântare oficiată de preoţi în Vechiul Testament în felul în 
care se oficiază în ortodoxia de azi? Sau unde se arată o 
înmormântare oficiată de preoţi în Noul Testament — măcar că 
în Noul Testament nu mai există ierarhie preoțească? 

Prima înmormântare notată în Noul Testament este aceea a 
martirului Ştefan. Tot ceea ce ni se arată aici este că „niște 
bărbaţi cucernici au îngropat pe Ştefan şi au făcut mare 
plângere pentru el” (Fapte 8:2). Unde sunt preoţii aici? 
Cuvântul Domnului nu spune nimic despre preotul sau preoții 
care l-au îngropat, despre slujbele făcute de ei la groapă, câte 
pomeni, câte prosoape, cât s-a plătit celor ce i-au făcut slujba de 
înmormântare ş.a.m.d. Să nu uităm, Ştefan era unul dintre cei 
mai de seamă sfinți ai timpului. Cu toate acestea, a fost 
înmormântat fără nici un fel de ceremonial pompos, fără să i se 
păstreze oasele ca să fie aduse în templu (şi pupate) nici atunci 
şi nici mai târziu. La fel se spune şi despre Anania (Fapte 5:6) şi 
despre nevasta lui (versetul 10): „Și sculându-se cei mai tineri, 
l-au înfăşurat şi, scoțându-l afară, l-au îngropat.” Nu este aici 
NICI un preot, nici o pomană şi nici un parastas. 

Aceste lucruri ar fi trebuit să nu le uite ortodoxia de azi. La 
iudei înmormântarea era simplă şi aşa au continuat-o şi creştinii 
apostolici ai Noului Testament din Biserica primară. Oare noi 
să avem alte obiceiuri?! Da, pot fi, dar nu la creştinii ortodocşi 
autentici! 

Mai presus de toate acestea, trebuie apoi să ţinem cont de 
faptul că Noul Testament al Domnului şi Mântuitorului nostru 
lisus Hristos, aşa cum deja s-a arătat, nu ne lasă nici un fel de 
învățături serise privind cultul morților. Bogatului care a ajuns 
în locuinţa morţilor nu i s-a mai acordat nici un fel de şansă de a 
avea parte la un loc cu Avraam, ca rezultat al rugăciunilor celor 
rămaşi pe pământ. Avraam i-a spus că „între noi şi voi s-a 
întărit prăpastie mare, ca cei care voiesc să treacă de aici la 
voi să nu poată, nici cei de acolo să treacă la noi” (Luca 
16:26). Puteau să se tot roage cei de pe Pământ pentru el, să tot 
facă pomeni şi la parastase. Cu ce l-ar fi putut ajuta pe bogat 

rugăciunile celor de pe Pământ, dacă Dumnezeu a făcut 
prăpastia aceea atât de mare încât nimeni să nu o poată trece? 
Va modifica Dumnezeu configurația lumii de dincolo la 
porunca unor oameni? 

Mergând înapoi la obiceiurile practicate în Scriptura 
Vechiul Testament am să amintesc că dacă la păgâni era 
instituită o tehnică a pomenirii celor decedați şi aducerea de 
ofrande la mormintele lor, Sf. Scriptură se declară vehement şi 
împotriva acestui obicei. Atunci când se aducea zeciuiala în 
templu, cel ce o aducea trebuia să declare (sublinierile îmi 
aparţin): „Din ele... celui mort eu nu i-am dat... după cum Tu 
mi-ai poruncit am făcut” (Deuteronom 26:14, Anania). 

Aici se arată care este porunca lui Dumnezeu cu privire la 
pomenile făcute pentru morţi prin cuvintele: „celui mort eu nu 
i-am dat, după cum Tu, Doamne, mi-ai poruncit”. O mâncare 
dată ca pomană pentru un mort e un lucru necurat, spurcat 
înaintea lui Dumnezeu, este făcut împotriva poruncii Lui. lar 
mortul nici atât n-o mănâncă, el însuşi fiind mâncat de viermi. 
De aceea Dumnezeu i-a şi pedepsit pe evrei atunci când au 
mâncat vite jertfite morţilor (Psalmul 105:28-29, versiunea 
Anania) şi chiar a omorât pe mulţi dintre ei din cauza aceasta. 
Vom învăţa că pomenile sunt de la păgâni, din documente 
istorice citate spre sfârşitul capitolului. 


e Judecaza sau judecăţile? 


Urmează acum să analizăm o altă doctrină a Scripturii lui 
Dumnezeu care este grav abuzată pe Pământ. Oamenii ne învaţă 
că poţi să trăieşti aici, pe Pământ, fără grija veşniciei, pentru că 
după ce mori se vor ruga preoţiit!S pentru tine şi vei ajunge, 
totuşi, în rai, ca urmare a mijlocirii lor. Dar Sfânta Scriptură 


+18 Dacă amintim tot timpul pe preoţi facem aceasta în contextul în care este folosit termenul în 
zilele noastre. S-a arătat limpede că în vremea Noului Testament nu mai există o ierarhie 
preoțească pentru că toţi creştinii sunt preoți. Dar pentru că poporul nostru consideră că cei 
făcuţi de oameni sunt preoţi care pot face rugăciuni pentru mireni, mă refer şi eu aici la preoţii 
de azi în acelaşi context. 

ortodoxă învaţă că odată cu trecerea din viaţa aceasta, soarta ne 
este pecetluită pentru toţi vecii, fără putinţă de schimbare. Un 
om care a plecat din lumea aceasta ia cu sine tot bagajul de 
fapte bune şi rele pe care le-a făcut în timpul vieţii (Apocalipsa 
14:13): „Fericiţi sunt morţii care de-acum înainte mor întru 
Domnul! Da, grăieşte Duhul, odihnească-se de ostenelile lor, 
căci faptele lor îi însoțesc.“ 

Vom căuta acum să aflăm direct din poruncile lui 
Dumnezeu, adică Sfânta Scriptură, dacă EI a rânduit ca cel de 
pe Pământ să cumpere un loc în rai cu bani, prin rugăciunile 
preoţilor sau ale altor sfinţi, prin mijlocirea Maicii Domnului, 
prin pomeni sau alte lucruri de felul acesta, fie pentru sine, fie 
pentru cineva care a murit şi se află deja în locul de chin. Vom 
afla, de asemenea, şi dacă după moarte se va mai putea face 
vreodată trecerea din iad în ral. 

Câte judecăţi sunt şi când au loc? Sunt mai multe judecăţi 
sau numai una singură? Pentru aceasta vom deschide Biblia la 
Evrei 9:27-28 şi vom citi aceste versete în câteva versiuni: 

Biblia de la 1688: „Și după cum iaste rinduit oamenilor o 
dată a muri, iară după aceasta judecata e, aşa şi IHlristos, odată 
aducându-Se ca a multora păcate a rădica... ” (sic) 

Biblia de la 1988: „Și precum este rânduit o dată 
oamenilor să moară, iar după aceea să fie judecata, Tot aşa şi 
Hristos, după ce a fost adus odată jertfă, ca să ridice păcatele 
multora...” 

Biblia Anania: „Și aşa cum oamenilor le este rânduit ca o 
singură dată să moară — după care e judecata, tot astfel şi 
Hristos, după ce o singură dată a fost adus jertfă ca să ridice 
păcatele multora...” 

Biblia King James: „And as it is appointed unto men once 
to die, but after this the judgment, So Christ was, once offered 
to bear the sins of many...” 

Trei observaţii demne de toată luarea aminte se cer 
semnalate cu privire la similitudinea textelor mai sus citate din 
cele patru traduceri ale Bibliei. Prima observaţie se referă la 

menţiunea unei singure judecăţi; a doua la o singură jertfă a lui 
Hristos; iar a treia la faptul că a fost adusă o singură dată. Se 
poate observa aici o relaţie între aceste expresii prin cuvintele 
de legătură „for aşa”. Cuvintele de legătură for aşa întăresc 
valoarea menţiunii unei singure judecăţi, prin temeinicia 
celorlalte două locuri unde se vorbeşte despre o singură jertfă a 
lui Hristos şi a faptului că a fost adusă o singură dată. Omul 
moare o singură dată şi este judecat o singură dată, zor aşa 
după cum Hristos a murit o singură dată şi a făcut ispăşirea o 
singură dată. Nu este în toată Scriptura nici un fel de aluzie 
prin care să se înţeleagă că sunt două judecăţi. Toate textele de 
mai sus vorbesc despre judecata, una singură, nu judecăţi, adică 
două, nici atât mai multe. Biblia lui Cantacuzino şi a lui Anania 
fac specificaţia că „judecata e” — deci una, la singular — aceea 
care vine după moarte (Evrei 9:27). 


e Slujba de Mijlocitor şi de mijlocitori 


Şi pentru că vorbim despre cultul morţilor, trebuie să 
acordăm un loc deosebit şi învățăturii potrivit căreia un om 
poate să ajungă în rai după ce a murit, graţie rugăciunilor 
preoţilor (să nu uităm, în Noul Testament nu există o ierarhie 
preoțească), care se vor ruga pentru el când se va afla între patru 
scânduri. 

Vom începe prin a aminti din nou învăţătura Mântuitorului, 
dată cu prilejul pildei lui Lazăr şi a bogatului din Luca 16:26. Îl 
întâlnim acolo în rai pe Avraam, care este părinte al tuturor 
celor ce cred (Romani 4:11), explicându-i bogatului care se afla 
în locul de chin că „între noi şi voi s-a întărit prăpastie mare, 
ca cei care voiesc să treacă de aici la voi să nu poată, nici cei 
de acolo să treacă la noi.” Chiar dacă am putea presupune prin 
absurd că cineva din rai ar vrea să cedeze locul pentru altcineva 
tare drag, care a ajuns în iad, nu se poate — nici atât ca unul din 
iad să poată să se mute în rai. Între cele două locuri, locul de 
fericire al raiului şi locul de chin al iadului, este o prăpastie 

mare, aşa încât nimeni să nu poată trece de la un loc la altul — 
nici măcar Avraam nu ar putea trece această prăpastie chiar 
dacă ar vrea. Mărturia lui Avraam de dincolo de mormânt nu ne 
lasă nici un fel de speranţă că această prăpastie s-ar putea face 
vreodată mai mică, prin rugăciunile unor oameni rămaşi pe 
Pământ ci, cum spune Solomon, ,„,...unde a căzut copacul, acolo 
rămâne ” (Ecclesiastul 11:3). 

După ce am înţeles că fiecare om în parte îşi rânduieşte 
singur locul veşniciei, când se află în viaţă pe Pământ, şi că 
odată ajuns acolo nu-şi mai poate schimba nici el singur 
destinul veşnic şi nici altcineva pentru el, vom vorbi despre 
două tipuri de rugăciuni de mijlocire: mijlocirea Singurului 
Mijlocitor între Dumnezeu şi oameni, lisus Hristos, făcută 
înaintea lui Dumnezeu (| Timotei 2:5) în vederea mântuirii 
păcătoşilor şi rugăciunile de mijlocire ale credincioşilor în 
vederea mântuirii celor din jur, cât şi unul pentru altul din lacov 
5:16. 

1) lisus Hristos, Singurul Mijlocitor între Dumnezeu şi 
oameni (1 Timotei 2:5) face o lucrare de împăcare prin 
mijlocire între Dumnezeu şi omul păcătos. El a satisfăcut 
dreptatea lui Dumnezeu care cerea moartea păcătosului prin 
jertfa săvârşită de EL, prin sângele Lui sfânt vărsat. Într-o parte 
este dreptatea lui Dumnezeu, care cere răzbunarea ofensei aduse 
prin păcatul omului; în cealaltă parte este omul vinovat, 
condamnat la pieire veşnică de la faţa lui Dumnezeu; iar la 
mijloc Mielul de jertfă. Dreptatea lui Dumnezeu este crudă, 
neîmpăcată, necruțătoare. Nici chiar pe Fiul lui Dumnezeu nu 
L-a scutit de moartea cerută de ea, atunci când EI a fost făcut 
păcat pentru noi (2 Corinteni 5:21). Nimeni şi nimic n-o poate 
domoli în afară de sânge, dar sânge sfânt. Şi de ce sânge sfânt? 
Pentru că păcatul atentase la sfinţenia lui Dumnezeu, iar 
sfințenia lui Dumnezeu nu putea fi împăcată decât tot cu 
sfinţenie dumnezeiască. Omul şi-a primit plata păcatului prin 
moarte, fiind alungat pe veci de la faţa lui Dumnezeu; dar slava 

lui Dumnezeu nu putea fi împăcată decât prin sângele sfânt şi 
curat al Fiului Omului. 

Sfânta Scriptură ne atrage atenția că după moarte vine 
judecata (Evrei 9:27) iar omul va merge în locul pe care şi l-a 
„cumpărat” şi l-a „plătit” în timpul vieţuirii sale pe Pământ 
(Marcu 2:10) cu „valuta” care este folosită în cerul lui 
Dumnezeu. Despre valuta aceasta ne vorbeşte textul de la 1 
Timotei 2:5-6 (Anania), care ne face cunoscut că lisus este „Cel 
ce S-a dat pe Sine preţ de răscumpărare pentru toţi...” Acesta 
este preţul care are trecere în fața lui Dumnezeu. După ce ai 
trecut hotarul vieţii acesteia dincolo de mormânt, nu sunt „case 
de schimb” unde să-ţi poţi procura „valuta” cerească — ne-a 
arătat aceasta Iisus în pilda cu Lazăr şi bogatul. 

Isus Hristos este singurul Mijlocitor între Dumnezeu şi 
oameni. „Întru nimeni altul nu este mântuirea ”, citim la Fapte 
4:12, căci sub cer nu este dat între oameni nici un alt nume în 
care noi trebuie să ne mântuim ” — nici măcar numele Maicii 
Domnului, ce să mai vorbim despre alte nume. Aşa cum spune 
şi o carte?!” „raiul se dobândeşte prin lisus Hristos, Domnul 
nostru” — nu prin fapte bune, nu prin mijlocirea Maicii Sale şi 
nici atât prin slujbe ale oamenilor. Îi vom auzi mai jos şi pe 
Sfinţii Părinţi declarând acelaşi lucru. 

2) Dezvoltăm acum subiectul rugăciunii de mijlocire a 
credincioşilor pentru necredincioşi, în cadrul căreia noi, 
credincioşii, ne rugăm lui Dumnezeu prin Domnul lisus Hristos 
în vederea mântuirii celor păcătoşi. Ca unii care am primit 
Duhul Sfânt atunci când ne-am pocăit, ne-am botezat şi am 
crezut în Evanghelie (Efeseni 1:13), putem acum să ne rugăm 
pentru cei din jurul nostru, prin Duhul. Putem să cerem lui 
Dumnezeu să-i călăuzească şi pe ei pe drumul pocăinţei dar, aşa 
cum s-a spus, aceasta se poate numai atâta vreme cât cei pentru 
care ne rugăm sunt încă în viaţă şi pot accepta liberi şi 
conştienţi jertfa Singurului Mijlocitor între Dumnezeu şi ei. În 


+19 Cartea de Învăţătură Creştină Ortodoxă, tipărită cu binecuvântarea P. F. Părinte Iustin, p. 
151. 

acelaşi timp noi, credincioşii, suntem chemaţi să ne rugăm şi 
unul pentru altul (Lacov 5:16).%20 

Încă o observaţie demnă de toată luarea aminte, în cadrul 
acestui subiect, se referă la faptul că rugăciunea este o 
îndatorire a fiecărui credincios în mod absolut egal, fără nici un 
fel de deosebire. Fiecare credincios are chemarea şi obligația 
înaintea lui Dumnezeu în calitate de preot (Apocalipsa 5:10) să 
se roage prin Duhul Sfânt în Numele lui lisus, pentru cei din 
jurul lui, ca să capete şi ei mântuirea. Potrivit învăţăturii 
ortodoxe, fiecare credincios are preoţia lui Dumnezeu“! şi are 
astfel dreptul şi obligația la slujba de preot, respectiv 
rugăciunea pentru cei din jur. 

Rugăciunea este ascultată datorită Numelui lui lisus, în 
care este făcută, nu a meritelor celui care se roagă. Nu există 
preot şi mirean, oameni buni şi oameni răi, ci numai aceste două 
categorii: păcătoşi nemântuiţi (care nu s-au pocăit) şi păcătoşi 
mântuiți (aceia care s-au pocăit — vezi capitolul Pocăinţa din 
cartea aceasta). 

Vorbind despre mijlocirea aceasta înaintea lui Dumnezeu 
în Numele lui lisus vom face observaţia că Dumnezeu nu 
ascultă pe păcătoşii nemântuiţi (loan 9:31), pentru că ei nu au 
pe Duhul cel Sfânt. EI ascultă pe Duhul Sfânt care se roagă în 
cei care-L au, adică în păcătoşii mântuiţi (Romani 8:26) care 
sunt credincioşii Săi şi care se roagă în Numele lui lisus (loan 
16:23). Ceea ce dă putere şi autoritate unei rugăciuni nu este 
persoana care se roagă, ci Numele lui lisus, în care se face 
rugăciunea prin Duhul Sfânt, de către credincioşii Săi. 

Deosebirea mijlocirii dintre slujba marelui preot al 
Vechiului Testament, care în zilele noastre este Hristos (Evrei 


4 Sintagma unul pentru altul pune pe toţi credincioşii pe acelaşi plan, eliminând presupusa 
autoritate a unui om de a da dezlegări de păcate. La fel şi sintagma mărturisiți-vă unul altuia 
păcatele (lacov 5:16). Spovedirea (dacă vrea cineva să o facă la un om) se face reciproc şi fără 
impresia că prin spovedanie au fost iertate păcatele, căci iertarea păcatelor se face prin sângele 
lui lisus (Efes. 1:7). Dezlegarea o poate da Acela care are puterea să lege şi l-a legat pe cel tare - 
pe Satan (Mat. 12:29). 

*1 Dumitru Stăniloae, Teologia Dogmatică Ortodoxă, vol. II, Bucureşti, 2003, p. 243. 

4:14), şi a preoţilor, care suntem noi, credincioşii Lui, se vede 
în slujbele Vechiului Testament. La cartea Ieşirea 30:10 ni se 
arată că Aaron, care era mare preot (întruchipând pe adevăratul 
Mare Preot, Iisus Hristos, din perioada nou testamentară), făcea 
ispăşire pe coarnele altarului şi ispăşirea aceasta o făcea o dată 
pe an cu sângele dobitocului adus ca jertfă. Ca unul care arăta 
spre Singurul Mijlocitor între Dumnezeu şi oameni, Aaron intra 
singur în Sfânta Sfintelor, în faţa lui Dumnezeu, şi făcea 
ispăşirea. Ceilalţi, fiii lui, erau preoţii de rând (aceştia suntem 
noi) care aduceau jertfele şi toate cele rânduite. lar slujba 
aceasta de mare preot a lui Aaron din Vechiul Testament, care 
arăta spre slujirea Singurului Mijlocitor între Dumnezeu şi 
oameni în vremea Noului Testament, o găsim la Evrei 9:11-14: 
„Dar Hristos, Arhiereu al bunătăţilor celor viitoare, venind 
prin cortul cel mai mare şi mai desăvârşit — nu făcut de mână, 
adică nu din zidirea aceasta — a intrat o dată pentru totdeauna 
în Sfânta-sfintelor, nu cu sânge de ţapi şi de viței, ci cu însuşi 
sângele Său, aflându-ne nouă răscumpărare veşnică. Fiindcă 
dacă sângele de ţapi şi de tauri şi cenuşa de junică, stropindu-i 
pe cei întinaţi, îi sfinţeşte prin curățirea trupului, atunci sângele 
lui Hristos, cel ce fără prihană prin veşnic Duh I s-a adus lui 
Dumnezeu, cu cât mai mult va curăţi conştiinţa voastră de 
faptele cele moarte, ca să-I slujiți Dumnezeului-Celui- Viu!” 

Iată, deci, felul în care aici ni se arată că Hristos, El, ca 
Marele Arhiereu al bunătăţilor celor viitoare, venind prin 
cortul cel mai mare şi mai desăvârşit — nu făcut de mână, adică 
nu din zidirea aceasta — a intrat o dată pentru totdeauna în 
sfânta-sfintelor, nu cu sânge de țapi şi de viței, ci cu însuşi 
sângele Său, aflându-ne nouă răscumpărare veşnică. lar noi, 
care suntem răscumpăraţii Lui, facem slujba de preoţi, aşa cum 
este descrisă în cartea Leviticului din Vechiul Testament, 
rugându-ne pentru cei din jurul nostru. 

Dacă dorim un tablou din Noul Testament al mijlocirii 
credincioşilor, atunci arătăm spre slujba celor patru prieteni ai 
slăbănogului din Marcu 2. Cei patru au purtat pe prietenul lor 

slăbănog pe un pat şi l-au adus în fața Domnului lisus. Aceştia 
suntem noi, credincioşii, care aducem pe cei nemântuiţi înaintea 
lui Dumnezeu, prin rugăciuni făcute în Numele lui lisus. 

Vorbind mai departe despre prietenii paraliticului, facem 
observaţia că ei nu l-au putut vindeca. Dacă ar fi putut face ei 
slujba vindecării nu s-ar mai fi chinuit să-l poarte o cale, poate, 
destul de lungă şi apoi să-l pogoare prin acoperiş în casa omului 
unde se afla lisus. Tocmai de aceea l-au adus în fața Aceluia 
care avea puterea de vindecare. Slujba lor a fost, în modul cel 
mai Simplu, purtarea prietenului pe brațe înaintea 
Vindecătorului. La fel este şi slujba noastră. Noi nu putem da 
dezlegări de satana. Cum am putea da dezlegări noi, care 
suntem legaţi? Numai lisus poate, căci EI este Cel ce l-a legat 
pe satana (Matei 12:29). 

De asemenea, se vede aici că prietenii care l-au adus pe 
paralitic la Mântuitorul nu numai că nu l-au putut vindeca, dar 
nici măcar n-au participat la vindecarea prietenului lor. Este 
adevărat că lisus le-a văzut credinţa lor, a prietenilor (Marcu 
2:5), dar atât! Ei nu iau parte în nici un fel la procesul de 
vindecare a prietenului lor. Când a fost vorba despre vindecarea 
paraliticului citim că Mântuitorul S-a adresat acestuia personal 
şi că el s-a sculat, şi-a ridicat patul şi a plecat acasă. Odată cu 
aducerea şi coborârea lui în faţa Mântuitorului, prietenii s-au 
dat la o parte. Mântuitorul s-a îndreptat acum spre paralitic, i-a 
dat porunca să se scoale şi el a ascultat porunca Mântuitorului şi 
apoi a împlinit-o — nu prietenii care-l aduseseră! 

În acelaşi fel şi noi, preoți ai lui Dumnezeu, adică toţi 
credincioşii Lui, îi purtăm pe cei nemântuiți pe braţele 
rugăciunilor noastre făcute prin Duhul Sfânt în Numele lui lisus 
şi-i aducem înaintea lui lisus ca El să-i mântuiască, pentru că 
doar EI, Singurul Mijlocitor între Dumnezeu şi oameni, poate să 
Se prezinte înaintea lui Dumnezeu în locul acelor păcătoşi şi să- 
i mântuiască. După aceea, trebuie ca ei singuri să primească sau 
să respingă dezlegarea adusă de lisus şi, mai ales, de firea lor 
păcătoasă, prin pocăință şi credinţă în Evanghelie (Marcu 1:15). 

Rugăciunea este nu numai privilegiul, ci şi obligația de 
onoare a fiecărui credincios, pentru că FIECARE credincios Îl 
are ca Mântuitor pe Fiul lui Dumnezeu în el (loan 17:23). Nu 
există nici un fel de ierarhie în domeniul rugăciunii, după cum 
am arătat şi mai sus. Pavel, cel ce era „chemat să fie Apostol al 
lui lisus Hristos” (1 Corinteni 1:1), apelează la rugăciunile 
copiilor lui născuţi de el în Evanghelie (1 Corinteni 4:15), 
dovedind prin aceasta că, atunci când vine vorba despre 
mijlocire pentru sfinţi înaintea Mântuitorului, aceasta este 
partea egală a FIECĂRUI credincios. De ce? Pentru că 
rugăciunea este făcută în şi prin Numele Mijlocitorului lisus — 
singurul care are trecere înaintea Tatălui, singurul care are 
putere să lege şi să dezlege. 


3. Ce spun scriitorii bisericeşti de-a lungul 
veacurilor despre mântuirea de după moarte şi cultul 
morţilor 


e Cultul morţilor este împrumutat de la păgâni 


Sergiu Bulgakoft ne ajută să vedem bine, spre exemplu, de 
unde provin moaştele: 

„În acelaşi timp S-a dezvoltat în creştinism — Ortodoxie 
mai ales, o venerare specială a morţii, destul de aproape de 
ideile Egiptului vechi (există, în general, un fel de legătură 
„subterană ' între pietatea egipteană şi Ortodoxie). Trupul mort 
este îngropat cu veneraţiune, ca sămânța învierii ce va să vină 
— şi ritualul însuşi al înmormântării este considerat ca o taină. 
Rugăciunea pentru morți, pomenirea lor periodică, stabileşte o 
legătură între noi şi lumea cealaltă, orice trup mort se numeşte 
în limbă liturgică “moaşte” căci este capabil să fie glorificat. 4% 

Simion Radu dă lămuriri despre practica parastaselor: 

„Biserica a rânduit să facem parastase la 9 zile după 


12 Sergiu Bulgakoff, Ortodoxia XVI, Sibiu, 1933, pp. 229-232. 

moarte, la 40 de zile, la 6 luni, la un an, doi, trei, până la al 
şaptelea an, iar după aceea la fiecare an în ziua morţilor, apoi 
în toate duminicile şi sărbătorile de peste an, cu prescură la 
sfânta biserică. În felul acesta le ajutăm să scape de chinurile 
iadului şi să ajungă fericiţi în rai. "45 


Petre Vintilescu lămureşte proveniența cultului morților: 
„Cinstirea rămăşițelor pământeşti ale sfinţilor şi morţilor 
capătă un avânt deosebit, de când Constantin cel Mare a 
început să aşeze osemintele apostolilor şi ale altor sfinţi în 
bisericile construite de dânsul. Fără îndoială, Biserica a avut 
mulțumirea să se adapteze în veacul IV unor împrejurări mai 
fericite pentru ea, împrejurări care îi cereau o situaţie normală 
pentru O acţiune liberă şi nestingherită. Un proces de adaptare 
trebuia să se urmeze şi în domeniul liturgic care, în timpul 
persecuțiilor, se desfăşurase redus la strictul necesar, într-o 
formă mai aspră, mai lesne de îndeplinit şi ferit de privirile 
polițienești. Era, pe de o parte, o trebuinţă psihologică pentru 
Biserică să-şi serbeze triumful printr-un serviciu divin plin de 
pompă şi de entuziasm, pentru care avea acum condiţii 
priicioase; iar pe de altă parte trebuia să se înfăţişeze cu un 
exterior demn de o Biserică liberă, cu cele mai vădite veleităţi 
de misiune în masa adepților templelor păgâne din imperiu... 
Dezvoltarea aceasta liturgică privea deci exteriorul sau 
obiectivitatea fenomenală necesară unui plus deosebit acum al 
vieţii religioase creştine, pe care Chateaubriand pare că a 
înțeles-o, când afirmă că „tămâia, florile, vasele de aur şi de 
argint, lămpile (adică sfeşnicele), coroanele, lumânările, pânza 
de in, mătasea, cântecele, procesiunile trecuseră de la templele 
învinse, la altarul triumfător. Păgânismul încerca să împrumute 
de la creştinism dogmele şi morala sa; creştinismul lua din 
păgânism podoabele sale... (sublinierile îmi aparţin) "424 
Înadins am subliniat fraza de mai sus pentru a se înţelege 


+3 pr. prof. Simion Radu, Mitropolia Ardealului, 1983, nr. 3-4, Despre parastase, pp. 197-201. 
44 Petre Vintilescu, Cultul şi ereziile, Piteşti, 1926, pp. 102-103. 

că toate aceste obiceiuri sunt împrumutate din... păgânism! Da, 
aţi citit bine, biserica ortodoxă (atenţie la litera „b”, nu „B”) a 
împrumutat obiceiurile păgânilor ca să-L slăvească pe 
Dumnezeul cerurilor. 

Adăugăm şi alte dovezi ale tradiţiei care atestă importarea 
obiceiurilor păgânilor în ortodoxie. 


Nicolae Petrescu: 

„A fost o măsură pedagogică de  spiritualizare a 
sărbătorilor păgâne, spre a nu se leza sentimentele păgânilor şi 
prozeliților care îmbrăţişau creştinismul... Astfel că aceştia au 
găsit şi aici „Rusaliile” lor, dar într-un duh cu totul nou... În 
Biserica noastră, Sâmbăta moşilor, adică ziua de pomenire a 
moşilor şi strămoşilor noştri... Se aduc atunci la biserică şi se 
împart la morminte mâncăruri, fructe, haine şi vase, oale şi 
străchini... sub influenţa sărbătorii Rosalia de la romani, când 
se vizitau şi se încoronau mormintele cu flori"'%5 În loc să-i 
convertim pe păgâni la creştinism, ne facem noi ca ei, păgânii, 
în timp ce pretindem că suntem... ortodocşi. 

Sf. loan Gură de Aur, vorbind despre urâciunile cultului 
morţilor: „Ce s-ar putea spune despre obiceiurile introduse la 
moarte... despre acele plânsete de pe la morminte, despre 
îngrijirea cea mare pentru monumente, despre droaia aceea de 
femei bocitoare, despre observaţiile zilelor? Spune-mi. Şi cum 
să nu fie dovada celei mai de pe urmă nebunii?” 46 


e Nu mai este pocăință după moarte 


Să luăm aminte acum la o multitudine de dovezi extrase din 
tezaurul literaturii ortodoxe cu privire la poziţia adevăratei 
ortodoxii, referitor la imposibilitatea mântuirii omului după 
moarte. 


*5 pr. Nicolae Petrescu, Explicarea Apostolelor Duminicale, pp. 69-70. 
46 Sf. loan Gură de Aur, Omilia XII la Corinteni, p. 165, Bucureşti, 1908. 

Ioannis Romanides: „Ortodoxia este fundamentată pe 
acestea două: pe <Cuvântul s-a făcut trup> şi <în iad nu există 
pocăinţă> "47 


Clement din Roma: „Să ne pocăim cât timp suntem pe 
Pământ... să ne pocăim cu toată inima noastră de orice am 
făcut aici în trup, ca să putem fi mântuiţi de Domnul, câtă 
vreme avem încă oportunitatea să ne pocăim. Căci după ce am 
plecat din lumea aceasta nu vom mai fi în stare să ne pocăim 
(vezi Luca 16:19-31). Câtă vreme avem ocazia să fim vindecați, 
să ne încredinţăm lui Dumnezeu, Medicul, şi să-l plătim taxa ce 
o cere. Ce taxă? Pocăinţa dintr-o inimă sinceră, căci El 
cunoaşte mai dinainte toate lucrurile şi ştie şi ce este în inimile 
noastre."428 


Iustin Martirul: „Afirm că... nepocăindu-se înainte de 
moarte NU se pot mântui întru nimic...%9 


Sf. loan Damaschin, vorbind despre moarte, o asemăna cu 
căderea îngerilor: „Precum îngerii după cădere nu mai au 
posibilitatea de a se pocăi şi de a reveni la starea de sfinţenie 
originară, tot aşa nici oamenii nu se mai pot pocăi după 
moarte, şi ei înşişi nu-şi mai pot ajuta cu nimic pentru 
îmbunătăţirea sorţii.”4%0 


Sf. loan Gură de Aur: „Ca nu cumva plecând de aici 
neîndreptățiți, să suferim pedeapsa cea mai de pe urmă. Dacă 
în viaţa aceasta vom arăta sârguinţă, fie chiar cât de mică, vom 
câştiga foarte mult; iar de nu vom avea grijă ci vom pleca de 
aici fără să fim buni, apoi chiar dacă ne-am pocăi acolo cât de 
mult, totuşi cu nimic nu ne vom folosi. Căci trebuie să te lupţi în 


+7 protopresbyter prof. univ. dr. loannis Romanides, Teologia Patristică, Editura Metafraze, 
Bucureşti, 2011, p. 55. 

48 Clement din Roma, în Scrisoarea a doua către creştinii din Corint, scrisă între anii 96-98 d. 
Hr.. 

+% Justin Martirul, Iustin, Dialogul cu Iudeul Trifon, în Izvoarele Ortodoxiei, Bucureşti, 1941, p. 
109. 

%0 Sf. loan Damaschin, Dogmatica, cap. II, paragraful 4, trad. D. Fecioru, Bucureşti, 1938, p. 
66. 

timp ce te găseşti înăuntrul valurilor, iar nu după ce s-a 
isprăvit priveliştea să plângi şi să te boceşti fără de nici un 
folos, după cum făcea cel bogat din Evanghelie... "45! 


Arhimandritul Gherontie Ghenoiu: „Noi putem să ne 
mântuim numai cât suntem în acest trup; după moarte NU mai 
este mântuire.” Apoi, continuă: „Un al treilea loc, după cum 
susțin catolicii, zis „purgatoriu , nu există. Omul numai cât este 
în viaţă îşi poate dobândi mântuirea; după moarte nu mai este 
pocăință... De aceea, ştiind noi că numai în viaţa aceasta putem 
dobândi mântuirea şi că după moarte nu mai este pocăință, să 
ne străduim în tot timpul cât trăim pe Pământ la toată fapta 
Puma 452 


Arhidiacon dr. loan Zăgrean: „Orice creştin pentru a se 
mântui trebuie să se conducă în viaţă după voia lui 


Dumnezeu.”4%%% Şi chiar pe aceeaşi pagină amintită, la paragraful 
unde se vorbeşte despre Datoriile creştinului faţă de Dumnezeu, 
citim: „lisus Hristos ...după moartea noastră El este 
judecătorul tuturor.” Mărturia lui loan Zăgrean este în perfect 
acord cu cuvintele Mântuitorului, potrivit cărora EI este 
singurul Mijlocitor între Dumnezeu şi oameni (1 Timotei 2:5). 


George Remete: „Autorul Judecăţii este Mântuitorul 
Hristos, conform textului de la loan 5:22: „Căci Tatăl nu judecă 
pe nimeni ci toată judecata a dat-o Fiului”, şi loan 3:27: „Şi L-a 
dat putere să facă judecată pentru că este Fiul Omului...” În 
calitate de om, Mântuitorul, subiect perfect al condiţiei umane, 
apare ca singura persoană care poate pronunţa sentinţa 
perfectă asupra unui purtător al condiţiei umane. Criteriul 


%1 Ioan Gură de Aur, Omilia 23 la 1 Corinteni, trad. arhimandrit Theodosie Athanasiu, 
Bucureşti, 1908, p. 314. 

“2 arhimandrit Gherontie Ghenoiu, Îndrumătorul bunului creştin, Editura IHTIS, Mânăstirea 
Sfântul Nicolae — Sitaru, 1997, cu binecuvântarea P.F. Părinte Teoctist, Patriarhul B.O.R., pp. 
139, 143-144. 

%3 arhidiacon prof. dr. loan Zăgrean, Morala Creştină, manual pentru seminariile teologice ale 
B.O.R., Editura IBMBOR, Bucureşti, 1974 (Lecţia XXVI: Datoria Creştinului Faţă de 
Dumnezeu, Virtuţile Credinței şi Nădejdii), p. 169. 

Judecăţii este stăruința fiecăruia de a se apropia de 
Hristos...”%4 Este exact ceea ce ne spune Domnul Hristos la 
loan 12:48. 

Cartea indicată în nota de subsol ne îndeamnă la 
următoarele: 

„O, să ne îndreptăm, cât mai e timp! Dacă un peşte, fiind 
încă în apă, a rupt plasa în care fusese ademenit şi a înotat spre 
adâncul apei atunci e salvat; dar dacă plasa a fost scoasă pe 
malul uscat atunci nu mai este pentru el vreo salvare. 

Tot aşa şi noi, atâta vreme cât ne aflăm în viaţa de aici, 
până atunci avem încă puterea şi putinţa să ne sfâşiem acele 
legături cu care vrăjmaşul nostru diavolul ne înlănţuie, şi, prin 
pocăință, aruncând de pe noi greutatea păcatelor să moştenim 
veşnica mântuire; dar când sufletul se va despărți de trup şi va 
trece dincolo de mormânt, ca peştele pe pământul uscat, atunci 
nu mai există pentru el mântuire, căci după moarte nu este 
mântuire. Trebuie să lucrăm cât este ziuă, cât este viaţa de 
acum; iar când va veni noaptea, adică moartea, atunci nimeni 
nu mai poate lucra. "455 


Avva Arsenie: „Cine nu plânge aici pentru sine acela va 
plânge veşnic acolo. Prin urmare, e necesar să plângem ori aici 
de bunăvoie, ori acolo din cauza chinurilor. 456 


Asterie al Amasiei: „Cu totul dimpotrivă suntem învăţaţi 
prin parabola de azi a Scripturii, că nici o iertare nu uşurează 
pedeapsa judecății de dincolo, şi nici o milostenie nu 
micşorează  osânda dată, dacă trebuie să demonstrăm 
învăţătura creştină prin cuvintele patriarhului. Cu toate că 
Avraam a fost rugat mult de bogat, cu toate că a auzit 


134 pr. conf. dr. George Remete, Dogmatica Ortodoxă, tipărită cu binecuvântarea Părintelui 
Andrei, arhiepiscopul Alba Iuliei, Editura Reîntregirea, Alba Iulia, 2000, pp. 346-347 (Judecata 
Particulară). 

45 Pocăinţa sau Întoarcerea spre sine şi spre Dumnezeu, Editura Cartea Ortodoxă, Alexandria, 
2010, pp. 79-80. 

%6 Avva Arsenie, apud Pocăinţa sau Întoarcerea spre sine şi spre Dumnezeu, Editura Cartea 
Ortodoxă, Alexandria, 2010, p. 81. 


304 


nenumăratele sale cuvinte ce cereau îndurare, totuşi n-a fost 
mişcat de plânsete şi nici n-a eliberat de chin pe cel biciuit rău. 
Dimpotrivă, a întărit prin cuvintele sale aspre dreapta 
judecată, spunând: „Dumnezeu a dat după vrednicie fiecăruia 
partea sa. "4% 


Părintele _ Efrem __ Athonitul: „Unul este adevărul 
neîndoielnic: sufletul omului este nemuritor şi după moarte 
intrăm în veşnicie. Şi de aici depinde unde va fi aşezat sufletul 
omului după moarte. Să ne îngrijim deci de sufletul nostru şi 
să-l avem cât se poate de curat. 

Să ne silim să credem acest adevăr, că vom muri şi vom fi 
judecaţi după Evanghelie. Să luăm Evanghelia şi să ne 
străduim Să o punem în practică... 

Conştiinţa fiecărui om va fi cel mai mare acuzator la 
judecata lui Dumnezeu. De aceea, acum, când suntem în viaţă, 
să ne schimbăm şi să ne pocăim. Să-L rugăm pe Dumnezeu ca 
sfârşitul vieţii noastre să fie creştinesc şi să dăm răspuns bun la 
Înfricoşătoarea Judecată... 

Pentru a ajunge cineva la această măsură, trebuie ca mai 
înainte să depună aici, în lume, eforturi după porunca lui 
Dumnezeu. 

Această suflare (sufletul) va pleca în ceasul morţii, îl va 
întâlni pe Dumnezeu Tatăl şi, dacă a înfăptuit lucrările lui 
Dumnezeu, se va mântui veşnic, dacă le-a făcut pe ale 
diavolului, va merge cu diavolul. 

Cartea curată a faptelor noastre se pregăteşte de aici, 
precum paşaportul. 

Să ne nevoim acum şi să facem pregătiri pentru Cer. 
Căinţa de după moarte nu ne va folosi deloc. "+8 

Cu privire la citatul următor (al lui loan de Kronstadt) 
îndrept deosebita atenţie cititorilor asupra a două detalii foarte 
importante. În primul rând, adverbul aici ne este repetat de două 


437 Asterie al Amasiei, Omilii şi predici, p. 20. 
+38 Părintele Efrem Athonitul, accesat în martie 2013, 
http://Awww.cartiortodoxe.com/carte/278/despre-credinta-si-mantuire. 

ori, cu indicaţia că pregătirea pentru veşnicie se face aici; în al 
doilea rând, ni se atrage atenţia că pregătirea aceasta nu se face 
oricum şi după cum crede fiecare, ci aşa cum ne învață (1) 
Evanghelia şi (2) cum ne învaţă Biserica. Ordinea aceasta nu 
este întâmplătoare, ci ne vorbeşte despre autoritatea Evangheliei 
asupra Bisericii, nu invers, aşa cum se crede în ortodoxia 
contemporană. Şi, în acelaşi timp, ni se face cunoscut că 
Evanghelia şi Biserica ne învaţă cum să ne pregătim pentru 
împărăția păcii aici, adică pe Pământ, în timpul vieţii acesteia 
efemere: 


Sfântul loan de Kronstadt: „Aşadar, iubiţi frați şi surori, 
este o împărăție a luminii veşnice, a păcii veşnice, a frumuseții 
veşnice, a fericirii nesfârşite şi neînchipuite pentru cei ce s-au 
pregătit în vederea acestui veac care va să vină. Acesta e un 
adevăr nestrămutat. 

Dar tot un adevăr nestrămutat este şi acela că pentru 
această împărăție a păcii, dreptăţii şi dragostei trebuie să ne 
pregătim aici. Cum să ne ducem la bun sfârşit această pregătire 
ne învață Evanghelia, ne învaţă Biserica. Suntem datori să 
deprindem aici credinţa dreaptă şi toate virtuțile creştineşti 


[45 


Nicolae Velimirovici: ,„,Dumnezeul-Om nu este doar 
adevărul fundamental al Ortodoxiei, ci forţa şi atotputernicia 
Ortodoxiei, de asemenea, căci doar El mântuieşte omul de 
moarte, păcat şi de diavolul. "+0 


P. Tomas Spidlik ne învaţă că acum trebuie să ne alegem 
locul unde vom petrece veşnicia: 

„Viaţa veşnică începe deja pe pământ. Încă de pe acum 
trebuie să ne facem asemenea lui Dumnezeu. "4! 


49 Sf. loan de Kronstadt, Spicul Viu, Gânduri despre calea mântuitoare, colecţia Părinţi Ruşi, 
Editura Sophia, Bucureşti, 2009, p. 166. 

+4 Episcop Nicolae Velimirovici, arhimandrit Justin Popovici, Lupta pentru credinţă, Editura 
Rotonda, Piteşti, 2009, p. 72. 

+1 P. Tomas Spidlik S.]., Spiritualitatea Răsăritului creştin, ediţia a II-a, trad. loan I. Ică jr, 
Editura Deisis, Sibiu, 2005, p. 320. 

O carte de rugăciuni ortodoxe ne învaţă că mortul nu poate 
să-şi mai schimbe starea: „În ce stare te-a aflat moartea, în 
aceea te afli, scrie un părinte bisericesc. Adică, de te va găsi 
moartea mântuit, vei moşteni împărăţia veşnică. lar dacă te 
află în păcate, chinurile iadului sunt partea ta. Deci mortul nu 
poate să-şi mai schimbe starea de dincolo. "+2 

Sf. Chiril al Ierusalimului întăreşte cu atât mai mult acest 
adevăr: „La sfârşitul vieţii fiecăruia, cel ce a suportat moartea 
este păstrat pentru judecata lui Hristos. Căci, cum a fost când 
I-a apucat moartea, aşa se va şi înfățișa. ” 45 

Sf. Antim Ivireanul lămureşte odată pentru totdeauna 
marea înşelare potrivit căreia, prin rugăciunile preoților, fapte 
bune, milostenii, pomeni, mijlocirea Maicii Domnului, a 
sfinţilor, a îngerilor sau o mie şi unul de alte lucruri din lumea 
asta sau cea viitoare făcute de terţe persoane, s-ar putea ajunge 
în rai. Să citim cu mare atenţie acest citat: 

„Vie acum, aici, împărații cei mari şi puternicii 
pământului, să vedem de au atâta putere să mântuiască sufletul 
acelui ticălos, din nevoia vecinicii morţii. Dară ce zic: 
împărații şi puternicii? Vie îngerii raiului, heruvimii cei cu ochi 
mulți, serafimii cei câte cu 6 arepi, scaunele, domniile şi toate 
cetele îngereşti, să vedem de le va ajunge până într-atăta 
puteria. Lasă să ia împreună cu ei, într-ajutoriu toate cetele 
sfinților, să alerge măcinicii, să năvălească apostolii, să 
grăbească cuvioşii, drepții, prorocii, patriarşii, să se pogoare 
împreună cu ei însăşi Preacurata Stăpână, Maica lui 
Dumnezeu, Împărăteasa îngerilor şi a oamenilor, ce vă să 
pare? Socotiţi că va putea toată ceata această cerească şi toți 
sfinții să dezlege din legătura păcatelor, ce-l trag în iad, 
sufletul acelui ce zăcea mai mort? De o va zice cineva aceasta 
(că va putea), acela nu crede drept, aşăzământurile sfintei 


+2 Carte de rugăciuni pentru trebuințele şi folosul creştinului ortodox, tipărită cu 
binecuvântarea Î.P. Sfinţiei Sale dr. Antim Nica, arhiepiscopul Tomisului şi Dunării de Jos, 
Galaţi, 1981, p. 313. 

+3 Sf. Chriril al Alexandriei, Închinarea şi slujirea în duh şi în adevăr, trad. Dumitru Stăniloae, 
Editura IBMBOR, Bucureşti, 1991, p. 583. 

noastre credinţă, nici iaste din turma lui Iristos, de vreme ce 
nu ține aceia ce zice Hristos pentru aceasta la Evanghelie. 
Îngerii tot să mijlocească, sfinţii să se roage, drepții să se 
cucere, Maica lui Dumnezeu să mijloacească pentru ca să ia, 
ticălosul acela de păcătos, dezlegare păcatelor lui, iar să-l 
dezlege de păcate, cu puteria lor nu pot nici unul din sfinţi. ” 
Apoi, pentru ca nu cumva să rămânem în necunoştință cu 
privire la Singurul care poate face aceasta, la pagina 80 a 
aceleiaşi cărţi ni se arată că Hristos este nădejdea noastră prin 
următoarele cuvinte: (Hristos) este toată nădejdia noastră, 
după cum zice apostolul Pavel cătră corintheni: „După porunca 
lui Dumnezeu, Mântuitoriului nostru şi Domnul lisus Hristos, al 
nădejdii noastre, că printr-Însul luom toate ” (sic).4%4 


Efrem Athonitul: „După moarte, omul este condus direct la 
tribunalul lui Dumnezeu... Troparul slujbei de înmormântare 
zice: „Ce luptă are sufletul când se desparte de trup, cât 
lăcrimează atunci, către îngeri îşi ridică ochii şi în zadar se 
roagă; către oameni îşi întinde mâinile şi nu are cine să-l 
ajute. Spune că îşi întoarce ochii către îngeri şi nu primeşte 
nimic. Căci îngerii zic: „După faptele tale, aliluia. Te-am fi 
ajutat dar trebuia să ne ajuţi şi tu cu faptele tale”. Îşi ridică 
mâinile spre oameni şi le cere să-l ajute. Şi ei zic: „Cum să te 
ajutăm? Noi nu ne putem ajuta pe noi, cum să te ajutăm pe 
tine?” Și atunci omul îşi dă seama de adevăr. Dar ce mai poate 
face în ceasul acela, când îi iese sufletul? 

Această cercetare, acest adevăr, această realitate pe care 
vedem că o trăieşte fiecare om apropiat nouă, când pleacă din 
viață, ar trebui să ne fie lecţie, pentru a ne pregăti pe noi acum, 
pentru ca atunci când va suna ceasul, să fim gata. 

De astăzi, din clipa aceasta, să punem în sufletul nostru 
pocăință şi să ne întoarcem la Dumnezeu. 

Când vom muri se va face socoteala şi vom lua răsplată 
pentru silința noastră. 


144 Sf. Antim Ivireanul, Didahii, Editura Basilica, Bucureşti, 2010, pp. 71, 80. 

De aici va depinde încotro va merge omul după moarte. 

Dumnezeu vrea să mântuiască sufletul, dar acesta trebuie 
să conlucreze cu Dumnezeu; dacă sufletul nu vrea să 
conlucreze cu Dumnezeu, nu se va mântui. "445 


Sf. Macarie cel Mare ne arată, de asemenea, că sufletul va 
merge acolo unde i-au fost îndreptate mintea lui şi iubirea lui în 
viaţă, nu unde va porunci preotul lui Dumnezeu să-l ducă atunci 
când se va afla între cele patru scânduri: 

„Întrebare: „Unde merge omul — care se află în luptă şi are 
în sufletul său cele două chipuri, adică al păcatului şi al 
harului, atunci când se mută din această lume, de vreme ce este 
de ambele părți ţinut?” 

Răspuns: “EI va merge la locul spre care îi sunt îndreptate 
mintea şi iubirea. "4% 


Ioannis Romanides prezintă poziţia adevăratei ortodoxii 
(nu a celei populare) privind viaţa omului după mormânt, 
citându-i pe Părinţii Bisericii: 

„Este Ortodoxia ea însăşi o religie care se interesează 
despre destinul de după moarte al omului? Sau e o religie care 
se interesează de viaţa de aici, pe baza căreia va fi proiectată şi 
cealaltă? Ultima, desigur. Părinţii explică motivul printr-o 
scurtă frază: „în iad nu este pocăință”. Adică după moarte nu 
există posibilitatea de a te pocăi. "4% 

În următorul pasaj, Romanides vorbeşte despre motivul 
pentru care omul trebuie să înceapă să se pregătească el singur 
în viaţa aceasta şi, foarte important, el arată şi că procesul 
acesta de pregătire în vederea veşniciei trebuie nu numai 
început, ci şi încheiat tot în timpul acestei vieţi, cu asigurarea că 
acela care nu L-a avut pe Hristos aici, va sfârşi în pierzare: 


+%5 Părintele Efrem Athonitul, Adevăruri pe care nu trebuie să le uităm, 
http://Awww.cartiortodoxe.com/carte/278/despre-credinta-si-mantuire, accesat în martie 2013. 

+45 Sf. Macarie cel Mare, Omilii duhovniceşti - Omilia a XXVI-a, 18. 

+1 protopresbyter prof. univ. dr. loannis Romanides, Teologia Patristică, Editura Metafraze, 
Bucureşti, 2011, p. 84. 

„Această pregătire a membrilor Bisericii, precum şi a 
tututor oamenilor care vor să-L vadă pe Dumnezeu ca lumină, 
este în esenţă o disciplină terapeutică, ce trebuie să înceapă şi 
să se încheie în viaţa aceasta. Trebuie ca această vindecare să 
aibă loc şi să se încheie în viața aceasta. Pentru că după 
moarte nu există pocăință... Se întâmplă însă următorul lucru: 
dacă cineva nu ajunge la starea de luminare parțială, în viaţa 
aceasta, nu poate să-L vadă pe Dumnezeu ca Lumină nici în 
viața aceasta şi nici în cea viitoare... Cel care are nevoie de 
vindecare este fiecare om, cel care de asemenea este şi 
responsabil în faţa lui Dumnezeu de începerea acestei lucrări 
chiar de astăzi, în viaţa aceasta, pentru că numai în viaţa 
aceasta îi stă în putinţă. Nu după moarte. Şi acest om însuşi 
este cel care va decide dacă va urma acest drum al vindecării 
sau nu (deci nu preotul pentru el, la moarte, n.a.)... Dacă omul 
nu-L vede pe Hristos în această viaţă... nu-L va vedea pe 
Tatăl, adică Lumina lui Dumnezeu, nici în cealaltă viaţă. "+8 


Părintele Arsenie Boca exprimă aceeaşi idee: „Starea 
sufletului dincolo de mormânt este continuarea stării sale 
pământeşti, fie de viaţă, fie de moarte. Cel ce a înviat în 
sufletul său cunoștința şi iubirea lui Dumnezeu, câtă vreme 
era pe pământ, acela a înviat pentru veșnicie, iar cel ce a 
omorât acestea în sufletul său şi moartea l-a prins în acestea, 
acela a murit pentru veșnicie. Acela a omorât Împărăţia lui 
Dumnezeu  dinlăuntrul său și a înlocuit-o cu împărăția 
chinurilor veşnice, în care a intrat încă din viața pămân- 
tească. "4% 


Sf. Simeon Noul Teolog: „Cădea-vom de la vederea 
Aceluia în raport cu ambliopia (slăbirea vederii) fiecăruia în 


+ protopresbyter prof. univ. dr. Ioannis Romanides, Teologia Patristică, Editura Metafraze, 
Bucureşti, 2011, pp. 70-71. 

+ Arsenie Boca, Cărarea Împărăției, Editura Sfintei Episcopii Ortodoxe Române a Ardealului, 
2006, apud Despre sufletul după moarte, Editura Babel, 2014, p. 47. 

parte încă din viaţa aceasta, întrucât de bună voie ne-am lipsit 
de lumina Lui chiar în viaţa aceasta. "45% 


Sf. Simeon Noul Teolog: „Dacă Hristos a spus că 
Dumnezeu poate fi văzut prin mijlocirea curăţiei inimii, 


negreşit, când curăţia este dobândită, urmează vederea. Într- 
adevăr, dacă aici pe pământ este curăţia, tot aici va fi şi 
vederea; dar dacă tu spui că vederea nu există decât după 
moarte, în mod obligatoriu tu vei pune şi curățirea după 
moarte şi astfel ţi se va întâmpla că niciodată nu vei vedea pe 
Dumnezeu, deoarece nu vei avea, după trecerea din această 
viață, nici o lucrare care să-ţi permită să afli curăţia. "41 


Sf. loan de Kronstadt: „Dar tot un adevăr nestrămutat este 
şi acela că pentru această împărăție a păcii, dreptăţii şi 
dragostei trebuie să ne pregătim aici. Cum să ne ducem la bun 
sfârşit această pregătire, ne învață Evanghelia, ne învaţă 
Biserica. Suntem datori să deprindem aici credința dreaptă şi 
toate virtuțile creştineşti... Deci, să ne pregătim, iubiţi fraţi şi 
surori, pentru împărăţia veşnică prin credinţă, rugăciune şi 
virtute "452 


Sf. Macarie cel Mare vorbeşte foarte desluşit despre 
sfârşitul în iad al tuturor acelora care nu se apropie ei înşişi de 
Dumnezeu şi care nu fac asta acum; 

„Se cuvine, deci, ca acela care caută mântuirea să creadă, 
să se apropie de Domnul şi să-L roage să primească încă de 
acum Duhul dumnezeiesc. Că EI este viaţa sufletului şi pentru 
aceasta a venit Domnul, ca încă de aici să dea sufletului viaţa, 
adică pe Duhul Său. Că zice: „Până când aveţi lumină, credeţi 
în lumină (loan 12:36), „că vine noaptea, când nimeni nu poate 
să lucreze” (loan 9:14). Deci, dacă nu caută cineva şi nu 


15 Sf. Simeon Noul Teolog, Cuvântul al 75-lea, apud protopresbyter prof. univ. dr. Ioannis 
Romanides, Teologia Patristică, Editura Metafraze, Bucureşti, 2011, p. 71. 

%51 Sf. Simeon Noul Teolog, Et. 5, 114-125, apud arhiepiscop Vasili Krivoşein, În lumina lui 
Hristos, Bucureşti, 2005, p. 214. 

452 Sf. loan de Kronstadt, Spicul de grâu, Editura Sofia, ediţia a I-a revizuită, p. 166. 

primeşte încă de acum viaţa pentru sufletul său, adică nu 
primeşte lumina cea dumnezeiască a Duhului, când va ieşi din 
trup, va fi aruncat în locurile cele de-a stânga, ale 
întunericului; nu va intra în Împărăţia cerurilor şi va sfârşi în 
iad, alăguri de satana şi de îngerii lui (Matei 25:41). "45 


Cartea de învăţătură creştină ortodoxă, scrisă prin 
colaborarea a trei mari ierarhi ortodocşi, întăreşte adevărul 
Scripturii, potrivit căreia judecata o face Hristos: „Îndată după 
despărțirea lui de trup, sufletul omului este supus Dreptei 
judecăţi a lui Dumnezeu, în faţa căreia trebuie să dea socoteală 
de viața de pe pământ... Judecata o face Mântuitorul. Prin 
judecata particulară se cercetează starea generală în care iese 
omul din viaţa pământească şi dacă această stare este bună, 
sufletul este dus de îngeri la fericire, iar dacă este rea, este dus 
de duhurile necurate la chinuri...%5% 

În tot ce am prezentat mai sus am căutat să ne ţinem cât 
mai strâns de învăţătura Mântuitorului nostru, lisus Hristos — 
singura persoană care poate pronunța sentinţa perfectă asupra 
unui purtător al condiției umane în ziua judecății. Am căutat să 
ne ţinem neabătuţi şi de poruncile şi canoanele Părinților 
Bisericii, lăsate în Sfânta Tradiţie Ortodoxă, care condamnă cu 
vehemenţă orice micşorare, adăugire sau schimbare oarecare 
aduse Sfintelor Scripturi. 

Domnul Dumnezeu din ceruri, care Şi-a arătat din nou mila 
şi îndurarea Sa faţă de noi prin aceea că ne-a mai făcut încă o 
dată cunoscută calea mântuirii posibilă înainte de moarte, să 
ne ajute acum să nu plecăm din faţa acestei cărţi înainte de a fi 
împlinit porunca Sa! lar porunca Sa este arătată în Fapte 17:30 
şi constă în a ne pocăi primind jertfa Fiului Său iubit, care are 
putere acum, cât suntem încă pe Pământ (Marcu 2:10), să ne 


453 Sf. Macarie cel Mare, Omilii duhovniceşti, Omilia a XXX-a, 6. 

1% Cartea de Învăţătură Creştină Ortodoxă, tipărită cu binecuvântarea P.F. Părinte Iustin, 
Patriarhul B.O.R., Bucureşti, 1978, p. 71, alcătuită din încredințarea Sfântului Sinod de către 
P.S. Vasile, episcopul Oradiei, pr. prof. Dumitru Călugăr, pr. prof. P. Deheleanu şi pr. prof. 
Dumitru Radu. 

ierte păcatele. Să credem, să ne botezăm şi să rămânem în 
Evanghelie, cum El însuşi ne învaţă în Cuvântul Său! A lui 
Dumnezeu Tatăl, Dumnezeu Fiul şi Dumnezeu Duhul Sfânt să 
fie slava, puterea şi mărirea de-acum şi-n vecii vecilor. Amin! 

Capitolul 9 
Mariologia 


Ne apropiem acum de o altă doctrină care este, ca şi toate 
celelalte de mai înainte, denaturată şi practicată greşit în zilele 
noastre. Mai mult, felul de raportare la rolul Maicii Domnului 
în economia mântuirii are nevoie de îndreptare nu numai în 
rândul ortodoxiei, ci şi al protestantismului. Căci dacă ortodoxia 
contemporană a mers la o extremă, neoprotestantismul se află la 
cealaltă extremă. Şi pentru că nici una din extreme nu este 
sănătoasă, se impune cu hotărâre revenirea la linia Scripturii. 
Sunt astfel încredințat că, după ce vom parcurge împreună 
comentariile de mai jos, toţi cei ce suntem (nu numai că ne 
numim) drept-credincioşi sau drept-slăvitori ai lui Dumnezeu ne 
vom declara pe deplin mulţumiţi cu dovezile Sfintei Scripturi şi 
ale Sfintei Tradiţii ortodoxe. 

Este vorba, aşadar, despre ceea ce cred drept-credincioşii 
(care şi sunt, nu numai că se numesc drept-credincioşi) în 
legătură cu poziţia pe care o ocupă Maica Domnului în opera de 
mântuire a neamului omenesc. Adevăratul ortodox nici nu poate 
crede altfel decât aşa cum ne învaţă Sfânta Scriptură şi Sfânta 
Tradiţie ortodoxă. Astfel că, urmând schema alcătuirii acestei 
cărți, potrivit căreia fiecare subiect este tratat din ambele 
perspective — Biblia şi Sfânta Tradiţie, vom începe capitolul de 
faţă cugetând asupra învățăturilor Sfintei Scripturi cu privire la 
locul şi rolul care i-au fost rânduite de Dumnezeu Maicii 
Domnului, aceleia din care Şi-a luat trup omenesc Iisus Hristos, 
Fiul Său. 


O Ce are de spus Scriptura în legătură cu Maica 
Domnului 

e Loculunical aceleia care este plină de har şi 
binecuvântată între femei 


Vorbind despre ceea ce afirmă Sfânta Scriptură cu privire 
la Maica Domnului se cuvine să începem evidențiind poziţia ei 
unică în întreaga istorie a neamului omenesc. Trebuie să 
amintim din nou că orice micşorare, adăugire sau alterare a 
textului sacru al Sfintei Scripturi este un păcat înfierat puternic 
chiar şi de însăşi Sfânta Tradiţie ortodoxă. Ne vom opri astfel 
asupra textului de la Luca 1:26-38 (versiunea Anania), în care 
ni se fac cunoscute cele mai multe detalii privind modul în care 
este introdusă în istoria mântuirii Maica Domnului, cinstea şi 
harul care-i sunt acordate de către Dumnezeu ca urmare a 
acestei alegeri, cât şi cadrul în limitele căruia se exercită 
binecuvântările alegerii ei: 

„Iar în a şasea lună, trimis a fost de la Dumnezeu îngerul 
Gavriil într-o cetate din Galileea, al cărei nume era Nazaret, la 
o fecioară logodită cu un bărbat care se chema Iosif, din casa 
lui David, iar numele fecioarei era Maria. Și intrând îngerul la 
dânsa, i-a zis: „Bucură-te, ceea ce eşti plină de har, Domnul 
este cu tine. Binecuvântată eşti tu între femei!” lar ea, 
văzându-l, s-a tulburat de cuvântul lui şi cugeta: „Ce fel de 
închinare poate fi aceasta?.... Și îngerul i-a zis: „Nu te teme, 
Marie, fiindcă ai aflat har la Dumnezeu. Şi iată-n pântecele tău 
vei zămisli şi vei naşte Fiu şi numele Lui îl vei chema Lisus. 
Acesta mare va fi şi Fiul Celui-Preaînalt Se va chema şi 
Domnul Dumnezeu Îi va da tronul lui David, părintele Său, şi 
va împărăţi peste casa lui lacob în veci şi împărăţia Lui nu va 
avea sfârşit”. Şi a zis Maria către înger: „Cum va fi aceasta, de 
vreme ce eu nu ştiu de bărbat? Şi răspunzând îngerul, i-a zis: 
„Duhul Sfânt Se va pogori peste tine şi puterea Celui-Preaînalt 
te va umbri; pentru aceea şi Sfântul Care Se va naşte din tine 
Fiul lui Dumnezeu Se va chema. Și iată, Elisabeta, rudenia ta, a 
zămislit şi ea fiu la bătrâneţea ei, şi aceasta este a şasea lună 
pentru ea, cea numită stearpă. Că la Dumnezeu nimic nu este 

cu neputinţă. lar Maria a zis: „lată, roaba Domnului. Fie mie 
după cuvântul tău!" Şi îngerul a plecat de la dânsa. ” 

Înainte de a analiza adevărurile măreţe care se desprind din 
acest text, vom aduce o lămurire de foarte mare importanţă în 
legătură cu comentariul pe care Bartolomeu Anania îl face în 
dreptul cuvântului închinare, din versetul 29. În notele 
marginale menţionate în versiunea sa arată că închinarea (ca 
venind din partea îngerului către Fecioară) înseamnă „salutare 
ceremonioasă însoţită de gest curtenitor, la fel [ca] în versetele 
40, 41] şi 44”. Observaţia aceasta este sprijinită de termenul 
grec aspasmos455 care se traduce prin salutare. Biblia Ortodoxă 
de Studiu americană îl traduce la fel, prin greeting. Şi apoi, 
dacă nici chiar magii veniți din Răsărit, nişte oameni născuți în 
păcat, nu s-au închinat Maicii Domnului, cu cât mai puţin ar fi 
făcut aceasta îngerul sfânt al lui Dumnezeu, Gavriil. 

Ceea ce ne interesează cel mai mult din textul de mai sus 
este urarea pe care îngerul lui Dumnezeu, Gavriil, o face Prea 
Curatei Fecioare Maria prin cuvintele: „Bucură-te, ceea ce eşti 
plină de har, Domnul este cu tine. Binecuvântată eşti tu între 
femei! “ 

Mai întâi, îngerul îi face cunoscut Mariei că este plină de 
har şi că Domnul este cu ea. Harul, potrivit DEX-ului, este o 
grație divină acordată omului. Cine ar putea aprecia îndeajuns 
de mult o astfel de graţie divină, un astfel de dar? Prin harul 
primit de a purta în pântecele ei pe lisus Mesia, Maica 
Domnului ocupă un loc unic înaintea lui Dumnezeu. Acesta este 
un har unic şi ca alegere şi ca măreție, dintre toate câte au putut 
fi revărsate peste vreo fiică al lui Adam. Oricine nu ţine seamă 
de măreţia acestui har acordat Maicii Domnului se face vinovat 
înaintea lui Dumnezeu.45€ 


155 Strong 's Concordance, poziţia G783: (as-pas-mos'), from G782; a greeting (in person or by 
letter): - greeting, salutation. 

15 Aşa cum îmi place deseori să spun, Dumnezeu a vrut să Se facă neam, rudă cu noi, 
pământenii, trimițând pe Fiul Său în trup asemănător cu al nostru, alegând pentru aceasta să Se 
nască din Fecioara Maria. Tocmai de aceea şi numai în felul acesta, luând un trup ca al nostru 
din Fecioară, a putut EI să ne câştige mântuirea (Evrei 2:14-15). 

În al doilea rând, îngerul lui Dumnezeu îi vorbeşte Mariei 
despre încă o binecuvântare unică. Dar în timp ce 
binecuvântarea de a-L purta pe Fiul lui Dumnezeu despre care 
i-a vorbit în prima frază era înaintea Domnului, binecuvântarea 
despre care-i vorbeşte aici este între femei. 

Să fim cu toată luarea aminte la citirea Cuvântului lui 
Dumnezeu! Atribuind Maicii Domnului însuşiri divine ca fiind 
mijlocitoare între Fiul ei şi oameni, făcătoare de minuni, învieri 
din morţi etc., încarcă pe cei care propagă astfel de învățături cu 
păcatul adăugirii la Cuvântul Domnului care nu vorbeşte 
nicăieri despre astfel de lucruri. Meritele unice ale Maicii 
Domnului rânduite ei de Dumnezeu nu o ridică mai presus de 
limitele umanităţii - aşa cum îl vom auzi imediat mai jos 
spunând şi pe Dumitru Stăniloae. Şi lucrurile stau în felul 
acesta, deoarece Maica Lui este din neamul lui Adam cel căzut, 
ca însăşi mărturisind că are nevoie de Mântuitor (Luca 1:47); 
numai Fiul ei, lisus Care Şi-a luat trup omenesc din ea este 
amândouă: Dumnezeu din Dumnezeu adevărat şi om din om 
adevărat, dar fără păcat.%7 

A spune că binecuvântarea aceasta este proclamată între 
femei nu implică excluderea bărbaţilor ca parte a neamului 
omenesc. Mai departe, oricât de măreaţă şi de necuprinsă în 
bogăţie este această graţie divină acordată Fecioarei, oricât de 
adevărat este că de binecuvântarea Maicii Domnului n-a avut şi 
nu va mai avea parte nimeni în toată istoria umanităţii, limitele 
între care este cuprinsă această binecuvântare este şi rămâne 
între femei, adică în cadrul neamului omenesc. Cea mai aleasă 
dintre femei? Da! Cea mai binecuvântată între femei? Da! 
Unică între toate femeile neamului omenesc? Da! Însă, atenţie!, 
toate aceste atribute unice ale Maicii Domnului nu trec dincolo 
de ceea ce este comun speciei umane. 


157 Aceasta este pricina pentru care nimeni altul nu poate fi mijlocitor între noi şi Dumnezeu. 
Numai lisus, fiind amândouă deopotrivă, adică şi Dumnezeu din Dumnezeu adevărat şi Om din 
om adevărat (fără de păcat), poate să relaţioneze cu noi prin latura Lui umană şi să ne 
îndumnezeiască prin latura Lui divină. 

Cine are inimă de înţeles să înţeleagă şi să primească! 
Acestea sunt cuvintele Scripturii lui Dumnezeu, ajunsă la noi 
prin descoperirea lui Hristos care a fost încredințată celor 
doisprezece Apostoli şi aflată la loc de cinste în altarul 
bisericilor ortodoxe! 

Un alt element care ne ajută să înţelegem dreapta cinstire 
rânduită de Dumnezeu să fie adusă Maicii Fiului Său după trup 
se reflectă în comportamentul magilor veniţi din Răsărit (Matei 
2:11). Scriptura arată foarte clar că magii nu au adus închinare 
şi Maicii Domnului, care era alături de Pruncul ei, ci numai 
„Lui”, adică Pruncului; la fel şi darurile au fost aduse tot „Lui” 
(vezi Biblia Ortodoxă, 2008). Aflăm din text că magii, „intrând 
în casă, L-au văzut pe Prunc împreună cu Maria, mama Sa”. 
Deci Maria, mama Pruncului, era prezentă lângă Prunc, Pruncul 
fiind, poate, chiar în braţele ei în momentul în care magii au 
dorit să-L vadă. Admitem astfel că magii vor fi salutat cu 
adâncă reverență pe Maica Pruncului, îi vor fi arătat toată 
admiraţia şi prețuirea pentru harul de care a avut ea parte — se 
prea poate ca lucrurile să fi stat în felul acesta cu privire la 
maica Pruncului. Dar când a fost vorba despre închinare şi 
aducerea de daruri, magii le-au adus în exclusivitate Pruncului 
de lângă mama Lui (sau poate chiar din braţele ei), lucru pe care 
Duhul Sfânt al lui Dumnezeu Se grăbeşte să-l menţioneze 
explicit de două ori în cadrul aceluiaşi verset, tocmai în vederea 
limpezirii acestei situaţii. 

Înţelegem, astfel, încă o dată, că atunci când vine vorba 
despre atributele divinității Pruncului care Şi-a luat trup din ea, 
Maica Domnului nu era părtaşă la nimic din toate acestea. 
Duhul Sfânt a luminat îndeajuns pe magi cu privire la cinstea şi 
locul cuvenite Maicii Pruncului între pământenii de jos, astfel 
încât să nu-i atribuie nici una din însuşirile divine ale Fiului lui 
Dumnezeu de sus, Care Şi-a luat trup omenesc din ea. Vorbind 
despre Dumnezeu ca „Mântuitorul meu” (Luca 1:47), Maica 
Domnului îşi mărturiseşte ea însăşi nevoia personală de 
mântuire a ei, ca fiind parte integrantă a neamului omenesc. 

Ne minunăm să constatăm în ce chip demn de toată lauda 
şi-a înţeles Maica Domnului locul ei între femei, loc pe care i 
l-a hărăzit Dumnezeu în economia mântuirii! 


e Poziţia lui lisus față de Maica Sa 


lisus Hristos este Dumnezeu din Dumnezeu adevărat şi om 
din om adevărat (dar fără păcat). În paragraful acesta vom vorbi 
despre Mântuitorul „făcut cunoscut nouă în două naturi”'*5%8. 
Pentru că nu se ţine cont de faptul că Hristos este „persoana 
Cuvântului lui Dumnezeu întrupat, persoană care ipostasiază 
într-un eveniment existenţial concret şi natura dumnezeiască şi 
natura omenească'"'4%, tocmai de aceea s-a ajuns la atât de multe 
înţelegeri greşite cu privire la atitudinea lui lisus, Fiul lui 
Dumnezeu față de Maica Sa. Despre lisus, Pruncul, citim în 
Scriptură că „a coborât cu ei, şi a venit în Nazaret, şi le era 
supus” (Luca 2:51). Dar când se pune problema ascultării Sale 
faţă de Tatăl, vedem că Fiul este Cel care porunceşte Maicii, iar 
Maica este aceea care se supune Lui fără nici o obiecţie 
(loan 2:5). 

Vom lua ca punct de plecare al acestor gânduri textul bine 
cunoscut de la Ioan 2:1-5: 

„Și a treia zi s-a făcut nuntă în Cana Galileii; şi mama lui 
lisus era acolo. Şi a fost chemat şi lisus la nuntă, precum şi 
ucenicii Săi. Şi sfârşindu-se vinul, mama lui lisus a zis către EL: 
„Nu mai au vin...” Şi lisus i-a zis: „Ce ne priveşte, femeie, pe 
Mine şi pe tine? Ceasul Meu încă n-a venit.” Mama Sa le-a zis 
slujitorilor: „Orice vă va spune EI, faceţi!” 

Pentru a ne feri de orice greşeală în ceea ce priveşte 
înţelegerea rolului pe care-l joacă Sfânta Maria în economia 
mântuirii, Duhul Sfânt a găsit cu cale să ne lase în locul acesta 


158 Textul de la Calcedon, trad. Emanuel Contac, 
http://vaisamar.wordpress.com/201 1/12/08/marturisirea-de-credinta-de-la-calcedon-451/. 
459 Christos Yannaras, Abecedar al credinţei, Editura Bizantină, Bucureşti, 1996, p. 121. 

din Scriptură înseşi cuvintele ei. Să cugetăm acum împreună 
asupra acestui episod. 

Observăm astfel în textul citat că în momentul în care 
Maica Lui, animată de dorinţe sublime, a încercat să facă 
mijlocire la El pentru nunii intraţi în panică, Fiul Se adresează 
Maicii cu aceste cuvinte: „Ce ne priveşte femeie, pe Mine şi pe 
tine? Ceasul Meu încă n-a venit.” Comentând formula aceasta 
de adresare folosită de Mântuitorul, Bartolomeu Anania o 
califică drept o formulă care „întâmpină o intervenţie 
inoportună”. Inoportunitatea este justificată prin sintagma 
„Ceasul Meu încă n-a venit.” De fapt, Fiul nu S-a adresat 
niciodată Maicii Sale cu cuvântul mamă. Chiar şi atunci când 
oamenii din jurul Lui îi spuneau că mama şi fraţii Săi ÎL caută, 
EI S-a adresat mulțimii cu cuvintele: „Oricine va face voia lui 
Dumnezeu, acesta este fratele Meu şi sora Mea şi mama Mea” 
(Marcu 3:35). 


e Poziţia Maicii Domnului față de Fiul ei 


Am arătat poziția Mântuitorului în raport cu Maica Sa. Să 
observăm, în continuare, poziția Maicii Sale faţă de EI, ca 
reacţie la felul în care mijlocirea ei a fost respinsă prompt de 
Fiul, chiar în faţa mulţimii prezente, care asista la dialogul lor. 

Textul acesta de la loan 2 este singurul loc din întreaga 
Scriptură în care Maica Domnului îşi defineşte clar relaţia ei cu 
Mântuitorul, în calitatea Lui de singurul Mijlocitor între 
Dumnezeu şi oameni - | Timotei 2:5. (Cât despre aceea că ea 
nu poate mijloci pentru noi, nu numai la Dumnezeu, ci nici la 
Fiul ei, ne este limpede demonstrat chiar în textul de faţă.) Şi 
acesta este, de asemenea, singurul loc din întreaga Scriptură în 
care Maica Domnului ne arată clar ce vrea ea de la noi, 
manifestându-şi dorinţa sub forma unei porunci. Cine continuă 
să se mai roage Maicii Domnului dovedeşte necunoştinţă (sau 
împotrivire) faţă de dorinţa şi porunca ei expresă pe care ne-a 
lăsat-o scrisă clar pe paginile Sfintei Scripturi. 

Fiul, aşadar, i Se adresează cu cuvintele: „Ce ne priveşte, 
femeie, pe Mine şi pe tine? Ceasul Meu încă n-a venit.“ Cum va 
reacționa acum Maica Sa? Sfânta Maria, Maica Domnului se va 
pleca în faţa felului în care Fiul i-a întâmpinat intervenţia, aşa 
cum numai o sfântă ca ea ar fi putut s-o facă. Nu-L întreabă 
nimic, nu-l cere lămuriri şi nu se arată câtuşi de puţin ofensată, 
rănită, dojenită, necăjită sau nemulțumită. 

Dar mult mai mult decât atât (şi aici este punctul culminant 
al observaţiilor noastre pe marginea acestui text), după ce Fiul îi 
respinge vădit mijlocirea ei la El pentru oamenii aflați în 
nevoie, se întoarce către slugile gazdei care o rugaseră să 
mijlocească la EI şi le dă o poruncă. lar porunca aceasta le-a 
fost dată lor, celor de atunci, acolo, şi nouă celor de azi, aici, 
singura poruncă de pe întreg cuprinsul Sfintei Scripturi ieşită 
din gura Maicii Domnului. Ea rostește remarcabilele cuvinte cu 
referire directă la Fiul ei, sub formă de poruncă: „Orice vă va 
spune EL, faceţi! “. 

Sfânta Maria este, pe drept, cea mai cinstită dintre toate 
femeile care au populat şi vor mai popula vreodată Pământul. 
Ea este Maica Domnului nostru lisus Hristos, după trup, 
Mântuitorul lumii (şi-al ei). O singură poruncă a Maicii 
Domnului ne este lăsată în scris de Dumnezeu pe paginile 
Scripturii, iar aceste câteva cuvinte sunt pe cât de scurte, pe atât 
de limpezi, cuprinzătoare şi categorice. Astfel că acela care va 
îndrăzni să se abată de la împlinirea acestei porunci de a merge 
la Fiul ei (deci nu la ea) şi a face tot ce spune EI, nu merită să se 
numească creştin, nici atât creştin ortodox. Poate să se închine 
cineva zi şi noapte în faţa chipului Maicii Domnului, poate să-i 
ridice statui de aur şi pietre scumpe, poate să-i dedice poeme cu 
texte din cele mai sentimentale şi mai alese! Aşa ceva n-ar 
mulțumi-o câtuşi de puţin. Nici pe noi nu ne-ar mulţumi 
declaraţiile mişcătoare de dragoste ale copiilor noştri, în timp ce 
ei şi-ar vedea fiecare de drumul lui fără să le pese să facă ce le 
spunem noi. Cât despre autorităţile de stat, acestea nici atât nu 
aşteaptă din partea noastră să le facem declaraţii de apreciere cu 

privire la justeţea legilor lor, nici reclamaţii cum că nu ne-ar 
place, ci doar să facem ce ne este poruncit în lege. 

În acelaşi fel, dacă nu împlineşte cineva porunca Maicii 
Domnului din textul citat mai sus de a face rugăciuni Fiului, nu 
ei, va fi pedepsit de Dumnezeu. Oricine continuă să se roage 
Maicii Domnului, desconsiderând porunca ei de a se ruga Fiului 
născut din ca, să nu defaime nobilul nume de creştin ortodox 
socotindu-se ca atare! O scrisoare a Maicii Domnului adresată 
episcopului Siriei (eca. 107), prezentată mai Jos, va limpezi şi 
mai bine acest adevăr. 


e Ce aşteaptă, cu adevărat, Maica Domnului de la noi 


Aşadar, Maica Domnului nu poate mijloci la Dumnezeu, în 
vederea nevoilor noastre, şi nu poate mijloci nici la Fiul ei, căci, 
aşa cum ne arată aici Sfânta Scriptură, El nu o ascultă. Nimeni, 
absolut nimeni din întreaga istorie a neamului omenesc nu va 
putea pretinde vreodată că ar fi avut orice fel de comunicare 
misterioasă cu Maica Domnului, nici atât că i-ar fi răspuns la 
vreo rugăciune. Atâta vreme cât Maica Domnului şi-a declinat 
orice drept de intervenţie la Fiul ei, trimiţându-ne la El ca să 
facem orice ne porunceşte EI, nimeni nu poate pretinde că ea ar 
fi putut vorbi vreodată altfel. A admite că Maica Domnului ar fi 
primit rugăciunea cuiva de a mijloci la Fiul ei înseamnă, să ne 
ierte Dumnezeu spunând aşa, că ne-a minţit. Maica Domnului 
nu ne va spune una în Sfânta Scriptură şi alta pe cale orală, 
chiar dacă ar putea să ne vorbească. Ea va continua să ne trimită 
la Fiul ei, cu porunca de a face orice ne va spune EI. 

Să presupunem că unii dintre noi am vrea să săvârşim 
ascultare exact în momentul acesta faţă de porunca Maicii de a 
face ce ne spune Fiul ei. Şi pentru că în Scriptură sunt cuvintele 
Fiului ei, deschidem Scriptura şi întrebăm: a poruncit Fiul ei în 
Sfânta Scriptură ca noi, oamenii, să o cinstim pe Maica Sa ca 
mijlocitoare între noi şi EI? ÎL găsim noi undeva pe Fiul, 
îndemnându-ne să înălțăm rugăciuni la Maica Sa, ca ea să se 

roage pentru noi, să ne apere, să facă vindecări şi minuni sau să 
ne binecuvânteze? O prezintă Fiul pe Maică în paginile 
Scripturii ca săvârşind minuni, vindecări şi învieri din morţi? 

Iar pentru eventualii susţinători ai tradiţiei populare care ar 
argumenta că, deşi n-a spus în Scriptură, lisus ar fi lăsat totuşi 
aceste porunci pe calea tradiţiei orale, întrebăm: este posibil ca 
lisus să Se discrediteze pe Sine Însuşi în faţa oamenilor şi a lui 
Dumnezeu, spunându-ne un lucru pe cale orală, pe care, după 
aceea, EI Însuşi să Şi-l retracteze sau chiar să Şi-l contrazică în 
Cuvântul Lui scris (să ne ierte Dumnezeu, vorbind astfel)?! 

Pentru că Fiul n-a vorbit niciodată despre astfel de lucruri, 
toţi aceia care vor să cinstească totuşi pe Maica Lui, rugându-se 
la ea, să nu se aştepte să fie auziţi, ci să se pregătească să dea 
socoteală înaintea lui Dumnezeu pentru îndrăzneala de a adăuga 
la Cuvântul Lui. 

Cine are urechi de auzit să audă şi cine are inimă de primit, 
să primească! 

Vreau să mai prezint un tablou care ne va întări înţelegerea 
asupra cadrului şi adevăratei binecuvântări pe care Dumnezeu 
le-a rânduit Maicii Domnului, între femei. Este vorba de ultima 
menționare a numelui Maicii Domnului pe paginile Sfintei 
Scripturi, în cartea Fapte 1:14: „Toți aceştia într-un cuget 
stăruiau în rugăciune, împreună cu femeile şi cu Maria, mama 
lui lisus...” (Anania). Aceasta este una dintre împrejurările în 
care printre femeile din apropierea Apostolilor şi ucenicilor 
Domnului se afla şi Maria, mama lui lisus, împreună cu frații 
Lui. Aici este întâlnit pentru ultima dată în Noul Testament 
numele Maicii Domnului. Felul în care este amintită nu o arată 
deloc într-o stare aparte, superioară, ci cu un modest „și” prin 
care este alăturată tuturor celorlalte femei, ca una dintre ele și 
laolaltă cu ele. Acesta este tabloul pe care ni L-a portretizat 
Duhul Sfânt pe paginile Scripturii cu privire la Maica 
Domnului, tablou care a vrut să ne rămână pururea viu în 
minţile şi inimile noastre. 

2 Ce au de spus Sfinţii Părinţi şi scriitorii 
bisericeşti în legătură cu Maica Domnului 


Pentru orice drept-credincios care crede din toată inima în 
descoperirea lui Hristos, vestită de sfinții Lui Apostoli, şi care 
crede în acelaşi timp şi în canoanele Bisericii Ortodoxe (cele 
care anatemizează orice adăugire, orice scădere şi orice fel de 
modificare a conţinutului sacru al Scripturii) — pentru orice 
astfel de drept-credincios, conţinutul subcapitolului de față este 
doar un supliment. Căci, dacă Sfinţii Părinţi sunt aceia care au 
anatemizat orice alterare a conţinutului sacru al Scripturii, cum 
ar putea ei înşişi să spună altceva decât exact ceea ce spune 
Scriptura?! 

Dar pentru că sunt o mulțime de creştini care se consideră 
şi ei ortodocşi, însă fără să cunoască Sfânta Tradiţie ortodoxă 
(ca să nu mai vorbim de cunoaşterea Sfintei Scripturi) şi nici 
măcar un singur nume al Părinților Bisericii, dorim ca în 
rândurile care urmează să le facem și lor cunoscută opinia 
Păriniţilor şi scriitorilor bisericeşti cu privire la cultul Maicii 
Domnului. 

Sfânta Scriptură, aşadar, nu vorbeşte nicăieri despre ţinerea 
nici măcar a unei singure sărbători a Maicii Domnului, 
consemnate de tradiția populară — nici atât a acelora din 
calendarul ortodox. Atunci, hotărât lucru, acestea sunt inventate 
de oameni — şi tocmai aceasta vom dovedi acum cu o serie de 
documente istorice menţionate în rândurile care urmează. 

Spre exemplu, Istoria Bisericească Universală4%, scrisă de 
Eusebiu Popovici, redă cu lux de amănunte istoria tuturor 
sărbătorilor înfiinţate de oameni, inclusiv cele dedicate Maicii 
Domnului (de asemenea, istoricul înființării sărbătorilor 
venerării Maicii Domnului este disponibil şi pe un număr foarte 
mare de site-uri). Reproduc aici un articol dintr-un ziar care 


1%0 Este disponibilă şi în format electronic la http://Awww.scribd.com/doc/26152230/Istoria- 
Bisericeasca-Universala-de-Eusebiu-Popovici. 

vorbeşte despre introducerea acestor sărbători în tradiţia 
populară: 

„Naşterea Maicii Domnului la 8 Septembrie este statorni- 
cită în Sinodul al 3-lea din anul 431. Dar sărbătoarea aceasta 
nu este scrisă în Noul Testament; 

- Intrarea în Biserică (Templu) a Maicii Domnului la 21 
Noiembrie care s-a generalizat la 1375, în Franţa; 

- Buna Vestire de la 25 Martie, consemnată în sec. IV, 
statornicită definitiv în sec. VII, dar pe care nu o găsim scrisă 
în Noul Testament, 

- Adormirea Maicii Domnului de la 15 August. A început 
să fie ținută în sec. V, iar generalizarea ei şi fixarea datei de 15 
August s-a făcut la 582 prin împăratul bizantin Mauniciu care a 
domnit între 539 şi 602. "41 

lată acum alte informaţii în legătură cu introducerea 
cultului Maicii Domnului de către oameni, cine, când şi cu ce 
prilej au fost inventate. 

„La Sinoadele Ecumenice din Efes (anul 431) şi Calcedon 
(451) se pun bazele dogmei mariologice, stabilind atributele de 
Pururea Fecioară şi Născătoare de Dumnezeu, ale Maicii 
Domnului.” 

lon_Bria: „Evangheliile canonice nu dau prea multe 
amănunte despre viaţa Fecioarei Maria... Până în secolul al 
IV-lea lipseşte o literatură proprie despre Fecioara Maria... 
Învățătura despre Fecioara Maria poate fi rezumată în câteva 
nume sau titluri principale: 1. Mireasă, pururea Fecioară. 
Termenul aiparthenia, pururea fecioria, apare pentru întâia 
oară la Ienatie de Antiohia (în Epistola către Efeseni XIX, 1), 
care consideră naşterea virginală a lui lisus ca unul din marile 
mistere ale mântuirii, de unde va fi reluat de întreaga tradiţie 


11 Ziarul România Liberă, numărul din 12 decembrie 1992, p. 5. 
1% pr. prof. Ene Branişte, Originea, instituirea şi dezvoltarea cultului creştin, în Studii 
teologice, nr. 3-4, 1963, p. 138. 

patristică pentru a desemna zămislirea fără prihană a lui lisus 
din sânul Mariei, fără intervenţia omului... "465 

Informaţiile de mai sus sunt edificatoare, lămurind pe ce 
cale s-a comis abaterea de la izvoarele ortodoxiei, adică de la 
Sfânta Scriptură, de la învăţătura Apostolilor şi a Părinților. 
Mărturia lui lon Bria arată desluşit că cele cuprinse în cultul 
Maicii Domnului sunt invențiile oamenilor, cam prin sec. IV, 
după plecarea Apostolilor la cele veșnice. 


Dumitru Stăniloae: „Învățătura despre pururea fecioria 
Maicii Domnului n-a fost dogmatizată decât la Sinodul V 
ecumenic, ținut la Constantinopol, 553.*464 


Antonie Plămădeală: „Nimeni n-ar putea susține că 
mariologia actuală (în liturghie, cult devoțiune, teologie) ar fi 
cea a primelor timpuri. Nimeni n-ar îndrăzni să susțină că 
Apostolii şi sf. Părinţi ar fi crezut, spre exemplu, în Imaculata 
Concepţie... Scriptura vorbeşte despre Maica Domnului cu 
mare economie. În primele secole nici nu se poate vorbi despre 
o teologie mariologică. Şi chiar când începe să se vorbească, se 
vorbeşte nu despre Maica Domnului pur şi simplu, ci despre 
Maica Domnului în legătură strânsă cu întruparea Domnului. 
Însăşi dogma de la Efes (Sinodul din 431) în realitate e o 
dogmă hristologică ce avea să pregătească pe cea de la 
Calcedon (451)... Şi vorbind despre dogmatizări, Antonie 
Plămădeală întreabă mai departe: Dar oare ştim noi, în urma 
acestor dogmatizări, totul?”455 


Diaconul loan I. Ică jr. ne oferă un document pe cât de rar, 
pe atât de preţios. Este vorba despre un schimb de scrisori între 
Maica Domnului şi Ignatie Teoforu, episcopul Siriei. Aici avem 
propriile cuvinte ale Fecioarei Maria, de data aceasta scrise cu 
mâna ei, prin care îşi întăreşte mărturia depusă de ea pe paginile 
Scripturii: 


1% Jon Bria, Dicţionar de Teologie Ortodoxă, Editura IBMBOR, Bucureşti, 1994, pp. 245-247. 
14 Studii Teologice, nr. 5-6, p. 330, 1981. 
1%5 Episcop Antonie Plămădeală, Ca toți să fie una, pp. 399, 401-402 şi 404-407. 

„Către Fecioara Maria, Ignatie al ei, Mariei purtătoarei 
de Hristos 


Ar fi trebuit să mă întăreşti şi mângâi pe mine care sunt 
proaspăt botezat şi ucenic al (iubitului) tău Ioan. Căci lucruri 
minunate de spus am auzit despre lisus al tău şi sunt uimit de 
cele auzite. Ca să fiu sigur de cele auzite doresc din inimă să le 
aud de la tine, care ai fost mereu familiară şi legată intim cu EI 
şi ştii tainele Lui. Ți-am scris şi altă dată şi te-am rugat 
aceleaşi lucruri. Rămâi cu bine şi proaspăt botezaţii care sunt 
ca mine Să fie întăriţi de tine, prin tine şi în tine. Amin. 


Răspunsul Fecioarei Maria, 
Smerită Slujnică a lui Hristos lisus, lui Ignatie, iubitului 
împreună-ucenic 


Cele ce le-ai auzit şi învăţat despre lisus de la Ioan sunt 
adevărate. Acelea să le crezi, de acelea să te alipeşti, ţine cu 
tărie făgăduinţa creştinismului primit şi potriveşte-ţi obiceiurile 
şi viața cu această făgăduinţă. Voi veni împreună cu loan să te 
văd pe tine şi pe cei ce sunt împreună cu tine. Stai tare în 
credinţă şi fii bărbat (1 Cor. 16:31), şi să nu te mişte asprimea 
prigoanei, ci rămâi cu bine şi să salte duhul tău în Dumnezeu 
Mântuitorul tău (Luca 1:47). Amin. "46 

Este covârşitor de important să observăm că prin 
intermediul acestei corespondențe personale Maica Domnului 
întăreşte din nou, în scris, adevărul mărturisit cu gura ei în 
Sfânta Evanghelie după loan. Este lesne de înţeles că prin 
publicarea acestei scrisori susținătorii tradiţiei orale acordă 


1% diac. prof. dr. loan IL. Ică jr., în Canonul Apostolic al Primelor Secole (vol. IL, Ignatie 
Teoforul, episcopul Siriei (+cca. 107), Cele treisprezece epistole ale corpusului amplificat în 
secolul IV, p. 473), reproduce o scrisoare a lui Ignatie către Fecioara Maria, sub titlul Căzre 
Fecioara Maria, Ignatie al ei, Mariei purtătoarei de Hristos, precum şi răspunsul Fecioarei 
Maria (Răspunsul Fecioarei Maria, Smerită slujnică a lui Hristos Iisus, lui Ignatie, iubitului 
împreună-ucenic). 

implicit credit absolut adevărului Evangheliei — şi ne bucurăm 
foarte mult să facem această constatare. În acelaşi timp însă, 
atitudinea lor declanşează o nedumerire, o stare de confuzie: 
este foarte ciudat şi împotriva oricărei logici omeneşti ca, pe de 
altă parte, să-i auzim pe aceiaşi susţinători ai tradiției populare 
atribuindu-i Maicii Domnului însuşiri şi merite care contrazic 
flagrant adevărul mărturisit de ea, atât pe paginile Scripturii, cât 
ŞI în scrisoarea recunoscută chiar de tradiție ca aparţinându-i. 

Tuturor oamenilor care se dau drept-credincioşi dar 
practică obiceiuri străine Dreptarului credinţei pe care o 
mărturisesc le reamintim întrebarea adresată de prorocul Ilie 
poporului Israel (3 Regi 18:21): „Până când veţi şchiopăta de 
amândouă picioarele? Dacă Domnul este Dumnezeu, urmaţi 
Lui! Și dacă este Baal, urmaţi aceluia”. 

Preotul profesor dr. Dumitru Stăniloae vorbeşte drept 
despre Maica Domnului potrivit adevărului Scripturii: 

Dumitru Stăniloae: „Nu putem să o separăm pe Fecioara 
Maria de noi, şi să o punem pe acelaşi plan cu Hristos. Ea stă 
pe acelaşi plan cu noi şi ne poate ajuta atât: arată ce poate 
realiza o făptură omenească folosindu-și libertatea pentru a se 
însoți cu voia lui Dumnezeu."45 

Nu pot să părăsesc acest citat înainte de a ne avea atenţia 
îndreptată asupra acestor două mărturii drepte şi adevărate. 
Vorbind despre relația Maicii Domnului cu Fiul ei, luminatul 
teolog Dumitru Stăniloae ne face cunoscut că Fecioara Maria 
NU poate fi pusă pe acelaşi plan cu Hristos. Încercarea de a 
situa pe Maica Domnului pe acelaşi plan cu Hristos este ceva 
care aparţine ortodoxiei populare. În învățătura Sfintei Tradiţii 
ortodoxe Fecioara Maria stă pe acelaşi plan cu noi, aşa cum ne 
este arătată şi în Sf. Scriptură prin cuvintele între femei. 

A doua observaţie priveşte ajutorul pe care ni-l poate da ea. 
lar acesta se concretizează în a ne arăta ce poate realiza o 
făptură omenească folosindu-şi libertatea pentru a se însoţi cu 


1% Dumitru Stăniloae, Mica dogmatică vorbită, p. 184. 

voia lui Dumnezeu. Atât! Asta este tot ce ne poate ajuta Maica 
Domnului pe noi, oamenii. Cine are urechi de auzit să audă, iar 
inimi de primit să primească! Acestea sunt opiniile celui mai 
luminat teolog ortodox al secolului XX, incomparabil exeget al 
tradiţiei ortodoxe. 

Aceste mărturii vor fi scumpe tuturor creştinilor care sunt 
cu adevărat drept-credincioşi şi care iubesc atât Sfânta 
Scriptură, cât şi mărturiile Sfintei Tradiţii ortodoxe păstrate în 
documente istorice autentice. Nimeni nu poate adăuga nimic la 
cele spuse de Dumnezeu fără să-şi atragă îndoita anatemizare de 
la faţa lui Dumnezeu: o dată a Duhului Sfânt (Galateni 1:8-9) şi 
apoi a Părinților Bisericii. 

Domnul Dumnezeu din ceruri să ne ajute pe toți 
credincioşii Lui ca, luminaţi de Duhul Sfânt şi întemeiaţi pe 
Cuvântul scris al lui Dumnezeu, să acordăm tot respectul, 
cinstea şi onoarea pe care El i le-a rânduit aceleia din care Fiul 
Său slăvit Şi-a luat trup omenesc, dar fără păcat! 

A lui Dumnezeu Tatăl, Dumnezeu Fiul şi Dumnezeu Duhul 
Sfânt să fie slava, cinstea şi onoarea, de-acum şi-n vecii vecilor! 
Amin! 

